Grīns Aleksandrs

NAMEJA GREDZENS

Aleksandrs Grīns

NAMEJA GREDZENS

ALEKSANDRS GRĪNS UN VIŅA ROMĀNS «NAMEJA GREDZENS»

I

Latviešu literatūrā Aleksandra Grīna spēcīgais, oriģinālais talants daudz devis vēsturiskās prozas izveidei un attīstībai. Viņa darbu tematiski vēsturiskā aploce ir plaša, rakstnieka iztēle tikpat brīva un suverēna gan 3. gadsimta Romas, viduslaiku Itālijas un Vācijas, gan 18. gadsimta Zviedrijas, Polijas un Krievijas tēlojumā. Romānos Aleksandrs Grīns visvairāk pievērsies latviešu zemnieku dzīvei 17. gadsimta Kurzemē.

Aleksandrs (īstajā vārdā Jēkabs) Grīns ir zemgalietis. Viņš dzimis 1895. gada 15. augustā Biržu pagasta Ziedos, kas tolaik pieder kroņa muižai, vēlāk tēvs mājas iepērk par dzimtu. Pagastā ir divējas Ziedu mājas, Grīnu apsaimniekotās ir prāvas — ap 150 pūrvietu, no kurām 30 pūrvietu ir 2 km attālajā streijgabalā Silārēs.

Grīni ir sena un sazarota dzimta, tā cēlusies no Klau- cāniem, kur rakstnieka bērnības gados par saimnieku bijis tēva brālēns. Pēc dzimtā saglabātiem nostāstiem Klaucā- nus kopā ar brīvzemnieka grāmatu, kas pasargāja no dzimtzemnieka beztiesiskā stāvokļa. Grīniem (vēl bez uzvārda) piešķīris Livonijas ordeņa mestrs Valters fon Plc- tenbergs 15. gadsimtā. So versiju rakstnieks pieminējis stāstā «Klaucānu brīvzemnieka testaments». Pirmais no viņiem — Gatiņš — Klaucānos minēts ap 1709. gadu, kad sākta baznīcas grāmata. Ziedos par iegātni ienāk tēvatēvs, tēvs pārņem mājas 1889. gadā trīsdesmit gadu vecumā.

Rakstnieka rnāte Anna Svilumbērza nāk no Dignājas Slates gala Miglāniem. Bērniem Miglāni ir skaistākie, mīļākie ciemi. Te jumta pažobelēs ir īpašas kastes baložiem, ēkas grimst ceriņos, pie mājas ir liels ābeļdārzs, aug saldās cukurābeles, bet visskaistākais, pēc brāļa Jāņa vārdiem, «hija plašais un arhitektoniski brīnišķi izdevies pagalms. Miglānus attēlojis brālis kādā «Dvēseļu puteņa» nodaļā.»[1] ne tikai šai darbā — baložu dūdošanas, bišu dūkšanas un ceriņu smaržas apņemtās vectēva mājas tēlotas Aleksandra Grīna prozā vairākkārt, arī dilo&ijas «Zemes atjaunotāji» otrajā daļā «Atdzimusi cilts». Un vienmēr tās ir pilnas īpašas, smeldzīgas poēzijas — Mig- lānu savdabīgais skaistums ir palicis dzīvs rakstnieka sirdī un dvēselē uz laiku laikiem.

Pirmais pasaules karš vecākiem liek doties bēgļu gaitās; kad viņi no tām atgriežas, Ziedi ir stipri cietuši. Apvaicājies dēliem, vai tie grib atgriezties laukos, bet saņēmis noraidošu atbildi, tēvs Ziedus pārdod, vecāki pārceļas uz Miglāniem, kur dzīvo lidz mūža beigām. Si senā Biržu pagasta dzimta devusi latviešu kultūrai divus literātus — Jāni un Jēkabu, vēlāko Aleksandru, Grīnus.

Bet vispirms vēl — par uzvārdu. Dokumentos tas vienmēr tā arī skanējis — Grīns (vāciskajā rakstībā Grihn), bet paši pagasta ļaudis vienmēr lietojuši daudzskaitļa formu Grīni, tātad — -ja- celma vārds ar vienskaitļa nominatīvu Grīnis. Pagastā bijis sastopams arī uzvārds Grīniņš.

Vecākais ir Jānis (dz. 1890. g.), Jēkabs nāk pasaulē piecus gadus vēlāk. Jēkabam ir dvīņubrālītis Mārtiņš, kas nodzīvo tikai nedaudz vairāk, par vienu gadu. Starp Jāni un Jēkabu gadu starpība ir paliela, mazais brālis tāpēc aug lielā mērā viens. Aleksandrs vēlāk ir teicis: «Esmu uzaudzis ar suni un Bībeli.» Jānis Grīns, kas ir uzrakstījis atmiņas par savu dzimtu, šo izteicienu apstiprina un papildina: «Viņš (Aleksandrs — /. /<.) klusu sēdēja pie mājas lieveņa zālē un spēlējās ar veco, melno Pakānu. Kad iemācījās lasīt, tad, tā kā bilžu vai bērnu grāmatu nebija, urbās Skolas maizē vai Bībelē; tās atkārtodami pārlasīdams, viņš krāja materiālu dažam vēlākam literāram sacerējumam, ko rakstīja pastičo, atdarinot seno laiku valodu. Citreiz man likās, ka viņš izlasīto ilgi pārdomā, jo nebija kurp steigties; visādā ziņā viņš vairāk par mani apguva koncentrēšanās māku. Kad sāka mācīties rakstīt, izrādījās, ka mazais brālis ir ķeiris. Pieaudzis vienādi veikli rakstīja ar abām rokām pārmaiņus, jo kā citādi tik daudz varētu sarakstīt, «satecināt», kā viņš mīlēja sacīt.»[2]

Atšķirībā no mazā brāļa Jānis ir ļoti kustīgs, nemierīgs, mūžam viņam kaut kur jāsteidzas, kaut kas jādara. Un tā bērnībā viņi dzīvo blakus, bet šķirti, tuvums rodas vēlāk, kad Jānis jau strādā par skolotāju Cēsīs un pie viņa dzīvo arī mazais brālis, vietējās skolas audzēknis. Literatūra jau kļuvusi par abu lielo mīlestību, Jānis tai ir arī pats pievērsies, un šīs intereses stingri sasaista kopā abu brāļu dzīves pavedienus.

Bet pirms tam ir pati pirmā skola — tuvējā Muižgala pamatskola, kas atrodas 7 km no Ziediem uz Jēkabpils pusi. To notēlojis dignājietis Jānis Akuraters stāstā «Degoša sala», Podvāzes upītes uzdambējuniu pie muižas pārdēvēdams par ezeru. Aleksandrs Šajā skolā mācās no 1904. lid? 1906. gadam, kad iestājas Jēkabpils tirdzniecības skolā. Zēnam, nu ļoti kustīgam, nemierīgam, iznāk nemitīgi konflikti ar skolotājiem — visvairāk disciplīnas dēļ, un 1910. gadā viņu no skolas izslēdz. Nekas cits neatliek kā jādodas pie lielā brāļa — vispirms uz Rūjienu, bet pēc gada — uz Cēsīm, kur Aleksandrs 1914. gadā beidz Mil- lera (Zariņu Kārļa) reālskolu. Tālākos plānus par Tērba- tas Universitāti un medicīnas studijām pārrauj pirmais pasaules karš.

1915. gadā viņš pabeidz Alekseja karaskolu Maskavā ar praporščika dienesta pakāpi, pēc tam dienē vairākās cariskās armijas daļās Galīcijā. No 1916. gada Grīns ir latviešu strēlnieku rindās — vispirms rezerves pulkā, pēc tam ieskaitīts 4. Vidzemes latviešu strēlnieku bataljonā. Ziemassvētku kaujās, kas tik vērienīgi vēlāk aprakstītas viņa «Dvēseļu putenī», turklāt it kā ar aculiecinieka skatījuma un pārdzīvojuma tiešumu, viņš nav piedalījies. Tomēr viss šis laiks ir veidojis viņa personību, atstājis neizdzēšamas pēdas viņa dvēselē un apziņā, veidojis vērtību skalu, vīrišķības un varonības izpratni, licis tautas liktenim kļūt par vienu no galvenajām tēmām Aleksandra Grīna daiļradē.

Frontē Jēkabs Grīns kļūst par Aleksandru Grīnu — gan ne oficiāli, jo pasē vārds nav mainīts. Lai izprastu pareizi šo faktu, ir jāizdara neliela atkāpe. Pēc tālaika paražas, bērni tiek nosaukti krusttēva vārdā. Bet Grīniem ar krusttēviem nav paveicies. Jānim tas ir mātesbrālis, liels dzērājs, Jēkabam — tēva brālēns, galīgs neveiksminieks. Dēlu krusttēvi Jau agri ir vecāku strīdu ābols, māte savu radu vēl var paciest, vīra — galīgi ne. Jēkabam agri sāk nepatikt ne krusttēvs, ne paša vārds. Par leitnanta Jēkaba Grīna jauno «krusttēvu» kļūst viņa komandieris Aleksandrs Plesners, nu ir iegūts vārds, kas pašu apmierina un vēlāk iegājis latviešu literatūrā. Rakstnieks šo notikumu parādījis kādā «Dvēseļu puteņa» otrās daļas epizodē. Arī Jānis Grīns to apstiprina savās atmiņās.

Ir vēl citas versijas par Aleksandra vārdu — Jēkabs to esot pieņēmis tāpēc, lai nebūtu literatūrā divu J. Grīnu, vai arī tāpēc, ka gribējis līdzināties krievu rakstniekam Aleksandram Grīnam. Abi šie nostāsti liekas apšaubāmi tādēļ, ka Grīns, jaunākais, tolaik vēl nerakstīja, nedarbojās literatūrā, viņa pirmā publikācija parādījās tikai 1920. gadā. Tātad pasaules kara laikā latviešu rakstniecībā vēl nebija divi J. Grīni, nebija arī vajadzības pēc mistifikācijas, pēc vārda un uzvārda brāļa krievu literatūrā.

1917. gada vasarā Grīnu ievaino, pēc tam demobilizē. 1918. gadā viņš dodas uz Tērbatu piepildīt savu seno sapni — studēt medicīnu, bet laiki ir pārāk nemierīgi. Revolūcija norisinās arī Vācijā, sabrūk tās okupācijas režīms Latvijā, ceļš uz Biržiem, kur jau atgriezušies vecāki, kļūst brīvs, un jaunākais dēls dodas mājup. 1919. gada martā viņu mobilizē Sarkanajā Armijā, tad seko Latvijas armija, kur viņš vēlāk strādā sava «krusttēva» pulkveža Plcsnera štāba informācijas nodaļā un laikraksta «Latvijas Kareivis» redakcijā. No armijas Aleksandrs Grīns demobilizējies 1924. gadā kapteiņa dienesta pakāpē.

Vecāko brāli karš tā neskar, viņš turpina strādāt par skolotāju Cēsīs, līdz 1919. gadā pārceļas uz Rīgu. īsu laiku ir ierēdnis Izglītības ministrijā un skolotājs. Kad 1920./1921. gadā abi brāļi sastopas «Latvijas Kareivja» redakcijā, Jānis ir jau pazīstams dzejnieks, mācību grāmatu autors, sastādījis lasāmās grāmatas un ābeci. Arī viņš 1920. gadā publicē prozas grāmatu — «Rūsa rietumos». Vēlāk brāļu dzīves ceļi šķiras — Jānis Grīns vairs tikai dažus gadus (1921 —1923) strādā žurnālistikā. Paralēli studēdams Latvijas Universitātē tieslietas, pēc fakultātes beigšanas Jānis Grīns sāk strādāt par direktoru lielākajā grāmatu firmā — akciju sabiedrībā «Valters un Rapa». Sākas viņa mūža nozīmīgākais posms. Kad Jānis Rapa nolemj izdot literatūras un mākslas mēnešrakstu «Daugava», par tā redaktoru viņš piedāvā k|ūt Jānim Grīnam. «Daugavu» Grīns vada no 1928. līdz 1937. ga« dam, kad viņu ieceļ par Nacionālā teātra direktoru,

Grāmatu firma «Valters un Rapa» un tās žurnāls «Daugava» būtiski veicināja un ietekmēja latviešu literatūras. attīstību. Žurnālā publicējās visi ievērojamākie 20.—30. gadu rakstnieki, izņemot kreiso spārnu — L. Lai- cenu, A. Upīti u. c. Plašs un demokrātisks bija apgāda publicēto oriģinālliteratūras darbu klāsts. Akciju sabiedrības «Valters un Rapa» darbība, tāpat kā žurnāls «Daugava», vēl gaida savus vērtētājus, ne viss vienkārši raksturojams, ne viss vienlīdz pieņemams. Tomēr šeit padarītais lielais darbs vienmēr saistīsies ar Jāni Grīnu, viņa garīgi rosmīgo, vērienīgo personību.

Kopš 1944. gada Jānis Grīns dzīvo Stokholmā, turpinādams strādāt žurnālistikā un literatūrā. Te arī tapuši memuāri «Redaktora atmiņas», kas iznāk pēc viņa nāves 1968. gadā dēla Ervīna Grīna sakārtojumā.

II

Bet pievērsīsimies atkal 20. gadiem. Aleksandrs Grīns ilgāk nekā brālis — līdz 1928. gadam — turpina darboties dažādu laikrakstu redakcijās — «Rīgas Ziņās», «Brīvajā Tēvijā», «Latvī» u. c. Pēc tam īsā laikā viņš saraksta dažus plašus populārzinātniskus izdevumus — «Pasaules vēsturi», «Kultūras un tikumu vēsturi» un tikpat vērienīgo pasaules ģeogrāfisko apskatu — «Zemes un tautas». Tieši te noder spēja un māka rakstīt ar abām rokām. Arī vēlāk lielie romāni top tikpat strauji, autors tos «satecina» īsā laikā — darbaspējas viņam ir ārkārtīgas.

Interesanti arī atzīmēt, ka brālis Jānis ir tāds pats — tempi, kādos viņš lasa un profesionāli izvērtē izdevniecībai «Valters un Rapa» iesniegtos manuskriptus, ir cieņas uņ apbrīnas vērti. «Viņš strādā caurām dienām, naktis pieņemot klāt. Iedomājieties — vienā naktī J. Grīns izlasa divus romānus un otrā dienā ir atkal svaigs un redzīgs kā Dieva rasa,» stāsta Aleksandrs Caks.[3]

Joprojām strādādams laikrakstos, Aleksandrs Grīns arvien nopietnāk, neatlaidīgāk pievēršas daiļradei. Starp citu, viņš ir viens no retajiem latviešu rakstniekiem, kas nesāk ar dzeju, bet tūdaļ raksta prozu.

Patiesībā tikai no šī laika var runāt par latviešu vēsturiskās prozas attīstību. Ir bijuši jau atsevišķi darbi, vairāk vai mazāk veiksmīgi, tomēr kopainā tie ir izņēmumi un parasti izņēmumi arī paša rakstnieka daiļradē. Aktuālā, paša laikmeta noteiktā un rosinātā tematika latviešu prozā vienmēr bijusi galvenā, sava laika dzīve saistījusi rakstniekus vairāk par visu citu.

Tikai viens rakstnieks — Augusts Deglavā, kas publicējis jau 19. gadsimta beigās «Veco pilskungu», stāstu par klaušu laikiem, no sāktā ceļa nenovēršas. 1912. gadā nāk klajā viņa monumentālās epopejas «Rīga» pirmā daļa «Patrioti», līdz šim nepārspēts Rīgas un tās latviskošanās procesa tēlojums 19. gadsimta 60. un 70. gados.

Augusts Deglavs tēlo ne pārāk tālu vēsturi. Savas tautas pagātnei vairāk pievēršas tā rakstnieku paaudze, kas ienāk literatūrā 20.—30. gados, kad Latvijas senatne kļūst par pašu galveno latviešu tautības vēsturnieku izpētes objektu. Latvijas Universitātes izveidošana ir radījusi plaša vēriena zinātniskās pētniecības centru, kurā iekļaujas daudzi zinātnieki, kas agrāk strādājuši citās Krievijas universitātēs. Veidojas nacionālie kadri, nacionālās zinātniskās skolas, kas ar lielu aizrautību pievēršas arī savas tautas vēstures un kultūras pētīšanai. Nāk klajā vēstures avotu publikācijas, parādās daudzi raksti par dažādiem Latvijas vēstures posmiem, jautājumiem, problēmām. Tas viss kopumā veicina interesi par tautas vēsturi arī literātos un veido labvēlīgu augsni vēsturiskā stāsta un romāna attīstībai.

Latviešu vēsturiskās prozas viļņa galotnē ir abi brāļi Grīni. Aleksandrs debitē ar stāstu par viduslaikiem — «Krustneša gaitas». Tā centrā kāds franču grāfs Bertrams, kura raibā, dēkainā dzīve krusta karotāju rindās apraujas kaujās ar zemgaļiem. Vienlīdz brīvi jau šai savā agrīnajā darbā rakstnieks jūtas senajā Latvijas teritorijā, kā arī tālaika bruņinieku un krusta karotāju Eiropā. Tā ir viena no viņa talanta būtiskākajām īpašībām — šī spēja iejusties citās tautās, to tikumos, sadzīvē, tradīcijās, kultūrvidē un vēsturiskā laikmeta nacionālajā savdabībā. Viņa īs- proza vēlāk iznākusi krājumos «Pieviltā vīra atriebšanās un citi stāsti», «Septiņi un viens», «Likteņa varā», «Klusie ciemiņi» u. c. Stāstos plaši izmantota Latvijas vēstures un pirrnā pasaules kara tematika, daudz arī stāstu un noveļu ar cittautu — visvairāk itāļu un franču dzīves tematiem.

Latvijas vēstures izpētē un mākslinieciskā izveidojumā kopā ar Aleksandru Grīnu ir vecākais brālis. Jānis Grīns pirmais pa īstam pievērsies senajai Kurzemei un Zemgalei, vēlāk tieši hercogistes laikmets (15.—18. gs.) visvairāk ir rosinājis latviešu rakstnieku iztēli. Viņš tiešām talantīgi, krāsaini parāda vēsturisko vidi, tikumus, ļaudis. Viscaur jūtam rakstnieka precīzās, bagātās zināšanas par vēsturisko laikmetu, viņq erudīciju, kas ļāvusi uzburt krāsainas dzīves ainas. Jānis Grīns nav aizmirstams, runājot par latviešu vēsturiskās prozas attīstību, te abi brāļi 20. gados strādā plecu pie pleca.

Aleksandrs Grīns 1931. gadā publicē «Nameja gredzenu», kas stāsta par 17. gadsimta Kurzemi, arī citi viņa vēsturiskie romāni ir saistīti ar Kurzemes un Zemgales hercogisti, tās ļaužu un arī valdnieku likteņiem 17.— 18. gadsimtā. Hercoga Jēkaba valdīšanas laiks (1642— 1682) ir rosinājis romānus «Tobago» (1934) un «Trīs vanagi» (1935, nepabeigts), hercogu Jēkabu redzam ari diloģijā «Zemes atjaunotāji» (1. d. «Meža bērni», 2. d. «Atdzimusi cilts», 1939).

Romāns «Meža bērni» sākas pašā 16./17. gadsimta mijā un stāsta par Klaucānu sētu, tās ļaužu likteņiem — sadursmēm ar lietuviešu-poļu sirotājiem, mēri, kurā aiziet bojā visa sazarotā dzimta, izņemot jaunāko dēlu Gatiņu. Zemgale ir baisi tukša, ari Gatiņš aiziet no mājām, iztiek no medībām, tikai pēc četriem gadiem Klaucānos atkal tiek arta zeme, tajā kaisīta sēkla.

Otrā daļā— «Atdzimusi cilts» redzam Klaucānu sētu pēc gadiem trīsdesmit un vairāk. Izauguši pieci Klaucāna dēli, kuri pārved sievas no Vidzemes un sadala zemi. Dzimta atkal ir kļuvusi stipra, un zeme dāsni atdod druvās lietos sviedrus. Medībās Gatiņš, nu jau vecais Kiaucāns, izglābj hercogam Jēkabam dzīvību, tas piešķir dzimtai brī- vestības grāmatu. Bet neilgs ir miera un zemes kopšanas laiks — zviedri iebrūk Kurzemē, hercogs nonāk gūstā, Klaucānu vīri dodas karot ar zviedriem. Krīt no viņiem vienpadsmit. Un atkal ciltij jāatdzimst no jauna, zeme gaida kopējus.

Diloģija «Zemes atjaunotāji» ir, liekas, pats spēcīgākais Aleksandra Grīna darbs, rakstīts talanta pilnbriedā, ar lielu episku vērienu. Viņš ir lielisks stilists, teikumi ir plastiski, epitetiem bagāti, spēcīgi izjūtams īpats prozas ritums. Raksturi ir spēcīgi, vīrišķīgi, tie atklājas dramatiskos sarežģījumos, likteņi ir samezgloti, romānā plaši ienāk latvisko paražu, ticējumu, arī maģijas pasaule.

Vidzemei rakstnieks pievērsies romānu triloģijā «Saderinātie» (1. «Pelēkais jātnieks», 1938, 2. «Sarkanais jātnieks», 1938, 3. «Melnais jātnieks», 1940). Tā aptver laikposmu no 1681. līdz 1727. gadam.

Tas ir stāstījums par trim Eiropas lielākajiem tālaika valdniekiem — Krievijas Pēteri I, Polijas un Saksijas Augustu II Stipro un Zviedrijas Kārli XII, par viņu politisko un ekonomisko interešu izraisīto Ziemeļu karu (1700—1721), kas daļēji norisinājās uz Latvijas zemes un izmainīja mūsu tautas likteņus.

Ar pasaules vareno dzīvēm romānā savijas kopā Bejas pagasta zemnieka dēla Kraukļu Jāņa liktenis. Viņš piedzimst vienā dienā ar Kārli XII, tiek ierauts pasaules lielmaņu cīņā par varu un zemi, cīnās kādu laiku zviedru pulkos un kopā ar Kārli XII ir turku gūstā. Pēc tam Pēter- pilī sastopas ar savu jaunības mīlestību Glika audžumeitu

Martu, kas kļuvusi par Krievijas carieni Katrīnu I. Romānā ir ļoti daudz vēsturisku personu, sižets sazarots, plašais vēsturiskais materiāls par trim valdniekiem pat Aleksandra Grīna vērienam ne katrreiz pakļaujas. Spilgtākās ii latviešu zemnieku dzīves ainas, kara un mēra posta tēlojums Vidzemē.

«Saderinātie» ir otrs romāns latviešu literatūrā par Ziemeļu karu — 1936. gadā Andrejs Upīts ir publicējis «Pirmo nakti» par Johana Patkula sazvērestības galu zviedru Vidzemē pašā kara priekšvakarā. Vēlāk rakstnieks uzraksta turpinājumu — «Laikmetu griežos» (1. «Uz igauņu robežām», 2. «Pie Rīgas vārtiem», 1940) par kara tiešo norisi Latvijā. Atšķirībā no Aleksandra Grīna, kas iiiiis aizved dažādos Eiropas galmos un izšķirīgo kauju mutulī, Andrejs Upīts paliek savas tautas dzīves aplodā un asi nostājas pret jebkuru vardarbību, arī karu. Aleksandram Grīnam karš ir viena no daudzajām viņa varoņu eksistences formām, kā jau teicu, tie mīl un prot kauties. Ari Andreja Upīša Ataugas Mārtiņš ir varens un drosmīgs kaujā, bet tā nav viņa īstā vieta. Priedaines kalējs drīz saprot, ka latviešu tautas liktenis nemainās no tā, cik drosmīgi būs latviešu vīri zviedru vai krievu pulkos. Laikmeta koncepcija abiem rakstniekiem ir atšķirīga, sava, kopīgas ir domas par tautas nākamību, ticība tai.

Aleksandra Grīna romāns beidzas ar Kraukļu Jāņa vārdiem: «Ķēniņi ar ķeizariem mainās, kari nāk un aiziet, sanak vecie kungi, prasa no sētu ļaudīm jaunas klausīšanas. Reiz gaisīs atkal ar tām visām, kā jau laiku pa laikam gaisuši. Bet zemnieks būs un paliks! Vidzeme negaisīs nekur!» Ticība savai tautai, tās dzīves gudrībai, latviešu zemnieka ciešajām, nepārraujamajām saitēm ar zemi ir viens no pamatmotīviem Aleksandra Grīna darbos.

Otrs motīvs — rakstnieka Jāņa Veseļa vārdiem runājot — ir latviešu varonības teiksma.1 To Aleksandrs Grīns veido kopš pirmās savas grāmatas par krustneša Bertrama nāvi no zemgaļu rokas. Aleksandrs Grīns latvietī nevienā vēstures laikmetā nesaskata tikai cietēju, kungu patvaļas upuri, viņš tanī redz degam spītību, dumpja un cīņas gribu, redz drosmi un varonību, kas ļauj cīnīties ar pārspēku, ar labāk bruņotu pretinieku. Par drosmīgajiem vīriem un sievām, par kaujām, cīņām, kautiņiem, medībām,

' Veselis J. Aleksandrs Grīns. — Grām.: Latviešu literatūras vēsture, 6. sēj. — 1937. — 239. Ipp.

arī varenām dzīrēm stāsta katrs Aleksandra Grīna romāns. Nereti viņa varoņi ir dēkaiņi un atriebēji, kā romānā «To- bago», tomēr viņu galvenā dziņa parasti ir dzimtenes, savas dzimtas un savas tautas mīlestība.

Jo spēcīgi patriotisma stīga skan trīsdaļīgajā romānā «Dvēseļu putenis» (1933—1935) par latviešu strēlnieku pulkiem Pierīgas fronte (1915—1917) un kaujām pret ber- montiešicm 1919. gada rudenī. Sis darbs ir visīstākā latviešu varonības teiksma, vēstījums ne par atsevišķu varoni vai dzimtu, bet par visu latviešu tautu, kas ir cēlusies cīņā pret savu gadsimtu ienaidnieku — vācu iebrucēju, cēlusies, lai ar savu pašaizliedzību, nāves nicināšanu, bezprāta drosmi nosargātu savu zemi, iegūtu brīvību un nākotni. Par to iet kaujā vīri un jaunekļi, par to viņi krīt, lai kļūtu nemirstīgi tautas atmiņā. Blakus Aleksandra Caka «Mūžības skartajiem» Aleksandra Grīna triloģijas «Dvēseļu putenis» pirmās divas daļas ir spēcīgākās lappuses pat latviešu strēlnieku varoņdarbu mūsu rakstniecībā, tuvas šīs tēmas tvērumam un risinājumam Kārļa Zāles radītajā Brāļu kapu memoriālajā ansamblī.

Aleksandrs Grīns 30. gados ir rakstījis arī lugas — «Zemgales atmoda», «Karoga meklētāji», «Pumpurs un Lāčplēsis» u. c., kā arī publicistiski vēsturiskus apcerējumus.

Kopā ar pārējo 43. teritoriālo korpusu viņš 1941. gada jūnijā atrodas Litenes nometnē, kur tiek apcietināts. Oficiāla izziņa vēstī, ka Aleksandra Grīna mūžs aprāvies 1941. gada 25. decembrī. Pēc likteņa biedru sniegtajām ziņām viņš miris Astrahaņā.

III

Romāns «Nameja gredzens» ir ļoti raksturīgs Aleksandra Grīna rakstības veidam. Te ir viss vienkopus — dēkains sižets ar pēkšņiem likteņa pavērsieniem, atšķirīga, ļoti dažāda darbības vide, sākot ar netīru ceļmalas krogu un vienkāršu latviešu zemnieku istabu līdz Kurzemes hercoga pilij Jelgavā un Polijas karaļa pilij Varšavā. Esam aculiecinieki gan raganu sārtam Kalnamuižā, gan poļu karapulku cīņām moldāvu zemē pret valahiem un tatāriem, gan Moldāvijas grāfa Zamoiska dzīrēm, gan latviešu zemnieku mocīšanai Jelgavas pils pagrabos.

Tāpat kā vēlāk tapušajā triloģijā «Saderinātie», jau šai pirmajā rakstnieka romānā pasaules vareno — šoreiz

Polijas un Zviedrijas — intereses un politiskās intrigas ierauj sevī latviešu zemnieku dzīves, nosakot Kurzemes un Zemgales hercogistes un līdz ar to brīvību alkstošās latviešu tautas likteni. Romānā darbojas vēsturiskas personas — Sigismunds III Vāsa — Polijas karalis, Kurzemes hercogs no Ketleru dzimtas — Frīdrihs, arī vēl citi. Tēloti kauju, sadursmju, asiņainu kautiņu skati, arī mīlestība. Bet pāri visai šai raibajai ainai blāzmo garu gadsimtu neapdzēstās latviešu tautas brīvības ilgas, kas Zemgales ļaudīm saistās ar teiksmu par senā ķēniņa Nameja atgriešanos.

Ir jau 1600. gads, vairāk nekā trīs gadu simteņi pagājuši, kopš Namejs ar saviem vīriem brīvs atstāja Zemgali, bet teiksma joprojām ir dzīva, jo dzīva ir latviešu tautas brīvības griba. Joprojām ir vīri, kas sakās paši savām acīm redzējuši joņojam padebešos sava pulka priekšgalā Kameju ar ķēniņa mēteli plecos un kroni galvā, kokiem zemu lokoties Zemgales ķēniņa priekšā.

«Nameja gredzens» īsti par vēsturisku saucams nav, jo sižets ir izdomāts, nebalstās konkrētos Latvijas vēstures faktos, arī pats Kurzemes troņa pretendents, par kura likteni stāstīts, ir autora fantāzijas radīts. Vēsturiskumu darbam piešķir laikmeta tēlojums ar Polijas un Zviedrijas interešu sadursmi, kur sava loma ir Kurzemes un Zemgales hercogistei, gan latviešu zemnieku un muižnieku, gan arī hercoga ierēdņu attieksmju tēlojumam, ari latviskā garīgā pasaule, ko neizdodas ne paverdzināt, ne iznīcināt muižniekiem un viņu pakalpiņiem.

Romāna centrā ir Nameja dzimtas pēdējā atvase — jaunais kņazs Gundars, kas no Skumanta kļuvis par Bogi- slavu poliskajā vidē. Vectēvs, kas visu mūžu karojis pret Polijas ienaidniekiem, jūtot tuvojamies pēdējo stundiņu, Bogislavu atsauc no Itālijas, lai nodotu Nameja testamentu. Tanī ir arī šādi vārdi: «Visi lai ir brīvi un kungs pār zemgaļiem tikai mana gredzena valkātājs, ar vārpu vaiņagu kronētais…» Senā vāze, kurā glabājies Nameja testaments, mirstot vectēvam izslīd no rokām un saplīst, starp tās drumslām mirdz Nameja gredzens — sudrabā kalts zalkšu pāris ar sarkanām rubīna acīm, ap viņiem z< Ita vārpu vainags, tā vidū — vanags lidojumā. Kņazs Bogislavs uzmauc gredzenu pirkstā un jūt sevī augam apņēmību piepildīt novēlējumu — darīt brīvu Zemgali. Tā s kas viņa ceļš, kas ved pie diplomātiem, grāfiem un karaļiem, arī skaistām kņazēm, cauri karaļa cietumam un nāves briesmām uz sacēlušos Zemgali, kur viņam Tērvetes pilskalnā lemts iet moku nāvē ar kvēlošu dzelzs kroni galvā.

Otra sižetiskā līnija ir saistīta ar Silenieku dzimtu no Kalnamuižas. Raganas sārtā mirst Zane, otrā dienā neiztur tēva sirds. Māsu un tēvu atriebj jaunākais dēls Kaspars, nogalinot māsas pavedēju amtmaņa dēlu Joahimu. Viņa galvu Kaspars aiznes uz tēva kapu — tā prasa sens ticējums. Kaspars aizbēg uz leišiem un nonāk pie kņaza Gundara. Viņš ir tas, ko Nameja gredzena valkātājs sūta par savu sūtni uz Zemgali celt to cīņā pret hercogu un muižniekiem. Kaspars aiziet bojā zemnieku neveiksmīgajā mēģinājumā ar viltu iekļūt Jelgavas pilī.

Kompozicionāli romāns nav īsti līdzsvarots, ne visas epizodes labi saistītas ar kādu no abām sižetiskajām līnijām, jo jūtamāk — beigu daļā. Tomēr visiem negludumiem, kādi ir rakstnieka pirmajā romānā, pāri ceļ tautas brīvības ilgu un varoņgara cildinājums.

Par Aleksandra Grīna daiļradi, Edvarta Virzas «Strau- mēniem» un vēl dažiem 30. gadu latviešu rakstniecības darbiem tai laikā ir dažkārt lietots jēdziens, apzīmējums — maģiskais (arī mistiskais) reālisms, kas mūsdienās literatūras zinātnē nostiprinājies sakarā ar G. Garsijas Mar- kesa u. c. Dienvidamerikas rakstnieku daiļradi.

Aleksandra Grīna daiļrade šādā pavērsienā vēl maz pētīta, šeit paveras plašs un interesants darbalauks. Tomēr jau tagad var teikt, ka jēdziens «maģiskais reālisms» labi noder mūsu 30. gadu romānista mākslas pasaulei piemītošās savdabības raksturošanai.

Latviešu tautas dzīvi gadsimtiem ilgi ignorēja oficiālā vēsture. Lai atdotu tautai tās pagātni un līdz ar to pavērtu nākotni, rakstnieks pievēršas oriģinalitātes glabātājiem — folklorai un etnogrāfijai. Sai ziņā «Nameja gredzenu» var tuvināt G. Garsijas Markesa darbiem. Arī A. Grīns dod savdabīgu fantāziju par vēsturisko laikmetu, realitāti bagātinot ar krāsainu folkloras, ticējumu, pagāniskās reliģijas un maģijas iekausējumu.

Grins, tāpat kā Garsija Markess u. c. šī virziena pārstāvji, ir noārdījis robežu, kas šķir dzīvos no mirušajiem, šķir reālo pasauli no maģiskās. Visi Silenieka dēli redz savu mirušo tēvu ienākam vakarā istabā, dzird viņa elpu un nopūtas, ļaudis naktī saklausa maltuvē dzirnas rūcam, liekas, ka darba gaitās līdzi iet kāds neredzams talcinieks, kura elpa reizēm uzplūst no aizmugures. Romānā plaši izvērsts veļu mielasta tēlojums. Kaspars rijā, kur veļiem klājis galdu, redz, no miglas vāliem veidojoties un atkal sairstot, savu mīļo vaibstus, sirds zēnam ne- valdāmi sitas — un viņš tēva velim dod solījumu atriebt. Romānā ir arī daudz pareģojumu par kņaza Gundara likteni, zīmes vēstī ļaunu pirms izšķirošās kaujas ar Radzi- vila karaspēku, sava zemnieku karaspēka sakāvi, arī savu moku nāvi viņš nosapņo.

Pārdabiskais jaušams arī Sandomiras kņazienes Marijas tēlā — viņa izrādās ragana un vilkate, uz labās rokas kurai rēta no sudraba lodes.

Tā romānos viss ir savijies — reālais vēsturiskais laikmets un konkrētā ģeogrāfiskā vide ar maģijas pasauli, ar latviskajām paražām, ticējumiem, mitoloģiju.

Nozīmīgs ir Andreja Upīša jau pēckara laikā — 40. gados dotais Aleksandra Grīna daiļrades raksturojums: «Palaikam jau viņa vēsturiskajiem stāstiem ir stipra dēku romānā noskaņa. Viņš ir ārkārtīgi veikls fabulists un prot 110 sākuma līdz beigām lasītāju valdzināt tiklab ar savām šausmu scēnām, kā ar sentimentālām mīlas epizodēm. Visas šis īpašības piemīt arī Grina «Nameja gredzenam», vēsturiskam ne ar savu safantazēto saturu un izdomāto varoni, bet ar to lomu, kāda tam nedomājot piekrīt «autoritārā» iekārtā.»[6]

Romāna īpašā loma, ko pieminējis Andrejs Upīts, radās kā veikls politisks gājiens pēc 1934. gada 15. maija apvērsuma. Cenzdamies balstīt un popularizēt jauno autoritāro režīmu ar vēsturisku analoģiju palīdzību, oficiālie ideologi izdomāja mītu par Kārli Ulmani kā Nameja mantinieku. Sis mīts paradoksālā kārtā tika pamatots ar Aleksandra Grīna romānu, kurā nav ne vēstures faktos balstīta sižeta, ne varoņa. So mītu, līdz ar to arī romānu plaši daudzināja, ietulkojot «Nameja gredzenā» to, kas tajā nemaz nav. Bet pašā romānā nav pat — pēc A. Upīša objektīvā atzinuma — «nekāda īpaši darināta patriotiska tendence». Par šo vārdu patiesīgumu varam tagad katrs pats pārliecināties.

Ingrida Kiršentāle, filoloģijas zinātņu doktore

NAMEJA GREDZENS

I

1600. gada jūnija mēneša septiņpadsmitā dienā pie Kalnainuižas tika sodīta ar gaužām mokām un uguns nāvi tā paša novada Silenieku māju saimnieka Diekļava un viņa sievas Ilzes meita Zane, un notiesātās pelnus bendes izkaisīja ar lāpstu pa visiem vējiem par biedinājumu citām bērnu nozūmētājām.

Lielkunga amtmanis Ģederts Brunnengrēbers pirms soda dienas bija laidis ziņu visiem novada ļaudīm ierasties minētā datumā muižā, lai noskatītos sprieduma izpildīšanā. Mājās drīkstēja palikt tikai nedēļnieces, sevi apkopt nespējīgi vecīši un kropļi, un bērni, kas jaunāki par astoņiem gadiem. Visiem citiem par nepaklausību bija piedraudēts ar rīkstēm un cietuma sodu pie maizes un ūdens.

Par soda vietu bija izraudzīts kāds uzkalniņš muižas ganībās, tajā viņu stūrī, kur beidzās olnīca un sākās ozolu birze. Ap šo vietu minētā dienā jau no agra rīta bija saplūduši lieli ļaužu bari gan braukšus, gan kājām. Viņus sagaidīja vagara izrīkoti kārtībnieki un lika sievām un meitām, kā jau tām, kuras varēja krist līdzīgā grēkā un kaunā, nostāties sodīšanas vietai vistuvāk. Aiz viņām tapa nostādīti vīri un jaunekļi, bet turpat blakus sārtam, kuru naktī bija ar saviem puišiem uzcēlis no Dobeles atsūtītais bende, un pa kreisi no paaugstinājuma, kas bija ierīkots tiesnešiem, mācītājam un citiem no kungu kārtas, amtmanis pavēlēja nostādīt noziedznieces tēvu un viņas četrus brāļus — «lai šie zemnieki, kuru cilts atvase izdarījusi tādu asinsdarbu, redzētu savām acīm viņas mokas, atzītu viņas lielo vainu un taptu turpmāk pasargāti no grēka darbiem un tiem sekojošā soda»,

Bija smacīgi karsta diena, pie debesīm neviena mākonīša, un no saules tveices trīcēja gaiss. Gaidīdami tiesnešus un notiesāto, sapulcētie ļaudis bija nometušies zālē. Cits ēda līdzpaņemto ceļa maizi, citi paklusām sarunājās. Kāj ās bija palikuši tikai seši: abi sarta apsargātaji, bruņojušies smagiem šķēpiem, un Silenieku saimnieka četri dēli. Nodurtām galvām viņi stāvēja ļaužu bara vidū, piespiedušies plecu pie pleca un vairīdamies no draugu un paziņu skatiem. Viņu priekšā sēdēja zālē pats Silenieks, plecīgs pusmūža vīrs, nesen vēl pats jautrākais un bramanīgākais starp novada bajāriem, liels dzērājs un vēl lielāks dai- ņotājs, kura netrūka nevienās kaimiņu un daudzo radu go- dībās. Tagad viņa drukno augumu bija saliekušas bēdas, bārdā un matos sabiris sirmums, bet vaigi sāpju izvagoti. Vecākie dēli, mīņādamies uz vietas, pazagšus uzmeta tēvam vaicājošu skatu, kā nesaprazdami, kas īsti iraid noticis un kāpēc viņiem te jāstāv. Jaunākais, astoņpadsmit gadus vecais Kaspars, klusi raudāja. — Viņam bija žēl tēva, bet vēl vairāk māsas Zanes, kas pret to bija bijusi vienmēr tik mīļa un laba un kuru muižas kalpi, vagara vadīti, jau aizviņu ceturtdienu bija aizveduši projām no mājas.

Tuvāk sēdošās sievas sabāza galvas kopā un sāka sačukstēties.

—    Redzi nu, mīļā, — teica Vecvagaru vaļiniece Ķēr- sta, pieliekusies tuvāk savai kaimiņienei Birznieku Madei, pagasta lielākai mēlnesei, — kur noved tā mūsu lielmaņu lepnībai Ar mūsu kārtas ļaudīm nemaz negribēja saieties, mēs jau esot šiem par prastu. Te nu bij! Nu jau lepnajam Sileniekam vairs ne goda, ne meitas.

—    Tiesa, tiesa, māsiņl — uzrunātā atbildēja. — Es jau sen tiku teikusi, ka tāda lepnība viņiem labu nenesīs. Tāda pati padauza bija māte, tāda meita. Labi vēl, ka pasteidzās viņgad nomirt. Citādi būtu to meitas godu pašas acīm pieredzējusi. Kad es biju jauna … — viņa iesāka, bet piepeši aprāvās un uzlēca kājās. — Vai Dieviņ, mīļā, nupat ved to bērnu bendētāju! Re, re, tūliņ jau būs olnīcas galāl

—    Ved! Ved! — kā vēja šalkoņa izgāja ļaužu baram cauri, un gaidītāji sāka celties kājās, staipīdami kaklus, lai varētu soda gājienu labāki saredzēt.

Visiem pa priekšu gāja muižas amtmanis Brunnengrē- bers, izkaltis un vecīgs vīrs, tērpies tiesneša mētelī. Viņam blakus turējās uz sirma zirga resnais Mežamuižas pārvaldnieks Kleists. Tiem sekoja kājām novada tiesneši no zemnieku vidus, un aiz viņiem divi veci baltiņi gausi vilka mēslu ratus, kuros stāvēja bende sarkanā vamzī; viņam pie kājām, saslēgta dzelzīs, sēdēja notiesātā. Ratiem blakus so|oja vecais Kalnamuižas mācītājs Fišers kailu galvu un izpūrušiein matiem. Viņš centās notiesāto mierināt, lai vleglinātu viņas moku gaitas. Aiz bendes ratiem, jautri tērzēdami, nāca divi mežonīga izskata vīri gariem dunčiem pie sāniem. Tie bija bendes kalpi.

Gājienam pievirzoties tuvāk, ļaudis apklusa. Vīrieši noņēma cepures, un viņu sejas kļuva drūmas un cietas. Sievas un meitas cēla pie acīm mutautiņus.

— Ceļu mūsu žēlīgā lielkunga tiesnešiem! Ceļul — vagars uzbrēca ļaudīm, un bars pašķīrās pa labi un pa kreisi, atbrīvodams ceļu gājienam, kurš ievirzījās pūlī un apstājās pie soda vietas. Abi tiesneši palika zirgos. Brun- nengrēbers, pietvīcis un manāmi uztraucies, nervozi kodīja apakšlūpu. Resnais Kleists uzmeta viņam zobgalīgu skatu, paskatījās uz notiesāto, uz sārtu un tad nosēdās ērtāki seglos.

Bende aši izlēca no ratiem un piesteidzās pie sārta, lai pārliecinātos, vai viss kārtībā. Tad viņš nostājās tā vidū, piespiedis muguru pie staba, un draudzīgi, gandrīz jautri pamāja notiesātai. Visu acis vērsās uz ratu pusi, kuriem blakus stāvēja vecais Fišers. Seja viņam bija bāla kā mironim, rokas manāmi drebēja.

Apsūdzētā, pasīka auguma jaunava gaišiem, mazliet cirtainiem matiem un bālu seju, visu gājiena laiku bija sēdējusi ratos kā bez dzīvības. Viņa nepakustējās arī tajā brīdī, kad rati apstājās soda vietā. Tikai pēc brītiņa un kā nejauši viņa pacēla galvu — seja kļuva vēl bālāka, un acis plati iepletās — un paskatījās apkārt stīvu, meklējošu skatu. Šis skatiens, kurā bija sastingušas šausmas, vienaldzība un sasalis izmisums, izklaidīgi pārlidoja tiesnešiem, sārtam, bendei un ļaužu pūlim, likdams nodrebēt tuvāk stāvošiem un ari tiem, kuri drūzmējās aiz viņu mugurām. Katram, kuru uz mirkli bija skāris šis sasalušais skats, likās, ka notiesātā meklējusi taisni viņu un nevienu citu, lai pirms nāves ieskatītos tam dvēselē.

Silenieks, pienākot gājienam, bija palicis sēdot, nepaceldams galvu arī tajā brīdī, kad bendes ratu riteņi iečīkstējās viņam turpat pie kājām. Bet tagad, kā izdzirdis vārdos neizteiktu aicinājumu, viņš spēji sarāvās, uztraucies uzlēca kājās — un tēva acis sastapās ar meitas ska- tionu, īsu brītiņu, varbūt tikai vienu acumirkli, viņi vērās viens otram sejā. Tad Silenieka pleci sāka raustīties un viņš pacēla uz augšu rokas, gribēja kliegt, bet no rīkles izlauzās tikai gārdzuļojoša skaņa. Ļaudis aizturēja elpu.- Un tad klusumu piepeši pāršķēla satricinošs kliedziens:

—    Tētiņ, mīļo tētiņi

Kā nopļauts Silenieks atkrita dēlu rokās. Tie slaucīja asaras. Kaspars metās uz priekšu, bet pie ratiem bendes kalps ar dūres sitienu sejā notrieca viņu zemē. Pūlis sakustējās. Pakaļējās rindas sāka spiesties virsū tuvāk stāvošiem. Daži sāka kurnēt.

—    Mierā! Stāvat klusu! — Brunnengrēbers iebrēcās, pietvīcis no dusmām, un draudoši pacēla gaisā zobenu. Sargi izstiepa šķēpus. Kurnētāji apklusa. Tad amtmanis pamāja Kalnamuižas skrīverim Klokoviusam, kurš izpildīja arī tiesas sekretāra vietu. Uzaicinātais uzkāpa uz tiesnešiem ierīkotā paaugstinājuma, nokāsējās, atlocīja pergamenta vīstokli, ko bija turējis rokā, un sāka gausi vienmuļīgā balsī lasīt:

—    Uz viņa gaišības — Zemgales hercoga Vidzemes kunga, etc., mūsu žēlīgā valdnieka Fridriķa pavēli mēs, apakšā parakstījušies tiesneši, esam saukuši pie likuma atbildības šī Kalnamuižas novada jaunavu Zuzannu, Si- lenieku māju saimnieka Diekļava meitu, apsūdzētu sava ārlaulības bērna nozūmēšanā. Tā kā minētā jaunava par vainīgu neatzinās, apgalvodama, ka bērniņš viņai piedzimis nedzīvs, un arīdzan atsacījās sava bērna tēvu vārdā saukt, tad viņai tika piespriesta pirmā mocību pakāpe, pēc kuras tā tomēr neatstājās no savas bezkaunīgās stūrgalvības un velnišķīgā naida spīta, apvainodama, un pie tam gluži nedzirdētā kārtā, mūsu cienījamā amtmaņa dēlu Joahimu par viņas bastarda tēvu un izdarītā bauslības pārkāpšanas grēka līdzvainīgo un neatstādamās no saviem nešķīstības dzemdinātiem meliem arī pēc tam, kad tai tapa uzlikta exarnina/o ar spāniešu zābaku un nokarsētām dzelzs stangām. Pēc apspriešanās un visa redzētā un dzirdētā pamatīgas pārdomāšanas, un sevišķi vēl tāpēc, ka mūsu žēlīgā lielkunga bende un sava amata labs meistars Miķelis Remlings, ar kvēlošu adatu durstīdams, ir atradis uz minētās jaunavas Zuzannas miesām tā sauktās sātana zīmes jeb stigma diaboli, mēs esam atzinuši, ka minētā Zuzanna, sabiedrojusies ar velnu un sava elles lielkunga samācīta, centusies godājamā tiesas priekšsēdētāja un Kalnamuižas amtmaņa Brunnengrēbcra dēlu

JoiiIiIiiui ne&eligi apmelot, lai kaitētu tiesas un sevišķi nītu minēto un ļoti cienījamo vīru labai slavai. Ņemot to Bvlnu Vfirā, un, tā kā sātana kalpi un citi, kas ar viņu biedroju*, sodāmi ar uguns nāvi uz sārta un bērnu nozūmētā- ļiih pCc šis zīmes tiesībām aprokamas dzīvas, bet abi mi- iiclic sodi nav apvienojami, tiesa nolēma 110 tiem piespriest mlnet,li velna brūtei un burvei Zuzannai pirmo, proti: nāvi 11/, sarta, — cerēdama, ka ar to šīs negantnieces un Bellai,1 kalpones pārējie grēki, daudzie noziegumi un ļauni darbi tiks likuma un cilvēku priekšā nolīdzināti.

Parakstījuši: Ģederts Johans Brunncngrēbers, priekšsēdei ajs un amtmanis, Tīss Gotards Kleists, tiesnesis un nmtmanis.

Anno Domini 1600. mertse junio die XIII., bet mūsu žēlīgā hercoga Fridriķa valdīšanas četrpadsmitā gadā.

Beidzis lasīt spriedumu, Klokoviuss svinīgi nokāsējās 1111 paskatījās uz tiesas priekšsēdētāju. Paskatījās arī Kleists, un viņa gaļainajā sejā bija redzams zobgalīgs smaids. Brunnengrēbers pietvīka vēl sarkanāks un uzkliedza bendēm:

— Dariet savu darbu! Ko jūs tur tūļājaties, nejēgas?

Bendes kalpi aši izcēla notiesāto no ratiem un uznesa to uz sārta. Pati tā nevarēja iet, jo bija līdz ar kliedzienu zaudējusi samaņu. Bende veikli apmeta viņai ap vidu ķēdi, kādām mēdza pieslēgt pie staba uguns nāvei nolemtos. Viens no kalpiem steidzīgi aizdedzināja lāpu un pasniedza to meistaram. Bende nolēca no sārta lejā un piegrūda lāpu pakulu un tāšu vīšķiem, kuri bija sabāzti starp sveķainajām priežu šķilām. Uguns sāka jautri sprēgāt, un pēc pāris acumirkļiem no sārta apakšas jau šaudījās liesmu mēles. Sacēlās vējš, dzīdams pūlim virsū melnus dūmu mutuļus. Liesmas iegaudojās vēl niknāk un rūkdamas šāvās pret debesīm. Tad spēji sasitās ap stabu — sievietes iebrēcās. Pūlim pāri pletās kodīgi dūmi, nesdami līdz smagu gruzduma smaku.

Pēc pusstundas viss bija galā. Ļaudis klusēdami izklīda. Sargu dzīti, aizbrauca mājās arī Silenieka dēli Mārcis, Kristaps un Ingus, aizvezdami līdzi tēvu, kas visu laiku drebēja kā drudzī, un Kasparu. Zēns nāca pie samaņas tikai mājās. Līdz pat rīta ausmai viņš ar tēvu sēdēja pie mājas durvīm. Vecais raudāja. Dēls spītīgi cieta klusu, vērdamies bālajā mēnesī, Un zēna seja bija kā nakts spīdekļa atmirdzums.

* * *

Piecas dienas pēc Zanes sadedzināšanas viņas brāļi, radi un kaimiņi izvadīja pēdējā gaitā Silenieku saimnieku. Lielais daiņotājs un darba gāzējs pēc viņas bēdu nakts bija licies jau atspirdzis un izrīkojis kalpus muižas klaušās, bet pats ar dēliem steidzies uz lukstiein sienu pļaut. Visu dienu, no brokasta laika līdz launaga laikam, viņš bija staigājis pa trekno pļavu savu dēlu bara priekšgalā un viņa izkapts, tāpat kā agrāk, šņākusi asāk par visām pārējām. Par Zani neieminējies ne vārda. Turpat jau pievakarē, kad saule sākusi laisties uz vakara pusi, iebriz- dama egļu galotnēs, apstājies vāla vidū, sācis strīķēt izkapti un piepeši saļimis zālē tikpat klusi kā sulotie zāļu stiebri, kas bija ļimuši zem viņa varenajiem vēzieniem.

Dēli velti izmocījās tēvu dabūt pie samaņas. Domādami, ka tēvam no saules tveices sasāpusi galva, Mārcis ar Kristapu to purināja un sauca, lūkodami piecelt kājās. Bet tēva kājas bija palikušas savādi slābanas un galva ar zilgani pietvīkušo seju un glāžainām acīm bezspēcīgi karājās lejup. Kaspars, atsteidzies no upes ar tīru ūdeni, lika ķipīti tēvam pie lūpām un raudādams skubināja to dzert. Ķipīša mala atsitās pret sakostajiem zobiem kā dzelzi, un ūdens izlija turpat zālē. Beidzot Ingus metās uz kaimiņu Birznieku pļavu pēc Dzeldes Jurīša, kas dzīvoja pie sava saimnieka kā vaļinieks, rieba un vārdoja, un lielījās, ka viņos lielā kara laikos šis esot uzcēlis no slimības gultas pašu veco lielkungu Gotardu, kad tā slimībai jau atmetuši ar roku visi augstu mācītie vācu dakteri. Ingum bija iešāvies prātā, ka Jurīša zintes, kas bija uzcēlušas tik varenu vīru no nāves cisām, varēs glābt arī tēvu. — Vecais vārdotājs atnāca, paskatījās Sileniekam sejā un atmeta ar roku: cilvēku māksla te vairs nespējot līdzēt un āderes ciršana arī ne.

Vēlu vakarā, kad pļavās kūpēja migla un žēli grieza griezes, Silenieka dēli, dziļi nokāruši galvas, gāja pa meža ceļu pakaļ ratiem, kurus gausi vilka vecais bērītis. Riteņi gurdi rībēja, dauzīdamies pa sakaltušo dubļu grumbām un egļu saknēm, un ratos uz smaršīgā, paša pļautā siena klēpja gulēja Silenieku saimnieks, sastindzis un kluss. Zāļu stiebri, vītušas pīpenīšu galviņas un bārkstotas smilgas bija saķērušās viņam bārdā un matos. Acis stīvi un kā brīnīdamies vērās mēnesī, kurš brida ārā no meža liels un tumšsarkans.

Dēli apkopa tēvu pa godarn. Tiesa, nebija vairs vecie laiki, kad cilvēki varēja aprakt savus miroņus kur gribēdami. Un kur gan labāk atdusēties vecam saimniekam kā turpat savu māju tuvumā? Pavasari tad klausīties, kā aug zāle paša pļavās, ka miežu asni spraucas cauri 2emei, tiekdamies pretī saulei un vējiem; vasarā vērot, kā vārpas skan un rudzi taisās ziedēt, un rudenī, zemlikd laikā, iet savus mīļos viņu sētā apmeklēt. Velties kā baltam miglas kamolam no kapa kopas pāri norām un laukiem uz mājas pusi, apstaigāt vecās mīļās vietas un rijā mieloties pie dēlu klātā veļu galda ar tēviem un sentēviem. Bet ziemu gulēt un gaidīt atkal atgriežamies sauli un pavasari.

Nē, par tēva apbedīšanu tepat māju tuvumā nebija ko domāt. Par tādām lietām draudēja bargs sods, un no Jelgavas bija pat atklīdušas vēstis, ka pils mācītājs Oder- borns savos sprediķos esot mudinājis lielkungu sodīt tādas veclaiku būšanas piekopējus ar karātavām. Visās draudzēs bija tagad ierādītas un iesvētītas baznīcu tuvumā kapu vietas, un tikai tur tagad drīkstēja apbedīt mirušos.

Bet tie Jelgavas ziņu atnesēji nekā nezināja stāstīt, vai mācītājs Oderborns, par veclaiku jeb pagānu būšanām runādams, domājis vienīgi miroņu glabāšanu nesvētītā /.emē vai ari vēl ko citu. Varbūt tās pārējās būšanas viņam bija piemirsušās. Un tāpēc katrs no dēliem centās kaut ko dot tēvam līdzi, aizvadot viņu citā saulē. Galu galā tā tak bija viņa paša krāta manta, vēl dēlu nedalīta. Mārcis ielika zārka siles (to zārku viņi abi ar Kristapu bija izdobuši no sveķaina un skanīga priedes bluķa, un tādā vajadzēja būt labai gulēšanai) dibenā labāko mājas cirvi un vel mātes dotu svētdienas cimdu pāri. Kristaps deva tēvam līdzi dunci un pātagu, ko gaiņāt veļu mātes suņus; Ingus atnesa uz klēti un palika tēvam zem pagalvja savu a/.a ragu, ko uzpūst viņā saulē, ja kādreiz paliek bēdīgs prāts.

Vienīgi Kaspars nāca uz klēti pie tēva ar tukšām ro- I .nu Nāca un sēdēja pie zārka, ne vārda nerunādams. Brāļi pūta, pūta, līdz beidzot Mārcis, kā jau vecākais, Ieminējās:

Tu, Kaspar, laikam nekā nedosi tēvam līdz?

Zēns pacēla galvu un tā savādi paskatījās uz vecāko brālī. Un tad pagausi teica, kā runādams par lietu, kas sen jau nolemta un pati par sevi saprotama:

—    Nesīšu gan. Bet tikai uz kapiem. Zārkā ielikt nebūs vaļas. Jaunais kungs vēl neesot pārnācis mājās.

—    Ko tad tev no jaunā kunga vajaga? — Mārcis ievaicājās,

Kaspars zvērošām acīm pavērās brālim sejā.

—    Kā man vajaga? Un tu vēl prasi?

—    Kuš, kuš! Ko tu runā? — Mārcis iesaucās, bailīgi skatīdamies apkārt. Tad, brītiņu klusējis, griezās uz durvju pusi. Un, tikai pie sliekšņa apstājies, teica stingrā balsī: — Nu, nu, puisīt, nedari muļķības! Kungam tu galvu nenorausi, pazaudēsi tikai savējo, un arī mūsējās neviens neglaudīs.

Kaspars neatbildēja.

* * *

Kad bērinieki atgriezās no kapsētas, saule jau bija norietējusi. Svinīgi drūmām sejām visi sēdās pie bēru mielasta. Liela un plaša bija Silenieku radu cilts, un visiem tikko pietika lielajā istabā telpas. Sienās iespraustos vara skalturos gaiši dega priežu skali. Kalpones un vājinieces nesa no nama iekšā istabā tikko vārītas gaļas podus; Ingus ar Kasparu, kā jau jaunākie, tekāja uz klēti ar tukšām alus kannām un ar pilnām nāca atpakaļ. Netrūka ari degvīna krūku.

Viesi ēda un dzēra, un pamazām sāka raisīties valodas un mēles. Sētā sprausloja un zviedza bērinieku zirgi, krim- šķinādami tiem nomestos siena klēpjus.

—    Lai nu tam manam krustdēlam vieglas smiltis, - svinīgi ierunājās vecais Daukša, likdams atpakaļ uz galda zarakannu un ar plaukstu noslaucīdams alus putas no bārdas un lūpām.

—    Bija varens strādnieks, neplēsās ar saimi, satika ar kaimiņiem. Godam nodzīvoja šajā pasaulē, godam aizgāja citā saulē. Tikai to bēdu viņam Dieviņš bija lēmis vairāk nekā citiem.

—    Tiesa, tiesa, Daukšas tēv, — steidzīgi ierunājās Ate- žamuižas Krauklis, Silcnieka sievasbrālis. — Uz darbu jau viņš bija kā zvērs. Un tāds dziedātājs, kāda tagad starp jaunajiem nesameklēsi.

—    Jā, Krauklīt, — Daukša atteica. — Viņš zināja visas dziesmas. Arī tās, kuras mēs sen vairs nedziedam.

—    Kāpēc tad ne? — Ingus ziņkārīgi ierunājās, nolikdams uz galda atnesto alus kannu.

Daukša tūliņ neatbildēja. Viņš ieņēma krietnu malku no Ingus kannas un tad teica:

—    Kungi neļauj. Viņi saka, tās mūsu vecās dziesmas esot dumpīgas un mēs, viņas dziedādami, tā kā tā vairs neatsaukšot sava ķēniņa atpakaļ. Esot sen miris un sapuvis svešā pasaules malā.

—    Kas par ķēniņu? Vai tad mums pašiem tāds ir? — iesaucās Kaspars, un balss viņam iedrebējās.

Daukša atkal nesteidzās ar atbildi. Un viņa vietā zēpam atbildēja plecīgais aucēnietis Zaļmežs, plato bārdu braucīdams:

—    Bija gan, dēls. Bija pašiem sava valsts, pašiem savi lauki, savi tīrumi, par kuriem nebija jāiet klaušās. Un nebija toreiz mūsu zemē neviena kunga, neviena vācieša.

Kasparam likās, ka viņam kāds aizžņaugtu kaklu. Zēns nevarēja ne vārda parunāt. Un vecais Daukša teica svinīgi un lēni:

—    Bija mums, dēls, arī savs ķēniņš, mūsu pašu, nevis svešas cilts. Un, kamēr viņš mita mūsu zemē, mēs bijām brīvi ļaudis, nevis vācu kungu klaušinieki.

Ingus iepleta muti.

—    Vai tu, Daukšas tēv, viņu redzēji? — viņš ievaicājās.

Daukša atkal brītiņu padomāja un tad atteica:

—    Kā lai es tev pasaku, dēls? Viņš esot aizgājis karā uz svešu pasaules malu, leišiem vai prūšiem, un nav vairs atgriezies atpakaļ. No tā laika jau aiztecējuši daudzi cilvēku mūži. Un tomēr, dēls, es ticu, ka viņš reiz nāks mājās un mēs tad būsim paši sev kungi, paši sev gaitnieki.

Tagad ierunājās vecais Birznieku tēvs. Galva tam bija balta kā sniega kupena un acis tikko vairs spēja saskatīt dienas gaismu. Bet zarakannu viņa roka cilāja tikpat veikli kā jaunībā. Viņš ievilka jaunu malku, nokrekšķinājās un teica, pagriezies uz runātāju pusi:

—    Vai tu runā par mūsu ķēniņu, Daukšas tēv? Arī es ^avas jaunības gados tiku viņu redzējis.

—    Bet, Birznieku tēv, — Krauklis zobgalīgi ieminējās, — cik mūžu tad tu īsti jau esi nodzīvojis šajā pasaulē?

Birznieka izdzisušās acīs iezibējās uguns,

—    Neķērc tik dikti, Krauklīt! Es jau nesaku, ka csinu pieredzējis tos laikus, kad mūsu ķēniņš vēl valdīja savā pilī, — tepat aiz Kalnamuižas jau viņa esot stāvējusi. Mans. tēvatēvs kā pa miglu atcerējās sava vectēva nostāstus par tiem laikiem, kad daudzi no mūsējiem aizgājuši uz leišiem un ķēniņš pazudis bez vēsts un ziņas, svešās zemēs karodams. Bet es tev saku, ka esmu redzējis mūsu ķēniņu, un ari daudziem citiem viņš esot parādījies.

—    Arī es esmu viņu redzējis, — teica vecais Daukšas tēvs.

—    Kur tad? — neticīgi ieminējās Krauklis.

—    Tas bija pirms savi piecdesmit gadi. Biju aizjājis savu zirgu — varens bija skrējējs — uz Tērvetes pļavām pieguļā. Naktī uznāca tāds pērkona negais§, ka nezināju, kur mukt, kur ne. Beidzot patvērāmies abi ar dūkano mežmalā zem kuplas egles. Viss gaiss virs mums rūc un dun, un zibeņi tā vien krustīm šķiļ. Te uzreiz dzirdu gaisā jātnieku auļošanu. Paceļu galvu un skatos: pāri meža galiem auļo baltu kareivju pulks, zirgi sarkani kā uguns, un visiem pa priekšu stalts jātnieks, ķēniņa mētelī tērpies, ķēniņa kroni galvā un sēž visstaltākā rumakā. Taisni virs manas egles viņš apsvieda rumaku apkārt un aizauļoja uz ziemeļu pusi — mākoņi vien nodunēja.

—    Es viņu redzēju, mežā apmaldījies, un pašā diendusas stundā, — teica Birznieku tēvs. — Arī ar ķēniņa kroni galvā un sarkanu mēteli ap pleciem. Viņš gāja ar valdnieka zizli rokā, kājārn skardams egļu galotnes, un koki zemu locījās viņa priekšā. Viņa vaigs spīdēja gaišāk par sauli, un no tās gaismas es tā apžilbu, ka neredzēju vairs ne debesu, nedz zemes. Atžirgu tikai labi vēlāk un, pārnācis mājās, dabūju no mātes pērienu: lai neejot diendusas stundās, kad visiem veļiem ļauta pilna vaļa, pa mežu blandīties.

Abu veco stāstos bija sākuši vērīgi klausīties pārējie bērinieki, un tagad atraisījās ari citiem vecajiem saimniekiem mēles. Viens teica, šis katru pavasari nesot klusā vietā ziedu savam ķēniņam, lai labi padotos visi sējumi. Cits stāstīja, viņa tēvs esot griezies pie senā ķēniņa pēc palīdzības viņā sausajā vasarā, kad nodzeltējuši mieži un taisījusies iznīkt auzu sēja. Līdzko noskaitījis lūgšanas vārdus, uznācis tāds lietus, ka tīri bail. Par nelaimi, tēvu nositis mežā osis, uzgāzdamies tam virsū, un tā šis palicis bez tiem lūgšanas vārdiem, kurus tēvs, dzīvs būdams, solījies iemācīt.

Kaspars klausījās vecos stāstos kā pasakā. Krūtīs brieda kaut kas liels un varens, draudēdams viņu nosmacēt, bet sirds bija priecīga un viegla. Un savādas šalkas kā tāli, aicinoši zvani sāka kūsāt dvēselē.

Iereibušie veči runāja, viens otra neredzēdami un cits citā neklausīdamies. Katram tagad bija sava runa, sava valoda. Un senā ķēniņa vārds bija visu mutē.

Arī vecais Daukša, kurš spēja nodzert stiprākos novada vīrus, bija noreibis. Alus putas bija salipušas viņam bārdā, acis savādi mirdzēja, un, turēdams rokā tukšo liepas koka kannu, viņš ar to dauzīja galdu un dziedāja. Sākumā bez vārdiem, bet tik savādi un šūpojoši skanēja šī meldija, ka citi veči sāka dūdot viņam līdz, un Kaspars sāka uztvert arī pa vārdam. Dungotāji iekarsa arvienu vairāk, no atsevišķiem vārdiem sāka virknēties vārdu rindas, un beidzot viss gaiss likās viļņojošās meldijās tracinoša ritma pilns.

Viņi dziedāja par senām kaujām, kas Zemgales klajumos reiz bija dunējušas, par varoņiem, kas spītējuši nāvei un spējuši simtiem ienaidnieku pretim stāt. Par ķēniņu Nameju, kura zobens pļāvis vācu karotāju rindas, kā veikla pļāvēja vienrocis pļauj rudzu lauku, un par savu senču sirojumiem svešu zemju robežās.

Dziedot izliecās atkal taisni gadu nastas saliektie veču augumi, asarainās acīs iedegās kvēle, un vecās, zilganu dzīslu izvagotās rokas turēja kannu osas cieši sakrampētās saujās kā zobenu spalas un šķēpu rokturus.

Tikai pret rīta pusi, kad sāka jau gaisma svīst, pamazām aprimās veču dziedāšana. Viens pēc otra tie sagura. Cits mēģināja gan nokļūt līdz mierīgākai atpūtas vietai, bet vairums apgūlās turpat uz grīdas vai dzīru galda.

Atkrita istabas kaktā uz siena klēpja brītiņu atpūsties arī Kaspars. Un sapņos redzēja karotāju pulkus, ķēniņu Nameju, par kuru bija stāstījuši un dziedājuši iereibušie veči, un sevi pašu žiglu jātnieku priekšgalā laužamies ienaidnieku rindās. Zobeni šķinda, āvas blāzmoja, un cīņas laukam pāri šalca veču dziedātās sentēvu — karotāju kaujas dziesmas. Tikai dziedātāji nebija vairs veči, bet gaiši jaunekļi mirdzošiem šķēpiem rokās. Zemgalē vairs nebija neviena kunga, neviena vācieša. Paši kungi, paši darbos gājēji. Un tikai ķēniņš augstākais par visiem, ķēniņš ar zelta kroni galvā un sarkanu mēteli uz pleciem. Ķēniņš Namejs.

Stefana Batorija un viņa uzticamā kalpa Zamoiska, lielā kroņa hetmaņa ciņu biedrs — vecais kņazs Jānis Gundars, maskaviešu veicējs pie Veližas, Veļikije Lūkiem, Suražas un Nēveles un tatāru uzvarētājs četrpadsmit kaujās un astoņdesmit astoņos sīkākos kautiņos, par kuriem dziedāja tikai stepju vēji un veci Ukraines koklētāji, gulēja savā Slavutas pilī uz slimības gultas jau no Debesbraukšanas dienas, cīnīdamies ar nāvi tikpat aukstasinīgi un bezbailīgi kā citkārt ar neticīgo ordām un Maskavas cara streļeiem. Un baiļu nebija vecā karotāja sirdī arī tanīs dienās, kad visiem un arī viņam pašam jau kļuva skaidrs, ka līdz ar lapu dzeltenumu un aizejošo dzērvju klaigām ir atnācis viņa dzīves pēdējais rudens.

Kamēr vēl vecā kņaza kājas nebija atsacījušās klausīt, viņš bija dienām ilgi mēdzis sēdēt pie savas guļamistabas loga, ar lāčādu uz ceļiem, ietinies caunu kažokā (veco vīru kratīja aukstuma drebuļi pat tveices pilnajās diendusas stundas) un nenovērsdams acu no Lvovas ceļa, pa kuru bija aizsteidzies uz Itāliju viņa sūtītais jātnieks, lai aicinātu Gundaru, cilts pēdējo atvasi, jauno kņazu Bo- gislavu, uz viņa tēvu pili no studenta gaitām atpakaļ. Jau trīs mēneši bija aiztecējuši kopš tās dienas, kad ziņnesis bija aizauļojis gar stāvo Goriņas krasta krauju, pazuz- dams ozolu silā. Bet ziņnesis vēl nebija atjājis atpakaļ, un arī par kņazu Bogislavu viņa vectēvs vēl nebija saņēmis ne ziņas. Un, jo tuvāk nāca vecā kareivja miršanas stunda, jo lielāks nemiers sāka mocīt gadu nastas nomākto viņa dvēseli.

Kņazs Gundars negribēja šķirties no dzīves neredzējis sava vārda mantinieku, un bažas, ka varbūt ziņnesis nav atradis savu jauno kungu un Bogislavs paliks bez senču svētības, māca vecā vīra sirdi kā lietuvēns. Sevišķi no tās dienas, kad kājas vairs nespēja panest viņa izdēdējušo augumu un sulaiņiem bija nācies aiznest pilskungu nēšus atpakaļ tā cisās. Dažiem jau likās, ka vecais kungs palicis bērna prātā, jo vārdi, kurus tagad brīžiem nikni runāja viņa pastīvā mēle, vairs nebija tā kalpiem saprotami, un tie izbijušies un mulsdami vērās kungam sejā. Tad kungs kļuva vēl niknāks, kliedza, lādējās, izgrūzdams nesaprotamus lāstu vārdus, un viņa acīs, kuras asaroja no vecuma, sāka gailēt ļauna uguns. Izbijušies sulaiņi tad steidzās, ko kājas nesa, pie pils uzrauga Gaidas — veca, kaujās nosirmojuša karakalpa, kas bija izstaigājis kungam lidzi viņa ciņu gaitas un piedzīvojis gandrīz tikpat lielu vecumu. Vienīgi Gaida vēl prata vecajam kungam izdabāt un, likās, arī saprata, ko mirējs vēlas. Viņu ieraugot, vecais kungs parasti nomierinājās, un vārdos, kurus nesaprotami šļupstēja viņa mēle, vairs nebija agrākās nepacietības un niknuma. Un drošākie no sulaiņu bara, kuri bija uzdrīkstējušies palikt aiz durvīm, lai noklausītos, par ko runā ar savu kalpu vecais pilskungs, mēdza stāstīt pārējiem, ka arī Gaida sācis ar kungu sarunāties tikpat nesaprotamā mēlē mierinādams un pat norādams. Kungs pamazām aprimis, beidzis lādēties, un abi tad klusi runājušies līdz pirmajiem gaiļiem un pat ilgāk. Bet, par ko īsti, nevarējis saprast ne vārda, kaut gan leitim Donātam, jaunajam pils medniekam, kuru vecais kņazs bija atvedis priekš pieci gadi no purvainajiem Dainavas siliem, daža skaņa tā kā likusies dzirdēta tin pazīstama. Un vecākie sulaiņi bailīgi meta krustus, skaitīdami tēvreizi, jo sirmo vienaci Gaidu turēja pilī par vilkaci un burvi un no viņa bijās vēl vairāk kā no paša pilskunga.

* « *

Bija vēss oktobra vakars, un ap nosūbējušiem pils mūriem griezās rudens viesuļi, dzenādami lietus mākoņus un locīdami parkā vecos ošus un zarotos kastaņkokus. Tumsa nolaidās arvienu dziļāk, un tad satumsa melna nakts. Tikai izretim viesuļi atklāja mākoņu skrandām aizsegto mēness seju, un tad uz mirkli kļuva gaišāks un upes dzelmē sāka drebēt mēness atspīdums un joņojošo mākoņu spocīgās ēnas. Tad atkal spēji satumsa viss, mākoņu bari aizsedza bālo mēness vaigu un vecās pils melnie, masīvie mūri, spokaini celdamies pret tumšajām, joņojošām debe- im, paši likās kā mākoņu pulki, kas uz brīdi apstājušies pēc traka skrējiena.

Pilskunga guļamistabas lielajā kamīnā dega milzīgas ozolbluķu šķilas, smagi liesmodamas aiz nokvēpušajām sudraba restēm, un istabas kakti bija pilni baisu ēnu. Turpat kamīna tuvumā Gaida bija pavēlējis no vilku un lāču ādām sulaiņiem uztaisīt kungam guļamvietu un tur noguldīt mirēju. Vecais kalps cerēja, ka kamīna svelmainais siltums vēl spēs uzturēt viņa kunga dziestošo dzīvības siltumu un ļaus mirējam sagaidīt rīta ausmu. Pats Gaida, aizraidījis bargi projām visus pārējos, sēdēja.pie pilskunga cisām un nekustēdamies vērās tam sejā, kas kamīna uguns gaismā izskatījās vēl bālāka un pavisam bez dzīvības. Acis bija cieti pievērtas, sirmie, plānie mati aplipuši ap sviedraino pieri, un rokas bezspēcīgi un slābani gulēja gar sāniem. Tikai krūtis vārgi cilājās un krita, un lūpas, nedzirdami kustēdamās, liecināja, ka slimnieks vēl nav beidzis dzīvot.

Gaidas bargā, nebeidzamām grumbu svītrām izvagotā seja bija skarba un cieta kā arvienu. Tikai sirmās ūsas bezspēcīgāk nokarājās lejup, un vecais karakalps ar rokas plaukstu šad un tad pārvilka sev pār acīm un seju, izberzēdams kamīna dūmu sūrumu.

Slimnieks piepeši iepleta acis, kā redzēdams vēl nebijušus likteņus, un viņa sakaltušās lūpas klusi iedrebējās. Kalps piecēlās, maigi noliekdamies pār pilskunga dziestošo seju.

—    Vai kungam gribas dzert? — viņš ierunājās, un balss tam skanēja sēri un reizē skarbi, nākdama caur sāpju un žēluma aizžņaugtu kaklu.

—    Gaidi, — mirējs tikko dzirdami runāja, — vai viņš vēl nav pārnācis?

—    Nē, kungs, vēl ne, — Gaidis skumji atteica, un viņa dzīslainās, drebošās rokas sāka neveikli sakārtot virs slimnieka krūtīm caunādas apsegu. — Vēl nemana. Es vēl vakarā aizsūtīju uz Kremencas pusi mūsu jātniekus: sak, varbūt jaunajam kungam zirgs piekusis ceļā un tas nespēj vairs uz priekšu tikt. Vēl gan nemana ne jaunā kunga, ne jātnieku.

—    Gaidi, — atkal iedrebējās mirēja lūpas, — bet ja nu viņam ceļā būs gadījies kas ļauns?

Gaidis noraidoši papurināja savu sirmo galvu.

—    Nē, kungs, — viņš skumji teica, — vēl pagājušā nakti es mēģināju zīlēt jaunā kunga likteni. Manas zin- tes nemelo. Šonakt viņš ieradīsies pie tevis sveiks un vesels. Un izrunāties ar viņu tu arī vēl paspēsi. Tikai prieka gan viņš nepieredzēs nekāda, šajā saulē dzīvodams, — vecais kalps gausi nobeidza, pieceldamies atkal kājās un sākdams ar krāsns urķi bikstīt kamīnā degošās ozola šķilas. Pussaplakušās liesmas uzšāvās augstāk, un pār slimnieka cisām un kalpa seju kā asinis parlija sarkanais uguns atspīdums.

Brīdi cieta kiusu i pilskungs, i viņa vecais kalps.

— Lai ar', Gaidi, — slimnieks pēc brītiņa ierunājās, — lai ar' tā būtu! Kas par to? Ir jau tiesa, arī es pats vairs lāgā neticu, ka Skumants būs tas īstais, sen gaidītais, kas uzmauks Nameja gredzenu sev pirkstā un vedis savu tautu uz Zemgali atpakaļ. Grāmatu tārps Skumants, kam sapelējušu pergamentu gudrības jau no bērnu dienām bija mijākas par ieročiem un medību taures skaņām. Skumants lai būtu tas daudzus mūžus gaidītais ķēniņa Nameja valsts atjaunotājs, viņa varas mantinieks? — Nē, es tam nevaru ticēt; un tomēr šis ticības stariņš man tagad ir kā gurušam ceļiniekam stepju gana būdiņas uguntiņa puteņa auros un ziemas nakts tumsībā.

Jau bērnu dienās no cilvēka var vērot, kāds viņš būs kā jauneklis un ko spēs veikt vīra gados, un tomēr — tā gribētos ticēt, kaut es šoreiz būtu maldījies. Jau tik daudzu paaudžu cerības bijušas maldi, izgaisis un iznīcis viss. Mēs abi divi laikam būsim pēdējie no tā lielā ļaužu pulka, kas citkārt runāja mūsu tēvu valodā. Un arī gredzena neviens nav redzējis no tās dienas, kad slēdzis nāvē acis viņa valkātājs. Ja nebūtu tā vecā pergamenta, es labprāt ticētu, ka viss sentēvu stāstītais un zintenieku zīlētais ir tikai māņi un murgi, tukšas bērniem stāstāmas pasakas. — «Gredzenam radīsies jauns valkātājs, zemgaļu jaunekļi un vīri ies viņam līdzi pret ziemeļiem kā sarkanu kāvu pulks, un viņu zobeni izcirtis caur vācu rindām mūsu tautai atpakaļceļu uz viņas tēvzemi.» — Tā stāstīja mums bērnībā mūsu tēvi, un sentēviem neapnika gaidīt pareģojuma piepildīšanos.

Kur tagad mūsu tauta, kur viņas vīri un jaunekļi? Un, ja tagad arī celtos tas sengaidītais Nameja gredzena val- kātājs, — kur ir tie karotāju pulki, kurus viņš vadīs uz savu sentēvu zemi atpakaļ, lai izdzītu no turienes vecā lapsas Ketlera dēlus ar visiem viņu kalpiem un tiktu no savas tautas kronēts ar Zemgales ķēniņa kroni — ar zelta vārpu vaiņagu?

Divi nevarīgi veči — viss karotāju pulks. Tauta izkaisīta pa visiem vējiem; seno karotāju dēli aizmirsuši savu valodu. Viss ir bijis māņi, pasakas, nekas vairāk. Alūsu cilts nogrimusi leišu muklājos un krievu purvos kā lingas laists akmenis. Skumantus mēs tagad saucam par Bogisla- viem, Tautgožus par Jāņiem, un tevi, vecais draugs, šie Volīnijas stīvmuguri dēvē par Gaidu, it kā tu vairs nebūtu vīriešu dzimuma. Citos vārdos mēs tagad saucamies visi; un vai tur kāds brīnums, ka mūsu mēle jau runā citu va

lodu nekā tā, kas reiz jautri skanēja pa visām Lietuvas malām? Kur vien Viļņas lielkungiem bija vajadzīgi uzticami robežas sargi, tur skanda zemgaļu mēle, un, kur vācu, krievu un tatāru asinis lija kaujās, tur arī zemgaļi nekavējās savas liet. — Bet viss tas bijis un izbijis. Kā pieguļnieka dziesma, kuru zēns beidz dungot, kad izdzisis viņa ugunskurs.

Pilskungs bija bezspēcīgi atkritis atpakaļ cisās un pēdējos vārdus norunāja gandrīz čukstēdams. Gaidis stāvēja, pieliecies pie kamīna, un gausi bikstīja degošās šķilas. Tad piepeši saslējās, sāka klausīties un teica:

—    Kungs, mūsējie ir atpakaļ — nupat iedunējās uzvelkamais tilts.

Kņazs Gundars mēģināja piecelties, bet viņa nevarīgās rokas nespēja atbalstīt slābano ķermeni, un slimnieka pleci nevarīgi atšļuka atpakaļ cisās. Gaidis piesteidzās pie kunga gultas un sakārtoja no pagalvja ādām atbalstu, kurā atspiedies slimais varēja puszvilnis noturēties sēdus. Tad aplika tam ap pleciem caunu kažoku, sakārtoja segu un nostājās pie galvgaļa.

Aiz durvīm iedunējās steidzīgi, vingri soļi. Tad viņas aši atdarījās, istabā ienāca slaiks, melnā spāniešu mētelī tērpies jauneklis un metās pie slimnieka gultas, apskaudams mirēja sirmo galvu un skūpstīdams viņa izdzisušās, zilu dzīslu izvagotās rokas.

Sirmgalvis viņu maigi apkampa.

—    Labi gan, dēls, ka tu esi tūliņ devies ceļā, citādi diezin vai mēs būtu vairs redzējušies, — viņš mīļi runāja, glāstīdams jaunekļa zeltaino galvu, un viņa sudrabotā drebēja. — Labi gan, Skumant, ka tu esi atkal pie manis! Tagad es varēšu aiziet mierā, nosvētījis sava vārda mantinieku, jo tu esi mūsu cilts pēdējais. Tavi brāļi viņvasar aizjāja aizkrāciešiem līdzi pasirot pa Krimas hana novadiem, bet no tā laika man par viņiem nav ne ziņas. Tatāru gūstekņi, kurus Zaslavas kņaza jātnieki pavasarī saņēmuši tepat aiz Jermoļinciem, esot stāstījuši, ka hans sagaidījis sirotājus pie Perekopas ar lielu spēku un apkāvis tos līdz pēdējam. Tagad jau Dangaita un Radagaisa kauliņus būs izbalinājis stepju vējš. Tu esi ne vien mūsu cilts, bet arī tautas pēdējais, kaut gan tu, puisīt, tikpat kā nekā nezini par savu tautu, saviem senčiem un viņu likteni, — sirmgalvis runāja, turēdams jaunekļa rokas savējās un lūkodamies tam sejā.

Gaidis bija aizgriezies sānis un sirdīgi novilka sev ar dūri pār seju, slēpdams ūsās noritējušu asaru.

Jaunek|a acis sastapās ar vectēva dziestošo skatienu. Glāstīdami un reizē kā meklējot, vaicājot un pētot, šie divi acu pāri iegrima viens otrā, spiezdamies lidz dvēseles dziļumiem. Jaunek|a acīs bija atkalredzēšanās prieks un bērna maigums. Vecā skatos — skumju žēlums un savāds, norūpējies mirdzums, kas metās arvienu drudžaināks, baiga nemiera un slepenu baiļu pilns.

ienācējs varēja būt, lielākais, gadus divdesmit vecs, zeltainiem matiem, kuru cirtas slaidi liecās ap nedabīgi stāvo pieri. No kuplo, tumšo, gandrīz kopā saaugušo uzacu apakšas — starp tām bija iegūlusies dziļa grumba, piešķirdama bērnišķīga maiguma pilnai sejai nelaikā novecojušās jaunības drūmuma izteiksmi, — raudzījās dzel- maini melnas acis, skumji sapņainas un reizē nopietnas, sevī noslēgušās. Zem spēcīgā deguna un asi cirstajiem vaigu pantiem nevarīgi liecās meitenīgi sārtas, jauneklīgas lūpas un mazs, daiļi veidots zods ar bedrīti pašā vidū. Tā bija savāda seja, pilna sapņainas nevarības un reizē cieta drūmuma. Mazliet deģenerējusies seja, kurā likās krustojamies vispretišķīgākas raksturlīnijas, sievišķīgs gļēvums un asa lepnuma spīts, meiteniga nevainība un spējas brīžiem tā valdīt un vadīt sevi kā neviens; fanātiska alka reiz sasniegt sprausto mērķi un slimīga dziņa — ļauties neticamākās fantāzijas lidojumam. Tā bija fanātiķa un auksta vērotāja, sapņotāja un gribas cilvēka seja, pilna pretrunu un nesaskaņu. Viena no tām sejātn, kuru nēsātāji mēdz tiekties pēc liela mērķa un to nekad neaizsniedz.

Sirmgalvja sejā iedrebējās nevarīgs žēlums, un liela asara noritēja pār viņa grumbaino, noliesējušo vaigu.

— Labi tomēr, dēls, ka tu esi atkal pie manis! A'laz jau gan mēs tikām arī agrāk redzējušies. Ko tur vairs slēpt —r Radagaiss ar Dangaitu toreiz, jūsu bērnībā, man patika labāki nekā tu. Viņiem jau zēna gados tika dīdīt trakos stepju zirgus, bultas mērķī šaut un vingrināt roku zobena ciršanā. Tev — turēties mātes brunčos un urbties sapelējušās grāmatu gudrībās un sapuvušu pergamentu putekļos. Kad ar Zamoiski gājām vajāt austriešu Maksi- iniliānu — pagāns bija iecerējis tikt Važas vietā par Polijas ķēniņu —, tu vēl biji tāds mazs tekainīts. Un, kad es pārnācu no tiem troņa tīkotāju kariem mājās, māte jau bija pasteigusies tevi aizsūta uz Itāliju pie savējiem: tas trakais vectēvs tik vien zinot kā mācīt viņas dēlus uz cil

vēku bendēšanu. Abi vecākie trakuļi šai jau nemaz vairs negribot klausīt, jāglābjot vismaz jaunākais. Nu, redzi, tavai mātei vismaz šajā lietā ir bijusi arī sava daļa taisnības. Un, ja ne gluži taisnība, tad vismaz tāda kā pare* dzēšana. — Ak, puisīt, es būtu laimīgāks tatāru verdzībā nekā tagad, kad tavi vecākie brāļi krituši karalaukā un tu esi manas cilts vienīgais turpinātājs, mūsu slavas un vārda mantinieks.

Bet kāpēc es tev visu to saku? Varbūt tu vairs nesaproti, ko runā tavs vectēvs, nesaproti to mēli, kurā runāja tavi senči un prata vēl Dangaits ar Radagaisu? Nebūtu jau arī brīnums, divpadsmit gadus tu neesi dzirdējis šo valodu.

Bogislavs visu laiku bija klusējis un kā brīnīdamies vēries vectēva sejā. Savādi sērīgā izteiksme jaunekļa acīs bija kļuvusi sāpīgāka, dziļāka. Tad sāka lēni raisīties viņa lūpas, meklēdamas aizmirstus vārdus un klupdamas, mal- dīdamās un atkal atgriezdamās uz īstā ceļa; tā mēdz maldīties un tomēr nepazūd uz vecas, reiz bērnībā staigātas tekas no svešuma pārnācis ceļinieks.

—   Vectēv, nē, es — es neesmu aizmirsis mūsu valodu un arī to, ka mani brāļi tev bija jau toreiz mīļāki nekā es. Un tomēr es esmu atnācis un gatavs izpildīt visu, kāds arī nebūtu tavs pēdējais vēlējums.

Pār sirmgalvja seju pārlidoja gaišs prieks. Bet tūliņ izdzisa atkal, dodams vietu agrākajam vilšanās žēlumam.

—    Labi, Skumant, ka tu vēl proti savu tēvu valodu! Varbūt tagad tu spēsi labāk saprast mūsu cilts likteni un teiku, kas apvijusies ap viņu kā apinis ap veca ozola stumbru. Es pats vairs nezinu, vai šai teikai ticēt vai neticēt. Dari tu, kā pats zini! Bet viņai ir svēti ticējuši visi senči un mūsu tauta, no kuras gan palikusies vairs tikai atmiņa.

Jaunekļa acīs uzzibsnīja tēraudains mirdzums. Sakniebis lūpas — tās tagad bija zaudējušas savu sievišķīgi gļēvo izteiksmi —, cieti savilktu seju viņš noliecās pie sirmgalvja.

—    Kas tā ir par teiku? Es gribu viņu zināt, vectēv, dzirdi? Nevis tavu zaimu un izsmiekla, bet viņas dēļ es esmu nācis šurpu. Stāsti man to!

—    Labi, dēls, — vecais atteica. — Un neļaunojies uz mani! Nav manā sirdī pret tevi, Skumant, ne izsmiekla, nedz nievu, tikai sāpes, dēls, kuras sāpējušas arī mūsu sentēvu sirdīs. Un lai Dievs dod, ka es arī tavējā varētu iededzināt šo sāpju uguni. Apsēdies, manu puisīt, tepat uz

cisu malas, un tu, Gaidi, padod man to veco pergamentu!

Jauneklis apsēdās pie vectēva kājām. Gaidis piegāja pie vecās, dzelzstīpām apkaltās tīnes istabas kaktā, atvāza tās vāku un, ieliecies iekšā, ilgi meklēja. Kad atgriezās atpaka) pie slimnieka cisām, viņa rokās bija mākslīgi veidota slaidu kaklu vāze, nosūbējusi no vecuma.

—    Te būs, kungs, — viņš noteica, padeva kņazam vāzi un atkāpās savā vecajā vietā pie cisu galvgaļa.

Vecais Gundars maigi turēja nosūbējušo trauku savējās, un viņa sejā uz brīdi uzplauka bērna smaids.

—    Redzi, Skumant, — viņš teica, izvilkdams no skuji- ņām un žuburotām saulēm izrakstītās vāzes vecu pergamenta vīstokli, — šī vecā vāze ir mūsu cilts lielākais dārgums, lielāks nekā tatāriem un maskaviešiem atņemtie dārgakmeņi un tas zelts, ko tavs tēvocis Madis pārveda no kara gaitām Anatolijas piekrastē. Šo vāzi atstājis Gundaru ciltij mūsu lielais sencis Namejs, par kuru tu bērnībā būsi dzirdējis, — lielais Zemgales ķēniņš, kurš beidza savu mūžu, sirodams pa prūšu novadiem, un kura tauta, palikusi bez valdnieka un vadoņa, nespēja vairs nosargāt savu zemi pret bruņiniekiem un aizgāja svešumā, izklīz- dama pa visām leišu lielkņazu zemēm un palīdzēdama vairot viņu slavu un valsts robežas.

Slimnieks sāka smagi klepot, un viņa seja, tam ilgāku laiku cīnoties pēc elpas, pietvīka sarkana. Gaidis aizsteidzās pēc trauka ar kausētiem bebru taukiem — zālēm, ar kurām vecais kņazs mēdza ārstēties no visām miesas kaitēm. Izdzēris malku smirdošā, siltā šķidruma, kņazs Gundars atviegloti uzelpoja, atlocīja vajā pergamenta vīstokli un iesāka no jauna:

—    Šis te ir mūsu lielā senča testaments. Apstiprināts ar viņa paša parakstu — to rakstīšanas mākslu viņam ielauzījis jaunībā kāds sagūstīts vācu mūks — un apzīmogots ar Zemgales ķēniņu gredzenu. Redzi, te apakšējā stūrī uz sarkana zīmoga: Zemgales vanags rudzu vārpu vaiņagā. Vanags ir arī mūsu cilts ģerbonis, jo mēs, Gundari, esam vienīgie ķēniņa Nameja mantinieki un pēc taisnības mums, nevis pasaules staiguļiem Ketleriein nāl<tos sēdēt Jelgavas pilī un hercoga godā būt.

Jaunekļa acīs uzliesmoja agrākais tēraudainais mirdzums. Vēl žilbinošāks un skaudrāks. Vecais nelikās to manot un pasniedza viņam pergamentu. Bogislavs to kāri satvēra, un tverot viņam viegli drebēja rokas. Acis drudžainā steigā sāka burtot izbalējušo, sarkanu tinti rakstīto rakstu, lielos, neveikli smagos, līkumainos burtus. Varēja redzēt, ka tos rakstījusi roka, kas vairāk paradusi cilāt kaujas cirvi, un vēzt zobenu tai bijis vieglāk nekā turēt spalvu.

Rokraksts vietām bija tik nesalasāms un pusizdzisis, ka jaunekļa acis sākumā nevarēja nekā izburtot. Mazliet reiba galva, un sarkanie burti sāka dejot acu priekšā līdz ar milzīgo, sarkano zīmogu, kura vidū jautri vicināja izplestos spārnus mundrs vanags, tiekdamies no vārpu vaiņaga aizlidot debesu izplatījumā.

— Ko? Tu nevari izlasīt? Un vēl tāds grāmatu un pergamentu okšķeris! Nu labi, dod šurp! Ir jau tiesa, tas sencis jau nav bijis nekāds lielais skrīveris un tas raksts stipri izbalējis. Arī man viņu nācās sākumā diezgan grūti izburtot, bet tagad esmu simtiem reižu lasījis un zinu no galvas.

Un kņazs sāka trīcošā balsī lasīt sava senča pēdējo novēlējumu. Vārdi, kas nāca no vecā vīra lūpām, skanēja kā sirmas senatnes šalka, gausi un svinīgi, tikko saprotami, pilni savādu, smeldzošu sēru un mācoša smaguma. Dunošā svinīgo vārdu straume šalca jaunekļa ausīs kā smagi bruņotu veclaiku karapulku gājiens pa rasotu klaju rīta agrumā. Tur bija vārdi, pilni glāstoša maiguma, vārdi, kuros skanēja sāpju smeldze un bēdu grūtums, un nesalaužama ticība savai ciltij un viņas liktenim. Tālu, sen aizgājušu audžu svētīšanas vārdi lija jaunekļa dvēselē sēri un glāstoši, mudināja kā kara taure un aijāja kā mīļas rokas, kā sen pārdzīvotas, vēl tikai zemapziņā nojaušamas laimes atcere.

Tie bija vārdi, kurus rakstījis senais Tērvetes lielkungs un visas Zemgales valdnieks, slēgdams kara gaitās prūšos savas acis un lemdams par tēvu mantojumu un visiem zemgaļu novadiem. — Novēlējums, ar kuru tas iecēla mantinieku kārtā savas meitas Gunas un Tērvetes pils koklētāja Gundara pēcnācējus — «līdz laika steigas galam un tai dienai, kad nodzisīs saule un upes steigs tecēt atpakaļ pret pakalniem, kur sākās viņu avoti un ūdeņu ritēšana…». Novēlējums, ko tas, mirdams svešā malā, sūtīja savai zemei, viņas zemniekiem un varoņiem, piekodinādams dzīvot pēc tēvu ierašām un veciem senču tikumiem. — «Visi lai ir brīvi, un kungs pār zemgaļiem tikai mana gredzena valkātājs, ar vārpu vaiņagu kronētais…»

Jauneklis klausījās, Seju apslēpis rokās. — Gar pie- včrto acu plakstiņiem auļoja mirdzoši baltu jātnieku pulki; skaļi vaimanāja kara taures, un niknu karotāju šķēpi bija kā blāzmots mežs… Un visu priekšgalā sarkans karogs ar vārpu vaiņagu vidū un zelta vanagu uz tā. Un gavilējošas ļaužu jūras klaigas kā jūras bangu šalkoņa … Un zaļā, nebeidzamiem kviešu laukiem segusies Zemgale — Nameja zeme un Bogislava tēvu valsts, ko tas bija redzējis tikai sapņos, bērnībā aizmidzis uz aukles ceļiem un vēl miegā dzirdēdams viņas vecās lūpas klusi dziedam par ķēniņu Narneju un viņa zemgaļu likteni. —

Sirmgalvis apstājās lasīt un dziļi ievilka elpu. Un viņa balss, kaut gan tas teicās esot simtiem reižu lasījis šos neveikli uzvilktos sarkanos burtus uz vecā, ieplaisājušā pergamenta, bija pilna asaru un žēluma un drebēja.

Vel vairāk drebēja jaunekļa rokas, bet vaigs likās starojam viss.

—     Vectēv, — viņš iesaucās, uzlēkdams kājās un satverdams vecā vīra rokas, — tu nekad netiki man stāstījis par šo pergamentu!

Vecais brītiņu klusēja. Tad gurdi nopūtās un teica:

—     Es neesmu tev stāstījis vēl to teiku, kura savijusi ar šo pergamentu mūsu cilts likteņus. Lielkunga Nameja abi dēli tikuši Jelgavas pilī no vāciem ar viltu un neģēlīgā kārtā noslepkavoti. Mirdams prūšos no kādas mērim līdzīgas sērgas, lielais sencis rakstījis šo testamentu. Gunas dēls Gundars līdz ar tēvu un māti glābies leišos, kur Ķērnavas lielkungs tam devis lēņos Varenas un Ķeidana- vas novadus. Tās citas pilis — vēl pirms viena mūža mUins piederēja veselas septiņpadsmit līdz ar lieliem novadiem un paši Radzivili turēja par godu ar mums radoties — vēlākie Gundara pēcteči iemantojuši par nopelniem kauju laukos. Bet gājuputni, kam nav māju, viņi bijuši un palikuši. Tāpat kā tie citi mūsu tautas brāļi, kas aizgāja prom no vācu iekarotās dzimtenes. Miera nav bijis viņu sirdīs, un daudzi, ļoti daudzi no taviem senčiem aizklīduši uz svešām pasaules malām, pazuzdami bez vēsts no cilvēku atmiņas. Mans tēvs Skumants ieķīlāja visas pilis, atskaitot Slavutu, Sapcgarn un kņaziem Oginskiem un ai-brauca no Dancigas ar septiņdesmit kuģiem meklēt zau- deiās Zemgales vietā sev aiz jūras jaunu ķēniņa valsti. Aizbrauca un pazuda bez vēsts, un neviens no viņa 9000 karakalpiem nav griezies atpakaļ, lai stāstītu mājās palicējiem par sava kunga likteni. Sencis Giānde, aizklīdis kungam Edigejam līdzi Aizkaspijas stepēs, valdīja senajā

Ekbatānā kā Tamerlāna iecelts pavaldonis un centās uzmudināt savu kungu uz karagājienu pret vācu bruņiniekiem Livonijā. Varbūt jau tad mēs būtu atguvuši savu mantojuma tiesu. Bet sencis pavedis lielā hana mī|oto sievu; tas pavēlējis viņu dzīvu nodīrāt, bet sievu atdot tīģeriem.

Glandes brālim Varidotam lielkungs Vitauts pirms Tannenbergas kaujas solījis lēņos Zemgali un visu Livoniju, ja tas ar saviem zemgaļiem un tatāru pulkiem palīdzēs noveikt krustnešu armiju. Bet Varidots krita kaujā, un leišu lielkungs aizmirsa savu solījumu.

Varidota un Glandes vectēvs Tauris mēģināja ar zemgaļu un leišu kareivjiem kara laimi pret vāciem pats uz savu roku, bet tika sakauts un pakārts Jelgavas pils pagalmā citiem zemgaļu trimdiniekiem par biedinājumu.

Viņu ir daudz, un es varētu stāstīt par viņu dēkām un darbiem daudzas naktis. Bet mana stunda jau tuvu, un gan tu pats varēsi lasīt par saviem senčiem mūsu cilts hronikās. Gaidis tev parādīs, kur viņas noglabātas.

Dēls, starp taviem senčiem nav trūcis vīru, kas mēģinājuši atgūt savu mantojumu un spītēt liktenim. Un daudz tur ir arī tādu pašu sapņotāju un gājuputnu kā tavs tēvs Skumants un kāds esi tu pats. Tāds pats sapņotājs, nevis drošs savas cilts mērķa tvērējs ir bijis arī pirmais Gundars, Tērvetes pils koklētājs, kam princese Guna Jāņu naktī un bez tēva ziņas atdevusi vaiņagu. Ak, dēls, blakus ķēniņa Nameja — varenā karotāja un tautas sarga asinīm rit mūsu dzīslās arī sapņotāja un dziesminieka Gundara svaidīgās un nepiepildāmu sapņu un dēku pilnās asinis! Dangaits un Radagaiss bija Nameja asins; tu esi tāds pats sapņotājs un nevarības kareivis, kāds bija pirmais Gundars un mans tēvs un tavs vārdabrālis.

Un tomēr tu esi manas cilts un arī savas tautas pēdējais. Tāpēc asiņo mana vecā sirds, atceroties tavus brašos brāļus, un tāpēc varbūt tu arī dzirdējis nievas manos vārdos, kad tevi apkampa rokas, kas tevi mazu tika auklējušas. Tur nebija zaimu pret tevi, bet gan sāpes par mūsu cilts bēdīgo likteni. Mēs nespējam izvest līdz galam darbu, kas varbūt ir vairāku mūžu darbs, jo dēli nav spējuši staigāt ceļus, ko minuši viņu sentēvi. Nameja sāldo un Taura turpināto cīņu nevienam no mums nav bijis drosmes no jauna uzņemties un vest līdz galam. Tā ir mūsu cilts nelaime, mūsu lāsts, no kura mēs nespējam vaļā tikt. Dziesminieka un sapņotāja asinis rit mūsu dzīslās, kaut gan tur vajadzēja ritēt tikai karotāju un likteņa veicēju asinīm.

Sirmgalvis apklusa, cīnīdamies pēc elpas. Jaunekļa acīs liesmoja un dzisa savāda kvēle. Un tad viņa lūpas kā negribēdamas ierunājās:

—    Un tu, vectēv? Kāpēc tev nebija dūšas šo mērķi galā vest? Tev, Stefana Batorija kara gaitu biedram un Radzivilu draugam, kura padomiem klausījuši divi ķēniņi?

Vecais apjuka, pūlēdamies apslēpt kauna mulsumu.

Brītiņu viņš vilcinājās ar atbildi. Tad saņēmās, kā celdams grūtu nastu, smagi nopūtās un teica:

—    Arī es, dēls, esmu ne vien lielkunga Nameja, bet arī koklētāja Gundara pēcnācējs. Es gāju poļu ķēniņu kara gaitās un gaidīju, kad tie atzīs manus nopelnus. Pats par šiem nopelniem negribēju runāt un neraisījās arī mēle. — Biju par lepnu priekš tam, varbūt arī par gļēvu. Kas to lai tagad izdibinal Un, kad es biju beidzot saņēmis dūšu un taisījos sākt runāt par savām tiesībām, bija jau par vēlu: lapsa Ketlers bija paņēmis mūsu tēvu mantojumu …

Brītiņu atkal valdīja klusums. Kamīnā gurdi sprēgāja ozolu šķilas. Tad vecais pilskungs ierunājās kā no jauna, kā sen bijušu atcerēdamies un reizē atvainodamies un lūgdams piedošanu:

—    Netiesā mani, dēls! Ņemt uzvaru kaujā ir vieglāka lieta nekā lūgt to, kas tev pēc taisnības pienākas. Un, ja valdnieks, kam tu esi godam ar zobenu kalpojis, šo taisnību neatceras, kaut gan tu esi viņam minējis par saviem senčiem un viņu tiesībām, tad mute paliek mēma, kā arī nesmeldzētu krūtīs sirds. — Un tad vēl, dēls, manim visu laiku likās, ka es neesmu tas īstais, lielā novēlējuma cienīgais.

—    Kāpēc, vectēv? — Bogislavs kā lūgšanā un krampjos sažņaudza vecā vīra rokas.

—    Redzi, Skumant, to otro teiku es tev vēl neesmu stāstījis, un varbūt taisni viņa ir atturējusi mani un tāpat vienu otru no staigāšanas senča Taura pēdās. Redzi, mums nav Nameja gredzena. Kur tas glabājas, to zin tikai Dievs un pats lielais sencis. Un teika, kas iet mūsu ciltī no paaudzes uz paaudzi, stāsta, ka tikai tas no mums atgū- šot Nameja mantojumu, kas uzmaukšot pirkstā Nameja gredzenu. Bet gredzena mums nav un nav arī ticības, nav paļāvības uz saviem spēkiem un drosmes lielo mērķi galā vest.

Jauna klepus lēkme atņēma sirmgalvim valodu, un uz delnas, ar kuru tas Sev aizsedza lūpas, parādījās asinis. Gaidis metās pie mirēja, kurš sāka jau locīties agonijā. Asinis no mutes tagad plūda aumaļām. Vāze, kuru slimnieks bija turējis piespiestu pie krūtīm, izslīdēja no stingstošām rokām, nokrita uz cietā akmens klona un, sēri ieskanēdamās, saplīsa, Un līdz ar sēro šķindoņu izdzisa sirmgalvja dzīvība.

Gaidis raudādams nokrita pie kunga kājām. Skumants noliecās pāri mirējam, noslaucīja asinis, kuras bija nokrāsojušas vectēva lūpas un bārdu, lēni aizspieda tam acis un kā meklēdams pavērās apkārt. Ieraudzīja saplīsušās vāzes suķes uz klona un neapzinīgi noliecās, lai tās uzlasītu. Un piepeši sastinga viss:

starp vāzes drumstalām uz akmens klona mirdzēja masīvs sudraba gredzens.

Bogislavs apmulsis grozīja pirkstos savādo gredzenu. Tas bija vecs sudraba kalums — pineklī savijušos zalkšu pāris, ap kuru galvām bija apvīts no zelta darināts rudzu vārpu vaiņags. Vaiņaga vidū jautri plēta spārnus dzeltens vanags.

Jauneklis mēģināja gredzenu uzmaukt pirkstā. Gredzens stāvēja kā uzliets. Bogislavs pagrieza gredzenoto pirkstu pret uguns atspīdumu. Zalkšu acis, darinātas no maziem rubīniem, nikni iegailējās, vārpu vaiņags likās pilns medainas rudzu ziedu smaržas, bet zeltotais vanags vingri plēta spārnus un tiecās aizlidot debesu izplatījumā.

Uguns kamīnā bija pamazām beigusi kvēlot. Caur šauro logu lija iekšā sarkana rīta blāzma, tērpdama jaunekļa plecus purpurā, bet uzlecošās saules pirmie stari zeltoja viņa galvu krāšņāk par ķēniņa vaiņagu.

Vecais Gaidis pacēla savu sirmo galvu, ieraudzīja jaunekļa purpuru un mirdzumu ap viņa galvu un nokrita uz vaiga pie viņa kājām.

— Kungs, tev ir ķēniņa Nameja gredzens, un tagad tu esi Zemgales valdnieks!

* * *

Vēsā rudens naktī, mēnesnīcai sudrabojot vecos pils mūrus un dzelmainos Goriņas atvarus, kņazs" Bogislav§ Skumants izjāja pa Slavutas vārtiem ar divdesmit bruņotiem jātniekiem. Neviens no karakalpiem nezināja, kurp vedīs viņus jaunais pilskungs, un tikai pēc tam, kad tumšajos ozolu silos sen bija nozuduši Slavutas torņi, austrumos jau sāka gaisma svīst un jātnieku un zirgu nāsīs iesitās dzestrs rīta vējš, nākdams no Dņepras stepju puses, vecais Gaidis, turēdamies kopā ar Donātu un sekodams kungam cieši nopakaļus, nedroši ievaicājās:

—    Uz kurieni, kungs, mēs jāsim?

Kņazs Bogislavs uztrūkās kā no sapņa, mazliet pievilka pavadu un, nepagriezdams galvu, atbildēja:

—    Uz Moldāviju, pie grāfa Zamoiska.

III

Jau piekto dienu kanclera un lielā kroņa hetmaņa Zamoiska karapulki turpināja Valahijas valdnieka Mihaila vajāšanu. Piekusa zirgi, piekusa jātnieki, sevišķi — smagie, dzelzīs kaltie huzāri, nemitīgā steigā brāzdamies uz dienvidiem. Bet ienaidnieks likās nenotverams. Tikai nodedzinātie ciemi, ceļmalās pamestie rati, piekrauti ar smagu laupījumu, sakapātu gūstekņu un nodzītu zirgu līķi liecināja, ka lepnais Valahijas vojevoda, kas nupat vēl bija taisījies atņemt Polijas draugam moldāvietim tā pēdējo patvērumu Hotinu, grib aizmukt bez kaujas ar poļiem atpakaļ savos Donavas muklājos.

Sestās dienas rītā, kad apvārkšņa malā pa labi jau sāka zilnēt tālo Karpatu grēdas, pie Zamoiska telts atauļoja priekšpulku vadoņa Zarembas izsūtītais izlūku komandieris Poplavskis un paziņoja, ka vojevoda Mihails ar saviem valahiem un tatāriem esot apmeties stundas gājienā pie Serctas upes, apjozis savu nometni ar vaļņiem un grāvjiem un gaidot hetmaņa armijas uzbrukumu.

Poplavska dragūniem, iztālēm pētot nometni, bija metušies skaustā Belgorodas tatāri, Mihaila sabiedrotie, un triekuši tos atpakaļ līdz pašam avangardam. Neuzmanīgais, mazliet lielīgais Poplavskis Šajā sadursmē bija zaudējis gandrīz pusi kareivju un lielāko daļu no labās auss, ko bija ķēris kāda murzas zobena cirtiens.

Hetmanis nikni sarāva sirmos uzačus, klausīdamies Poplavska ziņojumu. Bet, redzēdams, ka virsnieks tikko turas kājās, savaldījās un atlaida to klusēdams. Tad pamāja klātesošiem vadoņiem, ar kuriem kopā bija gatavojies ieturēt savā teltī brokastis, un sēdās zirgam mugurā. To pašu darīja arī vadoņi, dragūnu komandieris Zaremba un Sandomiras vojevoda Mnišeķs, Aloldāvijas gospodars Mogita, kas gāja hetmanim līdzi ar saviem pārpalikušiem kareivjiem, un jaunais, straujais skaistulis grāfs Toms Zamoiskis, hetmaņa miesassargu eskadrona komandieris. Hetmanis ar pavadoņiem uzjāja tuvējā kurgāna virsotnē, no kurienes varēja saredzēt zilgani līkumoto Seretas lenti.

Upes līcī no kalna, kuru no trim pusēm iejoza ūdens, cēlās gaisā dūmu stabi.

Hetmaņa seja savilkās nicīgā smīnā. Viņš pagriezās pret moldāvieti un teica:

—   Taisnību sakot, es biju gaidījis no jūsu kaimiņa mazliet vairāk apķērības un jēgas kara mākslā. — Apmesties nometnē tādā vietā, no kuras atliek neveiksmes brīdī tikai viena izeja, un tā ir — upes dzelme! Nu, jo labāk! Iesim ātri pabrokastosim un tad ar Dieva palīgu varbūt varēsim redzēt pie pusdienu gaida kā viesi un gūstekni jūsu brālēnu Mihailu.

Tumšo moldāvieša seju pārlidoja zvērisks smaids.

—    Kanclera kungs, cerams, būs tik laipns uri atļaus man pašam parūpēties par mana brālēna Mihaila labklājību, — viņš palocīdamies piebilda: — Mani kalpi jau ved līdzi priekš viņa tēstu mietu no pašas Hotinas.

Hetmanis atmeta ar roku.

—   Viss vēl Dieva ziņā. Iesim, kungi, brokastīs!

Divas stundas vēlāk poļu huzāri, kurus vadīja Sandomiras vojevoda, apgāza Mihaila valahu pulkus un tatāru čambulus, kuri, redzot ienaidnieka tuvošanos, bija metušies tiem pretim. Sakautie mēģināja paglābties aiz nometnes vaļņa, bet poļu smago jātnieku trieciens bija tik straujš, ka ar to pašu grūdienu, kas apgāza ienaidnieku rindas ārpus nometnes, tie ielauzās valahu apcietinājumā. Pusstundas laikā cīņa bija galā. Kurš nepaguva laikus mesties no kraujas upē, tas saļima zem zobenu cirtieniem. Ievainotos nobeidza zirgu pakavi, jātniekiem sekojošo poļu kājnieku pīķi un Mogilas strēlnieku naži. Un arī no tiem, kas bija mēģinājuši glābties peldus, tikai retais aizsniedza Seretas labo krastu. Viss bēgļu vairums dabūja galu dzelmē. Dažus straume atnesa atpakaļ kreisajā krastā, kur tos, piekusušus un neapbruņotus, nobeidza ar rungām moldāviešu čigāni. Pašam Mihailam, kuru Mogila bija cerējis redzēt vēl šodien uzsēdinātu uz mieta, izdevās aizbēgt ar pāris desmit jātnieku uz Valahiju. Arī tur viņš nejutās drošībā un metās Karpatu mežos, aizmukdams uz Transilvāriiju, kaut gan vēl pagājušā vasarā ar saviem karakalpiem bija postījis un dedzinājis šīs provinces novadus. Bailes no Mogilas tēstā mieta, kuru tas veda sev līdzi no pašas Hotinas, bija tomēr lielākas par bailēm no ungāru atriebības.

Vakarā pēc kaujas un laupījuma dalīšanas visa uzvarētāju nometne dzirkstīja jautrās dzīru ugunīs un no iereibušo kareivju klaigām Moldāvijas stepes skanēja un šalca līdz pašai Donavai. Dragūni, tērpušies valahu bajāru lepnajos caunu kažokos, drūzmējās ap Mihaila vīnu mucu vezumiem, dzerdami ar bruņucepurēm simtgadējos, mol- dāviešu dzimtkungu pilīs valahu salaupītos vīnus. Huzāri, kuru spārni ugunskuru atspīdumā darīja tos līdzīgus dēmoniem, cepa uz saviem šķēpiem vēršu ciskas un veselus aunus un lielījās, cik katrs no tiem nogalinājis šīs dienas kaujā ienaidnieku. Pinkainie poļu tatāri, kā sauca rietumnieki Ukraines kazakus, izmetušies puskaili, dejoja ugunskuru gaismā savas mežonīgās dejas, un zem viņu zābaku papēžiem šļakstēja asins un izlietā vīna paltis, notašķīdamas apkārtesošo sejas ar sarkaniem dubļiem, no kuriem nāca reibinoša vīna un asins smaka. Citiem pa kājām šaudījās zvēriskie Mogilas algotņi — čigāni, grābdami cieti visu, kas nebija piesiets.

Sur tur jau bija dzirdamas niknas, draudošas balsis un zibēja asmeņi. Un tikai skaidrāko atgādinājumi, ka «vecais lauva» — kā sauca Zamoiski turki un tatāri — ar kautiņa cēlājiem pašu nometnē neprot jokus un liek tos uzvilkt augšā pie pirmā zara, piespieda karstgalvīgākos dzīrotājus bāzt dunčus un zobenus atpakaļ makstis.

Dzīres turpinājās. Un cauri čigānu rēkšanai un kazaku klaigāšanai laiku pa laikam nometnei pāršalca pāri hu- zāru un dragūnu saucieni:

Vivat Samoiscius vietor! Vivat summus dux exercituni regni, pater patriae!

Vadoņi dzīroja Zamoiska teltī, un cītīgākais kausā cilātājs bija Sandomiras vojevoda Juris Mnišeks, resns plikgalvis sarkanu un gaļainu seju, kuru bija izvagojušas vairākas zobenu rētas, gūtas Stefana Batorija vadītos karagājienos Krievzemē un Vidzemē. — Zamoiskis dzēra maz, bet toties skubināja dzert viesus. Un, jo vairāk tie reiba, jo līksmāka bez visa vīna reibuma kļuva viņam sirds.

—   Mnišek, vecais draugs, — viņš uzsauca sandomi- rietim, celdams zeltkaltu kausu pie lūpām, — šo malku es dzeru uz tavas skaistās mantinieces veselību! — Vivat! Lai dzīvo pana Marija! — atsaucās pārējie, un desmitiem kausu sniedzās pāri galdam, lai pieskandinātu milzīgajam biķerim, kuru patlaban taisījās celt pie mutes Sandomiras palatins.

—    Lai dzīvo! — viņš atsaucās, noslaupīdams no ūsām vīna putas, — velna skuķis tā mana Marija, nudiel Un, ja viņa reiz netiks par —

Sandomirietis nepaguva pateikt, par ko īsti dienās kļūs viņa Marija, jo telts aizkars atdarījās un ienāca jaunais Zamoiskis, kurš līdz šim bija vairījies no dzīru skaļuma. Viņš piegāja pie tēva un pieliecies tam kaut ko iečukstēja ausī.

—    Ko? Mana vecā drauga dēladēls? Ved viņu tūlīt šurp! — hetmanis iesaucās, pieceldamies kājās. Pārējie sāka klausīties.

—    Kas ir, kas ir? — sauca Mnišeks. — Rauj velns visus dēladēlus, kuru man nav, bet mana Marija

—    Paliec klusu, Mnišek, — es neļaušu, ka manā klātbūtnē un manā teltī kāds gānītos par tā cilvēka cilti, kurš pašam Stefanam Batorijam divas reizes glābis dzīvību!

Mnišeks aprāvās un apklusa. Ar visu reiboni viņš atcerējās, ka vecais Zamoiskis, kuru tā nīda ķēniņa Zigis- munda galminieki, dievina Stefana Batorija piemiņu. — Es jau neko, — viņš sāka šļupstošu mēli taisnoties, — es tikai —

—    Palaidu muti, — piezīmēja dragūnu komandieris Zaremba, un telts pielija dzērāju smieklu pilna. — Mnišeks pietvīcis uzlēca kājās un tvēra pēc zobena, bet tad atkal aprāvās, pamanījis stingri salto Zamoiska skatienu.

Pie telts iedunējās soļi. Tad aizkars atsedzās vaļā un teltī ienāca iekšā jaunais Zamoiskis, vezdams aiz rokas sev līdzi melnā spāniešu mētelī tērptu jaunekli, kura izskats liecināja par dienām un naktīm, kas pavadītas zirga mugurā.

Zamoiskis ienācēju apkampa.

—    Kungi, — viņš teica, pagriezies pret dzīrotājiem, •— tas ir kņazs Gundars, mana vecā drauga un cīņu biedra dēladēls, vecas cilts atvase, kuras senči bijuši ķēniņu ģints.

—    Arī es pazinu jūsu vectēvu kņazu Jāni, — ierunājās Zaremba, pieiedams klātu Bogislavam, — atjaujat, ka es viņa vietā jūs apkampju.

Ap ienācēju sāka drūzmēties arī pārējie.

—    Kā klājas jūsu vectēvam? — Zamoiskis vaicāja.

—    Pirms vienas nedēļas es viņu apraku, — Bogislavs klusi atbildēja.

Kanclera acīs iemirdzējās asaras.

—    Tā viņi aiziet viens pēc otra, — viņš skumji teica,

—    un tikai es, notrupējis celms, vēl dēdu šajā pasaulē,

—    Nebēdā, kancler, — Mnišeks iesaucās, — ja vēlies, mēs iepotēsim tavam celmam jaunu atvasi!

—    Laikam tavu Mariju? — Zaremba zobgalīgi piezīmēja. — Mnišeks palika no dusmām sarkanzils, velti rīstīdamies pēc atbildes.

—    Mieru, kungi, mieru! — Zamoiskis izstiepa rokas,

—    Bet jūs, kņaz, — viņš griezās pie Bogislava, — sēsta- ties pie galda, un iebaudīsim no mūsu uzvaras mielasta!

—    Es, kaujās vēl nepiedzīvojis, neuzdrošinātos vēlēt tik lielam kareivim laimes, — Bogislavs teica, — ja vien kopš bērnu dienām no sava vectēva mutes nebūtu dzirdējis nostāstus par jūsu gūtām uzvarām un varoņdarbiem, kas paša Cēzara cienīgi, — viņš nobeidza, un šie vārdi gāja kancleram pie sirds.

—     Patīkami dzirdēt jaukus vārdus no veca vīra lūpām, bet vēl tīkamāki dzirdēt, ka vecu karotāju darbus tura godā jaunekļi, — Zamoiskis vairīdamies teica, bet sejā tam uzliesmoja lepns pašapzinības smaids. — Un pie tam jauneklis, kura dzīslās rit ķēnišķīgas cilts asinis, — vecais grāfs gandrīz skumji nobeidza, atcerēdamies pazeminājumus, kurus tam pēdējos gados bija licis sajust ar paša Zamoiska palīdzību Polijas tronī uzkāpušais stīvi vēsais zviedru Zigismunds.

—    Vai drīkstētu zināt, no kāda ķēniņu nama ir jūsu cilts? — Godbijīgi ieminējās kņazs Sanguško, huzāru pulka virsnieks.

Bogislavs vilcinājās ar atbildi, un Zamoiskis viņam steidzās palīgā:

—    Gundaru cilts nav rada tagad valdošām ķēniņu ģintīm, bet skaitās veco Zemgales valdnieku pēcnācēja. Es atceros, kņazs Jānis man bieži stāstīja, ka viņam esot uz

Kurzemes hercoga cepuri daudz lielākas tiesības nekā vecajam Ketleram un tā dēliem.

—    Un pie tam, cik man zināms, kņazi Gundari ir labi kātoji, — piezīmēja Zaremba, — bet Ketleri, kā jums tas zināms —

—    Ir ķeceri, — iejaucās vidū Mnišeks, noskalojis savā milzīgajā biķerī Zarembas zobgalību rūgtumu, — tātad, pēc visiem Dieva un taisnības likumiem, nekas cits kā uzurpatori, hercoga cepures laupītāji un —

—    Un lai Dievs palīdz kņazam Gundaram atgūt viņa senču mantojumu! — Zaremba iesaucās.

—    Lai palīdz! — piebalsoja klātesošie.

Bogislava sejā atplauka prieks.

* * *

Jau bija liela diena, kad Bogislavs uztrūkās no miega, vecā bruņukalpa modināts.

— Kungs, ceļaties, — Gaidis runāja, purinādams kņazu aiz pleca, — hetmanis liekot jūs aicināt.

Ātri saģērbies un apjozis zobenu, Bogislavs aizgāja no telts, — Gaidis bija izvēlējies viņai vietu nometnes malā, uz stāva upes krasta. No dzelmes kūpēdama kāpa augšup dzestra rudens migla, kuru vēl nebija paspējis izkliedēt rīta vējš.

Karavīri jau sen bija kājās. Zamoiska mīluli — ungāru algotņi patlaban kārtojās rīta apmācībai, jautri žvadzinādami smagās bises: vecais hetmanis mīlēja apmācības arī kara laikā, ja vien to atļāva ienaidnieks un laiks. Šo sirm- ūsaino kareivju cietās, stepju vējos noārdētās sejas — starp viņiem bija daudzi, kas vēl atcerējās Plcskavas aplenkšanu un ķēniņa Stefana bargi nicīgos vaibstus, — bija mierīgas, pat jautras, it kā viņi vakar nemaz nebūtu izcīnījuši savu kauju un atsituši Besarābijas tatāru ordu uzbrukumu, zaudēdami daudzus draugus un kara biedrus. — Dragūni un kazaki veda mājup zirgus no Seretas līču ganībām. No miglotās lejas, kurā atradās Moldāvijas vo- jevodas karavīru teltis, atlidoja čigānu dziesmas meldija, sērīga un bezgala skumja, kā vēja gaudošana saules izdedzinātos Melnjūras stepju klajumos.

Zamoiskis sagaidīja Bogislavu savā teltī, sēdēdams pie galda, apkrauta kartēm, plāniem un pergamenta vīstokļiem. Aiz hetmaņa muguras, pakalpīgi saliecies, stāvēja izdēdējis sarkanbārdis, tērpies sudrabšūtā uzvalkā un glabādams glūnošā sejā padevības rāmumu. Tas bija Zamoiska sekretārs Johans Tīzenhauzens. Viņš patlaban bija beidzis savu kārtējo rīta ziņojumu un gaidīja, kādu atbildi kanclers liks dot vojevodas Mihaila sūtnim Margiloma- nam, kurš naktī bija atjājis ar pamiera piedāvājumiem.

—   A, tur jau viņš ir, tas nakamais Kurzemes hercogs, — hetmanis jautri noteica, celdamies pretim ienācējam un apkampdams ar tēvišķīgu maigumu. — Nu, laikam sāp galva pēc tik trakas nakts, hē? Nu, nekas. Jauna galva jau var vairāk panest nekā veca, piemēram, manējā. Un sevišķi vēl tad, ja tai vecai galvai jāuzmin, ko īsti tas plikadīda Mihails grib panākt ar saviem pamiera solījumiem — no tiesas laboties vai arī novilcināt laiku, kamēr savāc kopā savus tatārus čambulus viņa draugs Krimas hans. Tīzenhauzen, ko jūs domājat? — Viņš piepeši pagriezās pret sekretāru.

—    Neesmu karavīrs, — uzrunātais atteica, padevīgi klanīdamies, — bet ceru, ka dieve Bellona, kas vienmēr bijusi uzticīga jūsu gaišībai, arī šoreiz atzīs par labu visu, ko lems lielā hetmaņa gaišais prāts. Tas prāts, vienīgi kuram pateicoties Polijas karavīri tagad pazīst tikai uzvaras. Ari viņa majestāte-

Hetmanis pamāja sarkanbārdainim klusēt.

—    Viņa majestātei, protams, liekas, ka vecajam Za- moiskim traki patīk brist Donavas purvos un plēsties ar valahu utaiņiem? Viņa majestāte mums vēl uzlaidis uz kakla jaunus karus, mīļo Tīzenhauzen, — jūsu radinieks Farensbahs jau savārījis ar saviem draugiem labu putru tur Vidzemē. Nupat saņēmām vēstis, ka viņa majestātes tēvocis Kārlis jau pošoties iet uz Rigu ar saviem dalekār- liešu šķēpniekiem un somu strēlniekiem. Un tie ir zēni, ar kuriem vis nevarēs tik viegli tikt galā kā ar valahu čigāniem. — Tīzenhauzen, liekat mierā viņa majestāti un lūdzat Dievu, lai majestāte ar saviem kariem liek reiz mierā veco Zamoiski un jauj tam mierīgi nodzīvot to dienu mazo pulku, cik nu viņam vēl atlicis dzīvot šajā pasaulē. Un sakāt tam valahu vazaņķa sūtnim, lai viņš iet pie velna peklē, bet, ja nezin ce)u uz turieni, tad lai lobj vien ar savu kungu pāri Donavai — uz Raguzu pie venēciešiem, manis dēj pie paša sultāna. Jo ātrāk, jo labāk. Esmu dzirdējis, padišaham esot vajadzīgs jauns jokdaris — to veco viņš sadomājis iecelt par lielvezīru. Un tā jokdara vieta būtu mūsu Mihailam kā radita. Valahijā viņam vairs nav palikšana. Mums vajadzīgs kaimiņš, kas prot godu un neskrien pa tatāru modei dedzināt Polijas vasaļu novadus. Un tagad ejat, — hetmanis strauji nobeidza, pamādams sekretāram ar galvu, un griezās pie Bogislava: — Mīļo kņaz, es labprāt gribētu zināt, vai jūs atdzinusi šurp tā pati parastā jaunu bruņinieku alka gūt slavu un kļūt savu senču cienīgam pēctecim vai arī kas cits.

Tīzenhauzens palocījies izslīdēja ārā no hetmaņa telts, uzmezdams Bogislavam glūnošu skatienu.

Bogislavs brītiņu vilcinājās ar atbildi. Hetmanis to saprata pa savai modei un atkal sāka gausties par nebeidzamām kara gaitām, kuras ķēniņš cenšoties uzkraut viņam, nevarīgam sirmgalvim.

— Zinu jau, saprotu. Arī es reiz biju jauns, un man tad tā vien likās, ka pasaule radita tikai priekš tā, lai nāktu reiz viņā Jānis Zamoiskis un cilvēki runātu vienīgi par tā varoņdarbiem. Bet, kad pienāk vecums līdz ar kaulu sāpēm un slimību gurdenums, tad mēs sākam skatīties uz tām lietām mazliet citādām acīm. Viņa majestāte — es viņam vēlu tikai labu, un lai Dievs tam piešķir ilgus mūža gadus — labprāt sāk karus, kā tagad to pašu jauno Livonijā ar savu tēvoci Kārli it kā dēļ Igaunijas, bet patiesībā Zviedrijas troņa dēļ. Iesākt prot, karot neprot, un tā putra būs galu galā jāizstrebj tam pašam vecajam Za- moiskim, kurš tagad labprāt sēdētu mājās pie siltas krāsns, nevis skrietu gaitās, kas jaunākiem staigājamas. Miera laikā — jā, tad jau viņa majestātei tie labie ir pavisam citi ļaudis — Opalinskis, Zborovskis un šādi tādi galma salašņas. Zamoiskis viņiem par lepnu, par vecu, par bagātu, Zamoiskim par daudz amatu un diezin kā vēl ne. Zinu jau, — viņš iekarsis turpināja, — pie galma tā vien runā, bet viņa majestāte ir nedomā aprāt mēlnešus. Tie jau tagad viņam draugi, viņam galvenie padomdevēji. Bet, kad armija jāved pretim ienaidniekam, tad .vecais Zamoiskis vairs nav par vecu, nedz arī tam par daudz amatu, — sirmais kanclers turpināja gausties, atcerēdamies sarūgtinājumus, kurus tam bija nodarījis Zigismunds Vaza, kaut gan tikai ar Zamoiska gādibu un maņu šis tūļīgais zviedru princis bija aizsteidzies pirms habsburgieša Maksimiliāna uz Krakovu, lai ņemtu rokās Jagailoņu scepteri. — Man gan liekas, ka mūsu Zigismundam pašam par daudz to amatu un to zviedru ķēniņa amatu viņš tā kā tā ilgi vairs nepaturēs. To amatu viņam atņems zēderinanlandictis. Un labi vēl, ja ar to pašu grābienu nepaņem līdzi "arī Vidzemi. Būtu nu labāk izlīguši ar godu — tak jau rada ļaudis, nevis svešinieki. Bet Zigismunds jau nebūtu Zigis- munds, ja viņš to darītu. Viņš nostājies starp diviem troņiem kā ēzelis starp divām siena kaudzēm un netiek gudrs, kuru atstāt, kuru paturēt, jo sēdēt reizē uz abiem ir grūta māksla. Un savus karus tā zviedru troņa dēļ viņš grib izkarot ar poļu karavīriem, kaut gan poļiem gar to zviedru troni tikpat liela daļa kā šīgada kumeļam par pērno vasaru, — kanclers iekaisis runāja. Un tad pēkšņi aprāvās. — Tā jau veciem cilvēkiem iet: vecas sāpes, veca valoda. Jaunie jau smej — vecais Zamoiskis sūdzoties no rīta līdz vakaram par pārestībām, kuras viņam tiekot nodarītas. Un tiem mēlnešiem sava daļa taisnības. — Par ko tad cilvēks lai sūdzas ja ne par pārestībām? Jūsu vectēvs kņazs Jānis par viņām nesūdzējās, un Kurzemes hercoga godā ietika vācu klaidonis Ketlers.

Bogislavs piesarcis piecēlās.

— Kanclera kungs, — viņš vilcinādamies teica, — es gribētu mēģināt vēl tagad griezt par labu mana vectēva vilcināšanos.

Zamoiskis ieplestām acīm pavērās jauneklī.

—. Ko?! Tu no tiesas ceri atdabūt Kurzemes hercogisti? Mīļo zēn, mēs tak vakar tikai jokojāmies. Ko visu cilvēki nesarunā dzērumā! Un tu to lietu esi nodomājis ņemt nopietni? Nē, tagad tas būtu ļoti grūts un, visu taisnību sakot, neizpildāms pasākums. Kurzemē jau valda Ket- leru otrā paaudze, un viņus atzinuši par saviem vasaļiem veseli trīs Polijas ķēniņi. Mīļo Gundar, tur nu gan vairs nekas neiznāks! Būtu jel dzīvs ķēniņš Stefans, tad mēs par to Kurzemi vēl varētu gan padomāt. Ķēniņš Stefans mēdza teikt, ka nekad neesot par vēlu labot nodarītu kļūdu, atriebt ienaidniekam un noskūpstīt meiteni, ja viņa tev iepatikusies. — Nabadziņš, viņam pašam nācās nodzīvot visu mūžu kā iegātnim pie vecās Jagailoņu Annas sāniem. Un tā vecene viņam sekoja kā sesks pīļu tēviņam, tā vien vērodama, vai nesāk skatīties mīlīgākām acīm uz kādu jaunāku meitieti- —

Ak jā! Bet Annas krustdēls Zigismunds? Nē, ar viņu par tādām lietām kā jūsējo nav vērts nemaz runāt. Un tad vel — neņemat, mīļo kņaz, man to ļaunā — ķēniņš teiktu, ka jūsu tiesībām uz Kurzemes hercogisti nav likumīga pamatojuma. Es negribu ar sacīt, ka neticu šīm jūsu tiesībām. Es pazinu jūsu vectēvu kā sevi pašu un zinu — viņš bija godavīrs, īsts bruņinieks. Bet tiesas, arī tās, kurās par tiesnešiem ir paši ķēniņi, prasa pierādījumus. — Kur jūs tos ņemsat?

—   Man ir Zemgales ķēniņa Nameja testaments, — Bogislavs paskarbi teica, spītīgi sakniebdams lūpas.

Zem hetmaņa sirmajām ūsām iedrebējās viegls smaids.

—   Testaments, kuru esot rakstījis jūsu ciltstēvs? Zinu, kņazs Jānis man par viņu reiz tika stāstījis. Mīļo Bogi- slav, ķēniņš jums atteiks, ka viņa amata brālis Namejs ir bijis nekristīts pagāns, kaut arī varens karotājs, ka Nameja zemi pāvests ir atdevis ordenim un Ketleri, kuri mantojuši jūsu Kurzemi no ordeņa, ir tagad Polijas vasaļi. Pagānu rakstītus testamentus kristīgas tiesas labprāt neatzīst.

—    Man ir Nameja gredzens, — Bogislavs piesmacis teica, paceldams gaisā labo roku, — un testamentā sacīts, ka vienīgi gredzena valkātājs būs likumīgais Zemgales valdnieks.

Hetmanis pārsteigts paskatījās uz jaunekļa dūri, kuras pirkstā rāmi mirdzēja Nameja gredzens, sarkanām zalkšu acīm liesmodams. — Paskatījās, smagi nopūtās un teica:

—    Gredzens vai testaments — tas visviens. Dēls, ja ta testamenta un gredzena dēļ tu esi jājis šurpu, tad tas būs bijis veltīgs jājiens. Bet tomēr — ļauj padomāt…

Bogislavs nošļucis vērās Zamoiskim sejā, gaidīdams atbildi, no kuras atkarājās viņa liktenis un viņa tēvu valsts, kuru tas ik naktis tagad redzēja sapņos.

Hetmanis — kanclers bija atlaidies sēdeklī un gurdi pievēris acis. Vecā sirmām ūsām seja ar zobena cirtiena rētu virs labās auss izskatījās bezgala sagurusi, nedzīva. Un tikai cieši savilktās baltās uzacis un starp tām iegū- lusies dziļa domu rieva liecināja, ka vecais grāfs, labākais Polijas diplomāts un uzvarētājs tik daudzās ieroču un vārdu kaujās, nav iegrimis veca vīra snaudienā, bet vērpj sevī āķīgu domu pavedienu.

—    Teic, dēls, — viņš beidzot ierunājās, atkal atvāzdams vaļā savus gurdos plakstiņus un uzmezdams Bogi- slavam ātru skatu, — vai tu esi katolis? Tagad tā katoļu ticība atkal modē.

Bogislavs pamāja ar galvu.

—    Katolis gan, — viņš teica, — māte mani mācīja katoļu ticībā, kaut gan tēvs bija kalvinists, tāpat kā vectēvs.

—   Zinu jau, — Zamoiskis to pārtrauca. — Jūsu mate bijusi gudra un tālredzīga sieviete. Mūsu laikos cilvēks var tikt uz augšu ar ticību. Un katoļticība tagad Polijā ir pats galvenais, — vecais hetmanis žāvādamies runāja, atcerēdamies tālos jaunības laikus, kad pats vēl bijis protestants.

Grumbas un nogurums viņa pierē izzuda. Strauji saliekdamies uz priekšu, vecais augstmanis priecīgi sāka berzēt rokas..

—    Ja tu esi katolis, tad mēs varam vēl mēģināt, — viņš teica, — un viss var būt, ka Zigismunda jezuīti atzīst par likumīgiem arī pagānu testamentus, ja vien tas nāk par labu Romas baznīcai. Redzi, dēls, — viņš turpināja, — tikai tad tā lieta mums ir jāsāk mazliet citādi. Bet par to runāsim tālāk, kad tas Valahijas Miķelis būs saliekts ragā. Tagad tas darbs tikai pusdarīts. Tu, dēls, tak jāsi mums līdzi līdz pašai Donavai, vai ne? Arī nākamiem hercogiem nav par sliktu, ja pamielo kādu stepes klaidoni ar krietnu zobena cirtienu, — Zamoiskis teica, vērodams Bogislavu, kura sejā atkal bija atausis cerības sārtums.

—    Es jāšu līdzi, — Gundars atteica.

—    Un tagad, dēls, — Zamoiskis viņam pamāja, — tu redzi, man tā darba vairāk sakrājies

Bogislavs piecēlās un, mēmi sveicinājis, izgāja no telts.

Pie durvju aizkara to sagaidīja jaunais Zamoiskis.

—    Nu, ko tēvs jums laba teica?! — viņš ziņkārīgi ievaicājās.

Kņazs klusēdams aizgāja tam garām augstu paceltu galvu, nekā nedzirdēdams, neredzēdams neviena. Tikai roka krampjaini žņaudza zobena rokturi un lūpas čukstēja, minēdamas tās zemes vārdu, kuru kņazs Gundars bija redzējis vienīgi sapņos.

IV

Pār Zemgali bija nolaidies zemliku laiks ar raudošām debesīm, pielijušiem laukiem un tumšiem vakariem, kas šķita pilni trūdu elpas un rēgu. Virs pļavām un tīrumiem, kuros vizēja ūdens paltis, un turpat pie cilvēku mājokļiem, kurus sedza piloši salmu jumti, diennaktīm kūpēja un vēlās miglas kamoli, te gandrīz izplēnēdami gaisos, te atkal tā savilkdamies un sabiezēdami, ka likās iegūstam jau- žamu apveidu, bet tikai uz īsu mirkli, tik īsu, ka miglas tēlu kontūras nepadūga aptvert apziņa un acs.

Toties šīs kontūras tvēra zemapziņa, un lauku ļaužu dvēseles bija kā gurdas veļu upes, kas šūpo savus miroņus. Cilvēki jutās tuvu mūžībai un viņas vārtiem, kas tagad šķita veramies vaļā, ļaudami cauri tiem staigāt dzīvajo ilgām un mirušo gaidām. Drēgnā trūdu elpa, kas bija jau- žama visur, it kā nāca ne vien no zemes virsas, bet arīdzan tiem viņas dziļumiem, kuros gulēja aizgājušās zemnieku ciltis un viņu cerības. Citos gadalaikos tik labi vērojamā robeža starp virszemi un apakšzemi likās izkūpam līdz ar miglas blāķiem, kuros ik brīdi gaisa reālo lietu kontūras. Un varbūt tieši tāpēc, ka tik neskaidra bija palikusi šī robeža, cilvēki sāka arī nomoda stundās redzēt lietas, kuras līdz tam bija paraduši skatīt tikai sapņos. Dzīvība un nāve tagad daudziem šķita kā putna spārni, kas guruši satiekas. Migla bija pilna sen aizgājušu pārnācēju un lietus pilēšana un klusie nakts trokšņi pilni viņu nopūtu.

* * *

Sileniekos šis sērīgais klusums bija ienācis agrāki nekā kaimiņu sētās. Jau kopš Zanes sodīšanas dienas un tā laika, kad pa bēdu māju pagalma vārtiem bija izvadīts viņu saimnieks kā mūžības ceļinieks.

Darbi ritēja savu ritēšanu, brāļi satika paši, nerājās ar gājējiem, bet izdzisusi bija smieklu čala, apklusušas jautrās malēju dziesmas, un ganiņš saducis klusēja pie sava ugunskura. Vīrieši staigāja drūmām sejām, kuras neatplauka arī atpūtas stundās; pat lielajām triecējām vājiniecēm vairs nevedās valodas.

Ir dēliem, ir saimes ļaudīm likās, ka viņu darba gaitām iet līdzi kāds neredzams talcinieks, neatstādamies pašā nakts melnumā, jo viens otrs tumsas stundā bija sadzirdējis grūtu nopūtu tādā istabas kaktā, kur nebija neviena gulētāja. Cits, iedams pēc pirmiem gaiļiem zirgus apraudzīt, teicās dzirdējis, vēl pie durvīm stāvēdams, kādu rīkojamies kūti ap redelēm un silēm, bet durvis atradis aizšautai cieti, un stallī bez zirgiem un āža nebijis nevienas citas dzīvības. Cits, ņemdamies pa klēti ap sētuvi vai apcirkņiem, spēji cirtās apkārt, lai redzētu, kurš no mājiniekiem prot tik viegli staigāt un pamanījies nemanīts pienākt klātu — varēja pat manīt nācēja elpošanu —, apsviedās apkārt, bet rāšanās vārdi izdzisa uz lūpām, jo klētī neviena cita nebija. — Nakti vienai otrai mājiniecei bija licies, ka dzirnas rūc. Kad sāka labi vērīgi klausīties un modināt arī citus, akmeņu rūkšanas vielā varēja sadzirdēt tikai lietus urdziņu vienmuļīgi sēro čabēšanu un Veco mājas ošu šalkšanu. Un tomēr sievietes vairs neiedrošinājās iet rīta agrumā namā vai maltuvē tikai pa divām vai trim, ari tad iepriekš bailīgi apskatīdamās, vai nešūpojas pavarda kāsis, kā nupat atlaists vaļā, un vai uz maltuves pieputējušā klona nav saskatāmas tikko te bijušu kāju pēdas.

Pavisam savāds bija palicis arī vecais māju suns. Viņš gaudoja dienām un naktīm, kā saprazdams cilvēku bēdas, un tik smagi kļuva ap sirdi, klausoties suņa gaudās, ka mājinieki nemitējās rāt veco Silenieku sētas sargu. Tramdītais dzīvnieks sāka vairīties cilvēku tuvuma un, nosēdies uz miglas apņemta lauka, atkal ļāva savām suņa raudām vaļu, kurās klausoties vēl gurdākas un sēru pilnas kļuva mājinieku dvēseles, jo pats raudātājs tad nebija redzams un viņa balss, nākdama no miglas lāņiem, skanēja vēl žēlāk un baisīgāk.

Jo tuvāk nāca veļu laiks, jo nemierīgāks palika vecais Plēsējs un jo lielāks skanēja viņa gaudās izmisums. Novakaros tas nemierīgs joņoja ap ēkām, drīz iegaudodamies pie viena, drīz pie otra pakšķa, it kā gribēdams vēstīt lietas, kas cilvēku acīm nebija saskatāmas. Viņš brīžiem pat rēja miglas kamolus, noturēja savu māju ļaudis par svešiem ciemiņiem un likās pavisam palicis bez parastās suņa saprašanas.

Sevišķi bieži suns skraidīja un vaimanāja vakaros ap riju, kurā citos gados ap šo laiku jau bija klāts veļu galds. Un Silenieku ļaužu sejas, dzirdot dzīvnieka augošo nemieru, kļuva vēl drūmākas. Vēl gausāka tad tapa viņu gaita, vēl gurdenākas palika sirdis, un, uzmezdami viens otram vainīgu skatu, mājinieki redzēja, ka tas pats smagums māca ari citus.

Silenieku dēli vai ik naktis tagad redzēja savu tēvu sapņos. Cits darba svārkos, cits miroņu drānās, kurās bija ticis apģērbts Silenieku saimnieks, izvadot viņu ceļā uz veļu mātes mājokļiem. Sevišķi bieži viņš nāca pie Mārča un Kaspara, lēns un gurdens kā purva ūdens nosēdās uz lāvas malas un nekustīgām, izdzisušām acīm vērās dēliem sejās, kā gaidīdams un tiekdamies izvaicāt. Bet klusā nakts ciemiņa lūpas bija un palika mēmas, un tikai pastarītis manīja pār tām šad un tad nākam klusu nopūtu, kas bija vēl lēnāka nekā vēsmas elpa.

Mārcis trūkās augšā no šiem sapņiem viss izmircis baiļu sviedros. Kaspars nedrebēja, toties viņa pagalvis mirka asarās. Uzmodies no miega un apsēdies uz lāvas malas, viņš ilgi skatījās istabas tumsā, pukstošu sirdi vērodams, vai nedzirdēs smagos, mazliet šļūcošos arāja soļus, kādiem tēvs bija staigājis. Bet tumsa neatsaucās, viss bija un palika klusu, un nakts melnumā dzirdēja tikai gulētāju elpošanu, circeņu vienmuļīgo dziesmu un lietus čabēšanu mājas jumta salmos.

Redzēja tēvu arī Ingus, un Kristapam reiz, trūkstoties no miega, pat likās, it kā manītu aizslīdam pāri istabai uz durvju pusi palsu ēnu un dzirdētu iečīkstamies durvju rokturi. Viņš uzlēca kājās, uzšķīla uguni, bet, piesteidzies pie durvīm, atrada tās aizšautas cieti. Un, iedams atpakaļ uz savas lāvas pusi, redzēja, ka nomodā ir visi brāļi, ka viņiem bālas sejas un valgas acis, no kurām, tāpat kā no viņējās, aizbēdzis miegs.

Kristaps nevarēja ilgāki izturēt. Viņš iesprauda skalu krāsns mūrī, aizgāja pie Mārča lāvas, apsēdās uz malas un strupi teica:

—    Brāl, tu esi vecākais, tev jārīkojas!

Mārcis vilcinājās ar atbildi, tad īgni norūca: — Es no tādām lietām nekā nesajēdzu. Tu arī ne, jo tev gan lāča spēks, bet auna padoms.

—    Nemelsies, — Kristaps iekaisa, — ja ne es, nedz tu, kurš tad? Ingus puika vēl.

—    Lai rīkojas Kaspars, — Mārcis noņurdēja, — viņš jau bija tēvam mīļāks nekā mēs visi citi.

—    Ak tā! Tagad lai rīkojas Kaspars; bet, kad sāksim dalīt mantu, rīkosies tu?

—    Kuš, nekliedz, — Mārcis mierināja Kristapu. — Pēc kungu dotiem likumiem, vecākajam brālim nākas lielākā tiesa, bet tu esi vecāks par abiem puišeļiem. Pēc sentēvu būšanām priekšroka pie mantas bijusi jaunākajam. Turies ar mani kopā, māju valdīsim mēs, bet pa riju lai šoreiz rīkojas Kaspars! Tu zini, esmu tāds pabailīgs no dabas un arī no tām gariņu mielošanas lietām nekā nesaprotu.

—    Nu labi, — Kristaps piekāpās, — bet tas zēns jau sajēdz vēl mazāk. Ka tikai nesakaitinātu!

—    Gan jau sajēgs! Vecais tēvs, dzīvs būdams, mēdza sacīt, ka galvenais pie tādām lietām esot skaidra ticība un droša sirds. Tas viss nākot pats no sevis.

Un tā abi vecākie brāļi nolēma, ka pašam jaunākajam viņu cilti jārīko veļu galds, kas nozīmē dzīvajo sasauk- š.mos ar tiem mīļiem, kuru acis jau izgrauzusi kapu smilts.

Pievakarē brāļi beidza uzpost izslaucītā rijas vidū galdu, nokrāva to mielasta traukiem, alus kannām un degvīna krūkām, nolika gar galda malām garus solus. Tad Kaspars palika rijā viens pats un guns blāzma, nākdama 110 sakurinātās krāsns puses, meta rijas vidum pāri vāju atspīdumu, kas neko skaidri neļāva saredzēt. Rudzu kūļb augstā rinda otrā rijas galā palika visa tumsā, kas jumtā virzienā kļuva arvienu melnāka, pamazām dziestot krāsns nodeguļiem. Viņa laidās zemāk kā smaga, melna sega un beidzot aizsniedza mielasta galdu. No krāsns nākošās atblāzmas loks sarāvās šaurāks un šaurāks, kļuva palsāks un nespodrāks un beidzot savilkās ap pašu krāsns bedri, tikai tuvākajās klona vietās likdams vizēt blāvai puskrēslai, kas tālāk sakusa kopā ar rijas tumsu un nakts melnumu.

Ap riju gurdi šalca kailie oši. Lietus bija mitējies līņāt, toties sāka celties vējš, čabinādams vecos jumta salmus, šad un tad žēli ieaurodamies un sizdamies te ap vienu, te ap otru vecās ēkas stūri. Un pa šķores lūku pāris reižu iedrāzās arī rijā, saceldams rudzu rindā vieglu čabēšanu.

Kaspars nejuta baiļu, tikai krūtīs aukaini sitās sirds un locekļiem un mugurai skrēja laiku pa laikam pāri vieglas trīsas, kaut gan no krāsns nāca karsta, sutīga tveice. Rija bija pilna tiksmīga siltuma un mazliet kodīgu dūmaku, kas lēni klīda ap galdu un gar sienām, veidodamas iezilganas miglas mēles. No rudzu rindas un ārdiem, kuros kalta kviešu kūļi, plūda spēcīgā briedušu graudu smarša, kutinādama nāsis līdz ar dūmu smakas kodīgumu un klonu slaukot saceltiem putekļiem.

Aprimās vējš, un rijā iestājās skanīgs klusums. Varēja sadzirdēt, kā čaukst kalstošie labibas stiebri un graudi, izraisījušies no vārpu mutēm, slīd zemē, gausi šalkdami savu vienmuļīgo šalkšanu, kas atgādināja mazu ūdens urdziņu čalošanu.

Tumsa rijā kļuva vēl biezāka, viņas melnumā gandrīz izgaisa mielasta galds, tagad vairs tikko varēja saskatīt viņa kājas, starp kurām gulēja platas melnu ēnu mēles; krāsnij tuvākā galā linauts likās saplūstam kopā ar tveices dūmakām.

Kaspars, piecēlies no galda galā noliktā bluķa, taustī» damies gāja gar abām brīvajām sienām, vērdams vaļā luku aizšaujamos, pa kuriem sitās iekšā rudens nakts vēsums, cīnīdamies ar rijas siltumu.

Zēns nostājās rijas vidū pie galda un klusi sauca, pagriezdamies pēc kārtas pret rietumiem, ziemeļiem, rītiem un dienvidiem:

— Senās senču ciltis, visi labie gariņi, esiet aicināti! Tuvie un tāļie, sen kapos gulošie un nesen aizgājušie, visi, kas mūsu ģintij rada, visiem te klāts mielasta galds! Nāciet ciemos, steidzaties šurpu pāri norām, laukiem un pļavām, svētīdami dzīvajos zemes darbiniekus, kuru dzīslās rit tās pašas asinis, kas jūsējās reiz ritējušas!

Četras reizes atkārtojis savu aicinājumu, kuram atsaucās atkal augošā vēja balss, ieraudādamās kā lielās bēdās, Kaspars atkāpās pie krāsns bedres malas, nometās ceļos ar seju uz galda pusi un sāka gaidīt. Baiļu nebija joprojām, bet viegli reiba galva, un deniņos dobji dunēja asins zvani. Nelielais blāzmas loks ap krāsns bedri bija sarucis pavisam maziņš un nespodrs, un dziestošās ogles vairs spēja apstarot tikai bedres malas ar savu atspīdumu.

Atkal ievaimanājās ārā vējš, purinādams jumta salmus, un vēja auriem atsaucās tepat aiz rijas stūra bezgala žēls vecā suņa gaudojiens, pilns tumsas baisu un izmisušu žēlabu. — Un, lūkām ielaižot nakts vēsuma šaltis, sāka kustēties un viļņot iezilganās tveices dūmakās, plūzdamas uz stenu pusi un locīdamās gar tām. Tad spēcīgs vēja brāziens likās sakustinām visu vecās ēkas jumtu, šķorēs sasaucās viesuļu klaigas, un pēkšņi atkal viss kļuva tik kluss, ka miroņu saucējs zēns, kas bija ceļos nometies krāsns bedres malā, varēja atkal sadzirdēt deniņos savas asins zvanus un savas sirds straujo pukstēšanu.

Gaiss rijā metās manāmi vēsāks. Zilganās dūmaku mēles tagad jau bija izplēnējušas. Toties pa tumsas laukiem, kas gulēja virs zemliku galda, sāka viļņot baltas miglas kamoli, spiezdamies iekšā pa lūku caurumiem. Viņi nāca visi cits pēc cita, viegli veldamies un kā lēkādami, un, iekļuvuši telpā, palika palsāki un lielāki. Viegli slīdēdami pa vēso klonu, tie sablīvējās viņa vidū, kur naktsviesiem bija klāts dzīru galds, un miglas kamolu baltums bija gaišāks par linauta bālumu, kas gurdi vizēja, tikko saredzams rijas tumsībā.

Agrāk iekļuvušām nāca bez apstājas klāt jaunas vēsu dūmakU mēles. Viegli drebēdamas, tās locījās ap lūku mutēm un tad sāka slīdēt uz priekšu, rijas vidū sastapdamās. Viņas nāca no abām pusēm, līdz ar dzestrām nakts gaisa šaltīm nesdamas sev līdz trūdu smaku, — baltas, gaisīgas un vieglas, un tumsā jau tā tikko saskatāmo galdu drīz visu bija aizsedzis no miglas dzimušo ēnu pulks. No galda puses — varbūt arī no rudzu rindas otrā rijas galā — nāca klusa šalkoņa, reizē atgādinādama salmu čabēšanu, kas ce|as, vārpām sijājot graudus, un gurdu sanēšanu, ar kādu birst zārka deļiem cauri kapa smilts.

Kaspars vērās miglas tēlos, tāpat ceļos stāvēdams un cieši piespiedis pie krūtīm rokas, zern kurām nevaldāmi strauji sitās sirds. Aci.s bija apmiglojusi sūra veldze, trulinādama skatu skaudrumu un padarīdama vēl neskaidrākas jau tā mainīgās un tikko apjaužamās tēlu kontūras, kuru apstāts bija veļu galds.

Vai tur, viņā galda galā, nepavīdēja, iznirdams no šaudīgajām miglas mēlēm, mīļās mātes vaigs, gan pelēk- bāls, apputējis apakšzemes smiltīm, bet laipns, sēri smaidošs un tikpat maigs kā sendienās? Un tur — vai no rijas durvju puses klibodams nenāca vectēvs ar matiem ievziedu baltumā un balto bārdas kaklautu zem platās, gludi noskūtās sejas, ko bija ārdējuši Vidzemes kara gaitās pavadītu ziemu puteņi?

Miklums, kas bija saskrējis zēnam acīs, kļuva vēl sūrāks un pārvērtās asaru lāsēs. Viena pēc otras viņas ritēja pār Kaspara vaigiem, uz brītiņu pavisam apmigloja1 redzi, un, cauri asaru plūdiem vērodams veļu galdu, zēns izstiepa rokas, kā lūgdamies un reizē alkdams spiest pie sirds savus aizgājušos mīļos, kuru sejas likās dzimstam no baltās, rijā saplūdušās miglas lāņiem.

Tad Kasparam iesitās ausīs savāda, tikko sadzirdama šķindoņa, un grūti bija sākumā pasacīt, vai dzirdi maldina paša asiņu trauksmīgie zvani vai ari kas cits. No krāsns puses atplūda smaga kvēpu un ogļu smaka, nesdama sev līdzi gruzduma tveici, un zēnam piepeši likās, ka turpat, turpat viņam blakus slīd uz rijas vidus pusi palsa ēna, tumšāka un gurdāka nekā citas, un tai līdzi iet neredzamu ķēžu skaņas ar deguma smaku un vaidiem līdzīgām nopūtām.

Asaru lāses, kas lija pār Kaspara vaigiem, kļuva dedzinošas kā sārta liesmu mēles, un svelmainās sāpēs un atmaksas naidā no jauna sažņaudzās sirds. Un, nokritis ar seju uz aukstā klona, zēns sāka lūgties bez vārda — kaklu bija aizžņaudzis niknuma un žēlu vilnis, bet kram« pjaini sakostie zobi lika lūpām klusēt un mēlei mēmai būt)

—    Apakšzemē mītošie radi, sentēvi un visi labie gari, stāvat man klāt Zanes atriebēja gaitās, un, ja es tās neizstaigāju līdz galam, lai mani nomaitā mēris, lai saplosa veļu mātes suņi un lai pēc nāves es topu no jūsu draudzes šķirts!

Un, lūdzējam paceļot vaigu pret rijas tumsību, viņš izdzirda smagu nopūtu un pamanīja savā priekšā jaunu ēnu, kurai bija tēva augums un tēva skats. Ēna vērās Kasparā pārmetumu pilna, bēdīga un klusa un tad izplēnēja nakts melnumā, sajaukdamās ar gaisīgajiem vēsās miglas tēliem.

Kaspars raudāja. Un cauri asaru elsām tam izlauzās pār lūpām gārdzuļojoša skaņa:

—    Tēt, es pildīšu solījumu!

V

Ap Kalnamuižas piesnigušajiem jumtiem aurodams griezās novembra putenis. Viņš griezās jau trešo dienu, aizputinādams visus ceļus, laukus un purvus un sadzīdams ap mājām un kūtīm kupenas krietna vīra augumā, kurās gfrima sievietes, iedamas rītos raudzīt lopus, un iestiga darbinieki, nākdami vēlu naktī mājup no muižas rijām.

Kulšanas darbi vēl nebija galā, kaut gan tepat klātu bija Mārtiņi. Vagars dabūja no vecā kunga ik dienas- pa brāzienam, un rijnieks piekusa, lamādams gaitniekus. Vainīgi galu galā nebija ne darbinieki, nedz vagars. Vainīga bija visa vasara, kas ar Dieva un Zemgales auglīgā māla ziņu bija izaudzējusi tādus kviešus, ka spriguļniekiem kļuva slapjas muguras jau pie pirmā klājiena. Vagars Kārkliņš to bija mēģinājis aizrādīt arī kungam, bet atbildes vietā pats dabūjis ar spieķi pa muguru.

Muižas amtmanis Brunnengrēbers visu rudeni bija staigājis apkārt pilns smaga īgnuma, un neviens vairs nemācēja viņam pa prātam izdarīt. Pats vagars arī ne. Tie citi mazākie muižas ļaudis — tie muka jau pa gabalu, ierau- džījuši nākam vecā kunga kalseno, gadu nastas saliekto augumu un dzirdēdami viņa griezīgi skarbo balsi, kas atgādināja vecu, nesmērētu ratu čīkstēšanu.

Brunnengrēbers juta, ka pienācis vecums ar vis.ām mūžā beigti likstām Un kaitēm. Naktīs viņu mocīja ģikts lēkmes, kuras vairs nespēja apklusināt amtmaņa iemīļotās zāles — sakarsēts ķieģelis. Dienās māca drūmas domas un bijušā atcere, vecu un vientuļu cilvēku vienīgais draugs. Bet šis draugs nenāca pie viņa ar labām vēstīm. Labais parasti ātri izbāl no mūsu atmiņas, toties sliktais ar gadiem it kā paliek vēl spožāks un skaudrāks.

Un arī vecais Brunnengrēbers vairāk atcerējās tikai nepatīkamākos sava drūmā mūža brīžus. — Badīgos zēna gadus Rīgas priekšpilsētā, briesmīgo mēra sērgu, kura bija aizrāvusi viņa māti un visus četrus brāļus, tad karakalpa gaitas, rētas un visus pazemojumus. Atcerējās savu ķildīgo un ļauno Hildegardi, kura tagad gan, paldies Dievam, gulēja jau piekto gadu kapsētā. Garos laulības gadus ar viņu kopā dzīvodams, viņš bija no tās tikai reti kad dzirdējis laipnāku vārdu. Un tomēr no tā laika, kad Hildegardes kundzi aizveda uz kapsētu, viņam likās, ka vecā māja palikusi tukša un auksta kā izdzisuša ugunskura pelni.

Bet visvairāk kremta vecā amtmaņa sirdi ziņas par junkura Joahima palaidnīgo dzīvi Vidzemē, uz kurieni Brunnengrēbers to bija aizsūtījis jau agrā pavasarī, cerēdams, ka smagais karadienests nāks par labu dēla tikumam. Vismaz nebūs jādzird kaimiņu kodīgās valodas, nebūs viņa zemniekiem jāredz, ka kunga dēls lakstojas ne vien ar saimnieku meitām, bet negriež ceļu arī kalponēm un muižas darbiniecēm.

Dēls nelabojās, arī svešumā dzīvodams. Duelējās, dzēra, spēlēja kārtis un taisīja parādus. — Par šiem dēla nedarbiem tēvam bija ziņojis viņa paziņa Cēsu tirgonis Klepfers, un tēvs jau posās braukt uz Vidzemi dēlu pārmācīt. Bet junkurs Joahims pats ieradās Kalnamuižā gluži negaidīts, jo Vidzemē viņam bija apnicis. Un zeme arī sākusi degt zem kājām: divkaujā tas bija nonāvējis stārasta Polubinska sekretāra dēlu un atzinis par prātīgāku laisties atpakaļ uz Kurzemi, jo Polubinskiem bija liela radu ģints un tie jokus neprata.

Junkurs Joahims bija ieradies Kalnamuižā līdz ar pirmo puteni. Tēvs viņu sākumā saņēma diezgan auksti, bet tad it kā atkusa un cieši piekodināja muižas ļaudīm par junkura pārnākšanu nekā neizpaust. Viņš baidījās, ka par Joahima dēkām būs nācis zināms ari hercogam Frid- riķim, un tas dzērājus necieta. Tēvs varēja zaudēt muižu, dēls — patvērumu tēva pajumtē.

Šovakar vecajam kungam bija visai smaga sirds. Viņu māca savāds, sen nejusts nemiers, kā jūtot lielu nelaimi tuvojamies. No kurienes īsti šī nelaime varēja nākt uņ kāds posts taisās to piemeklēt, viņš nezināja. Nebija jau arī nekā tāda, no kā būtu visai jābaidās. Muižas grāmatas viņš turēja stingrā kārtībā, tāpat viņam uzticētās hercoga klētis un zemniekus. Arī kari, kuri patlaban dunēja tepat aiz Daugavas, vēl netaisījās aizķert Zemgales robežas, kaut gan zviedru jātnieki jau bija manīti Rīgas tuvumā. Par mēri arī nekas nebija dzirdēts, un bads lieca Kalnamuižas tiesai apkārt jau kuro gadu lielu likumu.

Nē, vecais kungs nekā tāda nezināja, no kā viņam būtu jābaidās. Un tomēr kaut kur dziļi sirdī smeldza ļauns nemiers, mocošs un neatlaidīgs. Un ar katru nakti, kuru junkurs Joahims bija no jauna pavadījis tēva pajumtē, šis nemiers kļuva arvienu lielāks un baisīgāks. Vecais vīrs nevarēja naktīs līdz pat rīta ausmai aizvērt acu un stenēdams grozījās gultā no vieniem sāniem uz otriem: smeldza arī vecā ģikts vaina, sāpēja visi locekļi.

Putenis aiz loga auroja un kauca arvienu stiprāk — un viņa aurošanā bija dzirdamas visādas balsis. Brīžam tas ievaimanājās kā rīkstēm kapāta darbinieka balss vai smagi ievainota karavīra elsas; brīžiem atkal viesuļa auros skanēja nozūmētu bērnu raudas, kādas pieguļnieki mēdz dzirdēt tumšās vasaras naktīs, sēdēdami pie izdzisušā ugunskura. Brīžiem atkal vēja balsis skanēja kā vilka kauciens vilkšņas mēnesī, kad barveži sāk pulcināt kopā savus pelēkos medniekus kāzu dejai, bet vilkačus cilvēku sētās pārņem savāds tracinošs prieks un dziņa skriet līdzi meža brāļiem un dejot ar tiem mēnesnīcas apspīdētos sniega klajumos. Visādas balsis bija dzirdamas novembra puteņa auros, un nemiers vecā kunga sirdī kļuva vēl baisīgāks un stindzinošu baiļu pilns.

•— Joahim, — viņš klusi sauca dēla vārdu. Bet dēls neatsaucās. Viņš gulēja blakusistabā brandvīna reiboni, jo, kaudamies tēva mājās ar garlaicību, bija sācis stipri dzert tāpat bez dzīru biedriem, un nebēdādams par tēva rājieniem. Viņš gulēja lielā miegā, un, dzirdot dēla smago krākšanu, vecajam vīram sametās mazliet vieglāk ap sirdi un tā kā atslāba uz brītiņu sirdī arī savādais nemiers.

Viņš apgriezās uz otriem sāniem un, noskaitījis no jauna nakts lūgšanu, centās iemigt, bet miegs nenāca. Tā vietā atkal atgriezās tā pati smeldzošā tuvu briesmu nojauta. Nojauta, kurai viņš nezināja vārda, bet kura ar ledainu aukstumu stindzināja viņa sirdi un lēja saltas trīsas visos locekļos.

Piepeši viņam likās, ka cauri puteņa auriem un vēju kaukšanai tas dzird pagalmā aiz loga glūnošus soļus —• tikai acumirkli, un tūliņ atkal visu nomāc viesuļa auro- šana. — Viss ir atkal kā agrāk, vējš pa vecam gaudo skurstenī, čabinās piesnigušajos salmos, rausta slēģus, un loga rūtīs, viegli čaukstēdamas, sitās, svilpojošā puteņa mestas, sausā sniega saujas.

Bet pēc brītiņa viņam jau likās, ka tas dzird šos savādos, šļūcošos soļus jau tuvāk — daudz tuvāk —, tepat aiz mājas pakša, un dzird, ka ieskanas no makstīm vilkts dunča asmens. Tad kāda roka kā taustīdamās skar sienu un slēģus… Un vecajam vīram pat likās, ka savādais nakts staigātājs arī ir aizturējis elpu un klausās, un dzird izbiedētā slimnieka sirds skaļo pukstēšanu.

—    Joahimi — Brunnengrēbers ievaidējās, viss nosvīdis no šausmām, un viņa vaids bija tik izmisis un griezīgs, ka sauktais šoreiz to sadzirdēja, par spīti miegam un reibumam.

—    Kas ir, tēt? — atsaucās nomiegojusies balss.

—    Tur ārā, dēls, kāds staigā; es baidos, vai viņam nav kas ļauns padomā, — vecais ierunājās.

Spēji iečīkstējās gulta. Vecais amtmanis dzirdēja, ka dēls jau velk kājās smagos dragūna zābakus. Un atkal viņu sagrāba baisīgs nemiers.

—    Dēls, vai iesi lūkot? — viņš bailīgi ierunājās.

—    Nu, kā tad citādi, — dēls atcirta, uzmeta uz pleciem lūša kažociņu, noņēma no vadža bisi un, aizdedzinājis degli, izmetās pa durvīm, tās smagi aizcirzdams.

Un tūliņ līdz ar durvju smago klaudzoņu tēvu sagrāba tik neizturamas šausmas, ka uz mirkli viņš sastinga viss. Gribēja saukt dēlu vārdā, teikt, lai neiet, gribēja teikt, lai paņem līdzi abus sulaiņus, kuri gulēja priekšnamā. Bet nevarēja izrunāt ne vārda, mēle neklausīja. Un baiļu drebuļi viņu kratīja tik stipri, ka vecajam amtmanim sāka klabēt zobi.

Dēla soļi aizdunēja ap mājas stūri, tad apklusa. Tēvs, pacēlies gultā uz elkoņa, klausījās aizturētu elpu. — Tagad Joahimam vajadzēja būt aizsniegušām otru mājas galu. — Tagad viņam jau vajadzēja kāpt no jauna uz mājas trepēm, vērt durvis, nākt istabā atpakaļ.

Tagad —1

Bet puteņa auros vairs nebija dzirdami dēla vingrie kareivja soļi, un junkurs Joahims nenāca atpakaļ. Tikai tālā pagalma kaktā pie suņu būdām iegaudojās kāds suns. Zēli un dobji, kā ziņodams nelaimes atnākšanu. Tad viņa gaudojienam piebiedrojās vēl otrs un trešs. Un vēju kaukšana jaucās ar suņu baisajām balsīm puteņa nakts palsajā melnumā.

Joahims nenāca atpakaļ.

Brunnengrēbers izkāpa no gultas, uzmauca kājās tupeles un, apmetis ap pleciem kažoku, drebošām rokām aiztaustījās līdz logam. Aiz loga noledojušām rūtīm vāji vizēja palsa mēnesnīca. Sniega klēpji likās jūkam kopā ar gaisu un pašiem mākoņiem. Un suņu gaudošana sacentās ar viesuļa raudām un vēja aurošanu.

Brunnengrēberam piepeši sāka ļodzīties ceļi, pietrūka elpas. Tad izmisums deva viņam jaunus spēkus; paķēris istabas kaktā pakārto zobenu, viņš izmetās pa durvīm priekšnamā un ar kājas spērienu uzcēla augšā sulaiņus. Tos nenogaidījis, atrāva āra durvis vaļā, metās iekšā puteņa nakts palsajā melnumā. Un tūliņ iegrima līdz krūtīm kupenā, ko pie pašām durvīm bija sagriezis niknais viesulis.

Piesteigušies sulaiņi izvilka veco kungu no sniega gluži slapju un nomocījušos. Viņš tikko vairs elpoja, bet izmisis traucās uz priekšu, dodamies uz to pusi, kur bija aizgājis Joahims.

Sulaiņi viņam sekoja, krūtīm lauzdami ce]u cauri kupenām. No pagalma kakta aizsteidzās, klusi smilkstēdams, vecais muižas dogs un rāvās uz priekšu, rādīdams cilvēkam ceļu. Un mājas galā spēji attupās sniegā, skaļi iegaudodamies.

Pie paša mājas ziemeļrietumu stūra putenis bija tikko aizsācis griezt jaunu kupenu. Un sausā sniega saujas, kuras kaisīja vējš, vēl nebija paguvušas aizsegt junkura Joahima augumu, kurš gulēja uz noledojušas zemes, ar seju uz leju. Sejas viņam gan vairs nebija un ne vien sejas, bet galvas arī ne. Bija tikai nedzīvs, asiņains ķermenis un tumšās lāses sniegā, kuras it kā rādīja uz meža pusi; bet sniega pārslas tām sabira pāri tik ātri, ka pēc brītiņa no tumšajām lāsēm vairs nebija palicis ne zīmes.

Vecais kungs, smagi ievaidēdamies, noslīga zemē pie dēla nedzīvā ķermeņa. Sulaiņi izbijušies aizsteidzās pie citiem muižas ļaudīm. Pie tēva un dēla palika tikai dogs.

Aleksandrs Grins 20. gs. 30. gados

Aleksandrs Grins pie rakstāmgalda

Aleksandrs Grīns sava kabineta ar dzīvesbiedri Alīdu

Aleksandrs Grins ar meitām Zentu un Ilzi (sēž)

Tērvetes pils 13. gs. (pēc O. Mirbaha, 1846)

Senlatviešu karavīri 13. gs.

Zemgaļu valdnieks Namejs

Senlatviešu pils (rekonstrukcija)

Zemgaļu karavīru ieroči 13. gs. (cirvji, kaujas nazis, šķēpu uzga|i, bultu uzga|i) • K

Zemgaļu rotas (/ - saktas 13. gs., 2 - vītais (Nameja) gredzens 13. gs., 3 — krūšu rota 13. gs„ 4 — saktas 16./17. gs.)

Jelgavas pils 17. gs.

Jelgava 17. gs.

Kalnamuižas jeb Svētkalna pils 17. gs.

/Mīlnieku sodīšana po|u laikos

Kurzemes un Zemgales hercogs Gothards Ketlers

Kurzemes un Zemgales hercogs Fridrihs Ketlers

Kurzemes un Zemgales hercogs Vilhelms Keflers

Zviedrijas karalis Kārlis

Polijas karalis Sigismunds III Vasa

Varšava 17.

Lietuvas hetmanis Kristaps Radvils Perkīins

Po|u huzārs divkaujā ar zviedru dragurm

Jātnieku kauja 17. gs.

Po|u huzāru vadonis un po|u huzārs 17. gs.

Slepkavu meklēšanu un muižu ņēma savās rokās skrīveris Klokoviuss. Viņš priecājās par izdevību parādīt kaimiņu amtmaņiem un pašiem hercogiem, ko spēj, un, izziņojis tuvāko māju saimniekus ar viņu kalpiem, sāka dzīt pēdas junkura Joahima slcpkavam. Meklētāji sadalījās četros pulciņos un devās pret rītiem, dienvidiem, vakariem un ziemeļiem. No slepkavu pēdām muižas tuvumā nebija palicis ne zīmes — tās sedza viesuļa sagrieztās kupenas.

Vagars Kārkliņš ar saviem ļaudīm devās uz Aleža- muižas pusi.

Varbūt tie grēka gabali esot bijuši leišu sirotāji, skrīveris Klokoviuss bija viņam teicis, un tāpēc vagars lai iejājot pa cejam Mežamuižā pie amtmaņa Kleista palūgt padomu. Protams, ja līdz Mežamuižas tiesai būšot manītas kādas slepkavu pēdas. Ja ne, tad lai vagars griežot zirgu un ļaudis uz Kalnamuižas pusi atpakaļ un gaidot jaunus rīkojumus.

Kārkliņš nevarēja lielīgo skrīveri ieredzēt un pie sevis klusi lādējās. Bet tomēr neuzdrīkstējās kurnēt, uzmanīgi vērodams no sava meļņa muguras aizputinātos muižas laukus, ēkas jau bija pazudušas nakts melnumā, — un laiku pa laikam nikni nospļaudamies.

Aiz viņa garā ķēdē aizelsusies brida dziļo sniegu Up- maļu, Rugāju un Mežinieku ļaudis, [7] tāpat lādēdami muižas skrīveri, bet visvairāk junkuru Joahimu, kura dēļ tiem bija nācies atstāt iesildītās lāvas un steigties uz muižu salā un putenī.

Trešdaļu jūdzes aiz muižas sniegs metās seklāks, un lauka vidū, kur putenis bija dzinis pāri pavisam mazu sliedi, pēdu dzinēji atkal pamanīja uz sniega tādus pašus asiņu traipus kā tie, kuriem pāri pie kunga mājas gala vējš jau bija sagriezis lielu kupenu. Rugājs to pateica vagaram, un Kārkliņam sirds uz brītiņu iedrebējās priekā. Tagad viņam radās cerība pirmajam dabūt rokās vainīgos un tātad iegūt arī hercoga godalgu. — Bet, ja nu to leišu sirotāju ir vairāk un katram pa bisei, ko tad?

Mazā, retiem lazdu krūmiem apaugušā klajumā, kur dažas vietās putenis savos griezienos bija atsedzis gandrīz kailu, noledojušu zemi, tumšie asiņu traipi sniegā

kļuva vēl skaidrāk saredzami. Un blakus tiem vagars pamanīja arī zābaku pēdas. Nē, sirotāji te nebija gājuši, jo tie jau mēdz iet pulciņos. Pēdas bija tikai vienas — zāba- kotu kāju pēdas. Tās veda uz vecās kapsētas pusi, pazuzda- mas aiz zemā zemes vaļņa starp apsnigušām kapu kopām un priedēm, kuru varenie stumbri likās iesniedzamies mākoņos.

Vajātāji sāka bailīgi mīņāties uz vietas. Bet vagars tos sabrēca kopā, un ļaudis vilcinādamies sāka rausties pāri kapsētas valnim.

—    Kurš kristīgs cilvēks gan labprāt te spertu kāju un pie tam vēl pašā vilkaču putenī, — smagi nopūtās vecais Rugājs, slepeni pārmezdams krustu. To pašu kā uz komandu darīja arī abi viņa kalpi, spiezdamies tuvāk saimniekam. Un bandinieks Mārtiņš nedroši ieminējās: — Ļaudis jau stāsta, saimniek, ka te cilvēkam esot bailīgi rādīties. Vecais Rengarts vēl viņnedēļ, braukdams no Meža- muižas, redzējis kaut ko tik nelabu, ka vēl tagad guļot slims un bez valodas.

—    Kuš — ko jūs tur tērgavojat? — nikni iešņācās vagars, nemanot piegājis klāt un rāpdamies no zirga. — Pagāni, aizbiedēsat vēl vainīgo, ja tas paslēpies tepat kaut kur aiz priedes! Tādā putenī jau viņš nevar tālu tikt, — Kārkliņš mierīgākā balsī piebilda, ņemdams no pleciem smago arkebūzu, un, pieplacis pie vaļņa malas, ar šķiltavām aizdedza bises degli. — Tu, Mārtiņ, paliec tepat un uzmani manu melni, — viņš noteica, pasviezdams kalpam pavadu. — Bet tagad, ļaudis, iet kapiem cauri un labi pārmeklēt! Un, līdzko manāt, dodiet man ziņu: ja nedosies rokā ar labu, es to razbainieku pacienāšu ar svina lodi.

Dzinēji atkal sāka mīņāties, bailīgi skatīdamies apkārt. Tad gausi izvirzījās ķēdē un sāka iet kapiem cauri, vairāk vērodami, cik tuvu atrodas blakus gājējs, nekā meklēdami bēgļa pēdas. Kurnēt neviens neuzdrošinājās. Tepat klātu jau bija arī kapsētas otra mala, pat apsnigušo valni jau varēja saredzēt. —

—   Te mēs vasarā aprakām mana tēva jaunības draugu, veco Silenieku, — Rugājs ieminējās, brizdams kalpa Pēterim blakus pa sniegu un atkal nopūzdamies. Un tūliņ aprāvās.

Pie Silenieka kapa, kam pāri pleta savus kailos zarus varena priede, asiņu traipi sniegā kļuva atkal re

dzami. Sniegs ap kapu bija nomīdīts — kā likās, slepkava te bija atpūties no grūtā skrējiena.

Kapa kājgalā, turpat pie krusta, viesulis bija sagriezis uz kapa tādu kā nelielu kupenu.

—    Ko jūs tur darāt, ļaudis? — ierunājās Rugājam aiz muguras bargā vagara balss. Neviens viņam neatbildēja; ļaudis bailīgi kāpās no Silenieka kapa atpakaļ.

Vagars piegāja klātu, klusēdams vēroja tumšos traipus sniegā un nelielo kupenu kapa kājgalā. Tad pieliecās, sāka raust vieglās, sausās pārslas un, pārmetis sev krustu, izcēla aiz matiem no sniega asiņainu, jau apledojušu cilvēka galvu. Galvas sejā bija sastingušas nāves šausmas un uz ūsām un nelielās zoda bārdas sasalušas asinis.

—    Dievs lai mūs paglābj no visa ļauna, — vecais Rugājs ievaidējās, — tas jau ir mūsu jaunais kungs, junkurs Jukums!

Vagars, vēl arvienu turēdams asiņaino galvu kreisā rokā, klusēdams sāka brist uz vārtu pusi. Tāpat klusēdams uzrausās Mārtiņa pievestā melnī, kurš bailīgi rāvās saņis, un lēni grieza zirgu uz muižas pusi.

Ļaudis tam sekoja, klusi sačukstēdamies un turēdamies cieši viens otram blakus. Un ap viņiem nakts melnumā atkal auroja un kauca vilkaču putenis.

VI

Kurzemes un Zemgales hercogs Fridriķis, kuram, taisnību sakot, bija tiesības tikai uz otru titulu, jo vecais Ketlers mirdams bija novēlējis pirmo jaunākajam dēlam trakgalvim Viļumam, sēdēja īgns savā Jelgavas pilī pie kamīna un ar dzelzs kruķi bikstīja gaiši degošās priežu šķilas. Liesmu atspīdums lēkāja pa augstajām telpas sienām, sārtodams briežu ragus, šaujamos stobrus un āvu un zobenu asmeņus. Un arī paša hercoga slimīgi bālo seju, no kuras, par spīti agrai ziemas rīta stundai, rūpes un nemiers bija paspējuši aizdzīt miegu un viņa atstāto gurdenumu.

Miegs bija šonakt bēdzis no hercoga acīm, par spīti pilsārsta Fabriciusa dotām miega zālēm un smērēm, ar kurām viņa gaišība velti centās izdzīt viņu mocošo ekzēmu. Kasīdamies līdz asinīm un kaudamies ar smagām domām, hercogs bija mētājies pa gultu 110 vieniem sāniem

uz otriem, beidzot cēlies augšā un licis sulaiņiem iekurt! uguni, lai kamīna gaisma izkliedētu drūmos biedu rēgus un ielietu viņa drebošos, nevarīgos locekļos jaunu siltumu. I3et hercogam sala arī pie kamīna uguns, kaut gan gaišība bija cieši ietinies siltā caunādu kažokā. — Kašķis grauza jaunā hercoga miesu, bailīgu domu smagums māca dvēseli. Pilns niezas radīto drebuļu un drūma īgnuma, viņš trīcēdams ietinās vēl ciešāk savā kažokā un gurdām, iekaisušām acīm vēroja liesmas un jautri sprēgājošās dzirkstis, kas noplaiksnīdamās skrēja augšup, līdz ar dūmiem un uguns tveici pazuzdamas kamīna skurstenī.

Guļamistabā ienāca, zemu klanīdamies, vecākais kambarsulainis Juris un teica, ka Mežamuižas amtmanis Kleists esot atsteidzies ar svarīgām vēstīm un lūdzot viņa gaišību to visžēlīgi pieņemt.

Hercogs īgni pamāja sulainim. — Lai viņš ienāk! — viņš teica, sakniebdams plānās lūpas un ciešāki ietīdamies caunādās.

Juris pazuda, un pēc brītiņa ietusnīja istabā milzenis Kleists. Pie viņa matiem un zoda bārdas, un garajiem jātnieka zābakiem vēl lipa klāt sarmas putekļi, un resnais ģīmis viss spīdēja sviedros. Godbijīgi palocījies, amtmanis steidzās hercogam klātu un noskūpstīja izdilušo, ēdes saēsto gaišības roku.

—   Nu, ko viņš grib teikt? — hercogs paskarbi ievaicājās, savilkdams no jauna ap pleciem kažoku.

Kleists sāka stāstīt, sviedrus no sejas slaucīdams:

—   Jūsu gaišība, Kalnamuižā notikušas šaušalīgas lietas. Kāds bezdievīgs zemnieku kārtas cilvēks noslepkavojis muižas amtmaņa dēlu Joahimu Brunnengrēberu un pats aizbēdzis uz leišiem, un pirms bēgšanas vēl neģēlīgi apsmējis visus Dieva un kristīgu cilvēku likumus, nogriezdams junkuram Joahimam galvu un to aprakdams zemnieku kapos sniegā. Pats Kalnamuižas amtmanis, ieraugot dēla līķi, miris uz vietas no bēdām, un es kā tuvākās mui<- žas pārvaldnieks atsteidzos to visu ziņot jūsu gaišībai.

Hercogs nometa savu caunādas kažoku un saslējās krēslā, bet tūliņ atkrita viņā atpakaļ.

—   Viņš nevar būt viens pats tās slepkavības vaininieks, — hercogs Fridriķis šņāca, nobālis no bailēm un dusmām. — Kleist, kur ir viņa neģēlības līdzzinātāji? Vai arī tie, par spīti manu amtmaņu modrībai, būs aizbēguši uz leišiem?

Kleists nobijies un nesaprazdams pavērās hercogam sejā un nosvīda vēl vairāk. Tad saņēmās un teica:

—   Jūsu gaišība, es liku apcietināt viņa trijus brāļus un četrus no radiem un kaimiņiem, jo ir tiesa, ka tik šausmīgs asinsdarbs nevar būt viena cilvēka izdomāts un pastrādāts.

—    Kur ir viņi? — hercogs iespiedzās, viebdamies aiz sāpēm, kuras grauza viņa kašķaino miesu.

—    Viņi stāv saistīti pils pagalmā, žēlīgo hercog, un mani ļaudis tos uzmana, gaidīdami jūsu gaišības pavēli.

—    Moku kambarī viņus! — Hercogs piecēlās, ar gribasspēku apspiezdams niezošās sāpes un atbalstīdamies uz Kleista masīvā pleca. — Liec viņus vest moku kambari, un bende lai sagatavo savus amata rīkus! Mums jāizzin visi šo dumpīgo zemnieku plāni un nodomi!

Kleists palocījās un pazuda. Hercogs Fridriķis atkal palika viens un nevarīgi atslīga atpakaļ krēslā, drebēdams no sāpēm un sala un tīdamies caunādās.

* * *

Silenieka trīs deli, Mārcis, Kristaps un Ingus, visi sakalti ķēdēs, miņājās Jelgavas pils pagalma sniegā, izbiedētām, asarainam acīm vērodami drūmos rezidences mūrus, pie kuru jumtiem un torņiem kā egļu bārdas karājās milzu ledtekas. Viss nesenais — muižas kalpu iebrukums nakts vidū viņu mājās, lamas, sitieni un nemitīgā taujāšana, kur palicis ceturtais brālis, — viņiem likās kā ļauns, ar lietuvēna spoku uz krūtīm sapņots sapnis, līdz galam vēl neizmurgots. Un, mīņādamies no vienas kājas uz otru, cik nu to atļāva smagās važas, kurās viņus tonakt bija ieslēdzis muižas kalējs, Kaspara brāļi apstulbuši, nekā vēl nesaprazdami, mirkšķināja acis, kā gribēdami aizdzīt ļaunu miega mulsu un mūru un torņu vietā atkal ieraudzīt piesnigušos Silenieku jumtus un garo akas vindu tēva sētas pagalmā, ap kuru viņas vilkaču nakts putenis bija sagriezis neizbrienamas kupenas.

Aiz Sileniekiem, drūmi klusēdami un nokārtām galvām, stāvēja vecais Daukša, sirmais Birznieku tēvs un Rugājs ar savu bandinieku Mārtiņu. Arī viņi bija sakalti dzelžos, un saltais rīta vējš purināja Birzniektēva sirmos matus: cepure tam bija nokritusi ceļā uz Jelgavu, un sargi, Kleista kliedzienu mudināti, nebija ļāvuši laiku to sniegā sameklēt.

Gūstekņi stāvēja, nerunādami ne vārda, un viņu mutes neatvērās arī tad, kad Kleists atgriezās ar bendi un tā kalpiem un saslēgtos zemniekus ierāva pa apledojušām trepēm dziļos pagrabos zem pils.

Klabinādams savu dzelzskalto spieķi pa izdilušām akmens kāpnēm, nokāpa moku kambarī arī Zemgales hercogs un, pārlaidis niknu skatienu apcietināto sejām un drebošiem pleciem — bendes kalpi tos bija jau izģērbuši kailus —, apsēdās uz ozolbluķa, kam pakalpīgais Kleists bija pasteidzies uzmest virsū savu lūšādas kažociņu, pats nostādamies hercogam aiz muguras. — Bendes naski locījās ap krāsni, cenzdamies uzpūst gaišās liesmās tikko aizkurto uguni.

Pirmo nostiepa uz moku sola Silenieku Mārci, kā jau vecāko no brāļiem, un iežņaudza viņa kājas spāņu zābakos. Mārcis saviebās no sāpēm. Un, kad bendes kalps bija uzsitis zābaka tapai ar ozolkoka veseri, to atvēzdams jaunam triecienam, pār plecīgā puiša lūpām paspruka moku brēciens.

—    Unsvat, atzīsties, ka esi tava brāļa nežēlīgā briesmu darba līdzzinātājs, — Kleists viņu mudināja, un hercogs piekrizdams pamāja ar galvu.

A-lārcis klusēja, un bende nolaida pacelto āmuru. Puiša seja pārplūda asarām, savilkdamās sāpēs. Viņš locījās un vaidēja:

—    Mīļie, žēlīgie lielkungi, žēlojiet mani, nabaga nevainīgu cilvēku! Nekā ļauna neesmu darījis, godīgi gāju darbos, klausīju kungam, klausīju vagaram-

—    Saki tu, bendesmaiss, — kur ir tavs brālis Kaspars? — Kleists ierunājās, hercogam aiz muguras stāvēdams.

—    Žēlīgais amtrnaņa kungs, — Mārcis iestenējās, — nezinu, nudien nezinu. Aizgājām aizvakar visi gulēt. Pieceļos pēc pirmiem gaiļiem, eju modināt Kasparu, lai pabaro zirgus, — skatos, zēna nav. Prasu Kristapam ar Ingu — tie sakās neesot naktī manījuši viņu izejam no istabas. Nodomājām, būs laikam aizgājis uz Rugājiem meitās. Zirgus pabaroja Ingus, un likāmies atkal gulēt, bet nenāk miegs. Kristaps aizdedzina skalu un sāk izcilāt Kaspara mantas — trūkst svētku drēbju, un nav arī vectēva zobena, ko tas nēsājis savā laikā, vecajam lielkungam kalpodams. Kristaps lādas, man uzreiz pamirst sirds.

Sak, nebūs labi, puika trakgalvis. Te uz rīta pusi klāt vagars ar vīriem, liek mūs sakalt važās un ved uz muižu. Saka, mēs esot slepkavas, esot nokāvuši veco kungu un junkuru Jukumu. Es saku, vai Dieviņ, nevaru ne jēriņa nokaut, kur nu vēl strādāt tādus briesmu darbus. Bet vagars' gāž man ar dūri sejā un kliedz: tu, maita, esi slepkavnieks, es atradu Jukuma galvu iekašātu sniegā uz tava tēva kapa! Es atbildu, varbūt to izdarījis Kaspars, viņš jau priekš tēva bērēm nelabi runāja, bet es to norāju, lai bīstas grēka.

—    Ko viņš runāja? — hercogs ziņkārīgi ievaicājās, un milzīgais Kleists, tam aiz muguras stāvēdams, kā atbalss atkārtoja:

—    Saki, unsvat, — ko viņš runāja?

—    Teicās dot tēvam līdzi kā veļu ceļa dāvanu jaunā kunga galvu.

Hercogs sarāvās kā pātagas ķerts un aizklāja rokām seju. Viņam uz brītiņu palika nelabi.

—    Mežoņi, — viņš iestenējās, — strādāt tādus šausmu darbus! Vai tad jūsu tēvs bija vilkacis vai miroņu rijējs, ka tam vajadzēja dot kapā līdzi cilvēka galvu?

—    Vai netika pinies ar burvjiem un pesteļiem, vai nebiedrojās ar sātanu un citiem nešķīstiem gariem? — Kleists steidzās piebalsot.

Apcietinātie skatījās abos kungos izbiedētām acīm un purināja galvas. Un vecais Birznieku tēvs, kam acis jau bija gluži tumšas palikušas, klusi noteica:

—    Silenieks bija godavīrs un krietns saimnieks, un par viņu mēs nezinām neko sliktu.

Tad atvērās mute ari Daukšam — un tas sacīja, gurdi mirkšķinādams iekaisušās acis un cenzdamies izsliet atkal taisnu savu drukno, gadu nastas saliekto augumu:

—    Silenieks bija mans krustdēls, un, guldot viņu kapā, es teicu: lai Dievs dod mums visiem, kungiem un zemniekiem, savu mūžu tikpat godīgi nodzīvot!

—    Neplēsās ar kaimiņiem, satika ar radiem un saimi, bija amtmanim tas labākais saimnieks un Silenieku kalpi muižas laukos tie čaklākie darbinieki, — ieminējās arī Rugājs, bailīgi mīņādamies no vienas kājas uz otru.

Hercogs nepacietīgi savilka uzacis, ar roku pamādams zemniekiem, lai cieš klusu.

—    Es negribu zināt par viņa klaušām un kaimiņiem,— viņš īgni noteica, — bet to, vai Silenieku saimnieks nav pinies ar pesteļiem, vai nav mācījis savus dēlus nolikt viņam pēc nāves uz kapa kungu kārtas cilvēka galvu par izsmieklu mūsu zemes valdīšanai un par negantību Dieva priekšā, kurš tagad var uzsūtīt Zemgales valstij asins- lietu, mēri vai citas mocības.

Apcietinātie klusēja.

—    Runājiet, citādi viņa gaišība liks jums dedzināt kāju pēdas un bendes kalpi knaibīs jūsu miesas kvēlojošām dzelzs stangām, — Kleists draudēja.

—    Lai runā Daukšas tēvs, — Rugājs bailīgi ieminējās.

Daukša ieklepojās un panāca uz priekšu.

—    Cienīgs lielskungs, — viņš. teica, zemu klanīdamies, cik nu to at|āva tam apliktās važas. — Mans krustdēls nebija ne burvis, ne vilkacis. Kārtīgi gāja baznīcā un pie dievgalda, kārtīgi baroja gariņus, — te Daukša aprāvās un izbiedētām acīm pavērās lielkungā.

—    Un to tu sauc par dievbijīgu cilvēku, kas pietur savās mājās nešķīstus garus? — Kleists viņu norāja.

—    Varbūt pūķis arī tam bija? — turpināja taujāt AAe- žamuižas amtmanis. — Mani |audis saka, ka daži Kalna- muižas saimnieki nopirkuši Rīgā pūķus, atvēlēdami savas dvēseles velnam, un ar elles lielkunga ziņu iedzīvojušies mantā. — Nu, saki taisnību, citādi hercogs liks tevi ierakt lidz kaklam zemē un ar bendes arklu noraut galvu kā sātana kalpu slēpējam!

Daukša pakratīja savas sirmo matu krēpes. — Es un tie citi — mēs visi esam lielkunga rokā; viņam spēks un vara, un viņš var darīt ar mums, kā tīk. Lai man noar galvu, ja lielskungs tā vēlas; ko es zinu, to es saku, ko nezinu, nesaku, un to pāris gadu dēļ, kas man būtu šajā pasaulē vēl jādzīvo, es neiešu apmelot savu krustdēlu.

Arī pārējie apcietinātie apgalvoja, ka nekā nezinot, un hercogs pamāja bendēm. Spīdzināšana sākās no jauna. Daukšas tēvam dedzināja kājas ar kvēlošām oglēm, un no asinīm, kas krita ogļu pannā, plīvoja un dzisa zilganās tvana uguntiņas. Daukša, sakodis zobus, klusi stenēja, bet neteica ne vārda. Birznieku tēvu un Silenieka dēlus pakāra virvēs aiz rokām pie moku sijas, un bende kapāja viņu muguras ar vērša pātagu, līdz miesa sāka lobīties nost no kauliem un zem mocekļu kājām sakrājās asins paltis. Bet arī viņi nekā nestāstīja. Birznieku tēvs cieta klusu, Mārcis ar Kristapu skaļi vaimanāja, bet Ingus no bailēm un sāpēm bija pazaudējis samaņu jau pašā mocības sākumā un bezspēcīgi nokarājās savās saitēs kā muižas pieliekamā kambarī pakārts putnēns.

Kad viņus noņēma no sijas un bendes kalpi bija tiem iegriezuši izmežģītos locekļus, nāca Rugāja un viņa ban- dinieka Mārtiņa kārta; viņu kājas ieāva spāņu zābakos. Mocekļi raudādami apgalvoja, ka nekā nezinot, un bende sita pa zābaku tapām ar savu ozolkoka veseri. Zābaka dēļi šķaidīja mocekļu miesu un lauza kaulus, un asinis pilēja pa tapu caurumiem ārā no šiem moku rīkiem, kurus hercogs mīlēja lietot biežāki kā visus pārējos. Vēl vairāk nekā raganu dedzināšanu, kurā skatoties tam uz bridi piemirsās mūžīgā nieza un sāpīgie hemoroīdi.

Tad beidzot atdarījās bandinieka Mārtiņa mēle — un tas sāka stāstīt: pēc vecām ierašām, kas bijušas spēkā pagānu laikos, esot jāliek miroņa siles kājgalā viņa slepkavas vai kāda cita nāves līdzvaininieka galva, lai tā būtu aizgājējam par kāju pameslu un tas varētu jel kapā baudīt atriebības saldumu. Vecais Silenieks, pie kura Mārtiņš nodzīvojis divi gadi, bijis ne vien čakls zemes darba veicējs, bet zinājis arī senās dziesmas, par kuru dziedāšanu draudot rīkstes un cietums, un arī citas tamlīdzīgas veclaiku lietas un būšanas un mēdzis par tām stāstīt arī dēliem, sevišķi pastarītim Kasparam. Un tāpēc bandinieka Mārtiņam tā vien liekoties, ka slepkavības līdzzinātāji esot visi Silenieka dēli, bet slepkava — Kaspars, ko jau apstiprinot viņa aizbēgšana. Pirms mokām bandinieku Mārtiņš neiedrošinājies ko stāstīt, jo baidījies no saimniekiem. Bet tagad, redzēdams tuvojamies savu pēdējo stundiņu un gribēdams ar atzīšanos iežēlināt cienīgo lielkungu par nabaga bandinieka veco māti, kas paliekot bez maizes devēja, viņš esot izteicis visu, ko slēpis, un vairāk nekā nezinot. •—

Un hercogs jau taisījās māt bendēm, lai tie gatavo jaunus moku rīkus. Bet tad ieklupa pagrabā aizelsies vēstnesis, tērpies hercoga dragūnu svārkos, un nokrita ceļos pie bluķa, uz kura sēdēja viņa gaišība Fridriķis.

— Cienīgs žēlīgs lielkungs, — karakalps aizelsies runāja, — zviedri pie Baldones! Pats viņu hercogs nākot uz Jelgavu ar varen lielu spēku, un ritmeistars Sakcns mani sūta to pasacīt gaišībai.

Hercogam palika tumšs ap acīm. Drebošiem pirkstiem sataustījis Kleista plecu, viņš nevarīgi piecēlās, izstreipuļoja ārā no pagraba un pavēlēja sulaiņiem steigšus savākt vērtīgākās mantas, lai bēgtu no Jelgavas pils projām, dziļāki zemes iekšienē. Uz Auci, Bausku vai kādu no brāļa Viļuma pilīm — vienalga. Kaut tikai varētu justies tāļak no zviedru sirotājiem un Daugavas, aiz kuras, kā bija paudušas agrākās briesmu vēstis, jau drasēja Zēdermand- landes hercogs Kārlis un viņa trakgalvīgais dēls un vārdabrālis, saukts Gillenhjelms.

Bendes kalpi palika ar mocekļiem vieni. Bende Dītri- ķis nebija no dabas ļauns cilvēks un zināja, ka briesmu bridi hercogs aizmirst visu, ari tikko dotās pavēles. Viņš lika saviem kalpiem aizvest gūstekņus cietumā. Rugāju un Mārtiņu, kas nespēja paiet, jo spāņu zābaki bija sadragājuši viņu lielus, uz cietumu aiznesa ataicinātie klaušinieki.

Tikai Birznieku tēvam vairs nebija ar pārējiem pa ceļam. Tieši no moku kambara viņu aizveda uz grēcinieku kapiem, ārpus pilsētas vaļņa, kur veco daiņotāju un teiku teicēju apraka kopā ar notiesātiem slepkavām, bērnu zū- mētājām, zagļiem un dedzinātājiem, kas bija miruši uz rata vai pie karātavām.

* * *

Hercoga bailes izrādījās veltas, jo ritmeistars Sakens bija savā pārbīlī noturējis par hercoga Kārļa armiju nelielu sirotāju pulciņu.

Sapakotās mantas izkravāja atkal; vēstnesi, kas bija pārbiedējis viņa gaišību, tam atnesdams melu ziņas, pakāra karātavu vietā pie Lielupes. Un hercogs Fridriķis atkal sēdēja īgns savā pilī pie kamīna uguns, kasījās un sala, un viņa sirds bija pilna niknuma pret visiem, ļauna uz visu pasauli.

VII

Pa aizputeņoto Kauņas ceļu virzījās uz ziemeļiem smagi piekrautu ragavu rinda. Pinkainie leišu zirdziņi grima sniegā pāri ceļiem, elsoja un klupa, un vīriem, kuri sēdēja uz linu vezumiem, vai pēc katriem simts soļiem nācās lēkt sniegā, lai atvieglotu zirgiem viņu velkamos. Dažs labs, vezumam gāžoties, ielidoja sniegā arī bez visas lēkšanas.

Ragavas, zirgi un braucēji piederēja Bisenas panam Narbutam, lini — Rīgas tirgonim Veishofam, kura komijs Lapsa bija aizvedis leišu kungam rokasnaudu un solījumu, ka pārējo summu saņems Rīgā Bisenes stārasts, līdzko lini būs novietoti Veishofa klētis.

Stārasts brauca linu karavānai pa priekšu, vērodams aizpūsto ceļu; komijs — visiem nopakaļus, dziļi ierāvis kažoka apkaklē galvu un pussnaudienā domādams par Rīgā palikušiem bērniem, sievu, savu peļņas daļu un leišu medus šņabi, ar kuru to bija cītīgi cienājis, cerēdams dabūt augstāku maksu, vecais Bisenas kungs.

No šīm tīksmīgajām domām Lapsu iztraucēja spalgs zirga zviedziens turpat aiz muguras. Atliecis kažoka apkakles stūri un paskatījies atpakaļ, vecais komijs ieraudzīja trijjūga vilktas kamanas, kurām nopakaļus bija jājuši divi karakalpi. Tie tagad laidās garām kamanām, gremdēdami zirgus ceļmalas kupenās līdz vēderam. Vecākais karakalps lādējās, valdīdams savu straujo melni, kas izmisis cīnījās ārā no sniega lāņiem. Jaunākais jātnieks, licis ātrāk uz ceļa, pie komija kamanām pārliecās pār zirga kaklu un uzsauca lauztā leišu mēlē:

—   Kustaties žiglāk vai pagriežat ceļu, lai mūsu kun- dzene var garām tikt! Mums nav nekāda prieka vilkties jums pakaļ tādā pašā vēža gaitā līdz pašai Biržu pilij!

Komijs uzmeta jaunajam karakalpam pētošu skatu un tad teica latviski:

—   Līdz Biržiem? Tad jau mūsu ceļi šķirtos tūliņ aiz Panevēžas. Mēs braucam uz Rīgu. Vai tu, puis, jau sen projām no Zemgales?

Karakalps mazliet piesarka. Tad, zagšus uzmetis skatu savām kamanām, teica:

—    Savs laiciņš būs gan. Kā tu to zini?

Komijs pasmīnēja. —

—    Es braukāju cauri Zemgalei uz leišiem un atpakaļ jau savi trīsdesmit pieci gadi un esmu izmācījies pazīt ne vien linu šķirnes, bet arī cilvēku sejas. Daudz tādu vīru kā tu ikgadus lobj pāri robežai.

Tagad bija ticis galā ar savu trakojošo melni un piejājis klāt arī vecais karakalps. Pietvīcis no kauna dusmām, viņš gribēja sākt zirga vietā lamāt vezumniekus, bet pamanīja komija rokā degvīna krūku un palika uzreiz rams.

—   īsts suņaJaiks, — viņš norūca. — Draugs, liec savējiem pieturēt, kamēr mēs pabraucam garām, un dod ari mums pa malkam no tavas pudeles!

Lapsa, piecēlies kamanās pusstāvus, uzkljedza braucējiem. Tie sasaucās un sāka apstādināt zirgus, lūkodami tos sagriezt sānis. Pāris ragavu apgāzās, ar savām linu buntēm aizsprostodamas tikko atbrīvoto ceļu. Pie vainīgajiem lādēdamies steidzās stārasts.

—    Kādu ļaužu? — komijs ievaicājās, pasniegdams brandvīna krūku vecajam karakalpam. Tas ieņēma pilnu muti, nokrekšķināja un steidzīgi pateica, taisīdamies kampt otru malku:

—    Kristapa Radzivila. Ceļā no Ķeidaniem uz Biržiem. Vedam pana kundzes audzēkni paneli Pšijemsku, sargādami viņas nevainību no jauniem kungiem un viņu pašu no vilkačiem. — Kas dzirdams par kariem? — vecais bruņukalps turpināja, atkal celdams pie lūpām degvīna trauku. — Zamoiskis pavasarī ies uz Vidzemi un lauzīs zviedru hercogam sprandu. Viņš veic visus, un taviem ticības brāļiem šoreiz nelīdzēs visas Lutera Mārtiņa aizlūgšanas pie elles ķēniņa, — leišu kareivis nobeidza, atdodams komijam atpakaļ iztukšoto krūku un atkal palikdams bramanīgāks un lielīgāks.

—    Jā, — Lapsa nopūtās, — visas zīmes rāda, ka gaidāmi nikni kari, un diezin vai citu ziemu es varēšu tikpat droši braukāt apkārt kā patlaban. Bet var vēl gadīties visādas lietas arī no citas, ne vien zviedru puses.

—    No kuras tad? — nicīgi ieminējās vecais kareivis, iesirmās ūsas braucīdams. — No Maskavas? Tā vēl nav aizmirsusi pana Stefana doto pērienu.

—    No Maskavas gan ne, — komijs gausi noteica, kā neviļus atkal uzmezdams skatu jaunajam karakalpam. — Varbūt no tuvākas debesu malas. Vai neesi neko dzirdējis par kņazu Bogislavu Gundaru?

—    Nē, — vecais vilcinādamies novilka. — Par kņazu Jāni gan — tas esot liels vojevoda, manam panam veca rada un grāfa Zamoiska draugs.

—    Nu, redzi, — Lapsa apmierināts sacīja. — Gundars paliek Gundars; visi viņi, jādomā, vienas radu ģints, tāpat kā tavi Radzivili. Vecais Zamoiskis gribot iedabūt Ketleru vietā kņazu Bogislavu par Zemgales valdnieku: esot cēlies no šīs zemes senā ķēniņa Nameja ģints. Un, ko Zamoiskis sadomā, to viņš arī izved galā, — komijs novilka, un viņa skats atkal nejauši apstājās pie jaunā karakalpa sejas.

Tā bija kļuvusi nāves bāla. Tad viņā strauji atgriezās sārtums un jauneklis, pievilcis zirga pavadu, noliecās uz Lapsas kamanu pusi, ieurbdamies viņā degošām acīm,

—    Kur viņš tagad? Kurā zemes malā?

—    Ak kņazs Bogislavs? Vai nu Zamoscē pie grāfa, vai Varšavā pie ķēniņa. — Bet ko tu vaicā? Tu tak esi Ra- dzivilu karakalps, — Lapsa kā brīnīdamies runāja.

Jaunais kareivis neatbildēja un grieza apkārt savu zirgu, taisīdamies to dzīt atpakaļ. Vecais ar savu melni tam aizkrustoja ceļu.

—    Kur tik steidzīgi, puis? Mums jājāj uz Biržiem, nevis atpakaļ!

—    Nost no ceļal — jaunais iekaucās un satvēra zobena rokturi. Vecā acīs iegailējās niknums, iesirmās ūsas saspurojās kā lūsim pirms lēciena.

—    Ak, šitā! Dezertēt? Pagaidi, puisīt: es tev apcirtišu abas ausis un degunu piedevām.

Un vecais kareivis izvilka zobenu. Lapsa ierāvās savu kamanu dibenā. Svešajās iespiedzās sieviešu balsis.

Paceltu zobenu vecais metās virsū jaunajam. Tas sagaidīja viņu ar izstieptu asmeni, pieplacis sava rumaka mugurā. Cirtienu zibeņi sakrustojās gaisā, asmeņi iesvilpās atkal. Jaunais izstiepās kā vaļā laista linga, un viņa zobens ķēra vecā karakalpa seju, un sirmās ūsas acumirkli kļuva sarkanas.

Vecais iestenēdamies izlaida no rokas zobenu un sašļuka seglos, tad iegrīļojās un, bruņas žvadzinādams, smagi nogāzās sniegā. Jaunais metās nost, aplieca savu rumaku apkārt kamanām ar Radzivilu cilts ģerboni — kučieris bailēs nokūleņoja no bukas, kamanu iekšienē vaimanāja sievietes — un, sagriezis zirgu atkal uz ceļa, lēkšos sāka to dzīt atpakaļ uz dienvidiem.

* * *

Tikai pec laba brītiņa komijs iedrošinājās izbāzt galvu no lāčādas kamandeķa apakšas. Vezumnieki bija sakopuši izgāztos linus un mīņājās blakus savām ragavām, gaidīdami, kad pabrauks garām svešās kundzenes kamanas.

— Braukt! — komijs uzkliedza saviem zirdziniekiem, un linu karavāna sāka kustēties.

Lapsa paskatījās atpakaļ. Panas Pšijemskas kučieris patlaban traucās ārā no ceļmalas kupenas. Uz ceļa stāvēja melnais rumaks nokārtu galvu un raudzījās savā jātniekā, kas nekustēdamies gulēja sniegā. Un sniegs ap gulētāja galvu metās arvienu sarkanāks.

Kad po|u karaspēks devās mājup no valahu kara gaitām, bija jau dziļa ziema un tik bargs sals, ka nosala lielā puse gūstekņu, un pāri ledus tiltiem, kas bija savienojuši upju krastus, brauca paši smagākie lauka lielgabali un vezumi ar mantām, kuras bija gūtas cīņu laukos un salaupītas ienaidnieku nometnēs.

Lai kaitinātu savus vecos ienaidniekus Opalinskus un Zborovskus, kas nebeidza kūdīt galmu pret veco kancleru, un rādītu pašam Zigismundam, ka Zamoiskim gluži vienalga, vai ķēniņš grib godināt lielā kroņa hetmaņa jaunos nopelnus vai ne, grāfs sarīkoja pats sev uzvarsvētkus savā Zamoscē, uzlūgdams ciemos savus karavīrus un tuvu un tāļu novadu muižniekus, kas nebija galma lišķu draugi. Viesu sajāja un sabrauca tik daudz, ka pils virtuvēs ikdienas vārīja ciemiņu un viņu kalpu mielastam septiņdesmit aunus, lielas zivis, kas bija sasaldētas atvestas no Dņepras, un zosis un pīles bez skaita. Uz. milzīgiem grozāmiem iesmiem pils pagalmā cepa gabalos nesacirstus vēršus un meža kuiļus, kuriem sēkdami pēdas bija briduši līdz krūtīm pa dziļu sniegu grāfa mednieki. No plašajiem pagrabiem sulaiņi vēla tusnīdami ārā sūnām apaugušas vecas vīna mucas, bet alus darītavās neatdzisa kubli, gādādami plašajai viesu saimei saldenrūgto dzērienu. Pēc daudzu gadu gulēšanas apakšzemes tumsā tagad ieraudzīja dienas gaismu apputējušās medusšņabja krūkas, atdodamas kristāla biķeriem, zelta kausiem un sudraba kannām savu viltīgi saldo dzērienu, kas, lietots ar mēru, darīja jautru prātu un deva maigu reibumu, bet, vairāk dzerts, gurdināja pašu stiprāko vīru kājas un mēles un modināja neatvairāmu dziņu novietoties dzīru galda pagaldē un tur krākt ar tādu sparu, ka suņi, kas, meklēdami kaulus, ložņāja zem dzīrotāju kājām, rūkdami muka ārā, astes iemieguši kājstarpēs.

Vecais Zamosces kungs centās iepriecināt ne vien ciemiņu rīkles un kuņģus, bet bija laikus gādājis arī par citām izpriecām, kas žilbināja acis, mulsināja dzirdi un viesiem lika viņas vēl pēc gadiem atcerēties tāļos Podoli- jas garnizonos, Galīcijas muižās, Ukraines latifundijās, bebriem bagātajos Po)esjes purvos un Podļahijas silos, kuros vēl klīda nelielos pulciņos pelēkie, niknie meža zirgi. Šīs dzīrās ilgi atminējās ari vecie, sirrnūsainie Mazpolijas pani, sēdēdami ziemas vakaros pie krāsns ar biķeri rokā, un melnacainās kundzenes, kuru sirdis bija ieņēmis Za- mosces pili ar joni kāds stalts bruņinieks.

Kokles dziedāja un dūdas dūca visās pils zālēs no rīta līdz saulrietam un pāri pusnaktij, mielastu stundās sa- cenzdamās ar kannu skanēšanu, kausu šķindām un jautrajām viesu valodām, bet vakaros un naktīs likdamas līksmi zvanīt zeltītiem bruņinieku piešiem un sudrabkaltiern zābaku pakaviem, kad jaunieši griezās dejas virpulī un veciem kļuva maigākas sejas un valgas acis, atceroties aizgājušo jaunību. Un likās, ka skaļais dzīru troksnis ir atdzīvinājis arī rožainos, zelta stopiem bruņotos amoretus, kas, itāļu meistaru veidoti, smaidīja no zāļu griestiem un sienām: viens otrs daiļš pāris, neredzamu bultu ievainots, iedejoja tumšākā kaktā vai loga nišā, lai varētu mīlas vārdus runāt un skūpstus plūkt.

Viesiem pulcējoties mielasta zālē, šāva pils lielgabali. Violetos kuntušos tērpti sulaiņi pa četriem nesa iekšā milzīgas sudraba cepešu bļodas, ļimdami zem viņu smaguma. Uz galdiem lika veselas meža cūkas, uz kuru niknajiem ilkņiem bija uzkārti sudraba kurvji, pildīti citroniem. Ceptajiem pāviem veikli pavāri bija pratuši atstāt uguns neaizskartas viņu garās, zilzaļām samta acīm nokaisītās astes. Spalvu tērpa krāšņumā ar pāviem sace'ntās zelta fazāni, starp kuriem vizēja bļodas ar rāmu gulbju cepešiem. — Jautri pāži bālzilās zīda drānās staigāja ap galdiem, uzmanīdami, lai kausi un biķeri nestāvētu tukšā un katram viesim būtu līksma sirds.

Katram mielastam vecais pilskungs bija gatavojis savu pārsteigumu. Pirmajā dzīru dienā iebrauca zālē pats Bakhs ar panterādu ap pleciem, turēdams vienā rokā sumbra ragu, otrā — smagu ķekaru. Viņš jāja uz vīna mucas, un zemos ratus, kuros tā bija novietota, vilka četri rāmi lāči, omulīgi rūkdami. Bakha ratiem sekoja puskailas menādas, griezdamās jautrā dejā, plīvojošiem matiem, noreibušām acīm un lūpām, kas atgādināja briedušas vīnogas. Pats vīna dievs, celdams pie lūpām sumbra ragu, mudināja viesus ziedot vīnam, dzert un līksmiem būt.

Bakha ratiem aizbraucot, zālē iejāja uz melna zirga kara dievs Marss, zelta bruņās mirdzēdams; viņa bruņu- cepures sekste bija nosprausta strausa spalvām, kas līgodamās apsedza Marsa kamiesi un plecus kā ķiršziedu mētelītis. Apturējis savu melni pie vidus galda, aiz kura sēdēja Zamosces kungs, kara dievs nodeklamēja uzvarētāja apsveikšanai veltītu latīņu dzeju un, pasniedzies pāri galdam, uzlika vecajam kareivim galvā zelta lauru vaiņagu. — Visi klātesošie cēlās kājās, suminādami varoni, un vivat saucieniem, kas drebināja dziru telpas, piebalsoja lielgabalu dunoņa no pils torņiem un bastioniem.

Otrā pusdienu mielastā ap galdiem jāja par indiešiem pārģērbti grāfa kalpi, sēdēdami uz dzelteniem kamieļiem. Gar seglu sāniem bija pakārti sudraba grozi, pilditi sarkanu un baltu rožu klēpjiem. Indieši grāba pilnām šaujam vēsos ziedus un sēja tos dzīru galdos. Gaiss kļuva reibinošas smaršas pilns; ziedlapiņām apbira dāmu pleci, jaunekļu un veču galvas un dzīrotāju biķeri,

Tad ienāca divpadsmit nēģeri, nesdami uz pleciem paplāti ar milzu torti, kas atgādināja Zamosces pili ar visiem torņiem un sargvaļņiem. Nesējiem apstājoties, tortes pi 1s- vārti atsprāga vaļā, tad pa tiem izlēca ārā mazs rūķītis ar zelta kroni galvā un tam pakaļ izlidoja rožainu dūju pulks. Zālē iejāja uz baltiem zirgiem četri vanadznieki sudraba bezdelīgām izšūtos samta svārkos, nesdami 11/ krūtīm Zamoisku cilts ģerboņus, bet uz cimdotām rokām mundrus medību vanagus. Pamanījuši baložus, vanagi metās tos vajāt, un skatītāji, atcerēdamies vasarā baudītos piekūnu medību priekus, sumināja savu saimnieku jauniem vivat saucieniem.

Trešajā dzīru dienā mielasta zālē iečāpoja milzīgs pūķis — aste vēl dārdēja pa trepēm, kad telpas vidu bija aizsniedzis zaļganbaltais ķermenis. Pūķa acis nikni zvēroja, sarkanā inute ar asajiem zobiem šņāca, vērdamās vaļā un ciet. Dāmas iekliedzās, bailēs pieplakdamas klātu saviem kavalieriem, kas tvēra pēc zobeniem. Viņiem aizsteidzās priekšā jaunais Zamoiskis, mezdamies nezvēram virsū ar atvāztu asmeni. Cirtiens ķēra pūķa kaklu, no kura izšāvās sarkana vīna šalts. Pirmajam cirtienam sekoja otrs un trešs; pūķis stenēja un šņāca un tad saplaka uz grīdas, bet no viņa zaļganajām miesām izlēca ārā jautru meiteņu bars. Puķu vaiņadziņiem galvās — tās. dziļi palocīdamās, apsveica savu glābēju, kam par godu uz tēva mājienu atkal sāka šaut lielgabali, drebinādami masivās pils sienas un kalnu, uz kura bija celts Zamoisku ģints cietoksnis; un šāvieni tālu atbalsojās grāfa dzimtļaužu ciemos, vēstīdami viņu iemītniekiem, ka svin dzīrās viņu būdu un lauku valdnieks.

Ar Sandomiras palatina ziņu Zamoiska pils maršals bija ierādījis kņazam Bogislavam vietu pie mielasta galda blakus Mnišeka mantiniecei, un Gundars drīz vairs neap- jauda, kas viņu visvairāk reibina: dāmas tuvums vai tokajietis, kura kausu jauneklis bieži cēla pie lūpām, cenzdamies aizdzīt mulsumu, ko tam iedvesa daiļā kaimiņiene. To likās noskārta viņa pati, blāzmainiem skatiem un apslēptu smaidu vērodama savu apjukušo kavalieri.

Panai Marijai bija melni mati, izlutināta bērna seja un lepnas un spitīgas lūpas, asirissarkanas kā līgavai pēc kāzu nakts. Garās, samtainās skropstas, nolaizdamās lejup, meta uz bālajiem vaigiem tumšas, skumjas ēnas. Toties, skropstām paceļoties, likās, ka zem tām atveras dzel- maini bezdibeņi, mezdami dzeltenus zibeņus: Sandorniras kundzenei bija dzeltenas raganu acis, kurās skatīdamies bija zaudējis sirdi un saprašanu dažs labs mīlnieku gaitās rūdīts kavalieris no vecas un cēlas ģints.

Arī Gundars juta šo raganisko acu varu. Sirds smeldza saldās sāpēs, dega seja, un mulsa prāts, bet lūpas velti meklēja drošus glaimu vārdus, kas spētu kaimiņieni valdzināt. Un pirmo reizi savā jaunekļa mūžā kņazs Bogislavs sāka nožēlot, ka ir vairījies no skaistu sievu tuvuma un pretēji citu Padovas studentu paradumam dzinies pakaļ mūzām, nevis vēlīgajām venēciešu meitenēm, teikdamies esam ne Afrodītes, bet Minervas bruņinieks.

Vīna un plaukstošas mīlas noreibušām acīm kņazs Gundars skatījās jaunavā, nespēdams novērst ncu no smaršīgajiem matiem, kurus septiņkārt apjoza bālu pērļu virkne, no lepnā, bālā profila, baltajiem pleciem un dziļajā krūšu izgriezumā saskatāmiem maziem apaļumiem, starp kuriem dega aiz ņiebura aizsprausts sarkans rozes zieds. Un beidzot sāka vērties jaunekļa lūpas.

—    Daiļā kundzene, — kņazs teica, noliecies uz kaimiņienes pusi un liesmainiem skatiem vērdamies tai sejā, — kaut es būtu šī maigā puķe, ko apņēmis tur savā vidū divu rožainu dūju pāris! Es atdotu visu par šo laimi un solītos līdz mūža galam būt uzticams vasalis dievei Venerai.

Marija viegli iesmējās, pagriezdama seju pretī jauneklim, un viņas blāzmoto skatu kvēle lika vēl saldāk sažņaugties Bogislava sirdij un nodrebēt dvēselei.

—    Ir labi, mans drūmais bruņiniek, — viņa jautri sa- cija, — ka jūs beidzot sākat runāt, jo citādi man likās, ka esat devuši solījumu klusēt dāmu klātbūtnē un vīna kauss jums šķiet interesantāks neka es.

—    Ak, daiļā, — Bogislavs runāja, — es esmu gatavs izaicināt uz nāves ciņu katru, kas iedrošinātos apgalvot.

ka zemes virsū ir vēl otrs tikpat burvīgu acu pāris, tikpat daiļas lūpas un otra meitene, tikpat cienīga nēsāt ķēniņienes kroni, kā jūs, manas sirds valdnieci

—    Man būtu gana ar hercogienes cepuri, — Marija smējās, un tad piepeši viņas sejā izdzisa smaids, asins- sarkanās lūpas kļuva klusas, bet dzelmainās acis liesmoja kā rūsa pusnaktī.

Ilgi viņas vērās Gundarā ugunīgas un lepnas, un kņazam likās, ka šo acu skatiens spiežas līdz viņa sirds dziļumiem. — Tad izdzisa baisīgā jaunavas acu kvēle, skats kļuva atkal šķelmīgs un maigs, un lūpas smiedamās teica:

—    No kuras dienas mans bruņinieks gatavs sākt kalpot savas sirds valdniecei?

—    No tā acumirkļa, kad valdniece atzīs mani par cienīgu gulēt pie viņas kājām.

—    Tad saņemat kā cienības zīmi šo ziedu, un lai viņš glaužas tikpat uzticīgi pie jūsu sirds, kā dusēja pie manējās, — Marija maigi teica, ņemdama no krūtīm rozi un pasniegdama to Gundaram.

Kņazs kaisli satvēra asinssarkano ziedu un spieda to pie lūpām — galvu reibināja ar jaunavas miesas smaršu piesūcies rozes aromāts, liedams sirdī saldu reibumu.

Tad "sāka dunēt Zamosces lielgabali, vēstīdami mielasta beigas un deju sākumu, un viesi'trokšņodami cēlās augšā no galdiem. Piecēlās arī ķņaza kaimiņiene, bet, gatavodamies viņai sekot, Bogislavs juta kādu roku aizskaram viņa plecu. Apgriezies apkārt, viņš ieraudzīja jauno Za- moiski, kas, pieliecies tam pie auss, klusi teica:

—    Tēvs liek jūs aicināt.

Gurļdars atskatījās, un sāpēs tam sažņaudzās sirds- viņa dāmu patlaban veda projām zem rokas huzārs Ogin- skis, kura melnā kuntuša vaļējās, ar sudrabu izšūtās piedurknes izskatījās kā nāves eņģeļa spārni. Marija bija vēlīgi piekļāvusies savam kavalierim un aizgāja, neatskatīdamās atpakaļ. No deju zāles šalca aizgājējiem pretī itāļu orķestra skaņas — ugunīgi kaislā mazurka.

Bogislavs nopūzdamies gāja jaunajam Zamoiskim līdzi.

* * *

Izvedis Gundaru cauri viespilnām zālēm, jaunais grāfs apstājās pie mūra nišā izcirstās zemās ejas un sāka kāpt augšup pa melna marmora trepēm, uz kurām gurdi vizēja ziemas mēnesnīca, līdama lejup pa restotu velves lūku. Trepēm beidzoties, sākās tumšs koridors, un gājēji apturēja soļus tikai pašā viņējā galā pie masīvām, sudraba inkrustācijām izgreznotām durvīm, kuru rotājumi, bāli mirdzēdami tumsā, bija rādījuši nācējiem ceļu.

Pie durvīm stāvēja sargvietā vecs bruņukalps. Ieraudzījis jauno kungu, viņš atrāva tās vaļā, atvērdams nelielu, sienas tepiķiem izliktu telpu, kuras vidū pie meln- koka galda sēdēja trīs vīri, iegrimuši valodās.

Viens no viņiem bija vecais Zamoiskis. Pārējiem diviem bija svešas sejas, vienam — spīdīga un apaļa kā mēness, otram — dzeltenbāla, asu zodu, stāvu pieri, iekritušiem vaigiem un dziļām fanātiķa acīm. Melnie, garie tērpi liecināja, ka abi pieder pie garīdznieku kārtas.

Kanclers māja Bogislavam nākt tuvāk, bet dēlam pameta ar galvu uz durvju pusi, likdams iet.

—    Godājamie, tēvi, — kanclers teica, — atļaujat jūs savest kopā ar Gundaru vārda un tiesību vienīgo mantinieku! Apmetaties pie mums, kņaz Bogislav, — laiks aprunāties par lietām, kas svarīgākas nekā dzīrošana, meiteņu sejas un deju prieks.

Svešie palocīja galvas, atņemdami mēmo Gundara sveicienu un vērdamies viņā pētošām acīm. Uz brītiņu iestājās klusums, ko pārtrauca vecais Zamosces kungs, uzrunādams abus svešiniekus, bet vairāk griezdamies pie tā, kura seja līdzinājās pilnam mēnesim:

—    Godājamie tēvi, jums īsumā jau zināms Gundaru cilts liktenis un arī tas, ka atradies viņu ciltstēva testamentā minētais gredzens, kura valkātājs pēc senā Zemgales ķēniņa gribas ir vienīgais viņa varas mantinieks. Cik man zināms, šis senais ķēniņš, kaut arī miris, pret Vācu ordeni karodams, savā laikā uzņemts mūsu mātes baznīcas klēpī, tātad izrauts no sātana nagiem un atdzem- dināts caur svēto kristību. Gundaru cilts hronikas apliecina, ka viņas lielais sencis, — te Zamoiskis mazliet apstājās valodā, zagšus paskatīdamies Bogislavā un piemiegdams aci, — gulēdams uz nāves gultas, no jauna apliecinājis savu pieķeršanos Romas baznīcai un tātad miris pretēji ordeņa apgalvojumiem nevis kā pagāns, bet ar evaņģēlija gaismas sasildītu sirdi.

Gundars brīnīdamies pavērās hetmanī, nezinādams, vai drīkst svešu klātbūtnē vecajam grāfam aizrādīt, ka tas maldās. — Bet Zamoiskis uzmina Bogislavam zem galda

uz kājas un turpināja, sajūsminādamies un reizē iekaisdams:

—    Bez tam ķēniņš Namejs, slēgdams nāvē acis, ir atstājis katoļu baznīcai, to dēvēdams par savu mīļo māti un atzīdams sevi par svētās Jumpravas vasali, plašas zemes, kuras vācu bruņinieki pēc tam negodīgi piesavinājušies, tā lieku reizi pierādīdami, ka iraid bijuši vilki avju drēbēs, nevis lēnprātīgi Kristus ganāmpulka kopēji. Aplaupīdami tik neģēlīgā kārtā Romas baznīcu, tie sagrābuši bez jebkāda tiesiska pamatojuma ari ķēniņa Nameja bērnu mantojamo tiesu un aizdzinuši daudzus tūkstošus viņa pavalstnieku, kas negribējuši varmākām klausīt, trimdā uz Lietavu, kura toreiz vēl smakusi elku klausībā. Tur šie dievbijīgie trimdinieki nepiekusdami sējuši leišu pagānu sirdīs tā Kunga kviešus, līdz svētā sēkla sākusi asnus dzīt un zaļot, un atrāvuši no sātana māņiem un grieķu ķecerības ļoti daudzus. Tā uzplēsts un sagatavots jauns Kristus tīrums, un ķēniņš Vladislavs Jagailis, ko mēdz dēvēt par Lietavas apustuli, patiesībā tikai pļāvis, ko sējusi Nameja cilts, — vecajam Zamoiskim aizgrābtībā uz mirkli aprāvās balss un plauksta lēni noglāstīja seju, kā slaucīdama nejaušu asaru.

Bogislavs jau iepleta muti, lai protestētu pret nekaunīgo kanclera melošanu. «Būs laikam vairāk iekampis,» viņš izmisis domāja, bet dabūja zem galda jaunu grūdienu ar kāju un aprāvās, zagšus uzmezdams skatu svešajiem un vērodams, vai arī tie nenoskārst, kādus niekus patlaban melš lielais kroņa hetmanis. Bet svešie klausījās tikpat nopietni kā -sākumā. Tas ar pilnmēness seju bija nokāris galvu uz krūtīm, piemiedzis šaurās acis un piepūtis spīdīgos vaigus, vēroja pats savu apaļo, rokām apņemto vēderiņu. Otrs pāters, kura asais zods, āķveidīgais deguns un stāvā, uz priekšu izliektā piere piešķīra viņa sejai dilstoša mēness sirpja izskatu, bija pieliecies uz priekšu, skatījās Zamoiskī degošām fanātiķa acīm un likās pati uzmanība.

Nošņaucies un dziļi atvilcis elpu, vecais Zamosces pans atkal uzsāka melošanu un ar vēl lielāku sajūsmu un dedzību kā iepriekš:

—   Godājamie tēvi, jūs tagad zināt, ka, atdodams lu>- terāņu ķecerim Ketleram lēņos Kurzemes un Zemgales hercoga valsti, nelaiķis Zigismunds Augusts ir smagi apgrēkojies pret katoļu baznīcu, tai atraudams daudzas uzticamas avis, un arīdzan pret ķēniņa Nameja mantinieku

Gundaru cilti, kuras pēdējā atvase kņazs Bogislavs ir uzticams Romas dēls un negrozāmi apņēmies izravēt no savu senču valsts luteriskās ķecerības maldus, atdot baznīcai viņas zemes, ko tai nolaupījis ordenis un paturējusi Ket- leru ģints, un solās būt Svētajam Tēvam mīļš dēls, bet ķēniņam Zigismundam uzticams vasalis, ja vien tiks atpakaļ tēvu tronī un atdabūs savas likumīgās tiesības.

Paša runas aizkustināts, Zamoiskis atkrita atpakaļ krēslā un gurdi pievēra acis. Bet, plakstiņiem veroties cieti, kņazs Gundars tomēr pamanīja, ka zem tiem glūn piepla- cis smīns.

Gundars uzmanīgi vēroja abu svešo sejas. Tās bija noslēgtas kā agrāk: resnais, apņēmis savu apaļo vēderu un piepūtis vaigus, mierīgi grieza īkšķus, čāpstinādams taukainās lūpas. Garais ar dilstoša mēneša seju pārmaiņus skatījās te hetmanī, te Bogislavā, pētīdams degošām acīm viņu vaibstus.

Visi brītiņu klusēja. Tad ierunājās garais, svinīgi salikdams rokas un acis pret griestiem paceldams:

—    Te redzams Dieva pirksts, brāli Celestin! Atbalstot šī jaunekļa tiesības, mūsu svētā baznīca pati atgūst savējās, kuras tai neģēlīgā kārtā nolaupītas, un izrauj no luteriskās ķecerības sārņiem daudzas dvēseles.

Par Celestinu sauktais nočāpstināja lūpas, mitējās īkšķus griezt, pacēla galvu, pavērās savām taukiem aizplū- dušām acīm Gundarā un gausi noteica:

—    Par šo lietu der padomāt, bet bez pārsteigšanās. Būtu labi vispirms zināt, kādus īsti Kurzemes hercogistes novadus viņa gaišības sencis novēlējis savā testamentā baznīcai un kādus pats jaunais kņazs domā dot vēl klāt, lai stiprinātu herēzijas apkarotāju ieročus, — pāters Ce- lestins aši atvāza savus taukainos plakstiņus un skatiem ieurbās Gundarā.

Tas apjuka, nezinādams, ko sacīt, bet viņam steidzās talkā Zamoiskis, acumirklī aizmirsdams savu gurumu:

—    Visus šos novadus nemaz nav iespējams no galvas uzskaitīt, bet viņi saukti vārdā Gundaru ģints hronikās, kuras kņazs nevilcināsies uzrādīt, līdzko viņa majestāte Zigismunds būs sācis interesēties par Gundaru tiesībām uz Zemgales hercogisti. Vispirms jāsāk tā lieta virzīt uz priekšu, jāpārliecina ķēniņš, ka, atbalstot šis tiesības, viņš stiprinās mūsu baznīcu un piedevām dabūs ķeceru Ketleru vietā daudz uzticamāku vasali.

—    Ir jau tiesa, — pāters Celestins aplaizīja savas ga- ļainās lūpas, atkal pusaizvāzdams plakstiņus, — bet skaidrībai tomēr jābūt, lai vēlāk neceltos nevēlami pārpratumi. Ko īsti tas Namejs novēlējis Romas baznīcai?

Bogislavam pamira sirds. «Nu hetmanis ir sprukās,» viņš nodomāja, bažīgām acīm skatīdamies Zamoiskī. Tas nokrekšķinājās, pabraucīja sirmās ūsas un tad mierīgi teica, bārdu glaudīdams:

—    Visu Kurzemi — visas tās zemes, kas apjem Piltenes bīskapa valsti.

—    Visu Kurzemi? — resnais gari novilka. — Hm, tā nav peļama dāvana, kaut gan, cik mums zināms, Kurzeme nekad nav bijusi Zemgales pavalsts. — Bet, lai nu kā, ja tas stāv rakstīts Gundaru cilts dokumentos un ja pats kņazs atkārto Nameja novēlējumu, tad svētā baznīca par to lietu var padomāt.

Garais, skatīdamies griestos, svinīgi izpleta rokas.

—    Kā priecāsies Svētais Tēvs, dzirdēdams baznīcas mantu vairojamies un saņēmis vēsti par Kurzemes un Zemgales izraušanu no nešķīsto luterības māņu zaņķal Es tev saku, brāli Celestin, te ir redzams Dieva pirksts!

Resnais tomēr neatlaidās:

—    Vēl agri priecāties. Būs liela cīnīšanās, un cilvēku nepateicība allažiņ bijusi baznīcas kalpu alga. Kas tiks Jēzus brālības ordenim?

Bogislavs, kā palīdzības meklēdams, pavērās hetmanī.

Noglaudījis bārdu, tas nokāsējās un teica:

—    Kņazs Gundars apņēmies uzcelt un nodot jezuītiem skaistus, lielus dievnamus Jelgavā, Dobelē, Bauskā un Sēlpilī un dot šo baznīcu kopšanai un kapitulu uzturēšanai vajadzīgās muižas. Visas skolas, tagadējās un jaundibināmās, viņš arī atdos jūsu ordenim un apsolās no Jēzus brālības vidus izraudzīties savus padomdevējus laicīgās lietās. Viņš nozvērējies savā sirdī uzskatīt Kristus karavīru ordeni kā savu tēvu, izturēties pret to ar dēla mīlestību un neko neuzsākt bez ordeņa ziņas un tēvišķīgās svētības. Un piedevām piepalīdzēt visiem spēkiem pie ķecerības izdeldēšanas arī Rīga un Vidzemē.

Tad sāka jūsmot arī pāters Celestins un, piecēlies un mirkšķinādams taukiem aizplūdušās acis, stiepa rokas pretim kņazam Gundaram:

—    Mīļais dēls, Dievs tavai taisnajai lietai palīdzēs un tāpat arī viņa dēla Kristus karavīri! Nāc pie manas sirds, kas deg pret tevi tēva mīlestībāI

Un treknais pāters ar pilnmēness seju, šmaukstinādams gaļainās lūpas, noskūpstīja kņazam Bogislavam abus vaigus, tos apslapinādams siekalām un asarām. To pašu darīja pāters Antonijs, kura dzeltenbālā seja līdzinājās dilstošam mēnesim.

Abi jezuīti, piekusuši no tāla ceļa, devās, vecā bruņu- kalpa pavadīti, atpūsties viņiem ierādītās istabās.

Mazajā apspriežu telpā, no kuras sienu tepiķiem noraudzījās smaidošas nimfas briedušām krūtim un rožainiem gurniem, jautri amoreti un baudkāri āžkājaini satīri, pūzdami niedru fleitas, palika tikai Zamoiskis un kņazs Bogislavs.

Vecais hetmanis atgāzās krēslā un pievēra acis. Bogislavam jau likās, ka sirmgalvi pārņēmis snaudiens. Bet tad kņazs pamanīja, ka hetmanim sāk drebēt vaigi un raustās sirmās ūsas; tad sāka trīcēt smiekla krampjos viss kanclera ķermenis.

—    Hē, hē, hē! — krekšķinādams smējās vecais Zamoiskis, uzvarētājs ieroču un vārdu kaujās, un viņa sejai skrēja pāri kā vilnīši ezeram neskaitāmas smieklu grumbiņas. — Vai redzēji, dēls, kā mēs apstrādājām abus melnsvārčus? Viņi tagad rausies vaiga sviedros, bet pēc jezuītu stabules dejo pats Zigismunds!

Pasmējās arī Bogislavs, bet tad sadrūma no jauna.

Hetmanis mitējās smiet.

—    Ko?! Tev laikam žēl Kurzemes? Bet tā tak nav tavu senču zeme! Namejam klausījusi tikai Zemgale. Un to, kas nepieder pašam, var vieglu sirdi dāvināt.

Bogislavam vēl arvienu bija sadrūmis vaigs.

—    Varbūt tev nepatīk, ka apsolīju tavā vārdā viņiem kancleru un ministru vietas Zemgalē? Hē, dēls, jezuītam solīts svarā nekrīt, un vēlāk vari drošu prātu tiem atbildēt, ka esi tikai ņēmis par priekšzīmi savus melnsvārkotos sabiedrotos un, vārdos teikdams «jā», domās teicis «nē». Viņi paši tā mēdz darīt, un tāpat darīju arī es, tiem solīdams visu, kas vien ienāca prātā.

Gundaram atplauka seja. Un, redzēdams viņu atkal smaidām, vecais hetmanis to apkampa un jautri teica:

—    Iesim, dēls, palūkoties, ko dara pārējie ciemiņi un pana Marija!

Kņazs pietvīka kā bikla meitene.

Hetmanis paskatījās Bogislavā, brītiņu padomāja, nopūtās un tad sacīja:

— Lūko sadraudzēties arī ar veco sandomirieti: viņam liela radu ģints. Un pie mums Polijā dažs labs ir ticis ar radu un draugu atbalstu tālāk nekā cits ar spējām un saprātu.

* *

Kņazam Bogislavam vairs negadījās Zamosces dzīrēs sēdēt blakus Sandomiras kundzenei: pils maršals stingri turējās pie savas tradīcijas — mainīt dāmām galda kavalierus. Panai Marijai pie sāniem te dižojās kņazs Ogin- skis iesirmām, lielām ūsām un bālu seju, te jautrais, zobgalīgais Sapega, te melnacainais trakulis Sanguško, un jaunie kavalieri neatstājās no viņas arī deju zālē. Gundaram dega sirdī sāpjr smeldze, iztālim vērojot, kā smejas Marijas asinssarkanās lūpas un kā blāzmo citiem viņas dzelmaino acu skati. Brīžiem viņi klīda apkārt kā meklēdami un jautri uzdzirkstīja, apstādamies pie Bogislava bālās sejas. Tad Siavutas kņaza vaigos saskrēja prieka sārtums, asinis sāka strauji zvanīt kā līksmi kāzu zvani, bet roka noglāstīja uz krūtīm zīda maciņā noglabāto rozes ziedu un spieda to pie sirds. Panas skatiem aizmaldoties uz citu galda pusi, Bogislava seja atkal apmācās un, gribēdams noskalot raizes, viņš sāka tukšot biķeri pēc biķera. Kņazam cītīgi palīdzēja blakus sēdošais Zaremba, un, mielastam beidzoties, abi vairs lāgā nevarēja piecelties.

Gaidis rūkdams piepalīdzēja kungam tikt projām viņa istabā. Tur iereibušais kņazs sūdzēja vecajam kalpam savas sirds bēdas, stāstīja jezuītu plānus un Zamoiska nodomus, un vectēva cīņu biedrs to mierināja, izģērbdams un guldinādams kā mazu puisēnu. — Un ilgi vēl Gaidis dinga pie kunga gultas, kaudamies ar smagām domāin un atcerēdamies vecā kņaza vārdus, ka dēladēls ir dziesminieka Gundara nevarības mantinieks.

* * *

— Turies ar sandomirieti pa draugam, — bija teicis Gundaram vecais kanclers, — viņš pats gan žūpa un pli- kadida, bet toties tam plaša radu ģints. Un Polijā var tikt uz augšu tikai ar radu un draugu atbalstu.

Sie vārdi neizgāja Gundaram no prāta un Sandomiras kundzene no sirds. Jo vairāk tāpēc, ka, pamostoties no pēdējās dzīru nakts reibuma, viņš bija dabūjis dzirdēt par Mnišeka aizbraukšanu un saņēmis no Gaiža rokām mazu vēstuli, kurā Marija atvadījās, jokodamās ieteica mazak kalpot Bakham, vairāk Venerai, lūdza apciemot Sandomiras pili un pati dēvējās par sirds ķēniņieni.

Kā apmāts Gundars klīda pa Zamosces zālēm, no kurām bija izgaisusi viesu čalošana un aizbēdzis dzīru troksnis. Nesaviļņodami kā agrāk dvēseli, tam gāja gar ausīm Zamoiska nostāsti par lielo Vidzemes karu, kurā vectēvs Jānis no ķēniņa Stefana izpelnījies visu Polijas bruņinieku gaišuma titulu. Naktīs laizdamies miegā, Bogislavs vairs neskatīja gara acīm savu senču zemi Zemgali, ko pats bija redzējis tikai sapņos. Caur pievērtiem acu plakstiņiem tagad vērās Gundaram dvēselē zeltaini dzelmainas acis un smaidīja asinssarkanas lūpas, kvēlodamas kā pēc mīlas nakts. Un, uztrūcies no miega, juzdams sirdī saldu sāpju smeldzi, Gundars degošām acīm ilgi vērās nakts tumsībā, cenzdamies viņas ņirbēšanā saskatīt tikko redzēto bālo meitenes seju, kuras blāzmotais skats bija kā rūsa pusnaktī.

Nededzināja sirdi pat pātera Celestina rakstītā vēstule, kurā jezuīts ar pilnmēness seju lūdza atsūtīt rakstiska sava solījuma apliecinājumu un stāstīja par uzsākto cīnīšanos dēj kņazu Gundaru mantojuma. Tikai tā vēstules vieta, kurā mūks lūdza lūkot sadraudzēties ar vienu otru dižciltīgu ģinti, lai izšķirošā brīdī būtu pie rokas viņas svars un atbalsts, lika saviļņoties dvēselei, un Gundars no jauna atcerējās vecā Zarnoiska vārdus un Sandomiras vojevodas meitas aicinājumu ciemoties.

Vecais Zamosces kungs to necentās aizturēt, kad Gundars, aizsūtījis jezuītam prasīto, ieminējās kancleram, ka gribot apciemot Sandomiras palatinu. Pasmaidīja, pamāja ar galvu un teica, lūkodamies jauneklī:

— Aizjāj gan, dēls! Man daudz ienaidnieku. Mnišekam daudz radu, un tavai lietai nenāktu par ļaunu, ja ķēniņam kļūtu zināms, ka to aizstāvu ne vien es, bet arī viens otrs cits. Mnišeks sadzer ar visiem, bučojas ar visiem, un tādus cilvēkus pasaule mīl, — grāfs nobeidza, kā salīdzinādams Mnišeka likteni ar savējo. Tad pavērās Gundaram sejā, paskatījās ciešāk, ieraudzīja viņa degošo skatu un norūpējies novilka: — Tikai neaizmirsti, dēls, ka tevi gaida garš grūtu cīņu ceļš! Neļaujies sapņiem, esi dzīves kareivis un neaizmirsti, ka visam ir savs laiks — savs mīlas lietām, kara gaitām savs — un labāki kavēties sasniegumu atcerē nekā izšķiest dienas sapņošanā par nesasniegto.

Pēc Ziemassvētkiem kņazs Gundars ar saviem bruņu- kalpiem izjāja no Zamosces pils pret vakariem.

IX

No visām pusēm nāca Zemgales hercogam Fridriķim sliktas vēstis. Viņpus Daugavas drasēja zviedru dragūni un kuru katru dienu varēja sākt celties tai pāri. Gar jūrmalu uz Slokas pusi arī bija manītas sirotāju bandas, un no turienes līdz Jelgavai tikai krietns dienas jājiens. — Ar brāli Viļumu arī grūti saprasties, tam vienmēr vējš dzīvo pa galvu un prātā visādas trakulības. Puika vēl.

Ar delverīgo brāli Fridriķis tomēr prata puslīdz labi sadzīvot. Par tiem zviedriem arī varēja daudz nebēdāt —i gan jau poļu huzāri ietrieks viņus jūrā ar visām bisēm.; Un, ja sirotāji arī izdedzinās kāda pierobežas novada zemnieku mājas vai nosvilinās kādu muižu, nebija jau liela bēda. Gan jau zemnieki sev uzcels jaunas būdas un hercogam jaunu muižu. Strādāt jau viņi prata, un par čaklumu gādāja hercoga amtmaņi.

Un tomēr vēstis, kas nāca no daudzām Zemgales valsts malām par šiem nesen tik paklausīgajiem zemniekiem, māca hercogu Fridriķi vēl vairāk par ekzēmas niezu un visiem hemoroīdiem. Un vairāk nekā bažas par zviedru sirotājiem, kas ložņāja aiz Daugavas.

Jau kopš Mārtiņiem hercogam sāka nākt nelabas ziņas. Zemnieki bija palikuši stūrgalvīgi, centās pēc iespējas vairāk slinkot un lāgā vairs negrieza ceļu vācu kārtas cilvēkam, satiekoties ar to divatā. Zināms, viņi jau bija rupji un blēdīgi no laika gala un mēdza savās dziesmās kungus nekaunīgi izsmiet un nicināt. Tas nebija nekas ļ jauns, un hercogam par tādiem niekiem nebūtu nācis prātā uztraukties. Bet sāka nākt arī citas vēstis.

Dobelē un Iecavā tūliņ pēc Mārtiņu dienas bija nokūpējušas muižu rijas līdz ar neizkulto labību. Dedzinātājus neizdevās atrast, kaut gan amtmaņi lika nežēlīgi pērt tuvāko māju saimniekus. Vainīgo pēdas rādīja, ka tie bijuši vietējie, nevis atnācēji no citurienes. Un tomēr viņus neizdevās sameklēt, lai arī Dobelē bija miruši zem rīkstēm četri, bet Iecavā veseli septiņi.

Drīz pēc tam pienāca līdzīgas nelabas vēstis arī no Bārbeles un Zaļās muižas, no Vircavas un Džūkstes. Un vainīgajiem atkal izdevās pazust kā ūdenī. Tad hercogs caur mācītājiem bija devis zemniekiem ziņu un no kancelēm tapa sludināts, ka tais novados, kur vēl degs muižas, tiks pakārts katrs desmitais zemnieks, vienalga, vai tas būtu saimnieks, bandinieks vai kalps. Tas it kā līdzēja, un hercogs, naktīs vērodams no Jelgavas pils loga savas Zemgales līdzenumu, vairs nežņaudzīja dūres, apvāršņa malā redzēdams ugunsgrēka atspīdumu tumšajās ziemas debesīs.

Bet tad sāka nākt vēl citas un šoreiz daudz ļaunākas vēstis. Diezin kāds vējš bija iepūtis zemnieku galvās tenku, ka viņu senais ķēniņš esot parādījies poļos un drīz nākšot ar karaspēku uz savu zemi atpakaļ, lai aiztriektu projām visus amtmaņus, citus kungus un pašu Jelgavas hercogu. Dažos novados pat bija izpaudušās valodas, ka zemnieku ķēniņš jau esot tepat Zemgalē un slēpjoties ar saviem karavīriem lielajos Valles silos, lai nogaidītu pavasari, kad atkusis upes un purvi. Tad svilšot muižas visās malās un neviens vācietis dzīvs netikšot projām no Zemgales. To Jelgavas pili zemnieku ķēniņa vīri iegāzīšot Lielupē- kā skudru pūzni, un neviens arājs vairs nebūšot lielo vai mazo kungu klaušinieks. Visi būšot kungi savās mājās'— tāpat kā krievu brīvzemnieki un Zviedrijas ķēniņa apakšnieki.

Amtmaņiem beidzot izdevās notvert vairākus zemnieku musinātājus. Tos uzstiepa uz rata. Locīdamies nāves mokās zem rata robiem, kas lauzīja viņu kaulus un plosīja locekļus, apcietinātie atzinās, ka viss tiešām būšot tā, kā viņi dzirdējuši šīs vēstis, no svešiem ceļa vīriem un steigušies stāstīt tālāk. Vairāk viņi nekā neteica, un īstie vainīgie palika nenotverti, tāpat kā muižu dedzinātāji. Hercogam pat brīžiem sāka likties, ka briesmas patiesībā naV tik lielas un dumpīgās zemnieku valodas apklusīs tāpat, kā bija apklusušas jau agrāk, vēl tēva laikā* kad vesela rota bisenreku, pašu Zemgales zemnieku dēli, bija piepeši atsacījušies klausīt Jelgavas hercogam, sacīdami, ka īstais šo zemes kungs neesot vācietis Ketlers, bet viņas vecā ķēniņa dēls, kas ticis pie leišu valdnieka lielā godā un jau nākot ar saviem karakalpiem uz Zemgali.

Bet dumpīgās valodas nerimās, ložņādamas pa lauku sētām kā meža ugunsgrēka liesmu mēles pa priežu galotnēm. Un tad hercogs saņēma vēstuli, ko tam bija laidis viņa draugs Tīzenhauzens, kanclera Zamoiska sekretārs, un, lasot viņu, hercogu tikko neķēra trieka.

Tīzenhauzens rakstīja, ka Polijā esot parādījies Zemgales troņa tīkotājs no Volīnijas kņazu Gundaru cilts un ticis pie vecā kanclera lielā godā. Zamoiskis to solījies vest pcc valahu kara pabeigšanas uz Varšavu, kur stādīšot priekšā ķēniņam Zigismundam. Vecais grāfs apņēmies darīt visu, lai kņazs Gundars dabūtu Zemgales hercogu cepuri. Gundari esot senajiem zemgaļu pagānu valdniekiem rada, un troņa pretendentam esot arī dokumenti, kas apliecinot, ka viņš ir Zemgales vecās ķēniņu cilts mantinieks.

Beidzis lasīt vēstuli, hercogs juta, ka viņam sāk grīļoties zeme zem kājām. Tagad viss bija skaidrs: zemnieku plukatas bija dabūjuši agrāk par savu lielkungu zināt, ka poļu zemē uzklīdis avantūrists, kas tīko pēc Zemgales hercoga goda un grib atņemt Ketleru ģintij viņas mantojumu. Droši vien arī tie muižu dedzinātāji un zemnieku kūdītāji bija tā paša Gundara sūtīti. Citādi nemaz nevarēja būt.

Un hercogs Fridriķis, kasīdamies un drebēdams no nie- zas, pavēlēja sulaiņiem piebīdīt rakstāmgaldu cieši pie kamīna un sāka rakstīt sūdzības rakstu ķēniņam, žēlodamies par musinātājiem, kuri kūdot viņa zemniekus uz nepaklausību un dumpošanos, dedzināšanām un vēl šaušalīgākām lietām, tā ka viņš, Zemgales hercogs no Dieva žēlastības ] un poļu ķēniņa un Lietavas lieJfirsta ziņas, nejūtoties pat Jelgavas pilī^vairs drošs par savu dzīvību.

«Mums iraid nācis zināms,» gaudās hercogs savā sūdzības rakstā, «ka kāds izvirtis un negodīgs jauneklis no kņazu Gundaru cilts, vai arī tikai dēvēdamies par tādu, bet patiesībā būdams nezināms zemas kārtas ļaužu bērns, uz paša sātana skubināšanu ieņēmis sev galvā bezdievīgas domas caur uzpirktu slepkavas roku mūs nomaitāt un ar dumpi un briesmīgu asins izliešanu, kurai līdzīgas nav dzirdētas kopš Trojas kara un Jeruzalemes izpostīšanas laikiem, tapt mūsu vietā par hercogu. Tā, tīkodams pēc mūsu dzīvības un mantojuma tiesas,» hercogs Fridriķis rakstīja saldams un drebēdams, un zoss spalva drebulīgi lēkāja pa pergamentu, «viņš uzsūtījis mūsu zemei dedzinātājus un zemnieku kūdītājus, kuri musina mūsu dzimtļaudis nemaksāt nodevas, neiet klaušās un — ak, sātana bērna negantībai — iznīcināt ar uguni visas mūsu muižas

un, beidzot, arī Jelgavas pili, lai es, jūsu majestātes padevīgais vasalis, kā tekulis un bēgulis atstāju savu valsti un ar ubaga spieķi rokās aizeju svešumā, ja vien man nebūs tepat lemts krist no slepkavas naža. Un tas musinātāju vadonis un algotājs ir minētais Gundars, kuru lielais kanclers un kroņa hetmanis grāfs Zamoiskis, par spīti visvarenā Dieva prātam, jūsu majestātes labvēlībai, kas man līdz šim neapnikuši parādīta, un par kaunu un apsmieklu tiem augstajiem amatiem, kuros grāfs Zamoiskis iecelts caur jūsu majestātes neizmērojamo laipnību un žēlastību, un tomēr nerimstas savu bruņinieku un pat dienderu klātbūtnē zaimot un nicināt.

Ak, lielais ķēniņ, vai pasaule neaizies bojā un vai neticīgie turki neņems virsroku pār visām kristīgo valstīm, ja zemnieki jau sāk sacelties pret saviem zemes kungiem, tīko pēc viņu dzīvības un runā nedzirdēti dumpīgu valodu, ka visi cilvēki esot no Dieva radīti vienlīdzīgi savās tiesībās un brīvi un neviens neesot nācis šajā pasaulē tāpēc, lai būtu kungu klaušinieks?»

Tā gaudās ekzēmas apsēstais Zemgales hercogs, cenzdamies nomelnot Zamoiski, jo labi zināja, ka galma partija un līdz ar viņu arī ķēniņš Zigismunds neieredz veco kancleru ne acu galā. — Viņš kasījās un rakstīja, tīdams savus slimos locekļus caunādas kažokā, un priežu šķilas kamīnā sprēgāja tikpat stipri kā hercoga zosspalva, lēkādama pa pergamentu. Viņš rakstīja, gaudās, drebēja, kasījās un rakstīja, un tika ar savu rakstīšanu galā tikai uz rīta pusi, kad aiz logiem jau sāka gaisma svīst.

X

Vecais Mnišeks saņēma ciemiņu atplestām rokām, pie mielastu galda sāka atkal lielīties un skubināja dzert, pats neizlaizdams no rokas savu milzīgo biķeri.

Gundars tikai izlikdamies cēla kausu pie lūpām, jo, redzot Marijas seju, tam pats no sevis reiba prāts un sirds nodrebēja saldās gaidās ik reizes, kad pacēlās meitenes brīnumgarās skropstas, aizdzīdamas no viņas vaigiem savas gurdās ēnas un atsegdamas blāzmotās acis, kas bija kā mēnesnīcas apspīdēti dzelmaini atvari.

Mājastēvs runāja par trim, dzēra par četriem, bet Gundars tikai atmeta pa vārdam un neskatījās kausā, viss noreibis no meitenes skatiem un viņas tuvuma,

Klusēja ari Marija, un tikai retumis atplauka smaids uz viņas kvēlainajām lūpām. Toties skati biežāki sakrusto-ļ jās ar Gundara skatieniem dziļi un tumši, un reizē pilni dzeltenu uguntiņu.

Beidzot Sandomiras palatinam apnika vienam pašam runāt un dzert. Viņš grīļodamies piecēlās, sacīdams, ka ciemiņš būšot noguris no tālā jājiena, un, pamājis meitai ar galvu, paņēma no sulaiņa lukturi un pats aizveda Gundaru tam novēlētā pils istabā.

Palicis viens, Bogislavs sāka apskatīties.

Tā bija plaša, velvēta telpa, izklāta zeltaustiem sienu tepiķiem. Kaktā pa labi glūnēja plata pakāpju gulta ar sarkana zīda baldahīnu. Pa augstajiem gotu logiem lija iekšā bāla mēnesnīca, zīmēdama uz akmens grīdas fantastiskus ornamentus, kas likās kustamies, jo tiem šad un tad laidās pāri vēja šūpoto kailo dārza koku zaru ēnas, līdz ar mēnešstariem krizdamas iekšā istabas gaišajā krēslībā.

Izģērbies Gundars nolikās gultā, bet miegs bēga no acīm; cauri aizkariem varēja redzēt bāli vizmoto grīdu, kurai gāja pāri zaru trīcošās ēnas, un istabas durvis, kuras tāpat baltoja mēnesnīcā. Tā bija atņēmusi ikdienai viņas skatārnību, apaudusi visu reālo fantastikas audiem,] padarījusi dīvainas višas kontūras. Viss bija kļuvis gaisīgs un viegls; cilvēku roku veidotas lietas likās mēnesnīcas darinātas, un viņas apspīdētā grīda, uz kuras līdz ar sudraboto lunas baltumu vizēja restoto logu ēnas, bija kā mēness trepes, pa kurām mēdz pasakās staigāt sapņi un eņģeļi.

Gundaram beidzot sāka vērties cieti acis, kuru skati bija paguruši, staigādami pa mēnešgaismas trepēm, kas drebēja uz akmens grīdas. Un, aizvērdams gurdos plakstiņus, jauneklis atcerējās mēnesnīcas bālo meitenes sejii, lepnās lūpas un viņas blāzmainos acu atvarus. Tie vērās un dzisa, un likās pilni dzeltenu uguntiņu. Tad aizvērās ciet, izgaisa līdz ar bālās sejiņas atceri. Kā tverdami fe-ļ dzēto, atvērās Gundaram acu plaksti, un viņš atkal ierau-j dzīja nespodra mirdzuma pilno telpu un durvis, kurām pāri patlaban slīdēja balts mēnesstars. Tas neapstājās pie palodas, bet slīdēja tālāk uz gultas pusi viegls un sudrabots. Gundars, kam krūtīs sāka aukaini sisties sirds, piecēlās gultā sēdus, sastinga brīna mulsumā un saldās gaidās, jo tam likās, ka mēnesstars sāk pārvērsties gaišā tēlā, kura sejā blāzmo tumši acu atvari. Un Gundars vēl neapjauda, vai sapņo vai ir nomodā, kad tēls bija sasniedzis gultas pakāpes, paslīdēja pa aizkaru starpu zem baldahīna un noliecās pār jaunekli, kam iesitās sejā karsta elpa, ap kaklu apvijās maigas rokas un acīs ielija dzeltenas dzeltnainu atvaru uguntiņas.

* * *

Ar mēnesnīcu jau bija sākusi cīnīties rīta ausma, kad Gundars atkal palika viens un iekrita dziļā miegā. Uzmostoties no tā, jauneklim sākumā likās, ka naktī viņu apmeklējis kaisls sapnis. Bet uz pagalvja vēl bija manāms meitenes matu aromāts un pašam uz krūtīm un pleciem mīlas kodienu pēdas — mazu, plēsīgu zobu atstātas zīmes, kurās tumši sārtoja zem ādas saplūdušas asinis.

* *

Visu dienu Marija likās Gundaru neredzam. Kņazs velti glāstīja to skatiem, cenzdamies likt viņai pacelt garās acu skropstas, no kurām krita pār vaigiem skumjas ēnas. Un jauneklim atkal sāka likties, ka viņa naktsviešņa būs iznākusi no mēnesnīcas, — tā mēdz atnākt un iezagties cilvēku sapņos eņģeļi un sukubi.

Beidzot viņam izdevās uztvert Marijas acu skatu, kas, nevērīgi klīzdams apkārt pa zāli, bija apstājies pie Gundara sejas. Acīs nebija smaidu, tās šķita pilnas aukstas vienaldzības un niciga lepnuma. Tad atkal nolaidās gurdās, melnās skropstas, apēnodamas vaigus, un meitene bija un palika klusa līdz mielasta beigām, kad vecais Mni- šeks ar sumbra ragu rokā nosēdās pie kamīna — tokajieša muciņu starp ceļiem — un sāka stāstīt Gundaram par savām jaunības dēkām, kurās klausoties likās, ka stāstītājs iraid bijis sava laika varonīgākais un skaistākais bruņinieks, kas veicis visus pretiniekus, viens pat izvajājis veselas tatāru ordas un janičāru pulkus un uzvarējis visos siržu kautiņos.

Atkal atnāca nakts ar mēnesnīcu un drebošām gaidām, un, klausīdamies savos asiņu zvanos, Gundars nenovērsa acu no durvīm, uz kurām vizēja mēnesnīca.

Vēlā stundā, kad vojevodas pils gulēja dzijā miegā, durvis nedzirdami atvērās vajā, un no mēnesnīcas atkal iznira balts meitenes augums, slidēdams uz gultas pusi, lai atdotu gulētāja skūpstiem lūpas un krūtis, un visus locekļus.

Stundas aiztecēja, un aiz logiem sāka atsarkt pade- i beši. Atspiedies uz elkoņa, Gundars vērās meitenē, kas i pret rīta pusi bija aizmigusi viņa rokās. Puskrēslā baltoja mazas krūtis kā gurdeni, spārnus sakļāvuši baloži; asins- sarkanie krūšgali rītausmas krēslā likās gandrīz melni, tāpat lūpas, kas bija palikušas pusvērtas. Uz bālās sejas, ap kuru bija izsvaidītas naktsmelnu matu cirtas, dusēja skumjas, skropstu mestas ēnas, un ap acīm pletās tumši loki, padarīdami līdz ar skropstu ēnām gluži melnus orbītu iedobumus.

Tad viegli ietrīcējās tumšie plakstiņi, kā skrējienam vāzti spārni' sacēlās melnās skropstas — un meitene atvēra blāzmainās acis, kurās iegailējās dzeltenas uguntiņas. Un, apvijusi rokas ap kaklu Gundaram, jautri iesmējās, ļaudama, jaunekļa lūpām slīdēt pāri sejai, pleciem un krūšu apaļumiem. Bet, lūpām apstājoties, lai sāktu runāt milas vārdus, maza, silta plauksta tās aizspieda ciet. Meitene nožāyājās un teica:

—    Lai paliek, es zinu no galvas, ko tu gribi teikt: tu mani mīli, man kvēlainas lūpas un medaini krūšgali. Neko jaunu mans drūmais bruņinieks jau nepateiks.

Gundaram sakniebās lūpas, acīs iedegās mīlas naids.

—    Tu laikam esi daudzus mīlējusi?

Marijas pirksti, slīdēdami pāri Gundara sejai, apstājās

pie sakniebtajām lūpām — tās nikni pavērās kā kodienam.

—     Un kas par to? — viņa teica ar vienaldzīgu lepnumu, cieši skatīdamās jauneklim acīs, kuras pletās ar- vienu platākas, pilnas greizsirdības asaru. — Es tak nejautāju, cik daudzas tu esi mīlējis. Klausoties tagad tavos vārdos, varētu gandrīz noticēt, ka nevienas. Es neņemu ļaunā, ja to būtu desmitām. Man vienalga, kas tu esi bijis;

man pietiek, ja zinu, kas tu tagad esi un ar manu ziņu un tēva gādību vari kļūt.

Gundaram nobāla seja, pilna vilšanās žēluma. Bet meitene, no jauna apvīdama rokām tā kaklu, vilka viņa galvu sev klāt, mulsinādama ar matu aromātu un pusatvērto lūpu svaigumu. Dzelmainās acu zīles stīvi iepletās, kā vērdamās Gundaram dvēselē, un dzeltenās, dzirkstīgās uguntiņas likās saplūstam kopā, veidodamas dzeltenu liesmu lokus, kas saistīja gribu, sēja klāt un lika prātam klusēt.

—   Man vienalga, kas tev aiz muguras un vai pirms manis tevi sildījusi pie savas sirds kāda cita. Dari tu tāpat: es tak tev patīku, kāda tagad esmu; un tāpēc, manu zeltmataino zēn, — Marija pievilka Gundara seju vēl ciešāk klāt savējai, dzeltenās acu gunis zvēroja turpat pie viņa redzokļiem, — nejautāsim, kas katram no mums pagātnē bijis! Domāsim par tavām tiesībām uz Zemgales troni un ka tu man devi mīlas vasaļa uzticības zvērestu.

Gundars juta, vērdamies meitenes zeltainās acu zīlēs, ka tam saplok griba un gaist greizsirdības saceltais niknums. Skūpsts, kas apdedzināja lūpas, ass un karsts, apmāja viņa prātu pavisam, un mute, vēl juzdama meitenes kvēli, pati no sevis runāja:

—   Esmu devis un turēšu zvērestu, manas sirds valdnieci

Meitenes acīs izdzisa stindzinošo, dzelteno liesmu gunis, salūzdamas jautri dzirkstošās uguntiņās. Viņa iesmējās, apvija vēlreiz rokas ap Gundara pleciem un, izlēkusi no gultas, nedzirdami viegliem soļiem izslīdēja ārā 110 istabas.

* *

Ik naktis Sandomiras kundzene tagad nāca pie Gundara, smacēdama viņu savās skavās, un mīlas mulsums tam bija apstulbinājis prātu un gribasspēku. Dienā negribējās nekā domāt, galvu bija pārņēmis viegls tukšums, un dvēselē dega tikai viena vēlēšanās — kaut ātrāk satum- stu vakars un tam paka] tik drīz nesteigtos rīts.

Kaut ko manīja arī vecais pilskungs, kas pie galda mēdza šad un tad aplūkot abus jaunos ar platu smaidu. Vakara stundās sēdot pie kamīna uguns un dzerot karstvīnu, jau pāris reižu bija tam pasprucis pār lūpām, sarunājoties ar Gundaru, znota vārds. Pamanījis stingro Marijas skatienu, vecais vojevoda gan tūliņ aprāvās, sākdams atkal melst savus dēku stāstus, kuriem nebija gala, un pa paradumam tēlodams sevi pašu kā lielāko asinskauju un mīlas cīņu varoni.

Vai visas dienas tagad Mnišeks pavadīja ārpus pils, nozuzdams rīta stundās un atgriezdamies mājās vēlu vakaros. Daždien arī pie viņa saradās ciemiņi, sirmūsaini pani lielīgām sejām, žvadzinādami piešus un zobenus. Pastarpām gadījās arī viens otrs pāters. Visi šie ciemiņi vēlīgām acīm vēroja Gundaru, centās tam visādi izdabāt, runājot par viņa tiesībām, un, noreibuši no vojevodas medus šņabja, cirta dūres uz galda, drebinādami kausus un kannas un zvērēdami pie sava šļahtas goda izmēzt Ket- leru cilti no Jelgavas un vācu kungus un Lutera ķecerību no Zemgales. Dažs labs vairāk iesilis pans kļuva pavisam atklāts, sākdams žēloties par lielo ģimeni, mazo muižu un reizē lielīdams savu dēlu sparu un teikdams, ka tie gan būtu Zemgales hercogam pavisam citādi vasaļi nekā uzpūtīgie vāci.

Kādā dienā Mnišeks pavisam pazuda no pils, un Marija uz Gundara vaicājumu, kur tēvs palicis, atbildēja:

— Viņam galva labāk strādā nekā tev. Tēvs pūlas tava labuma dēj. Kad tiksi hercoga godā, neaizmirsti viņu iecelt par Dobeles vai Bauskas stārastu! Tās pilis neesot no Jelgavas visai tālu, un tad es varēšu, kad patiks, braukt pie tēva ciemoties.

Un naktī, žņaugdama Gundaru savās skavās, kuras kļuva arvienu straujākas un izlaidīgākas, Sandomiras kundzene, mainīdama mīlas elsas ar aukstas gudrības vārdiem, nebeidza mācīt Zemgales troņa pretendentu, kā tam jāizturas pret tēva radiem un draugiem, kam vērts dot lēņos muižu un dāvāt dzimtļaudis un kurš ir nelga un plikadīda. Un atgādināja atkal neaizmirst tēva pūlēšanos viņa labā, kad Bogislavs kļūs Zemgales valdnieks.

Gundaram brīžiem radās pretspars, bet, kad viņš mēģināja runāt, asinssārtas lūpas tam aizslēdza muti, apkārt apvijās maigi locekļi, un, sajuzdams zem kakla mei- tenīgu krūšu apaļumu, Gundars nepadūga ne vārda izrunāt, grimdams kā karstā atvarā. Un Sandomiras kundze- nes lūpas, iezīzdarnās viņējās un atkal atlaizdamās, runāja, mainīdamas mīlas nopūtas ar aizrādījumiem nelikties pagaidām ne zinis par lietām, kuru veikšanai esot citiem dota labāka saprašana.

Kunga priekšzīmei sekoja arī jaunākie Slavutas karakalpi, un pils kalpotājas pret šiem tālās Volīnijas viesiem izrādījās tikpat vēlīgas kā viņu kundzene pret kņazu Gundaru. Karakalpi mīlēja un dzēra, dzēra un mīlēja, visvairāk trīs: leitis Donāts, jautrais aizkrācietis Pauļuks un Aizdņepras stepju dēls Zigans, kam bija čigāna seja, melnas, milzīgas ūsas un līks turka deguns, kura dēj to sevišķi cienīja pils ķēkšas. Zigans varēja noēst vienā cēlienā veselu jēru, izdzert piedevām spaini alus un, turēdamies kopā ar jauno zobgali Pauļuku, ņēmās gan pa kalpoņu telpām un milzīgo pils virtuvi, gan gāja donžuānu un dzērāju gaitās uz pilsētu, dažreiz atgriezdamies atpakaļ tikai otrā vai trešā dienā saplēstiem župāniem, izplūktām ūsām un zilumiem un rētām sejās, noguruši, bet jautri — kā runči pēc mīlas dēku nakts.

Arvienu vairāk sadrūma Gaiža vaigs. Viņš gāja kņazam žēloties par karakalpu izlaidīgo dzīvi. Gundars atmeta ar roku, bet kundzene to izraidīja ārā, teikdama, ka tādam vecam vilkacim esot īstā vieta mežā un nekāda iešana kungu istabās.

Tad Gaidis parunāja ar Donātu, kam vienīgam no visiem Slavutas karavīriem bija zeltaini mati un gaiša bērna sirds. Jaunais leitis sāka kaunīgi atrauties no abiem trakgalvjiem, atkal turēdamies ar veco vienaci divatā. Kādā novakarā viņi pie pilsvārtiem uzglūnēja Pauļukam un Zi- ganam, tiem iereibušiem un gurdeniem dodoties mājup, un abus tā piekāva, ka Zigans sagulēja piecas dienas slims, bet Pauļuks slēpās no pils ļaudīm tikpat ilgi, kamēr sadzīs pārsistais deguns un atpamps kreisā acs. Pēc šīs mācības palika rāmāki arī citi, un Sandomiras pils ļaudis sāka tāpat bīties no niknā vienača kā slavutieši.

Disciplīna bija glābta, bet Gaiža bargais vaigs neatplauka. Un naktis, gulēdams kopā ar citiem lielajā telpā, kas bija ierādīta kņaza Gundara kareivjiem, vecais karavīrs grozījās savās cisās līdz otriem un trešiem gaiļiem, smagi pūzdams un rūkdams, līdz beidzot Donāts saņēma dūšu un ierunājās:

—    Gaidas tēv, kas tev kaiš? Vai neesi slims palicis?

—   Tu vēl prasi? — vecais pikti atrūca. — Kungam bija padomā liels darbs — senču zemes karošana. Tagad viņš pieplacis pie šejieniešu kundzenes kā lācis pie bišu

tropa un aizmirsis pavis?m, kas vectēvu gaidīts un senu ķēniņu novēlēts. Mani tā raganace vēl viņdien izsunīja par vilkaci, kam esot laiks mežā skriet. Mani, vecu kareivi, kas nogalinājis desmitkārt vairāk vīru, nekā tā savā kundze- nes gultā izguldījusi! Laikam domā, es nezinu, kāda šai padauzas slava. Mans vecais kungs, kad vēl bija jauns, arī ņēmās, kara gaitās staigādams, ar šādām tādām, bet, izmīlinājies pats, atdeva karavīriem papriecāties.

—    Nerunā tik dikti, Gaidas tēv, — Donāts pabailīgi teica, apkārt skatīdamies, — pils kalpones jau stāsta, viņu kundzene būšot mūsu kunigaite.

Gaiža vienīgajā acī iezvērojās ļauna uguns.

—    To trako bābu vajadzētu zirgiem saraustīt! — Viņš sirdīgi nospļāvās, kodīdams sirmās ūsas. — Vai tas ir dzirdēts! Puspasaules līgava iecerējusi tikt rados ar Gundariem, kuriem ķēniņasinis! Šai pilī tak nav neviena zirgu puiša, kas nebūtu ar viņu gulējis. Vecie līgavaiņi smej pa staļļiem: nu tik esot šiem cildens mīlas pušelnieks! Viens viņvakar smējās, man acīs skatīdamies.

—    Es tam polim apgriezīšu sprandu, — Donāts iekaisis iesaucās. — Kā viņš iedrošinās tā runāt par mūsu kunigaiti?

—    Viņš savu tiesu jau dabūjis un vairs nerunās, — Gaidis norūca, atmezdams ar roku, — es tam ietriecu rīklē visus zobus un mēli piedevām. Viņa draugi vēlāk sprieda — būšot piegājis vojevodas ērzelim pa spērienam. Ar tiem poļu nelgām mēs tiksim galā; bet kā paglābt kņazu no negoda? Es tev saku, Donāt, viņa ieēdinājusi mūsu kungu vai citādi kā nobūrusi. Tas ir skaidrs, es to redzu, kaut arī man viena pati acs.

Donāts pieliecās vecajam kareivim pie auss.

—    Gaidas tēv, — viņš čukstēja, — pils ļaudis vakaros virtuvē stāsta par savu kundzēni vēl trakākas lietas.

—    Nu, ko tad šie melš?

—    Viņi saka, jaunā kundzene esot ragana, — Donāts nočukstēja, bailīgi skatīdamies apkārt.

Gaidis sirdīgi savilka sirmos uzačus. Vēl niknāk iegai- lējās viņa vienīgā acs.

—    Es jau tā domāju, — viņš noteica, īgni kodīdams sirmās ūsas. — Ragana vien ir, vai nu citādi tā būtu mūsu kungu tā apbūrusi, ka viņš nezin vairs ne vakara, ne rīta.

Brītiņu abi klusēja. Tad sāka runāt Gaidis:

—    To nu gan vajadzēs ziņot kungam! Varbūt tam atvērsies acis. Ko tad īsti šie stāsta? — Viņš pētoši paskatījās Donātā. Tas kaunīgi noplātīja muti un rokas:

—    Stāsta daudz ko, — viņš gari novilka, — bet es, Gaidas tēv, lāgā neklausījos, un tā ij nepalika prātā.

—    Laikam ņēmies ar meitām? To es tev saku, puis, ar meitiešiem nepinies: tas nenes labu, — Gaidis noteica, stingri pavērdamies leitim sejā. Donāts pietvīcis nokāra galvu. — Nu labi, — vecais viņu mierināja. — Vajadzēs iet pašam paklausīties, lai zinu, ko kungam pastāstīt.

Donāts vairīdamies pakratīja rokas.

—    Vai, Gaidas tēv, viņi no tevis baidās un, ja atnāksi, par tādām lietām nemaz nerunās. Zini ko? — Leitis atkal pieplaka vecajam pie auss. — Man kas labs ienāca nupat prātā: virtuves dibena sienā ir mazas durvis, tām priekšā liela lāde, un aiz durvīm kāpes, pa kurām ķēkšas agrāk kāpušas tornī, nesdamas sargiem ēdienu. Mums vajaga piekļūt tām durvīm no torņa puses, tad varēsim visu labi sadzirdēt.

* *

Otrās dienas pievakarē abi Gundara karavīri klusi nozuda no kalpu zāles. Donāts rādīja vecajam tumsā ceļu. Gaidis kāpa tam paka], sirdīgi rūkdams un laiku pa laikam laizdams spļāvienu. Un, nokļuvis pie aizsprostotām virtuves durvīm, nosēdās uz pēdējās kāpes, smagi nopūzdamies.

Aiz durvīm bija dzirdamas skaļas valodas. Tad kāda sievietes balss bailīgi iesaucās:

—   Jēzus, Marijai Kas tur tik smagi pūta?

—    Laikam kāda nelaikā mirušā dvēsele, — klusi un svinīgi atteica otra balss un, palikdama vēl klusāka, piebilda: — Varbūt tas pats Kazimirs. Viņš mūsu pilī daudziem rādījies.

—    Kas tas par Kazimiru? — jautāja trešais, pēc balss spriežot, jauneklis.

—    Nu, mūsu pana vanadznieks, kas priekš trim gadiem ziemas mēnesnīcas naktī nolēca no tā paša torņa, kurā agrāk veda tieši no šejienes akmeņkāpes.

—    Kāpēc tad viņš tā? — ierunājās atkal jauna baiss.

Brītiņu neviens neatbildēja. Tad vecā balss sāka stāstīt:

—     Nabaga zēns bija iemīlējies mūsu kundzenē. Toreiz viņa vēl bija pusaudze, bet uz puišiem tikpat traka un delverīga kā tagad. Kazimirs bija guculis, no mazām dienām radis apieties ar Karpatu vanagiem. Tāda vanadznieka nebija nevienam panam visā Sandomiras vojevodistē. Medību piekūns tam klausīja ik vārdu kā suns savam saimniekam. Kungs bija iemīļojis Kazimiru kā dēlu; kundzene, no pils izjādama, vienmēr ņēma līdzi. Un kā jau mūsu panai tāda daba — patrakoties te ar vienu, te ar otru hlopu, ja nav pie rokas smalkāka kavaliera, šie abi jāj vienu, jāj otru reizi, bet Kazimirs paliek arvien bālāks, nenolaiž no kundzenes acu un kā kucēns tek tai visur nopakaļus. Panai vējš galvā, un drīz jau viņai sāk jāt līdzi zirgu puisis Vladeks. Vanadznieks staigā apkārt pusmiris, bet šī vairs ne acu nepagriež. Paiet rudens, pienāk ziema, un mēs jau sākām domāt, ka kundzenes glāsti būs Kazimiram pie- mirušies. Arī no vaiga tāds spirgtāks jau izskatās.

Te kādu rītu viņš pienāk man klātu pavisam bāls un aizgūdamies saka: Stanislav, es redzēju pa mūsu kundzenes logu izlecam pagalmā baltu vilcēni!

Es atsaku: vai redzēji vai neredzēji, turi muti; ja izdzirdēs vecais pans, tev izgriezīs mēli. Viņš paskatās mani trakām acīm un aiziet. Otrā dienā dzirdu to pašu no cita-? mutes: sargi dievodamies stāsta — šie redzējuši pie pils- vārtiem gluži baltu vilku ar melnām muguras krēpēm. Sēdējis sniegā un kaucis, skatīdamies mēnesī. Kad viens no sargiem noliecies pār valni, lai kaucēju pacienātu ar šāvienu, vilks paskatījies viņā dzeltenām acīm, nosmējies cilvēka balsī un pazudis kā ūdenī.

—    Svētā Dievmāte, — ievaidējās sievietes balss, — tā jau būs bijusi mūsu kundzene! Neba velti viņai dzeltenas raganu acis.

Stāstītājs iesāka no jauna:

—    Atnāk mūsu ļaudis no pilsētas, stāsta vēl trakākas lietas: žīdu drēbnieka Leizera sievai, skrienot rīta stundā pie rabīna ar saslimušu bērniņu, pielēcis uz Ķēniņa ielas klāt balts vilks, izrāvis mazo žīdēnu rio rokām un laidies projām. Zīdene tā pārbijusies, ka palikusi bez valodas un sākusi kliegt tikai pēc laba brītiņa. Saskrējuši glābēji, bet bijis jau par vēlu: asiņainās skrandas atrastas vecajos kapos, bet no paša bērna ne kauliņa.

—    Lai mūs pasargā visi svētie eņģeļi, — sievietes balss raudulīgi nopūtās. — Lai arī žīda bērns, tak jau cilvēks vien ir bijis. Ak, tavu negantniecil

—    Tas vēl nav viss, — stāstītājs nokāsējies turpināja.

—   Otrā naktī ar vilkaci sastapies baznīckungs Ambrozijs, iedams uz rīta dievkalpojumu. Nezvērs meties šim virsū, bet ksendzs paspējis ar visu nobīli vēl piesaukt Jēzu Kristu, un tā uzreiz vilkacis atkritis puslēcienā, kā atsities pret neredzamu mūri. Nošņakstinājis zobus, atsēdies sniegā un sācis gaudot, skatīdamies ksendzā dzeltenām cilvēka acīm. Tas sācis atmuguriski kāpties atpakaļ, tā ticis līdz ielas stūrim un tad devis kājām vaļu. Bijis tā pārbijies, ka palicis slims un sagulējis divas nedēļas.

—    Vai Dieviņ, vai Dieviņ, — sieviete vaidēja, — brukt virsā svētam baznīckungam! Par tādām negantībām viņu vajadzētu sadedzināt uz lēnas ugunsl

—    Tu solījies mums stāstīt par vanadznieku Kazimiru, — jaunā balss nepacietīgi ieminējās.

—    Pagaidi, tūliņ jau būs, — stāstītājs atbildēja.

—     Izdzirdīs par ksendza nelaimi, Kazimirs aizgāja pie viņa un dabūjis apsvētītu sudraba lodi, jo tikai tādas ķer sātana klaušiniekus.

—    Tā jau saka, — sieviete iekrita valodā, — visas citas nākot atpakaļ un ķerot pašu šāvēju.

—    Kuš, Jagna, nejaucies starpā! — jaunais rājās.

—    Un tā šis dabūjis to sudraba lodi, ielādējis savā musketē — kungs viņam to jaunās modes bisi uzdāvinājis par labu dienestu — un ik naktis klīst pa pilsmūri, gaidīdams vilkaci. — Bet tas, kā nojauzdams sliktu, nerādās. Kazimirs paliek mierīgāks, tāpat, mēs tie citi; sak, varbūt no tiesas būs bijis tikai tāds pasirmāks vilks — to ziemu viņi bija uzklīduši lielos baros, laikam no Karpatiem nākdami. Te vienā naktī atkal dzird aiz vārtiem vilka kaukšanu. Kazimirs lec augšā — viņš gulēja man turpat blakus, lielajā saimes istabā, — ķer savu musketi un tāpat basām kājām, tikai uzmetis plecos kažociņu, izmetās pa durvīm. Es vēl nosaucu pakaļ, lai apdomājas, var notikt liela nelaime, bet šis pat neatskatījās atpakaļ. — Sāku ģērbties arī es, trūkstas augšā citi gulētāji; te uzreiz dzirdam bises šāvienu un sargu klaigas. Izskrienam uz mūra — sargs tā nobijies, ka nevar parunāt, tikai plāta rokas. Prasām, kur vilkacis. Vilkača nav. — Esot aizbēdzis — sargs nobubina. Kur Kazimirs? — es prasu.

—    Esot iekliedzies, nometis musketi, sacīdams, ka sašāvis kundzēni un ka šim tā kā tā esot pienācis gals. Aizskrējis prom pa mūri uz torņa pusi. Ejam turpu, — stāstītājs nokāsējies turpināja, — saucam Kazimiru vārdā. Neatsaucas. Uzkāpjam tornī — nav arī tur. Te uzreiz dzirdam žēlu kaukšanu. Mums pārskrien drebuļi, skatoties lejā: Kazimirs guļ augšpēdus pie torņa pamatiem, izpletis rokas, bet netāļu no viņa atsēdies sniegā balts vilks, pacēlis labo priekškāju un skatīdamies uz mums, kauc tik žēli un reizē tik savādi, ka izklausās pēc raudošas sievietes balss. Mēs sākām ūjināt — nelīdz; skaitām tēvreizi — vilks, lēkdams uz trim kājām, atiet gabaliņu tālāk, atkal apsēžas un kauc savu žēlo kaukšanu kā suns, ko dzen projām no mājas.

—   Redzi nu, tai negantniecei laikam bija palicis Kazimira žēl, — sievietes balss iekrita stāstītājam valodā.

—   Var jau būt. — Un tā, klausoties vilka žēlabās, mums sāk atslābt bailes, un mēs ar Vladeku sameklējām virvju kāpnes — varēja arī pa vārtiem, bet baidījāmies iet modināt vojevodu, bez kura ziņas naktī nedrīkst atslēgt vārtus. — Nolaižamies pa kāpnēm pie Kazimira, tas vairs nepūš: lēkdams zemē, bija atsities ar galvu pret torņa pamatiem. Vladeks paņem šo uz pleciem un tusnīdams sāk traukties augšup. Es kāpju beidzamais un pusceļā atskatos atpakaļ: vilks klibodams aizlec gar mūri un pazūd aiz lielā dienvidu torņa.

—    Kur ta citur, — sievietes balss nikni novilka, — tam tornim iepretim jau ir kundzenes istabas.

—   Tonakt saimes telpās neviens neaizvēra acu. Rītā dzirdam no istabenēm, ka kundzene staigājot pārsietu roku: esot sakodis kucēns, ar kuru šī spēlējusies. Mēs gudrojām, sak, vajadzētu saņemt dūšu, iet pie vojevodas un —

Noklaudzēja virtuves durvis, un stāstītājs apklusa pusvārdā. Bija dzirdamas jaunas balsis, un sākās citas valodas.

* *

Gundars uzmodās no miega ap saules lēkta stundu, un visa istaba likās pielijuši zeltaina mirdzuma. Pie durvīm kāds dauzījās.

—    Kas tur? — kņazs iesaucās.

—   Es, Gaidis, — atsaucās vecā Slavutas uzrauga balss.

—    Nāc iekšā, — Bogislavs jautri noteica.

Gaidis ienāca, paklanījās un sāka mīņāties, grozīdams rokās cepuri.

—    Nu, ko labu teiksi? Ko tu tik drūms? — kņazs jautāja.

Gaidis atvilka elpu, saņēmās un sirdīgi izgrūda:

—    Kungs, viņa ir ragana,

—    Kas?

—    Šejienes kundzene. To saka visi pils kalpi.

Gundaram saskrēja sejā dusmu bālums. Kodīdams lūpas, viņš aizžņaugtā balsī teica:

—    Ja tu nebūtu mana vectēva cīņu biedrs, es liktu tevi nopērt. — Kā tu iedrošinies melst tādas lietas par voje- vodas meitu, kurš mūs uzņēmis kā mīļus ciemiņus?

Gaiža sirmās ūsas nikni saspurojās.

—    Kungs, es nemeloju; ja neticat man, prasāt Donatam! Skraidot apkārt vilka izskatā, tad reiz šauta ar sudraba lodi, kas ķērusi labo roku. Rētai vēl tagad vajaga būt saskatāmai. Nākamnakt apskatāties paši, tad redzēsiet, ka es runāju patiesību.

Kņazs nosarka. Tad saslējās un izgrūda caur zobiem:

—    Ej!

Gaidis paklanījies pazuda aiz durvīm, tās spītīgi aizcirzdams.

Dusmās vīstīdams dūres, Bogislavs skatījās durvīs, aiz kurām bija pazudis vecais kareivis.

Ausīs šalca un dunēja sabangotās asinis, bet zeltaini sārtā blāzma, ar kuru bija pielijuši istaba, tagad likās asiņaina un drausmīga, un kņazs neviļus pievēra acis. Bet nežēlīgais gaismas mirdzums spiedās cauri plakstiņiem.

Vai vectēva kalps būtu melojis? Tas likās neticami. Gaidis bija īgns un parupjš, toties bezgodis nekad. Bet tikpat neticams šķita viss tas, par ko bija runājis sirmais vienacis.

Saķēris galvu, Bogislavs pirkstiem spieda ciet acu plakstiņus, vairīdamies no asiņainās rīta blāzmas, bet tā sārtoja plaukstas un lija tām cauri, vēl vairāk satraukdama mocošo šaubu plosīto dvēseli. — No gaismas mirdzuma sāka nirt ārā baisīga nezvēra purns atņirgtiem zobiem un svilinoši karstu plēsoņa elpu, un zvērošām, dzeltenām acīm, kuru skats stindzināja locekļus un prātu un lika sirdij nodrebēt ledainās šausmās. Tad nezvēra asiņainie zobi aizcirtās ciet, riebīgais purns sāka sairt un gaist un beidzot izzuda asinssārtās gaismas mirdzumā,

Palika tikai nezvēra acis — divas dzeltenu liesmu spoles, kas nikni zvēroja. Pamazām izgaisa no tām niknums, liesmu spoles plēnēja un dzisa, sairdamas dzeltenās uguntiņās, ap kurām sāka veidoties nāves bāla seja sarkanām lūpām, melnām matu cirtām un neticami garām skropstām, kas lēni laidās lejup, nodzēsdamas zeltainās acu uguntiņas.

Iestenēdamies Bogislavs streipujoja atpakaļ, atsitās durvis un, apgriezies apkārt, ieraudzīja Mariju, kas, jautri smiedamās, iebruka istabā, metās jauneklim ap kaklu un noskūpstīja viņa lūpas, — turpat pie Bogislava redzokļiem blāzmoja viņas acu zīles, pilnas zeltota mirdzuma, kas likās nākam no bezdibeņu dziļumiem.

Bogislavs apskāva meiteni, spiezdams savu karsto seju viņas matos, no kuriem nāca prātu mulsinošs aromāts. Sirds kļuva gaiša un viegla, dvēseli mitējās mocīt rēgi, un rīta blāzma bija atguvusi agrāko zeltaino mirdzumu.

Tad atkal sāka atgriezties šaubu mokas. Sākumā nemaz nemanāmas, viltīgas un ļaunas — tās zagās no jauna klāt un modināja Bogislavu zagšus šad un tad uzmest meitenei pētošus skatus; tie slīdēja pa bālo seju, visilgāki uzkavēdamies pie lūpām, kas bija sarkanas kā tikko cirsta brūce, no kuras vēl tikai taisās līt asinis. Tad pētīdami zagās tālāk, pārlēkdami no pleciem uz meitenes rokām, mazām, mīkstām rociņām, un, apstaigājuši sārtās plaukstas un vāros pirkstiņus, līda atpakaļ, lai bikli pētītu roku locītavas, vai pie tām nav saskatāms kāds baltumiņš, sen aizdarījušās rētas zīme.

— Balta zīmīte, ko var atstāt i jautra kucēna zobi, i lodes pieskāriens.

Nē, nekas nebija saskatāms. Un Bogislavam atkal sāka atplaukt sirds, aizdzīdama projām šaubas kā riebīgas un pļāpīgas vecenes.

Sēdot pie pusdienu galda, viņas atlīda atpakaļ, lika spiegojošiem skatiem atkal staigāt pa meitenes rokām, un tad kumoss, ko Bogislavs cēla pie mutes, piepeši apstājās pusceļā.

Marijas rokas locītavā, turpat, kur beidzās delna, vizēja neliels balts plankumiņš.

Jauneklim aizrāvās elpa, deniņos kāds neredzams sāka ašā steigā sist ar dunošu āmuriņu. Un acis iepletās platas — uz mirkli, tikai vienu pašu mirkli tām bija licies, ka meitenes seju aizēno riebīgs, asinīm notašķīts vilka purns, kura dzeltenajām acīm bija stindzinoši liesmains skats.

—    Kas tev vainas? — Marija ievaicājās, ieraudzījusi nāves bālumu jaunekļa sejā. Tad pamanīja šausmas viņa acīs; to skati nepaguva laikā atzagties nost, sākdami mētāties kā notverti spiegi, un meitene aši norāva no gald i roku. Viņas sejā sārtums sāka cīnīties ar bālumu. Asins- sarkanās lūpas sakniebās, tad pavērās vaļā — cauri tām pavizēja mazi, asi zobi.

—    Ko tu skaties kā negudrs? — iešņācās satracinātas sievietes balss, kurā skanēja bezprātīgs niknums. Tad nodārdēja apgāzts krēsls, nošķinda zemē notriekts sudraba šķīvis, ieklaudzējās nikni aizcirstās durvis — un Bogislavs palika viens pats plašajā ēdamzālē bāls kā linauts, un stīvi vērdamies tai vietā, kur bija sēdējusi sieviete ar rētu labās rokas locitavā un lūpām, kas bija kā tikko cirsta brūce, no kuras taisās plūst asinis.

Tonakt Bogislavs gulēja viens pats savā istabā, iepriekš cieši aizbultējis durvis. Naktī viņu māca ļauni sapņi un likās, ka pie durvīm kāds skrāpējas, nikni un reizē žēli smilkstēdams. Uztrūcies augšā no murgiem, viss nosvīdis, Bogislavs pukstošu sirdi klausījās. Viss bija un palika klusu. Aiz loga vizēja ziemas nakts, un vienīgais troksnis, ko jauneklis varēja sadzirdēt, bija viņa paša sirds skaļā pukstēšana.

* * *

Rītā sastopoties, Gundaram bija bāla seja un meitenei piesarkušas acis un saburzīti plakstiņi. Bet, lūpām atveroties — tās viegli drebēja —, acu skropstas uzlidoja augšup lepni un brīvi kā agrāk, atsegdamas acu dzelmes, kas tagad likās satumsušas, jo viņās vairs nemanīja zeltaino uguntiņu.

—    Kas tev vainas, un kāpēc tu vakar biji tik savāds?

Bogislavs nezināja, ko atbildēt. Lūpas velti meklēja

vārdus, bet sirds iesmeldzās sāpju žēlumā, redzot acis, kurās asaras bija izdzēsušas agrāko blāzmaino mirdzumu.

—   Tu negribi sacīt? Nu, tad es pateikšu pati: tev kāds būs izstāstījis kalpotāju pasaciņu par balto vilkaci, kas naktīs lecot ārā pa manas istabas logu un skraidot apkārt, baidīdams sargus un baznīckungus. Sīs pasaciņas dēj mans tēvs lika suņiem norldīt divus nekaunīgus hlopus, kas bija iedrošinājušies iet pie viņa par mani, Sandomiras vojevodas meitu, sūdzēties. Tenku stāstītājai izgrieza mēli, lai viņa nekad vairs nevarētu melst par savu kundzēni. Vai tiešām tu, ķēniņcilts mantinieks un Padovas students, esi tāds nelga, ka vari ticēt pasakām, kurām tic vecas sievas un mazi bērni, un arī varbūt viens otrs prātu izdzīvojis vienacains karavīrs?

Marija lepni saslējās, ieurbdamās Bogislavā niknām acīm, kurās dega dzeltenas ugunis.

— Tu klusē? Tātad tu tici traku veču un muļķa veceņu pasakām vairāk nekā man, ko pats vēl nesen sauci par savas sirds ķēniņieni. Lai arī tā būtu. Man nav žēl mīlas, tikai kauns, ka vecā kņazu ciltī var rasties vīrs, kam vēl hlopu padoms un bērna prāts.

Apdedzinājusi Bogislavu ar savu dzelteno acu ugunīm, Sandomiras kundzene vēl lepnāk saknieba lūpas, spītīgi iecirta galvu un taisījās iet. Un tik daiļu to bija padarījis aizvainotais lepnums un kundzisku asiņu spīts, ka jauneklis nokrita pie meitenes kājām, skūpstīdams viņas svārku malu. Un, pacēlis augšup seju, lai pavērtos meitenē, Bogislavs pamanīja turpat pie saviem redzokļiem zeltainas acis, kurās smaidu liesmiņas steidza žāvēt asaru lāses. Ap kaklu tam apvijās maigas rokas un prātu samulsināja

naktsmelnu matu aromāts.

* *

Naktī Donāts uztrūkās no miega, jo tam bija licies, it kā dzirdētu Slavutas karakalpu telpas tuvumā vilka gaudošanu, pilnu gaviļu prieka un asinsalkas. Baiļu pārņemts, tas steidza modināt Gaidi, un abi palika nomodā līdz trc- šiem gaiļiem, ausidamies, vai atkal neatskanēs Donāta dzirdētā vilka balss, un tās vietā dzirdēdami tikai kaimiņu gulētāju krākšanu. Izrājis Donātu par niekkalbi, Gaidis pagrieza tam muguru un likās aizmidzis. Bet miegs tonakt bēga no vecā karakalpa acīm, un arī ausis palika nomodā. Un, kaudamies ar savām smagajām domātn par jaunā kunga nevarību un vecā kņaza novēlējumu, sirmais kareivis, kam bija lūša dzirde, izstiepis roku, sataustīja zobenu un nolika to sev blakus pa grābienam, jo bija ma- tījis pie durvīm kādu skrāpējamies. Vai tā bija pele vai kas cits, to nevarēja krācēju vainas dēļ sadzirdēt.

Sandomiras pilī atlēkšoja vienā pašā diena trīs jātnieki ar vēstīm priekš kņaza Gundara. Vienu zirdzinieku bija sūtījis Zamoiskis, otru — pats Sandomiras vojevoda. Zamoiska jātnieks nesa ļaunas ziņas — pātera Celestina rakstītu vēstuli, kas, raidīta Gundaram uz Zamosci, bija nokavējusies ceļā. Pāters ar pilnmēneša seju gaudās, ka sākumā labi ievadītā lieta esot atdūrusies pret lielām grūtībām: hercogam Fridriķim nākuši diezin kādā ceļā zināmi Gundara un viņa draugu nodomi, bet tas vēl neesot tas ļaunākais — Zemgales zemnieki dumpojoties un dedzinot muižas, un notvertie nemiernieki stāstījuši, ka viņi gaidot pārnākam savas senās ķēniņu ģints pēcnācēju, kuram valdot nebūšot neviena kunga, tikai brīvi savas zemes arāji. Hercogs atsūtījis Varšavas galmam garu sūdzības rakstu, un Ketlera pusē gribot nostāties arī daudzi leišu kungi ar pašiem Radziviliem priekšgalā. Varšavā jau ieradušies viņu delegāti, kas prasot bargu ķēniņa tiesu par dumpīgiem zemniekiem un viņu kūdītājiem, kas sākoties nākuši ar kņaza Gundara ziņu.

«Mīļais dēls,» pāters rakstīja, «kaut Tu zinātu, cik lielas tagad manu sirdi pārņēmušas bēdas, jo viss var būt, ka tas Kungs nolemj, lai baznīcai šoreiz ietu secen viņas likumīgā daļa un Tev Tavu sentēvu mantojums. Brālis Antonijs, šis lielais taisnības kareivis un ķēniņa biktstēvs, kura padomam citkārt bieži klausījis mūsu gudrais valdnieks, vēl gan nezaudē cerību, un lai svētā jaunava un visi eņģeļu pulki sekmē viņa gaidu piepildīšanos. — Būtu labi, mans dēls iekš tā Kunga, ja Tu atsūtītu mums kādu rakstu, viņā apzvērēdams ar savu kņaza vārdu, ka vairies pat no domām par Zemgales zemnieku brīvlaišanu un tamlīdzīgām lietām, kas var satricināt ķēniņvalsts pamatus. Tas gaužām atvieglotu pāteram Antonijam un arī man grūto cīnīšanos Tevis labad un rādītu hercoga un Radzivilu sabiedrotiem Lietavas kungiem, ka Tu neesi nekāds anabap- tists, dumpīgu zemnieku musinātājs, līdzīgs bezgodim Minceram un citiem mantas kopības un visu kārtu vienlīdzības sludinātājiem, bet dižciltīgs vīrs no vecas ķēniņu ģints.

Ja arī Tev, dēls, būtu ienākušas kādreiz prātā tādas aplamības,» mūks rakstīja vēstules beigās, «tad izmet viņas no savas galvas, kurai citādi var paiet secen hercoga cepure! Katrai ļaužu kārtai šajā saulē no paša mūžības ceļu lēmēja nolemts savs liktenis. Vienai lūgt Dievu par citiem, otrai valdīt un karot, trešai tirgoties, bet ceturtajai strādāt un vairoties, lai tīrumiem būtu arāji un augstākām šķirām apakšnieki.»

Otrā — Mnišeka rakstītā vēstule nesa Bogislavam līdzīgas vēstis. Vecais Sandomiras vojevoda stāstīja, ka, cīnīdamies viņa labā, esot apbraukājis vai pusvalsts un tagad uzturoties Varšavā, lūkodams dabūt galma ļaudis Gundara pusē.

«Tā ir iespējama lieta, mīļo znot, bet Tu pats zini, ka cilvēks nekā negrib cita labā darīt par velti. Tādi paši cilvēciņi ir arī ķēniņam tuvākie ļaudis, no kuriem dažam labam liela ģimene, bet pagrūtāka iztikšana, sevišķi tiem zviedru augstmaņiem, kas, turēdamies pie katoļu ticības, bijuši spiesti atstāt savu zemi un tagad mitinās no ķēniņa Zigismunda žēlastības. Viņi spēj daudz, bet sāks nopietni rīkoties tikai tad, ja Tu dosi tiem noteiktus solījumus. Es domāju, mīļo znotiņ, ka vajadzētu gan solīt, jo Tev pašam tak vienalga, kas kalpina Zemgales blopus — vācu kungi vai mūsu šļahtiču dēli, vai no Zviedrijas padzītie plikadīdas. Ja tikai pani Tev labi klausa, dod godu savam hercogam un stingru roku savalda zemniekus, kas tagad palikuši spītīgāki visās valsts malās. Gudri ļaudis saka, ka tas nevēstot mūsu kārtai nekā laba, bet briesmīgus hlopu karus un pastardienas tuvošanos.»

Līdzīgi pāteram Celestinam, Mnišeks savas vēstules beigās brīdināja mīļo znotu no bīstamajām anabaptistu mācībām, par kuru piekritēju Ketlera un Radzivilu aģenti cenšoties nostādīt ķēniņa acīs Gundaru.

Lasot vēstules, arvien drūmāka kļuva Bogislava seja. Atbalstījis galvu uz rokas un stīvi vērdamies logā, aiz kura zvīļoja ziemas debesis, viņš sajuta zodā vieglas sāpes. Pacēlis plaukstu pie acīm, Gundars sāka skatīties, un piepeši acīs sakāpa viegls sūrums.

Pirkstā zvīļoja Nameja gredzens, plats un senlaicīgs, un uz viena no izplestajiem vanagu spārniem bija redzama maza asins pilīte.

Jauneklis pagrieza pret vakarblāzmu senča gredzenu. Nikni iegailējās sudraba pineklā savijušos zalkšu pāris, bet zelta vārpu vaiņags pielija pilns sarkana mirdzuma, un sārts bija kļuvis arī zeltotais vanags, tiekdamies aizlidot debesu izplatījumā. Tagad tas likās guris un ievainots, jo vienā viņa spārna galā vizēja asinspilīte, sarka

no numā sacenzdamās ar abu zalkšu acīm, kas bija darinātas no maziem rubīniem.

Gundara sirds sažņaudzās asās sāpēs. Kopš Zamosces pils dzīrās viņš bija ieslēdzis sirdī Sandomiras kundzēni, Zemgales vanags līdz ar Nameja gredzenu tam bija izlidojis no prāta un vectēva novēlējums no atceres.

Sāka mākt kauns un smeldzošs žēlums. Vieglais sūrums, kas bija nemanot sakāpis acīs, pārvērtās asarās, kurām sekoja raudu elsas.

Kņazs Gundars raudāja, spiezdams pie lūpām gredzenu un juzdams uz tām viņa vēso sudrabu.

Slavutas kņazam paceļot asaru miglotās acis un paveroties logā, aiz kura lidoja sniega pārslas, viņš ieraudzīja iejājam pils pagalmā trešo jātnieku, kas viss bija aplipis sniega putekļiem.

Pie durvīm pieklauvēja. Gundars, izslaucījis acis, atsaucās. Kāda roka vēra durvis, un kņazs Bogislavs ieraudzīja Gaiža sirmūsaino seju ar tatāru zobena rētu virs kreisajiem deniņiem.

—    Kas ir, Gaidi? — kņazs ierunājās.

Vecais karakalps nokāsējās un tad teica ar aizžņaugtu kaklu:

—    Kungs, tur ir atjājis kāds zēns, kas runā tavu tēvu mēlē un sakās nākam no Zemgales.

Ar vienu lēcienu Bogislavs bija kājās.

—   Ved šurp! — viņš teica, un balss tam savādi drebēja. — Ved taču šurp, tūliņ, acumirkli, — kņazs aizgū- damies runāja un, pats nezinādams, kāpēc, sāka apjozt zobenu. Bet drebēja rokas un arī portupeja, ko tas turēja trīcošos pirkstos.

Gaidis pazuda un atgriezās pēc brītiņa, vezdams sev līdzi jaunu zēnu, pie kura matiem un karavīru tērpa vēl lipa klāt ledus piles un sarmas putekļi. Aiz noguruma jaunais kareivis tikko turējās kājās. Bet acis dega, seja blāzmoja, un, piestreipuļojis kņazam klāt, viņš nokrita ceļos, apkampdams Gundara ceļus un vērdamies no apakšas Bogislavam sejā mirdzošām, padevīgām acīm.

—    Kungs, — viņš runāja, — es nāku no Zemgales, lai apsveiktu savu ķēniņu. Tu izskaties tāds pats, kādu es tevi tiku redzējis dažu labu nakti un kādu tevi sentēvi un tēvi redzējuši. Bet kāpēc tev nav galvā vārpu vaiņaga, un kur tavs purpura mētelis, kāds tev bija plecos, kad es tevi skatīju sapņos, auļojam karapulku priekšgalā pāri šalcošiem egļu mežiem, un tava baltā rumaka krēpes skāra pašus padebešus?

Runātājam bija zilas acis, mīksti linu mati un uz lūpām gaišs bērna smaids. Un vārdi, kurus tas runāja, likās Bogislavam kā lakstīgalas pogošana pavasara naktī, ko jauniešiem klausīties neapnīk.

Bogislavs, viss starodams, vērās zēna sejā.

—    Kungs, tagad tu nāksi atpakaļ Zemgalē, — Kaspars lūgdamies teica. — Zēni un vīri redz tevi sapņos, un vectēviem neapnīk stāstīt bērniem par viņiem laikiem, kad tu vēl valdijis savā pilī Tērvetē un Zemgales lauku arāji vēl nebijuši vācu kungu klaušinieki. Tos laikus neatceras pieredzējis neviens, un tomēr atmiņa par tiem deg visu tevis gaidītāju sirdīs. Kungs, nāc atpakaļ, nāc pie taviem ļaudīm, kas tevi gaida, iedami svešu kungu gaitās un vēl pirms gaiļiem steigdami savas rijas kult! Arājs domā par tevi, iedams pakaļ arklam, sējējs, kaisot zemē sēklu, piemin tavu vārdu, un meitenes daiņo par tavām kaujām, kurās tavs zobens pļāvis vācu rindas kā pļāvēja vienrocis rudzu lauku. Nāc mājās, visu gaidītais zemnieku ķēniņ, jo tautas acis ir izraudātas sausas, tevi atceroties, un sirdis izsāpējušas, sērojot pēc tevis un tiem laikiem, kad katrs bija brīvs arājs sava paša tīrumā. Zemnieku ķēniņ, nāc atpakaļ pie savas tautas, dari vieglu viņas bēdu rūgtumu un liec zelta vārpu vaiņagu no jauna sev galvā par zīmi. ka tu esi Zemgales kungs, un dari visus atkal brīvus kā senlaikos!

Bogislavs klusēja, uzlicis Kasparam abas rokas uz gaišcirtainās galvas un kā gurumā pievēris acis. Tad pacēla valgās skropstas, saslējās un teica:

—    Man tagad ir tā, it kā es būtu līdz šim sapņojis Jaunu sapni. Mans svešais brāli, tu biji kā gaismas putna balss, kuru dzirdot bēg un pazūd visi rēgi. Tu esi gājis meklēt senu ķēniņu; mana mūža novēlējums ir senas ķē- niņvalsts meklēšana. Cejā mēs abi esam satikušies: iesim abi kopā meklēt brīvo Zemgali, vienalga, vai turp vestu slavas vai moku ceļš!

* * *

Kad Sandomiras kundzene naktī devās kņazu apciemot, tā izdzirda aiz Bogislava istabas durvīm skaļas valodās uu giiezās atpakaļ. Un, litā alkal dodamās turpu, vairs neatrada meklēto.

Sargi stāstīja, ka Slavutas kņazs ar saviem karakalpiem un svešo jātnieku, kas vakar ieradies kā trešais, jau pirms saules lēkta izjājis pa pils vārtiem. Vārtu sargs no aizjājēju valodām izpratis tikai vienu: viņi runājuši par Varšavu.

XI

Netīrā Varšavas krodziņā pie krūkām apkrauta galda bārdaini karakalpi dzēra un dziedāja par kaujām, kurās tie bija cirtušies līdzi, un meiteņu skūpstiem un skaistu sievu glāstiem, kas iereibina vēl vairāk nekā vecs ungāru vīns. Par ķēniņu Zigismundu, kam magnāti negrib klausīt, un par veco Zamoiski, kas aizvedis savus karapulkus līdz pašai Donavai. Viņi dziedāja rupjām, nodzertām balsīm, ar dūrēm un liepas kausiem dauzidami nosūbējušo ozola galdu, un galds, kannas un krūkas smagi drebēja kā aizsalis purvs Belovežas mežā, kad tam baurodams auļo pāri noputojušos sumbru pulks.

Karakalpi dzēra un dziedāja, bet aiz mazās, ar ledu no āra klātās, no iekšpuses kvēpiem noķepušās loga rūts auroja un kauca putenis, griezdams kopā kupenas līdz pat krodziņa jumtam, un skurstenī žēli gaudoja raudulīgais janvāra beigu vējš.

Tikai par vienu nedziedāja noreibušie karakalpi, un, to atceroties, smagi slīga lejup viņu galvas un rokas žņaudzīja zobenu rokturus. Viņi nemēģināja dziedāt par savu kungu, kaut gan par viņu smējās un runāja visos Varšavas krogos, pilīs un iebraucamās vietās, jo ķēniņš Zigis- munds bija saaicinājis magnātus un šļahtu uz seimu Varšavā, un jaunā galvaspilsēta bija kļuvusi divkārt bagātāka ļaudīm. Vieni paši Radzivili bija atveduši divi tūkstoši bruņotu kalpu, un Potockiem, Višņeveckiem un Ko- ņecpoļskiem to nebija daudz mazāk.

Visa Varšava bija muižnieku un karakalpu pilna, un kausi un zobeni šķinda visās rezidences malās. Visur skanēja valodas un tika stāstītas raibas dēkas par veciem un jauniem kariem. Jauns karš jau patiesībā bija sācies, jo ķēniņš Zigismunds bija saķildojies ar savu stūrgalvīgo tēvoci Zēdermanlandes Kārli, kura zviedri dzina vājos poļu garnizonus ārā no Vidzemes.

Paši raibākie nostāsti, kas gāja no mutes mutē, tika stāstīti par jauno Slavutas kņazu Gundaru, kas ar veciem, it kā nezin kāda pagānu ķēniņa rakstītiem dokumentiem iecerējis tikt Zemgales hercoga godā un pratis pat iegūt kanclera Zamoiska labvēlību. Nepacietīgs un aušīgs be? mēra — Slavptas kungs sācis sūtīt uz Zemgali musinātājus, kas kūdījuši turienes zemniekus slepkavot muižniekus un hercoga Fridriķa ierēdņus, apsolīdami dumpiniekiem, ka, ticis par Zemgales hercogu, kņazs Gundars tiem atlaidis visas klaušas un nastas, padzīs visus kungus un dzīvos pats viņu vidū kā līdzīgs starp līdzīgiem.

Par laimi, šiem negudrajiem plāniem laikus nākts uz pēdām, un hercogs steidzies žēloties ķēniņam; seimā pa otram lāgam žēlojies par Gundara aplamībām hercoga sūtnis, atvezdams jaunus, smagus apvainojumus pret Sia- vutas kņazu un ar tiem pierādīdams magnātiem, ķēniņa uzticības vīriem un visai šļahtai, ka Gundara rīcība apdraud visu Polijas valsts iekārtu, jo, kļūstot brīviem Zemgales hlopiem, tās pašas tiesības sāks sev prasīt arī Vidzemes, Zemaites, Lietavas un citu zemju hlopi un, ja nedos ar labu, ņems ar cirvjiem, sarkano gaili un sekumiern.

Un mirdzošos, zeltšūtos kuntušos tērptie pani nicīgi viebās, runādami par aušīgo kņazu, un lika pirkstu pie pieres. — Muižniekam un pie tam vēl no vecas kņazu cilts, ja tas bija sācis aizstāvēt tik trakas lietas, droši vien galvā kaut kas nebija vairs kārtībā.

Toties paniem plauka smaidi sejās, ņirgājoties par Sandomiras vojevodu Mnišeku, kas bija iecerējis tikt Zemgales hercoga sievastēva godā un sācis Gundaram precināt savu zeltacaino Mariju, šo palaidnīgo skuķi, kas esot gatava katram mesties kaklā un, kā ļaudis melsa, nenievājot pat vanadzniekus un zirgu puišus.

Pani melsa un smējās arī par Mnišeka lielo cenšanos Gundara labā: vecais vojevoda esot nojājis septiņus zirgus, rikšodams apkārt pa valsti un visur meklēdams draugus savam nākamajam znotam Gundaram. Tas dzīvojis Sandomiras pilī pa to laiku zaļas dienas, mīlinājies ar Mariju, sūtījis zemnieku kūdītājus uz Zemgali, bet, padzirdējis, ka vecais pans dodas mājup un grib jau visā nopietnībā parunāt par kāzu dienu, kādā naktī aizbēdzis no Sandomiras, dodamies uz Varšavu, lai lūkotu iegūt citu magnātu uzticību. Par laimi, hercoga sūtnis jau bijis aizsteidzies priekšā pa to laiku, kamēr Gundars dzīvojis pa Mnišeka pili, un tā visam uzreiz pienācis gals — i Gundara plāniem par hercoga cepuri, i Mnišeka un tā radu cerībām tikt pie jaunām muižām Zemgalē: znots tam piedāvājis tikai ciema stārasta vietu, jo hlopi būšot kungi, bet par hlopietn palikšot visi šļahtiči, vienalga, vai ir vācu vai poļu asins.

Pēc neveiksmes pie senatoriem «hlopiski kruj», kā tagad visi saukāja kņazu Gundaru, bija pazudis. Viens otrs stāstīja, ka esot redzējis Slavutas panu ar tā kalpiem aiz- auļojot pa lielo Zamosces ce|u uz austrumiem: laikam tam delverim pašam sameties kauns un tagad steidzies ātrāk tikt mājās, lai Jaudis, viņa neredzēdami, drīzāk aizmirstu tā negodu. Citi melsa, ka kņazs Gundars, baidīdamies no magnātiem un hercoga Fridriķa atriebības, aizbēdzis pie aizkrāciešiem, savas ģints vecajiem draugiem, un gudrojot no Horticas bēgt vēl tālāk pie turku sultāna, lai to sakūdītu uz karu pret poļiem. No tāda jau varot visu sagaidīt.

* * *

Kņazs nebija ceļā pie aizkrāciešiem vai turku sultāna. Viņš gulēja kroga dibena istabiņā, ko tam bija ierādījis peisakainais krodzinieks, zemu locīdamies un dēvēdams viņu par «paņe grabe». Pēc Gaiža niknā brēciena, ka viņa pans neesot nekāds «grabe», bet kņazs Gundars, krodzinieks sarāvās vēl līkāks, paglūnēja, kasīdams savu sarkano bārdu, un tad pazuda kā ūdenī.

Gundars gulēja uz lāvas, ar lūša kažoku apsedzies, un sapņoja vaļējām acīm, nedzirdēdams savu kalpu valodas, kas dunēja tepat aiz zemajām durvīm, un beidzot bija aizmirsis, kur atrodas.

Nebūtībā aizpeldēja nokvēpušās griestu sijas, un to vietā sāka blāzmot mirdzoši zils debesjums ar skrejošiem mākoņu bariem un gulbju baltiem padebešiem. Izgaisa blakšu un circeņu apsēstās sienas, un ap jauno kņazu pletās nepārredzami, viļņojoši, dzelteni kviešu lauki — viens vārpu vilnis pēc otra skrēja, vējam iežūžojoties, līdz pašam apvārsnim. — Klusās lauku sētās zem nosūnojušiem jumtiem mājoja gaiši un laimīgi ļaudis, kuru rokas prata vienādi veikli vadīt arkla balstu, cilāt bisi un vēzt zobenu. — Un kviešu lauku vidū uz augsta kalna cēlās arāju ķēniņa pils, zeltotiem torņiem tālu mirdzēdama. Senā Tērvete, no kuras priekš gadsimtiem bija aizgājis svešumā lielais sencis, pazuzdams tālās kara gaitās un tomēr dzīvodams cauri laikam nn cilvēku mūžiem savu bērnu un tautas atmina.

Uzplaiksnijās un pazuda senā ķēniņpils, saules pielijuši kviešu lauki un zili mirdzošais debesu izplatījums, un sapņotāja acīm atvērās cita aina. — Kluss, liķiem un sakapātiem mirējiem nosēts kaujas lauks, baisīgi kluss, arī saules apspīdēts. Pāri kritušiem kāpa, smagi elsodams, balts kaujas zirgs asinīm notašķītiem sāniem, nesdams jaunu jātnieku. Purpura mētelis bija apmests jātniekam ap pleciem, un galvā tas nesa vārpu vaiņagu. Jātnieks steidzās cauri līķu piekaisītam klajam bez svītas un pavadoņu pulka un, aizsniedzis lauka vidu, pacēlās seglos, atsviezdams savu balto rumaku atpakaj, un Gundars ieraudzīja nāves bālu seju, kurai pāri ritēja asins lāses, jo vārpu vaiņags bija pārvērties meža rožu vaiņagā un tā dzeloņi plosīja jātnieka pieri un deniņus.

Un tik līdzīgs viņam pašam izlikās šis savādais jātnieks, ka Gundars, viss drebēdams, iekliedzās no šausmām un pamodies ieraudzīja nosūbējušos, zemos griestus, nokvēpušās sienas un pūšļa rūtis, aiz kuras nakts melnumā griezās un vaimanāja janvāra nakts putenis.

Atsēdies uz lāvas malas — lūšādas kažociņš noslīdēja klonā —, kņazs aizsedza rokām seju.

Atmiņā sāka aust un joņot, brāzdamās cita pēc cilās, jaunas ainas, tikai savādākas nekā tās, kuras sapņotājs nupat bija redzējis, gulēdams aizvērtām acīm. Uzplaiksnī- jās un atausa kā dzīva mirušā vectēva izdēdējušā seja, sāpju un sēru izvagota, kā mādama un vaicādama. No istabas tumsas aiz vectēva sāka iznirt citas — baisīgas un maigas, vēlīgas un draudošas… bruņās kalti augumi un vareni, ozolu stumbriem līdzīgi stāvi, ar lāčādu apsegti… Maigas un lepnas brabantiešu mežģīnēs tērpušās galma dāmas un zeltmatainas meitenes, kuru galvās mirdzēja dzintarzīļu vainadziņi.

Senču sejas nira no tumsas viena pēc otras, ņirbēdamas nakts melnumā un drūzmēdamās ap lāvu, uz kuras sēdēja viņu cilts pēdējais. Kā vairīdamās, taujādamas, skumdamas un reizē mudinādamas, tās vērās, izgaisdamas tumsā un pēc brītiņa uzpeldēdamas atkal.

Gundars bija nevarīgi atkritis pret sienu un, kā lūgdams un reizē vairīdamies, izstiepa tumsas rēgiem pretim rokas. — Tad piepeši viesulis vēl skarbāk ievaimanājās aiz loga, salta vēja šalts iedrāzās pa skursteni istabā līdz ar ziemas nakts dzestrumu un izdzisušiem pelniem — un tumsā pazuda viss.

Gundars atkal sagura uz lāvas, galvu atbalstījis rokās, un lēni aizvēra acis.

Atkal viņu apstāja rēgu bari. Taisnību sakot, tie nebija rēgi, bet dzīvu cilvēku ēnas, to cilvēku ēnas, kuri paši viņu aizvakar bija smējuši. Uzausa atcerē Kristapa Ra- dzivila stāvs — viss violetā, ar zeltu izšūtā samtā, melnām ūsām un lepnu seju. Un ēnas lūpas, savilkdamās nicīgā smīnā, atkārtoja vārdus, ko bija runājis magnātu sapulcē varenākais Lietavas pans:

— Jūs gribat atcelt dzimtbūšanu, gribat pārvērst gausās zemnieku cūkas par dižciltīgiem kaujas rumakiem un manu kaimiņu hercogu Fridriķi līdz ar tā muižniekiem laist ubagot par kaunu un apsmieklu ne vien visām kristīgo zemēm, bet pat turkiem un tatārieml Atcelt visas klaušas, pārvērst dzimtļaudis šjahtā vai kazakos un valdīt viņu vidū kā primus inter pares, kā mūsu kroņa ciemos voiti un stārasti valda zemniekus? Mī|o kņaz, tie ir neprātīgi sapņi, un šī sapņošana var slikti beigties ne vien priekš jums, kas mums puslīdz vienalga, bet priekš visas valsts. Ja visi hlopi kļūs kazaki un brīvnieki, tad šļahtai vairs nebūs vietas. Lieks būs arī karalis, jo tā vietā aizkrāciešiem jau ir pašu celti atamani. Kņaz Gundar, tie ir bīstami sapņi, ko jūs sapņojat! Kaimiņš Fridriķis man ziņo ar gaužām asarām un skumjām, ka jūsu sūtīti kūdītāji musinot viņa zemniekus un arī muižnieku klaušinieki atsakoties iet darbos. Dumpinieki jau nodedzinājuši vairākas muižas; nevainīgi un cienījami kungu kārtas Jaudis šaušalīgi nobendēti. Kņaz Gundar, jūsu saceltie maldi Zemgales zemnieku galvās ir lielākais neprāts, un savu plānu jūs neizvedīsiet pret mūsu gribu, kaut arī jums palīdzētu Roma un visi jezuīti, — Radzivils bija nobeidzis ar īgnu smaidu, kā jau kalvinists, atcerēdamies, ka Bogislava vectēvs ir bijis viņa ticības brālis. — Un, ja arī ķēniņš šos plānus gribētu atbalstīt, tad arī tas jums nelīdzēs; Lietavas īstie valdnieki esam mēs, Radzivili, nevis Važas cilts.

Nakts tumsā izplēnēja varenā leišu pana bargā seja, un tūliņ sev blakus jauneklis ieraudzīja citu — sirmām ūsām viltīgi labsirdīgo vecā Zamoiska seju, cirtienu rētām un ilga mūža rievām izvagotu. Vecās, gudrās acis vērās viņā, kā pārmezdamas un norādamas un reizē mierinādamas. Aiz Zamoiska pleca sāka celties ķieģejsarkanais

Mnišeka vaigs, aizvainots, vīlies un neslēpta īgnuma pilns. Un turpat tēvam blakus pavīdēja bālā Marijas seja dzeltenām raganas acīm, sarkanām lūpām, kuras bija kā asiņaina brūce, un naktsmelnu matu pīnēm. Lūpas, kuras kņazs Bogislavs bija skūpstījis viņās neprāta naktīs, savilkās lepnā nievā, un acu dzīles blāzmoja kā dzelmaini atvari.

* * *

Kņazu Gundaru uztrauca no viņa smagajiem sapņiem klusa klepošana, nākdama no kakta puses. Un, pacēlis galvu, Bogislavs ieraudzīja žīdu krodzinieka līko augumu un padevīgā smaidā saviebto seju, gar kuras deniņiem nokarājās iesarkanu matu šķipsnas.

—    Ko tu vēlies, žīd? — kņazs izbrīnījies vaicāja. — Un kā tu bez manējo ziņas iekļuvi šai istabā?

Krodzinieka seja vēl vairāk saviebās smaidā, un, viss kusdams no padevības, tas, klanīdamies un berzēdams rokas, virzījās uz kņaza pusi.

—    Ui, dižciltīgais un visvarenais kņazs lai neņem Jankelim ļaunā, ka viņš labāki par jūsu gaišības kalpiem zin sava nama ejas un izejas. Jankelim ir priekš kņaza ļoti svarīgas ziņas, un nebūtu labi, ja tās dzirdētu citi. Ui, būtu pavisam slikti, ja citi tās dabūtu zināt — klātos slikti ir kņaza gaišībai, ir Jankelim, — krodzinieks čukstēja, locīdams savu peisakaino galvu un virzīdamies ar- vienu tuvāk Gundaram.

—    Runā, žīd, ja tev kas sakāms, vai vācies prom, — kņazs īgni teica, skatīdamies krodziniekā. Tas piegāja pavisam klātu, saliecās no jauna līkumā un sāka čukstēt Bogislavam pie auss:

—   Ar dižciltīgo kņazu grib runāt kāds bruņinieks, kas ir labs draugs zviedru hercogam Kārlim un atnācis viņa vārdā apsveikt jūsu gaišību …

Gundars uzlēca kājās, ieurbdamies krodziniekā degošām acīm. Tas atsprāga nost, saliekdamies vēl lielākā līkumā.

—    Hercogs Kārlis sūtot jūsu gaišībai sveicienus un…

—    Kur ir tas bruņinieks? — Bogislavs izgrūda caur zobiem, paspēris soli uz žīda pusi.

—   Jankelis viņu tūliņ atvedīs pie jūsu gaišības, — žīds klanīdamies teica un pazuda istabas kaktā, kur to aprija slepenas, ar plauktiem maskētas durvis. Un pēc brītiņa atgriezās, ielaizdams sev pa priekšu istabā liela auguma vīru, kas līdz acīm bija ietinies caunādas apšūtā platā mētelī. Tad plauktu durvis atkal nedzirdami aizvērās un Bogislavs palika ar svešo divatā.

Ienācējs paspēra soli uz priekšu un mēmi palocījās, atsedza seju, ko bija aizklājusi līdz ausīm saceltā mēteļa apkakle.

Ienācējs bija plecīgs vīrs parupjiem sejas pantiem, drošām acīm, papliku galvu un sarkanām ūsām, zem kurām sārtoja gaļainas lūpas un sarkana kazbārda.

Palocījies vēlreiz, svešais klusā balsi teica, cieši skatīdamies Bogislavā:

—    Ribings, Zviedrijas bruņinieks un Zēdermanlandes hercoga slepens sūtnis, sveic sava kunga vārdā kņazu Gundaru.

Bogislavs ar mēmu žestu aicināja svešo apsēsties pie galda un apsēdās arī pats, piebīdīdams viesim klātu karstvīna krūku. Tas nelikās divreiz aicināt, pielēja kausu un iztukšoja to vienā vilcienā.

—   Varens malks, — svešais teica, noslaucīdams lūpas. — Man, gaidot smirdošajā žīda kambarī, gandrīz sametās nelabi.

Gundars vēl arvien vēroja svešinieku.

—    Kas būtu Zēdermanlandes slepenam sūtnim ziņojams? — viņš beidzot teica, cenzdamies apslēpt no svešā dzirdes savas balss vieglo drebēšanu.

Ribings noliecās pār galdu — sejā tam izzuda valšķīgais smaids, acis kļuva cietas un asas.

—   Hercogs Kārlis liek ziņot kņazam Gundaram, ka labprāt vēlētos redzēt viņu Ketlera dēla vietā par Zemgales valdnieku.

Bogislava pētošos skatos iedzirkstījās prieks. Un svešais turpināja, vērdamies Gundarā savām urbjošām acīm:

—    Hercogs Kārlis lūdz kņazu Gundaru mest pie malas taisnības meklēšanu Polijā un steigties uz Vidzemi. Hercogs solās dot jums ieročus un pulveri, un visu citu, kas vajadzīgs zemgaļu apbruņošanai. Viņš sola arī lielgabalus.

—    Ko hercogs prasa pret savām bisēm un lielgabaliem? — Gundars ierunājās aizžņaugtu rīkli. — Varbūt vācu kungu vietā jaunus Zemgales zemnieku bendētājus no zviedru cilts? Poļu un leišu pani arī ar mieru nākt man talkā, ja Zemgales arāji top viņu klaušinieki.

Ribings pakratīja galvu.

—   Jūsu gaišība maldās, mērodams manu kungu ar to pašu mēru, kas piederas Radziviliem un citiem magnātiem, kaut vai tam pašam Sandomiras vojevodam, — Ribings runāja, un uz lūpām tam pazibēja smaids, redzot sārtojamies Bogislava vaigus. — Viņš nav nekāds muižnieku kundzības fanātiķis: aiz viņa stāv visas Zviedrijas zemnieki, un hercogs Kārlis vēlas, lai arī šaipus Daugavas artu savus laukus brīvi zemes arāji, klausīdami tikai vienam — savu seno valdnieku pēctecim, ar kuru tas solās dzīvot lielākajā draudzībā. Viņš liek sacīt, ka grib sev iegūt Vidzemi ar Rīgu, bet Zemgalei līdz ar Kurzemi jātop patstāvīgai, no Lietavas neatkarīgai valstij, kurai Zviedrija būs mūžam uzticams aizstāvis pret visiem kaimiņiem. — Saki likumīgajam Zemgales mantiniekam, — viņš man teica, sūtīdams šurpu, — ka zviedri nevēlas sev zemes, kas dienvidos Daugavai, bet labprāt nāks ar ieročiem talkā, ja kņazs Gundars gribēs atbrīvot savu senču zemi no Polijas ķēniņa aizbildniecības.

Sūtnis apklusa, vērodams Gundara seju, kurā sārtums mainījās ar bālumu. Tad apskatījās apkārt, atkal noliecās pāri galdam un teica pusbalsī:

—   Par visu šo labvēlību un ieroču atbalstu Zviedrija prasa tikai vienu.

Hercogs Kārlis uzsāks pavasarī Vidzemes iekarošanas gājienu. Kad zviedru pulki sāks mēzt poļus un leišus ārā no Livonijas, Zemgalei jāceļas kājās, jūsu piekritējiem jāapdraud pretinieku aizmugure un sakari ar Lietavu. Ja tas tiks izdarīts, tad kritīs arī Rīga un Zemgalei jau ap rudzu pļaujas laiku būs jauns, no pašas arāju tautas atzīts valdnieks.

Ribings aprāva valodu, skatīdamies Bogislavā.

Tas bija piecēlies kājās un likās blāzmojam viss — tik gaišs bija mirdzums, kas staroja kņaza skatos. Piecēlās arī Ribings. Un, sniegdams tam pāri galdam roku, Gundars sacīja:

—   Ziņojat manā vārdā savam hercogam, ka es pieņemu viņa piedāvājumu un pateicos par solīto palīdzību. Es vedīšu Zemgales zemniekus cīņā pret uzurpatora Ketlera cilti un visiem Zviedrijas ienaidniekiem.

Ribings saspieda kņaza roku savējās kā dzelzīs. Un tad teica kā atcerēdamies:

—    Lai mūsu plāni labi izdotos, hercogs lūdz jūsu gaišību ierasties pie viņa vēl pirms sniega nokušanas. No Rēveles būs vieglāki kā no šejienes sazināties ar Zemgales zemniekiem, un vispār, — te sūtnis mazliet apstājās, pamezdams acis uz durvju pusi, — jūsu gaišībai labāki jau tagad atstāt Polijas ķēniņvalsti. Ko var zināt, kas līdz pavasarim ienāk prātā mana hercoga brāļadēlam un poļu magnātiem. Ir iespējams, ka ar viņu ziņu ķēniņš Zigismunds jau tagad raksta apcietināšanas pavēli.

Ribinga acis no jauna aizmaldījās uz durvju pusi, aiz kurām tagad kļuva dzirdamas skaļas balsis. Tad piepeši viņš metās uz kakta pusi, ceļā ietīdamies savā mētelī, un pazuda aiz plauktiem maskotām durvīm.

Priekšistabā bija dzirdama kņada. Tad durvis atskrēja vaļā, istabā ieklupa Gaidis un uztrauktā balsī teica:

—    Virsniekam no ķēniņa pils esot nododama kungam svarīga vēsts.

Aiz vecā karakalpa muguras iznira Zigismunda gvar- dijas virsnieks, zem kura caunādas mēteļa mirdzēja sudrabotas bruņas. Žvadzinādams zobenu, tas ienāca istabā, sveicināja un teica:

—    Viņa majestāte vēlas rīt pēcpusdienā runāt pilī ar kņazu Gundaru.

Mēmi sveicinājis, virsnieks apcirtās apkārt un pazuda, līdz ar viņu arī Gaidis. Un kņazs Bogislavs atkal palika viens ar savām satrauktajām domām, kuras Ribinga apciemojums bija sagriezis gaisā, kā rudens viesulis griež nobirušas liepu lapas.

* * *

Vecais Gaidis bija iemīļojis Kasparu kā dēlu, un jauneklis pēc Sandomiras jājiena turējās sirmajam kareivim pie sāniem. Jaunajam neapnika klausīties vecā stāstos par viņa izstaigātām kara gaitām, un vecais nebeidza zēnu iztaujāt, kā dzīvo Zemgales lauku arāji, kā tie iet kungu darbos, kā dzied un daiņo, kādas stāsta varoņteikas, kā mīlē un kāzas svin. Un ik vakarus, kad citi karakalpi jau krāca dziļo miegu, vecais ar jauno mēdza runāties līdz otriem un trešiem gaiļiem, aizmaldīdainies senajā Zemgalē, ko reiz bija sargājis ķēniņš Namejs, un zīlēdami nākamos laikus, kad Nameja gredzenam un testamentam vajadzēja seno Zemgales brīvi no kapa ārā saukt.

Abi runātāji brida caur nākotnes cerībām kā pa zilu jūru, un nakts tumsā gar viņu acīm gāja gaiši karapulki, steigdami pakaļ Zemgales karogam, uz kura vicināja savus zeltainos spārnus Nameja vanags. — Dziedāja karakalpi, soļiem dimdinādami zemi, dziedāja gaisā jautri ci- ruļi; arāji, dzirdēdami atšalcam sentēvu kaujas dziesmu, pameta arklus tīrumā un gāja pakaļ karogam, kas lepni planda, zvērodams kā debesu ugunsgrēks. — Un dziesmai, kas bija atdzimusi pēc gadsimtiem, atsaucās lauki, atsaucās sili un padebešu pulki, steigdamies pāri zaļajam Zemgales līdzenumam, kas pletās sapņotāju gara acu priekšā plašs un varens, pielijis ar saules zeltu un Lielupes līču pļavu medainās elpas pilns.

Un Gaidim neapnika stāstīt par Nameja testamentu, kuru zināja no galvas un kura vārdos zēns klausījās ar aizturētu elpu un degošām acīm, svētlaimības apgarots. «… Visi lai ir brīvi, un kungs pār zemgaļiem tikai mana gredzena valkātājs, ar vārpu vaiņagu kronētais…» — «…Līdz laika steigas galam un tai dienai, kad nodzisīs saule un upes steigs tecēt atpakaļ pret pakalniem, kur sākās viņu avoti un ūdeņu tecēšana …»

Un priekā atplauka niknā vienača rēgainais vaigs tajā stundā, kad Kaspars nekļūdīdamies noskaitīja senā ķēniņa vēlējumu, ko tas raidīja savai tautai caur ilgiem gadsimtiem. Uzlicis jauneklim savu plato plaukstu uz galvas, vecais teica svinīgi un lēni kā svētīdams:

— Tu, dēls, esi kā meža atbalss, kas kara taurei atsaucas. Lai šis mūsu senā ķēniņa vēlējums ir tava tēvreize līdz mūža galam! Glabā to savā sirdī, un mēs redzēsim Zemgales augšāmcelšanos!

* * *

Rīta agrumā Gundars ieaicināja pie sevis Gaidi — un vecais kalps redzēja, ka kungam ir blāzmains vaigs.

—   Gaidi, vecais draugs, — kņazs jautri teica, uzlikdams tam roku uz pleca, — magnāti un pani ir pret mums, bet viņu vietā radušies draugi citās debesu malās. Zēdermanlandes hercogs solās mums palīdzēt ar karaspēku un lielgabaliem, ja pavasarī celsies cīņai pret vā- ciem un poļiem mūsu tēvzeme Zemgale.

Tad apskaidrojās arī mūžam drūmā vienača seja un, vērdamies kungā valgām acīm, viņš ierunājās:

—   Kungs, kad mēs turp jāsim? Mūsu ļaudis var doties ceļā tūlīt,

Bogislavs izstāstīja vectēva kauju draugam, ko bija vēstījis ķēniņa virsnieks. Un klausoties atkal apmācās Gaidim vaigs.

—    Kungs, neej, — viņš teica, nikni spurodams sirmās ūsas, — poļu pani tevi ievilinās lamatās. Kungs, es likšu mūsējiem tūliņ seglot zirgus, un, kad ķēniņa kalpi sāks tevi meklēt, mēs būsim jau tālu no šejienes.

—    Ko tu baidies? — kņazs jautri sacīja. — Un vēl karavīrs, kas cīnījies līdzi tūkstots kautiņos! Ķēniņš nedrīkst bez vainas apcietināt augstmani 110 vecas cilts, ja vien tas nav dumpinieks vai valsts nodevējs.

Vēl tumšāka palika vecā karakalpa seja.

—    Kungs, netici ķēniņam: viņš turas ar paniem uz vienu roku. Panu acis tu esi zemnieku draugs un kungu kārtas ienaidnieks. Leišu magnātu kalpi runā, ka viņu kungi nosprieduši prasīt tavu apcietināšanu. Jāsim labāk projām! Pats ķēniņš klusē, kad sāk runāt pans Radzivils.

—    Nē, — Gundars teica. — Mēs jāsim gan projām, bet tikai pēc tam, kad es būšu runājis ar ķēniņu. Kņazu Gundaru cilts vecāka par visām Lietavas magnātu ģintīm, un pret mani neiedrošināsies pacelt roku neviens ķēniņa kalps. Varbūt jezuīti pārliecinājuši ķēniņu atdot man ar labu Nameja mantojumu. Jezuītiem pilī liela noteikšana, un pāters Antonijs ir ķēniņa biktstēvs.

Gaidis smagi nopūtās.

—    Jezuīti valda pār ķēniņu, bet pret panu gribu arī viņi neko neiesāks, — viņš drūmi teica. — Kungs, es nakti atkal taujāju savas zintes, un viņas saka, ka tev šodien draud nāves briesmas.

—    Un tomēr es jāšu pie ķēniņa, — viņš teica, — lai neviens vēlāk nevarētu sacīt, ka kņazs Gundars no briesmām vairījies. Un tu liec visu sagatavot tālam ceļam, jo ceļš uz Zemgali mūs vedīs caur zviedru pulku nometni.

—    Kungs, — Gaidis lūgdamies sacīja. — Ļauj mums jāt līdzi pie ķēniņa! Ja no tiesas draudēs briesmas, mēs tevi sargāsim, un kaut arī būtu jāizcērtas cauri visam ķēniņa miesassargu pulkam.

Kņazs iesmējās.

—    Lai notiek, — viņš jautri noteica. Tad, brītiņu padomājis, atkal ierunājās: — Gaidi, mēs jāsim pie zviedriem un Zemgalē bruksim iekšā ar karu, kad kokiem sāks lapas plaukt! Bet zemgaļiem laikus jālaiž ziņa, ka viņu zemes senais ķēniņš nāk savas cilts pēdējā pārstāvja izskatā atpakaļ. Lai gatavojas cīņai, lai vieno spēkus un gaida lielo sacelšanās dienu, kad līdz ar pavasara vējiem nāks pār mūsu tēvu zemi brīvības pavasaris. — Ko sūtīt ar šo vēsti, vecais draugs?

—    Sūti Kasparu, — karakalps teica, — viņš pirmais gājis tevi meklēt un lai ir tavs pirmais sūtnis pie arāju cilts, kuras sentēvi bijuši Nameja cīņu talcinieki. Viņam viegla galva, mundrs prāts un droša sirds, un viņš zin no galvas senā ķēniņa testamentu.

Gundars brīnīdamies paskatījās sirmgalvī.

—    Jā, kungs, — Gaidis sacīja, — es viņam to ielāgoju, un zēns gādās, lai zin turienes zemgali, ka viņi visi būs brīvi un ar vārpu vaiņagu kronētais arāju ķēniņš būs vienīgais viņu zemes kungs.

—    Lai notiek, — Bogislavs svinīgi teica. — Un, lai mūsu tālie brāļi nedomātu, ka zēns mūs redzējis tikai sapnī, es došu tam līdzi senā ķēniņa vēlējuma norakstu, apzīmogotu ar Nameja gredzenu. Lai rāda neticīgiem un šaubīgiem, lai birst vēlējuma vārdi viņu sirdīs kā kvēlošas ogles, un Nameja vanags lai vēsta, ka visiem, kas vēlas kļūt brīvi, jābūt kā mundriem vanagiem.

* * *

Pēcpusdienas stundā no Varšavas priekšpilsētas krodziņa pagalma izjāja divdesmit divi jātnieki. Turpat pie vārtiem viņi apturēja zirgus. Viens ar gaišu jaunekļa seju tuvojās vadonim, un vadonis, to apkampis, spieda pie sirds, sacīdams:

—    Brāli Kaspar, jāj uz mūsu tēvu zemi un stāsti viņas lauku arājiem, ka līdz ar pirmo šalku nāks Zemgalei brīvības pavasaris!

Jauneklis noskūpstīja vadonim roku un pagrieza savu zirgu uz ziemeļiem. Pārējie noskatījās tam pakaļ un tad sāka dzīt rumakus uz ķēniņa pils pusi. Un tikai viens no jātniekiem, sirms, vienacains kareivis, šad un tad pameta galvu uz to debesmalu, kurā bija pazudis gaišais jauneklis.

Pie ķēniņa pils vārtiem Gaidis padzina uz priekšu savu rumaku un, turēdamies blakus Gundaram, lūdzošā balsī teica:

—      Kungs, neaizmirsti, ko solījies! Ja tev draud briesmas, dodi ar pistoles šāvienu zīmi, un mēs steigsimies tev palīgā.

Kņazs smaidīdams pamāja ar galvu, un vecais karakalps atgriezās atpakaļ savā vietā, atkal sākdams jat blakus Donātam, jaunam leitim, kam bija zeltaini mati un ap lupām maigs bērna smaids.

Kad Gundara pulciņš bija sajājis ķēniņa pils pagalmā, vārti, griezīgi čīkstēdami, aizvērās cieti, un tūlīņ noklaudzēja, paceldamies gaisā, uzvelkamais tilts. Avām bruņotiem sargiem bija ļaunas sejas. Tagad tās kļuva ņirdzīgas un smīnpilnas.

Slavutas karakalpi saskatījās. Kņazs Bogislavs saknieba lūpas, bet Gaidis, atmetis galvu mazliet atpakaļ, laida sargiem pāri gausu skatu. Un viņa rētainā, bargā seja bija tik draudoša, ka vienam otram vārtu sargātājam izdzisa smīns. Nikni nospļāvies, Gaidis pagriezās uz Donata pusi un teica pusbalsī, bet pietiekoši skaļi, lai arī kņazs varētu sadzirdēt:

— Sie nelgas laikam tura mūs par pelēm un sava ķēniņa pili par žurku slazdu! Gan viņi ar pašu kakliem izbaudīs, ka mēs esam stepju vilki. Un vārti, kas no iekšpuses verami cieti, no iekšas arī attaisāmi.

Nolēcis no zirga un pasviedis Donātam pavadu, kņazs Bogislavs klusēdams uzkāpa pa platajām pils trepēm. Bronzas apkalumiem un Važas cilts ģerboņiem rotātās ozolkoka durvis atdarījās un, Gundaram ieejot, mēmi aizvērās cieti kā milzu mute.

Jātnieku pulciņa vadoni bija aprijusi drūmā un masīvā celtne, kurā mita Zigismunds Vaza, divu ķēniņvalstu valdnieks.

Vēl drūmāks palika rētotais Gaiža vaigs. Ar savu vienīgo aci mērodams attālumu no pils durvīm līdz vārtiem, krāsainos logus un sudrabotās bruņās tērptos āviniekus, kas bija redzami pie visām pils ieejām, vecais kareivis sirdīgi kodīja sirmās ūsas, vērpdams sevī smagu domu pavedienu. Karakalpi cieta klusu, valdīdami zirgus, kas nepacietīgi kašņāja atkusušo sniegu. Vienam otram roka, kā neviļus slīdēdama gar sāniem, apstājās pie pistoles spala vai zobena roktura.

Atri tuvojās maigs atkušņa vakars. Pils pagalms sāka pildīties miglainām dūmakām, un vēlīnās saules stari sijāja tām cauri savu sarkani zeltoto mirdzumu. Aiz ķēniņa pils klusi šalca Visla, veldama savus tumšos ūdeņus, kas šūpoja dzeltenbaltas ledusgāles.

Aiz pils durvīm kņazu sagaidīja jauns kambarkungs, tērpies pēc spāņu modes, pie kuras turējās viss ķēniņ- galms. Sekodams mēmajam jaunekļa rokas mājienam, Bogislavs sāka kāpt augšup pa platajām marmora trepēm, kuras bija noklātas ar sarkanu samtu, bet margas rotātasi viengalvainiem sudraba ērg]iem, un, izgājis divām lielām otrā stāva zālēm cauri, nokļuva trešajā, jau mazākā telpā, kuras stūrī liesmoja milzīgs kamīns, mezdams pāri grīdai un sienu apakšmalām savu liesmu sarkano atspīdumu. Ar kamīna ugunsblāzmu sacentās saulrieta zaigs, ko laida cauri savām lielajām, ķēniņa senču varoņdarbiem izgreznotām rūtīm augstie un platie telpas logi. Kaktus neaizsniedza iegarenais uguns atmirdzuma loks, un viņos jau gulēja tumsa, nikni glūnēdama.

Pie kamīna piebīdītā krēslā sēdēja vidēja auguma vīrs patumšiem matiem un iesarkanu zoda bārdu, kas bija tikko saskatāma aiz augstās mežģīņu apkakles. Atskaitot mežģīņu apkakli, sēdētājs bija viss tērpies melnās drānās. Uz krūtīm mirdzēja masīva ķēde, un no viņas vidus nokarājās lejup zelta auns.

Kņaza pavadonis apstājās telpas vidū, dziļi palocīdamies. To pašu darīja arī Gundars un, pacēlis atkal galvu, ieraudzīja, ka ir palicis divatā ar sarkanbārdaino sēdētāju, kas nelikās viņu redzot un, noliecies pie kamīna, ar garu urķi sāka bikstīt gaiši degošās šķilas. Liesmas, klusi sīkdamas, šāvās augšup, telpā kļuva vēl gaišāks, un tagad kņazs pamanīja, ka bez viņa un sarkanbārža ir kamīna zālē vēl kāds trešais.

Tas sēdēja uz grīdas, sarkanbārdim iepretim, un viņu bija slēpusi kamīna stūra ēna. Trešajam bija raibi svārki, viena bikšstara zaļa, otra dzeltena un galvā cepure ar ēzeļa ausīm, kuru galos karājās sudraba zvaniņi. Tie jautri sasaucās, kad viņu nēsātājs papurināja galvu, pārmetoši teikdams sarkanbārdim:

—    Brālēn Zigismund, tev šodien ne vien slikta oma, bet arī sliktas manieres! Pie tevis atnācis ciemos pats Mēnesnīcas ķēniņš, bet tu rādi savam amata brālim sejas vietā sēdvietu.

Sarkanbārdis nolika savu urķi uz nosūbējušām kamīna margām un gausi teica, pagriezies krēslā pret Bogislavu!

—      Ak, tas esat jūs, kņaz Gundari Esmu par jums dzirdējis gan labu, gan ļaunu un izlasīju arī dokumentus, uz kuriem atsaukdamies jūs prasāt Zemgales hercogisti.

Bogislavs palocījās.

—    Majestāt —

Sarkanbārdis uzsita melnā cimdā tērpto plaukstu uz zeltotā lauvas galvas, kas rotāja krēsla rokbalstus.

—    Ļaujat tagad man runāt, pārāk ilgi es esmu klusējis, ļaudams jums vieglprātīgi spēlēties ar mūsu valsts mieru un drošību mūsu pavalstīs!

Ezeļausainis pārmetoši pakratīja galvu, šķindinādams savus zvaniņus un spēlēdamies ar pistoli, kas gulēja tam uz ceļiem.

—    Brālēn Zigisinund, neuzbudinies pirms gulētiešanas, jo tad nāk ciemos slikti sapņi un žņaudz lietuvēns!

Sarkanbārdis uzspēra kāju uz grīdas.

—    Ciet klusu, nerrs, jeb es likšu tevi nopērt! — un, pagriezis pret Gundaru savu bālo seju, kurā dusmu sārtums tagad jaucās ar kamīna liesmu sarkano atspīdumu, ķēniņš Zigismunds iekaisis turpināja: — Par jums nāk sūdzības no visām pusēm, bet visvairāk no tās zemes, kuras valdnieka godā esat iecerējuši tikt — ar intrigām, zemnieku uzkūdīšanu pret viņu likumīgajiem kungiem un visiem citiem, kas nestaigā vīzēs un nav dzimuši kā dzimtcilvēki. Jums labi visi līdzekļi un ceļi, kas ved pretim mērķim, un es nebrīnītos, ja jums būtu ienācis prātā meklēt ceļu uz Jelgavu ar Maskavas cara, turku sultāna vai mana trakā tēvoča palīdzību!

Jūs cerējāt atrast pie manis un maniem muižniekiem atbalstu saviem plāniem par Kurzemes aristokrātijas izskaušanu un šīs mūsu pavalsts pārvēršanu zemnieku republikā, lai pats valdītu viņā kā hercogs no pūļa žēlastības. Tā ir sacelšanās pret visiem Dieva un cilvēku likumiem, jo Radītājs no paša pasaules iesākuma ir sašķirojis cilvēkus atsevišķās kārtās un nospraudis starp viņām stingras robežas, tāpat kā starp dzīvnieku sugām. Jēri nekad nespēs drosmes ziņā stāties blakus vilkiem, un sumbru vērsim, kaut arī tam dots milzu spēks, trūkst lauvas varenības un godaprāta.

—    Izrāj viņu labi krietni, Zigismund, — nerrs, spēlēdamies joprojām ar savu pistoli, iekrita ķēniņam valodā, — lai nekūda zemgaļu jērus pret vācu vilkiem!

Zigismunds pamāja nerram klusēt.

—    Katrai cilvēku kārtai no paša Mūžības lēmēja lemts savs uzdevums: muižniekiem — iet karā un sargāt valsts

robežas, garīdzniekiem — lūgt Dievu par visiem citiem,] bet zemniekiem — art zemi, kalpot augstākiem un nekurnēt par likteni. Ja viņi to nedara, tie ir dumpinieki, kas pelnījuši karātavas, un tās pelna arī tie visi, kas, aizmirsi dami savas ģints dižciltīgās asinis, kļūst par bruņinieku kārtas nodevējiem, aptraipa savu ģerboni un uzmetas par vergu sabiedrotiem un vadoņiem, cenzdamies staigāt Spartaka pēdās.

Bogislavs visu laiku bija stāvējis bāls un kluss. Tad arī viņa sejā sāka kvēlot dusmu sārtums, bet pirksti savilkās dūrēs. Paspēris soli uz priekšu, viņš aizžņaugtā balsī teica:

—   Jūsu majestāte, Zemgales zemnieki ir mani asins- radi, un visu, ko es cenšos viņu labā darīt, man pavēl asins balss, kas runā, vienodama cilvēku audzes, kaut arī tās šķirtu gadu simti un mainījušies likteņi.

Ķēniņš lēni pagrieza pret Bogislavu savu saviebto seju, kas dega dusmās.

—    Kņaz Gundar, jūs paši palīdzat sastādīt pret jums apsūdzības rakstu! Jūs nekautrējaties atzīties jūtās un plānos, kas dzinuši staigāt dumpinieku gaitas mūsu kazaku vadoņus un noveduši tos uz ešafota! Man liekas, arī jums šis ceļš būs līdz galam jāizstaigā!

Bogislavs tikko valdījās. Sakodis zobus un tā sažņaudzis dūres, ka zem nagiem parādījās asinis, viņš ierunājās cik spēdams mierīgā balsī:

—    Majestāt, es lūdzu mani uzklausīti

Es neesmu vergu vadonis, es lūdzu un prasu tikai to, kas man pienākas pēc tiem pašiem Dieva un cilvēka likumiem, kurus labpatikās minēt majestātei. Dieva baušļi pavēl turēt godā senču gribu, bet cilvēku likumi gādā, lai šī griba, ja tā dokumentāriski apliecināta, arī no tiesām un laicīgiem valdniekiem taptu cienīta. Un mana ciltstēva Zemgales senā ķēniņa Nameja griba, ko tas savā testamentā izteicis, cieši nosaka, lai viņa tautas locekļi būtu brīvi, nevis vergi un kungu darbos gājēji kā patlaban. Es prasu savas cilts tiesības šī testamenta gribas vārdā kā ķēniņa Nameja asinsradinieks!

Zigismunda Važas sejā noraustījās smīns. Tad tā palika atkal cieta, un, kodīdams lūpas, ķēniņš teica pārvērstā balsī:

—   Vai jums ir līdzi šis testaments? Mums adresētam lūgumrakstam bija pielikts klātu tikai latīņu tulkojums.

Zečpospolitas valstsvīrs Jans Zamoiskis

Zviedru dragūns 17. gs.

Kājnieks-šķēpnieks 17. gs. sākumā (pārgājienā un kaujas pozīcijā)

Tuvcīņai bruņojies kājnieks 17. gs. sakuma

Musketieri 17. gs. sākumā (musketes pielādēšanas un izšaušanas fāzes). 18— 22 mm kalibra muskete bija 135 cm gara un svēra 5 kg. Ar 38 g pulvera un 40 g svina lodi pielādētās musketes šaušanas attālums sasniedza 1200 m. Šāviņš 100 m attālumā caursita jebkuras talaika bruņas.

Kurzemes un Zemgales karte (1634. g.)

Latviešu zemniece (1596. g )

Prūsijas zemniece (1560. g.)

Lietuvas zemniece (1560. g.)

Gundaram uzausa sirdī mazs cerības stariņš. — Dziļi atvilcis elpu, viņš iebāza roku azotē, izvilka tur noglabāto pergamentu un palocīdamies pasniedza ķēniņam.

Zigismunds sāka viņu apskatīt, noliecies pie kamīna uguns un vērodams sarkanu tinti rakstītās rindas un zīmogā iespiesto vanagu, kas centās izlidot ārā no vārpu vaiņaga.

—    Vanags un vārpu vaiņags, — ķēniņš lēni, gandrīz maigi teica, — mūsējā Važas cilts ģerbonī arī redzamas rudzu vārpas — arī viņas senči bijuši zemes arāji. Dale- karlieši mēdz lepoties ne vien ar to, ka uzcēluši mūsu cilti Zviedrijas tronī, bet sakās arī esam mūsu asinsradinieki.

Un tomēr, mī|o Gundar, mums jāizbeidz jūsu sapņo- jumi, kas var dot bīstamu priekšzīmi un aizdegt pret augstākām kārtām vērstas naida gunis visās mūsu valsts robežās. Mēs nevaram, nesatricinot viņu pamatus, griezt tagad par labu pārestības, kas nodarītas priekš daudziem cilvēku mūžiem, un tāpēc —

Zigismunds Vaza apstājās runāt, pieceldamies nokrēsla, un lepni saslējās. Pa viņa melno stāvu lēkāja kamīna liesmu atspīdums, sārtodams ķēniņa bālo seju, balto mežģīņu apkakli un likdams aunādas ordeņa zeltam degt sarkanās ugunīs.

—    Un tāpēc šiem sapņiem jūsu pašu labā jāiet sapņu ce|š un jāizplēnē gaisā līdz ar dūmiem, kas skrien te augšup, liesmu tveices dzīti, pretim iznīcībai, jo iznīcība ir dūmu un sapņu liktenis.

Un, pirms Bogislavs paspēja aptvert, ko ķēniņš taisās darīt, Zigismunds Vaza bija iemetis pergamentu ugunī, kur to tūliņ apkampa liesmu mēles.

Bogislavs sagrīļojās. Tad viņa sejai pārlija nāves bālums, acis pieplūda asinīm. No rīkles izlauzās gārdzuļo- jošs rēciens. Zobens izskrēja no maksts, un asmeni rokā kņazs Gundars gāzās virsū ķēniņam. Bet cirtiens apstājās pusvēzienā, Bogislavs dabūja smagu triecienu krūtīs, un uz mirkli viņam likās, ka ar pērkonīgu grāvienu sitas sējā kamīna liesmu šalts. Viņš sagrīļojās, nogāzās zemē, zobenu neizlaizdams no rokas, un, zaudēdams samaņu, vēl dzirdēja kā miglā balsi, kas teica:

—    Paldies, Stančikl Tu esi ne vien ķēniņa nerrs, bet arī uzticamākais viņa miesassargs.

Tad Gundara acis apklāja melna tumsa un pār viņu nolaidās nāves nakts.

Bija aiztecējusi jau laba pusstunda kopš kņaza ieiešanas pilī, un ar katru mirkli drūmākas satumsa Slavutas karakalpu sejas. Un rokas arvienu biežāki slīdēja taustīdamās gar sāniem, lai apraudzītu zobenu rokturus.

Gaidis izskatījās pavisam pelēks. Sadrūmis un sirms viņš sēdēja melna valahu ērze|a mugurā, dziļi nokāris galvu. Vienam otram karakalpam jau sāka likties, ka to noveicis snaudiens. Un tikai Donāts, turēdamies vecajam blakus, zināja, ka tam lūša dzirde un ka tas nesnauž, bet vērīgi klausās, vērpdams sevī veca karavīra smago domu pavedienu.

Tad Gaidis saslējās seglos un pārlaida savējiem bargu skatu. Un, pamājis ar galvu, lai sajāj ap viņu ciešāki kopā, teica pusbalsī:

— Donāts ar Ziganu un Paņko paliek zirgos un sekos man, ja būs vajadzīgs! Citiem kāpt zemē, sagatavot bises un pistoles! Ja dzirdat šāvienu, Gontam ar septiņiem vītiem jāseko man kājām un jāpaliek pils priekšnamā! Turēties līdz pēdējam! Tu, Pauļuk, ar pārējiem septiņiem paliksi ārā un aizturēsi ķēniņa āviniekusl

Karakalpi klusēdami saskatījās un, izrindojušies ap trepēm puslokā, nokāpa no zirgiem, sākdami apskatīt šaujamos. Bet Donāts, Žigans un jaunais kazaks Paņko-sarkaniem matiem un bakurētainu seju, vingrs un lokans kā niedre, sajāja ap veco un skatījās tam sejā, nenolaizdami acu. Un rokas vēlreiz pārbaudīja, vai asmeņi slīd ātri ārā no maksts.

Viss bija un palika klusu. Tikai šad un tad nospraus- lojās kāds zirgs, nošķinda pakavs, iežvadzējās zobena maksts, atsizdamās pret bises stobru, vai nodunēja sarga āva, kātam smagi atduroties pret sniegaino pagalma bruģi. Un vienmuļīgi gurdi skanēja ūdenslāses, krizdamas lejup no pils jumta lāstekām. Saule jau bija nozudusi aiz pils mūra, sārtodama miglotās dūmakas un visu debes- malu, un nogājušā dienas spīdekļa vietā virs Varšavas torņiem kāpa augšup sarkana'mēness ripa.

Tad sadrūmušo jātnieku ausīs piepeši iešalca šāviena troksnis, nākdams no otrā stāva logu puses, un satrauca arī stepju zirgus, kas bez mājiena beidza kašņāt sniegu un kodīt iemauktus. Sāka ausīties ari poļu āvinieki, kuru bruņas sudraboja miglotā mēnesnīcā,

Kā palaista atspere izslējās taisns gadu un rūpju nastas saliektais Gaižas augums. Ļauni iegailējās vecā kareivja vienīgā acs, zem sirmajām ūsām kā kodienam at- ņirdzās dzeltenie vilkača zobi; melnais ērzelis, dzelžainas rokas rauts, saslējās stāvus, pacēlās gaisā un mirkli vēlāk jau atradās uz ķēniņa pilstrepēm. Durvju sargi nepa- dūga atvēzt cīņai savas smagās āvas, kad sejās tiem jau sitās melnā ērzeļa karstā dvaša un pāri galvām iesvelpās līks asmens. Viens āvinieks saļima ar pārcirstu seju; otrs smagi vēlās pa trepēm lejā, cenzdamies panākt bruņu- cepuri un galvu, kas vēlās ātrāk par ķermeni.

—   Man pakaļl Cērtat un šaujat visus, kas gadās ceļāl — Gaidis aizsmacis rēca, no jauna sliedams stāvus savu milzīgo melni un sviezdams to pilsdurvīs. Grūdiena spars bija tik spēcīgs un spējš, ka durvis plaši atskrēja vaļā. Aiz viņām gadījies sargs nepaspēja atlēkt, un smago durvju puse to notrieca zemē ar sašķaidītu pakausi. Otrs bija manīgāks un laikus atsprāga nost, lai tūliņ pakluptu zem satracinātā ērze|a pakaviem. — Hei, jātnieki un Gon- tas vīri, šurpl — Gaidis rēca, dīdīdams savu satracināto melni uz samtklāto trepju pusi. Un tūliņ aiz muguras nodunēja pakavi uz akmeņgrīdas, nosprauslojās Donāta bēris un aiz tā sazviedzās Zigana sirmis ar Paņko dūkano.

Pakaļ jātniekiem sabruka iekšā Gontas kazaki un pistoli vienā, zobenu otrā rokā kā kaķi metās pāri priekš- zālei, pieplakdami pa divi katrām durvīm. Un bija arī laiks: uz klaigām un šaudīšanu pagalmā — tur Pauļuka vīri jau atšaudījās no āviniekiem, slēpdamies aiz sniegā noguldīto zirgu mugurām, — sākās koridoros un zālēs ieroču šķindoņa un skrejošu soļu duna, un skaļās virsnieku balsis trauca cīņā ķēniņa miesassargus.

—    Noturies, kamēr mēs glābjam kņazul — Gaidis, dzīdams pa trepēm augšup savu melni, uzsauca savam jaunības draugam Gontam, sirmūsainam, druknam kareivim. Tas pamāja ar galvu un, iespļāvis delnā, atvēza zobenu, pieplakdams pie viduszāles durvīm. Un Donāts, triekdams savu bēro paka] vienača melnim un pamezdams atpakaļ skatu, ieraudzīja nozibam gaisā Gontas asmeni un noripojam uz akmensgrīdas melnmatainu galvu, bet tai pakaļ mežģīnēm greznotu roku, kas vēl turēja zobenu.

Arī pie citām priekšzāles durvīm sāka skanēt ieroči un rībēja šāvieni, piebalsodami cīņas troksnim pilspa- galmā.

Izcīnījušies pa trepēm augšā, Zigans ar Paņko drāza paka] Gaidim un Donātam, kuri dzina savus zirgus pa labi uz to otrstāva pusi, no kuras logiem bija atš|ācis pirmais pistoles šāviens. Gaidis nocirta zemē pa vēzienam pagadījušos pāžu, Donāts — vienu no sulaiņiem, kas lāpām rokās, bailpilnām sejām stāvēja pie durvīm. Otrs kliegdams metās bēgt, Zigans jāja tam virsū, bet nepanāca, jo bēglis iedrāzās logā un, skandinādams stiklus, nokrita pils pagalmā. Zigans pakampa sulaiņa nomesto lāpu un, jautri lamādamies, piegrūda Brabantas meistaru austam sienas tepiķim, ko gausi sāka laizīt liesmu mēles, skaudamas izaustos krustnešu augumus un bēgošus musulmaņus. Pa izsisto logu sāka vilkties pagalmā kodīgas dūmakas.

Aiz sulaiņu sargātām durvīm lūkoja stāties slavutie- šiem ceļā jauns kambarkungs, paceldams cīņai savu tievo zobenu. Bet tolediešu asmenis skanēdams izskrēja no jaunekļa rokas, un viņa turētājs bez vaida sajima zemē ar briesmīga cirtiena brūci, kas sākās pie kakla un beidzās ap jozmeni. Un pāri līķim, kas bija gandrīz pārcirsts pušu, četri Slavutas kņaza jātnieki iebruka kamīna uguns apspīdētā telpā, kuras kaktos gulēja tumšas ēnas, logos jau vizēja mēnesnīca, bet grīda likās sarkana no liesmu atspīduma.

Pie kamīna bija nometies ceļos melns pāters uz krūtīm saliktām rokām un skaļā balsī skaitīja aizgājēju lūgšanu. Pāterarn turpat pie kājām, ar galvu uz durvju pusi gulēja beigts jauneklis, un spāņu mētelis, kas krītot tam bija izplēties kā melni spārni, neapsedza rokas, no kurām labā vēl žņaudza krampjaini savilktā plaukstā kailu zobenu.

Jātniekiem ielēkšojot kamīna zālē, melnais pāters piecēlās kājās, pagriezdams pret ienācējiem savu dzeltenbālo seju, kas atgādināja dilstošu mēnesi, un, lūgšanai vēl turēdams rokas, paskatījās iebrucējos degošām fanātiķa acīm.

Gaidim nolaidās zobens un pagura sirds, apturot melni istabas vidū. Apklusa Zigana bravūrīgais skaļums, Donātam izdzisa sejā smaids.

Mūks paspēra soli uz jātnieku pusi, biedinoši paceldams gaisā rokas.

— Slavutas karakalpi, nolaižat zobenusl Jūsu kungs ir miris. Glābjaties paši un lūdzat Dievu par viņa lepno dvēselil

Un mūks atkal saplaka pie jaunekļa ceļos, sākdams skaitīt: <rRequiem aeternam…»

Gaidis salīcis sēdēja rumaka mugurā, un arvienu dziļāki liecās viņa vecā galva, cenzdamās apslēpt asaras, kas ritēja pār grumbu un rētu švīku izvagotiem vaigiem.

Donāts iešņukstējās, aizmirsis cīņas alku, un sāka raudāt kā mazs bērns, spiezdams abas dūres pie acīm. Zigans nikni šņauca degunu, kodīdams milzīgās ūsas, bet sarkan- matis Paņko te vērās biedros, te meta skatu atpakaļ uz durvju pusi, klausīdamies cīņas troksnī, kas dunēja lejā, augdams augumā.

Tad ieklupa iekšā asinīs izmircis kareivis kailu galvu un salauztu zobenu. Un mute, ko bija šķērsām skāris ale- bardas asmenis, šļupstēja, jaukdama vārdus ar asiņainām putām:

—   Gaidas tēv, mēs nevaram turēties! Poļi nāk virsū kā melna debess, un jūs vairs netiksat atpakaļl Gonta krita, Sokols, Rudenko un Cupaga sakapāti gabalos; citus atspieda līdz durvīm, un es atsteidzos tev pasacīt —

Ziņnesim aizrāvās balss, saļima ceļi, un viņš nogāzās zemē, izlaizdams dzīvību.

Un mūks, paceldams galvu no pātariem, draudoši ierunājās:

—    Slavutas karakalpi, nolieciet ieročusl Varbūt mūsu žēlīgais ķēniņš tad jūs žēlos.

—   Ciet kiusu, melnais sunsl — Gaidis iebrēcās un atvēza zobenu. Melnais šņākdams rāvās uz kamīna pusi. Pāters zibeņātri palēcās sāņis, vairīdamies no cirtiena, bet niknā vienača asmenis noslīga lejup. Un, veroties kunga nedzīvajā sejā, kas baltoja turpat pie meļņa kājām, vecais karakalps lēni noņēma bruņucepuri, kodīdams sirmās Osas, lai nepaspruktu skaļas raudas tāpat kā leitim Do- nātam.

Noņēma cepures arī pārējie. Bet Paņko, klausīdamies cīņas troksnī, kas nāca no apakšstāva, nedroši ierunājās:

—   Gaidas tēv, pa trepēm mēs vairs netiekam lejā.

Vecais kareivis saslējās. Uzlika atkal galvā smago kaujas cepuri, pievilka pavadu, uzmeta savējiem drūmu skatu un tad teica, griezdams melni uz durvju pusi:

—    Priekš kam tad logs? Brāžat ārā, steidzaties uz vārtiem un taisāt viņus vaļā, kaut arī jums stātos ceļā vesels velnu pulks, — viņš norūca.

Un vecais nebija vēl beidzis rūkt, kad leitis Donāts, paradis pirmais paklausīt, jau slēja gaisā savu bēro, pats piepiacis tam pie skausta; jātniekam iekaucoties vilka balsī, zirgs metās logā, ar kājām un galvu dragādams viņa krāsainos stiklus un no melnkoka darinātās vārās rūšu ietveres, un pazuda mēnesnīcā, kas tagad lija iekšā pa izsistā loga caurumu vēsa un sudrabota.

Pārmetis krustu, metās paka] Donātam sarkanmatainais Paņko, un pēc viņa izjāja pa izsisto logu ar savu sirmi melnūsainais Zigans, iepriekš nospļāvies un izgrūdis lamu vārdu.

Donāts nonāca laimīgi lejā ar savu bēro, kam bija gadījies nogāzties atkusušā kupenā; jau pēc mirkļa no tās izkūņojās ar sniegu nobiris rumaks, nesdams atkal savu jātnieku. Paņko dūkainais lauza kāju. Zigans — zobenu. Melnais kazaks uzrāva sarkanmataino sava sirmja mugurā, un trīs vīri, divi zobeni un divi zirgi metās, cik jaudas, skriet uz vārtu pusi.

Vārtu sargi, vērodami kauju, kas dunēja pie pils durvīm, nepaguva sagatavoties cīniņam. Zigans skrējienā uzlēca no zirga virsū tuvākajam sargkareivim un izrāva no rokām alebardu, ar smago asmeni saskaldīdams galvu viņas nēsātājam un krūtis tā kaimiņam. Trešo sargu nocirta Donāts, garām auļodams, un ceturto noveica Paņko ar pistoles šāvienu. Palikušie četri sargi lādēdamies atvilkās vārtu velvē, stiepdami uzbrucējiem pretī savu ieroču asmeņus.

— Griežat vaļā vārtusl — Zigans uzbrēca Donātam un Paņko, pats atturēdams ar iegū,to alebardu āviniekus, kas, manīdami kazaka padomu, paši sāka uzbrukt. Viens drīz izlaida icroci — Zigana āva tam bija nocirtuši pirkstus —', otrs- dabūja dūrienu krūtīs ar alebarda asumu un saļima, iestreipuļojis velves kaktā. Toties trešā dūriens ķēra Ziga- nam sānus, un kazaks sāka nikni lādēties.

Donāts ar Paņko izmisuši vilka lejup milzīgo svērekli, kuru novelkot reizē vērās vaļā vārti un lejup krita uzvelkamais tilts. Pie svērekļa parasti ķērās četri stipri vīri, un Donātam nolija baiļu un pūliņu sviedri, manot, ka svē- reklis gan sakustas pie katra rāviena, bet netaisās lejup nākt.

b.misušām acīm Donāts pavērās Ziganā, kurš lādēdamies cīnījās ar abiem sargiem, ik pēc mirkļa pamezdams atpakaļ pār plecu bažīgu un niknu skatu, jo asinis plūda arvien stiprāki no brūces un kazaks juta, ka tam sāk spēki zust.

—    Nekustas! — Paņko aizžņaugtā balsī dvesa, smagi elsodams.

—    Velns lai parauj, — Zigans nikni nosēcās, — Tad nākat viens šurp!

Pasviedis klāt pieskrējušam Donātam savu asiņaino ieroci, Zigans iespļāva abās plaukstās un, paspēris Paņko ar kāju nost, ieķērās svēreklī.

Tas likās nekustamies. Kazaka seja metās zilgansārta, uz rokām kā auklas piepampa dzīslas. Tad beidzot sāka rādīties Zigana lāča spēks: griezīgi čīkstēdami, vārti atvērās va|ā, krizdams nodārdēja tilts, un pirmie tam metās pāri abi āvinieki, glābdamies no Donata alebardas, bet neizbēgdami no lodēm, kuras tiem raidīja paka] sarkanmatainais Paņko, kas, Ziganam cīnoties ar svērekli un Donātam atturot sargus, bija paspējis pielādēt savas pistoles.

Zigans smagi elsoja, atspiedies pret mūra stūri un turēdams roku pie sāniem, kas mirka asinīs. Donāts zobenu rokā jau sēdēja sava bērā mugurā, skatīdamies cīņā, kas dunēja pie pils durvīm.

Vesels bars āvinieku bija ielenkuši Pauļuka pulciņu, tam uzmākdamies bez stājas. Žvadzinādami savas smagās bruņas, āvinieki gāja virsū gulošu zirgu valnim, aiz kura slēpās Slavutas karakalpi, un jau iztālim grūda tam pāri savas alebardas. Tad rībēja šāvieni, |ima viens otrs bruņās tērpts kareivis un aiz zirgu mugurām cēlās plikos kažociņos ģērbti stāvi, vienai rokai grābjot pēc āvas kāta, otrai cenšoties zvelt āvas nesējam ar zobenu. Uzbrucēju vilnis mazliet atplūda atpakaļ, atstādams mirējus sniegā, un cauri jauna āvinieku viļņa kājām rāpoja ārā ievainotie, atsladami aiz sevis asiņainas pēdas. Un cīņas troksnis bija tik sīvs un skaļš, ka durvju sturmētājiem kautiņš pie vārtiem palika nemanīts.

*

Palicis kamīna zālē viens, Gaidis dziļi atvilka elpu un, sažņaudzis plaukstā zobenu, izdzina savu melno lēkšos cauri abām nākošām zālēm — pirmā bija pilna kodīgu dūmu, gar sienām ložņāja liesmu mēles, vietām jau šau- damās griestu augstumā, — un, dūmu mutuļu pavadīts, aizkļuva līdz platajām samtklātām trepēm, kas veda lejas zālē.

Tur ieroči lāpu gaismā šķinrla joprojām: ap divdesmit āvinieku neatlaidīgi uzmācās trijiem vēl dzīvajos palikušiem Gontas karakalpiem, kas atgaiņājās izmisuši. Uz zā« Ies grīdas vārtījās ievainotie, bet durvīs, kas veda apakšstāva koridoros un tālākajās zālēs, gulēja līķu vaļņi.

Melnais ērzelis, manīdams savējos, spalgi iezviedzās, un ap desmit āvinieku metās pie trepēm, sliedami slīpi augšup savu alebardu asumus.

Bet tad vienam otram sāka drebēt rokas un lūpas, jo trepju augšgalu apvija melnu dūmu padebeši un no tiem iznira melna zirga galva liesmainām acīm un šņācošām nāsīm un virs tās briesmīga, rēgaina seja atņirgtiem vilkača zobiem un zvērojošu aci, no kuras likās šaujamies pašas elles ugunis. Un sargi nepadūga izšķirties — turēt cīņai ieročus vai mest nost āvas un bēgt prom, kad melnā zirga galva ar ugunīgām acīm uzšāvās augstu virs dūmu mutuļiem un āvu asumiem krākdams pārstiepās pāri milzīga zirga ķermenis, nokrizdams akmens grīdas vidū uz četrām, tad sasliedamies jaunam lēcienam, ar to nokļūdams durvu sturmētāju bara vidū un izbrāzdainies ārā no pils līdz ar dūmu mutuļiem un niknām klaigām, jo jātnieka zobens bija bez stājas svilpis gaisā, skaldīdams pils- sargu plecus un pakaušus.

— Visi zirgos un proml — Gaidis ierūcās, izlēkšojis pils pagalmā.

Pauļuka karavīri tikko bija atsituši āvinieku uzbrukumu un tagad cēlās kājās, raudami zirgus aiz iemauktiem. No pils izstreipuļoja trīs palikušies Gontas vīri un arī metās zirgiem mugurā.

Tikai tagad pilssargi, i pagalmā esošie, i ārā no pils izskrējušie, pamanīja, ka vārti stāv plaši atvērti vaļā un ka nolaidies uzvelkamais tilts. Un, dusmās meklēdami lāstu vārdus, kas spēj sirdi atvieglot, velti metās skriet uz vārtu pusi. Slavutas zirgi skrēja ašāki par tiem, un, āviniekiem kliedzot un lādoties, mazais uzbrucēju pulciņš izauļoja pa vārtiem, izbrāza cauri pilsētai, gājējiem un jājējiem panikā metoties sānis; un slavutiešu zirgi agrāk neapstāja savā skrējienā, pirms viņus un jātniekus nebija apslēpis drošs priežu sils.

« * «

Sila dziļumos beidzot apstājās putās saskrietie zirgi un karakalpi sāka skaitīt brūces un biedrus, kas bija dzīvi izkļuvuši ārā no Varšavas. Un drūmas palika slavutiešu sejas, jo vecais Gonta ar četriem savējiem bija kritis ķēniņa pils priekšzālē un aizkrācietim Pauļukam atjājuši līdz tikai pieci no viņa pulciņa. Diviem vīriem bija cirstas tik smagas rētas, ka, nokļuvuši drošībā, tie vairs nespēja noturēties seglos un nogāzās sniegā, kas zem viņu ķermeņiem sāka mesties tumšsarkans. Arī pārējiem vienam otram asiņoja seja un plecs.

Veselie zobeniem sapļāva kuplus priežu zarus un, uz- taisījuši cisas, noguldīja uz tām smagi ievainotos, sakur* dami blakus cisām sārtu un apsēzdamies ap to, lai nogaidītu, ko nesīs rīts. Un bēdu nasta, kas spieda slavutiešu sirdis, kļuva vēl smagāka, redzot pie ugunskura vēl kādu tukšu vietu, jo trūka Zigana.

Gaidis sāka iztaujāt veselos. Tie neko nezināja stāstīt, Donāts arī ne. Tad Paņko beidzot atzinās, ka noasiņojošais Zigans, nespēdams piecelties, šim novēlējis savu sirmi, pats paņemdams Paņko pistoles, un vienu labā, otru kreisā rokā palicis pagalmā, atspiedies ar muguru pret mūra stūri. Un teicis, lai Paņko jājot vien projām — šis lūkošot vajātājus kādu brītiņu aizturēt.

Klausoties sarkanmatainā karakalpa stāstā, Gaidim saspurojās sirmās ūsas, un, ar savu vienīgo aci ieurbdamies Paņko sejā, vecais nikni nospļāvās: '

—   Tikai nelga pamet ievainotu biedri cīņas laukā.

Sarkanmatis nosarka. Tad viņa seja kjuva ņirdzīga un ļauna, un Paņko atcirta:

—    Es gribēju Ziganu celt zirgā, bet viņš lamādamies dzina mani projām, sacīdams, ka šim tā kā tā esot pienācis gals, bet, poļiem izkļūstot kādu mirkli vēlāk pa vārtiem, mūsējie varēšot izglābties. Zigans vecāks par mani, es tikai klausīju viņa pavēli. Vai nelga nav drīzāk tas karavīrs, kurš pamet sava kunga līķi ienaidnieku ziņā?

Gaidim iezvērojās acs, nikni atņirdzās zobi, roka tvēra zobenu, bet tad apstājās pusceļā — un vecais kareivis dziļi nokāra galvu, lai apslēptu asaras, kas sāka plūst pār vaigiem.

Karakalpi cieta klusu, skatīdamies vadonī. Bet gurums sāka drīz ņemt virsroku pār bēdām, un vīri viens pēc otra atlaidās skuju cisās.

Nomodā palika tikai Donāts, sēdēdams pie ugunskura ar bisi uz ceļiem un vērdamies zvaigznēs, kas mirdzēja pie debesjuma, klusi zvīļodamas starp koku galotnēm.

Cīņu biedri krāca dziļā miegā, tikai šad un tad iekunkstējās kāds ievainotais un nosprauslojās kāds rumaks, jo zirgu pulciņš, saspiedies kopa, stāvēja neta| no ugunskura. Un nemierīgi purināja galvu Donata bēris, tā ausis un purnu bija sagraizījuši ķēniņa pils stikli, jaunajam leitim pa logu izjājot pagalmā.

Gaidis bija atlaidies sniegā turpat aiz ugunskura, atspiedis plaukstā galvu, un Donātam sākumā likās, ka veco kareivi pievārējis miegs. Bet, dzirdēdams aiz uguns smagu nopūtu, leitis pameta ugunij pāri skatu un ieraudzīja, ka vecajam ir vaļā viņa vienīgā acs un stīvi veras oglēs pilna asaru.

—   Gaidas tēv, tev ari nenāk miegs? — Donāts klusi ievaicājās.

Gaidis tūliņ neatbildēja. Tad sirdīgi nošņācās, pako- dīja nošļukušās ūsas, pacēlās uz elkoņa un teica aizžņaugtā pusbalsī:

—   Sarkanmatainim taisnība, es esmu nelga, jo pametu kunga līķi panu apsmieklam.

Donāts nodūra galvu, nesacīdams ne vārda, un vecais karakalps atkal atlaidās sniegā, šņaukdams degunu un laiku pa laikam smagi nopūzdamies,

XII

Paniem dodoties no Varšavas uz mājām pēc lielajām valsts dienām, jaunajā rezidencē sāka pienākt nelabas vēstis. Te uz viena, te otra ceļa galvaspilsētas tuvumā bija atrasti blakus izlaupītām kamanām gan panu, gan viņu haiduku līķi. Arī agrāk Varšavas apkārtnes silos bija uzklīduši viena otra laupītāju banda, bet nekad vēl tās nebija rīkojušās tik pārdroši kā 1601. g. februārī, kad dienas jau stiepās garākas un atkusnis sekoja atkusnim.

Laupītāju gūstīšanai sūtīja gan dragūnus, gan šķēpnešus, bet bandīti likās nenotverami. Ja viņus gaidīja uz Dancigas ceļa, tie uzbruka kungu pajūgiem, kas brauca uz Radomas vai Drogičinas pusi; jātnieki, kas cerēja sastapties ar laupītājiem uz Brestas vai Lenčicas ceļa, atgriezās Varšavā tukšām rokām un sāka nikni lādēties, dzirdēdami briesmu stāstus par dižciltīgiem ceļavīriem, kas nokauti un aplaupīti turpat ķēniņa rezidences pievārtē, tikai pavisam citā debesu pusē, ne tajā, uz kuru bija jājuši bandītu ķeršanai sūtītie karavīri.

Beidzot pienāca kāda vēsts, kuru saņemot radās cerības tikt laupītājiem uz pēdām. Viens no pana Cervinska kalpiem, ko dragūnu patruļa bija atradusi uz Zamosces ceļa pusdzīvu starp sakapatiem miroņiem, zināja stāstīt, ka uzbrucējus vadījis sirmūsains vienacis; tam blakus jājis jauneklis ar zeltainiem matiem un gaišu seju, kas smaidījusi arī kautiņā. Bandīti nogalinājuši kučieri, sulaiņus un karakalpus, nocirtuši zemē panu Cervinski, kas nogāzis vienu laupītāju ar pistoles šāvienu, un aizveduši raudošo pana meitu Sofiju sev līdzi, ņirgādamies, ka ari mežabrāļiem tāds glīts skuķis būšot noderīgs. Un, mirējam lūdzoties viņa bērnu saudzēt, sirmais vienacis tam iespļāvis sejā, vēlēdams nāvi un elli visiem paniem, kuru dēļ vajadzējis šā kungam mirt.

* * *

Voļas ciema krogā pie Drogičinas ceļa, trīs jūdzes no Varšavas, bija apmetušies trīs leišu pani ar saviem sulaiņiem, lai sagaidītu citus ceļabiedrus un būtu drošāka tālākā braukšana. Pani apmetās krodzinieka istabās, kalpi ierīkojās lielajā zemnieku galā un sāka turēt vakariņas, sasēduši ap noķepējušiem ozola galdiem — katra kunga ļaudis atsevišķi.

Sienā iesprausts skals vāji apgaismoja piesmakušo telpu, kuras sienmalā žīda kalpones bija izklājušas kalpu guļai siena klēpjus. Aiz letes klanīdamies snauda žīds krodzinieks, vairs necerēdams šovakar sagaidīt jaunus ciemiņus un nelūkodams arī iejaukties panu kalpu valodās, jo tie sarunājās dziedošajā leišu mēlē, kuru Voļas krodzinieks neprata.

Aiz āra durvīm kāds sāka dauzīties, nosizdams no zābakiem sniegu, un krodzinieks uztrūcies pacēla galvu. Sāka ausīties arī ceļinieki. Durvis atvērās, ielaizdamas salta gaisa šalti, un tai pakaļ ienāca plikā kažociņā tērpies cilvēks, kam saceltā apkakle un dziļi uzmauktā cau- nene aizsedza seju. Svešajam bija plecos maizes tarba un rokā vēzda ar asu cirvīti galā, kādas mēdza nēsāt Podļa- hijas mežinieki. Ienācējam noņemot cepuri un nolaižot kažoka apkakli, kroga ļaudis ieraudzīja smaidošu jaunekļa seju, ap kuru liecās zeltainas matu šķipsnas.

—    Lai slavēts Jēzus Kristus, — svešais sveicināja.

—   Mūžīgi mūžam, — panu kalpi atteica, atkal noliekdamies pār galdiem un turpinādami ēst ceļa maizi.

Svešinieks, piegājis pie letes un pasūtījis mēriņu degvīna, noklepojās un, pamājis žīdam, lai ielej vēl, teica lei- tiski, paklausījies kalpu valodās un pagriezies uz viņu pusi:

—    Ceļavīri, ko dzird jaunu Varšavā?

Dzirdēdami savu tēvu mēli, sulaiņi mitējās ēst un pacēla galvas, tās atkal apgriezdami uz svešinieka pusi. Un pana Beržinska haiduks Kazis ierunājās:

—    Kur tu, mūsu zemes zēn, te cēlies, pavisam citā valsts malā? Es vēroju pēc valodas, tev vajaga būt no Dainavas puses. Vai neesi dzuku cilts?

—    Dzuks gan, kā tadl — Ienācējs priecīgi pamāja ar galvu, sakratīdams zeltaino matu šķipsnas. — Mans pans viņgad atveda mani no Dainavas, iemainīja pret medību kurtu. — Vai neiedzersim uz satikšanos? — Viņš pamāja liaidukam uz letes pusi.

Kazis nelikās divreiz lūgties un, ūsas braucīdams, piegāja klāt svešiniekam.

—   Mēs esam no Varenas puses, — haiduks teica, — un nīkstam te jau trešo dienu, gaidīdami ceļabiedrus, bez kuriem panam bail tālāk braukt.

—    Vai, kāds tev bailīgs pans, — svešais smējās, piebīdīdams Kazim žīda pasniegto mēriņu. — Manējais gan nebīstas ne velna un uz kaušanos kā zvērs, — viņš lielīgi noteica. Tad, uzmetis ātru skatu pārējiem, klusi ieminējās: — Tavam panam laikam par maz kalpu līdzi? Un ar šaujamiem arī tā pavāji, vai ne?

Kazis pakasīja galvu.

—    Neko nevar teikt, — viņš norūca, kārām acīm vērodams iztukšoto mēriņu. — Esam pavisam pieci: diviem ir bises, citiem zobeni un panam pistole. Bet ko līdz šaujamie un visa dūša, ja tevi silā apstāj laupītāju bars, iepriekš nolaidis ceļam pāri kādu lielāku priedi? Nekur neizbēgsi, un mirt nevienam negribas. Šoziem jau Maza- vas silos esot saradies laupītāju vairāk nekā vilku.

—   Vai Dieviņi — svešais nobijās. — Tad nu gan ir slikti. Vai tad ķēniņš ļauj bendēt godīgus cilvēkus tepat viņa pils tuvumā?

Haiduks nicīgi pavērās jauneklī, sniegdamies no jauna pēc mēriņa.

—   Vai tad tu visu ziemu mežā nodzīvoji, ka nekā nezini? Laupītāji, turku sultāna nopifkti, gribējuši nokaut pašu ķēniņu un aizdedzinājuši pili, bet izdzīti no turienes un tagad jādelē pa šejienes mežiem, slepkavodami kristīgus cilvēkus aiz dusmām, ka viņu nodoms neizdevies.

—    Kungs Jēzus, stāvi man klāt, — jauneklis iesaucās. — Pašu ķēniņul? Vai tad šim piil nav bijis neviena karakalpa?

—     Bijuši gan, — Kazis atteica, — bet tam laupītāju vadonim — esot kungu kārtas, nezin kādas tur Slavutas pans — atjājis līdzi vesels pulks kazaku, un tie ar visiem zirgiem tik žigli saskrējuši pilī, ka ķēniņa kalpi nepaspējuši atjēgties. Un, kamēr šie slepkavo un laupa, kazaku pans klāt ķēniņam, un tā un tā: dodi man Zemgales ku- nigaiša valsti, citādi tevi sacirtīšu gabalosl Ķēniņš jau gribējis paklausīt, bet te piesteidzies galma jokdaris ar pistoli rokā un šauj negantniekam. Laupītāju vadonis nokritis zemē, bet šāvienu izdzirduši kazaki un auļo turpu. Ķēniņš ar jokdari paspējuši aizbēgt pa slepenām durvīm, un kazakiem iznācis pretī pils mācītājs, sākdams pie aizšautā razbainieka skaitīt miroņu pātarus, lai kazaki domā, ka viņu pans gluži beigts. Tā ksendzam izdevies glābt ķēniņu, un, piedraudēdams vēl ar Dieva un visu svēto dusmām, viņš tā pārbiedējis kazakus, ka tie bailēs izjājuši pa logiem, nepaspēdami pili līdz galam nodedzināt. Razbai- nieku pans ielikts cietumā, pašā dziļākajā pagrabā, un, ja paliks dzīvs, to gaida lielas mokas. Vai nu saraustīšot zirgiem, vai ar bendes cirvi sacirtīšot dzīvu gabalos. Viņa bijušie kalpi blandoties pa šejienes siliem …

Svešā sejā bija izdzisis smaids un sārtums cīnījās ar bālumu. Neklausīdamies Kaža tālākajā valodā, viņš nometa uz letes naudas gabalu un, neteicis ne vārda, steigdamies aizgāja.

Kazis brīnīdamies noskatījās svešajam pakaļ. Skatījās arī žīds krodzinieks, kuram drebēja pirksti, grozot pasviesto naudas gabalu. Haiduks pablenza uz krodzinieka pusi, un tam iepletās mute.

—    Ko? Par pāri mēriņiem veselu dukātu! — viņš pārsteigts iesaucās. — Nē, te kaut kas nav kārtībā!

Un, purinādams iesilušo galvu, Kazis aizlīgoja līdz sienai un nolikās sienā, vēl pusmiegā ņurdēdams, ka kaut kas neesot kārtībā.

« * *

Meža biezoknī zem milzu priedes bija apmetušies pie ugunskura bārdaini bruņoti vīri un spēlēja kauliņus. Turpat blakus uz priedes saknes kūkuma sēdēja sirmūsains vecis, tin viņa sejā bargi zvēroja viena pati acs, vērodama nakts melnumu un koka stumbrus, kā gaidot kādu pārnākam

Mežā sāka brakšķēt zari, un bārdainie vīri beidza mest kauliņus, pieceldamies kājās un gatavi klupt zirgos. Necēlās tikai vienacis, vērodams gaišu stāvu, kas iznira no tumsas un, piesteidzies klāt sēdētājam, saplaka tam pie kājām, smagi elsodams.

—    Gaidas tēv, — atnācējs dvesa, prieka un baiļu pilnām acīm skatīdamies vienacim sejā. — Gaidas tēv, mūsu kunigaitis ir dzīvs! Ķēniņš to tura cietuma pagrabā un taisās sodīt ar lielām mokām …

Vienacis sagrīļojās. Tad, sagrābis atnācēju aiz pleca, pierāva sev klāt un drebošām lūpām teica:

—    Donāt, ja tu smiesies par mūsu kungu, es likšu tevi pakārt šai pašā priedei

—    Tad nē, Gaidas tēv, — izlūks elsoja, — es nesmejos un nemeloju! Nupat krogā dzirdēju no panu kalpiem, ka mūsu kunigaitis toreiz bijis tikai aizšauts, nevis beigts.

Gaidis iestenēdamies atlaida vaļā Donāta plecu un saplaka viss. Noslīdējis zemē no saknes kūkuma, viņš nometa cepuri un plēsa savus sirmos matus, vārtīdamies pa sniegu un kaukdams kā aizšauts vilkacis. Un, redzot vadoņa lielās bēdas, arī Donātam sāka pār vaigiem 1it asaras.

—    Ak, es vecais nelgai — Gaidis vaidēja, plēsdams matus. — Spļaujat man sejā, spārdāt kājām, sienat pie priedes, griežat gabalos un pametat vilkiem par ēsmu! Man kauns jums skatīties acīs, un arī citā saulē būs kauns vecajam kungam rādīties. Ko es teikšu, kā atbildēšu, kad kņazs Jānis man vaicās: Gaidi, kur tu pameti manas cilts pēdējo?

Zemu nodurtām galvām slavutieši stāvēja puslokā ap izmisušo vadoni, kas uz vaiga bija nokritis sniegā. Donāts, nometies ceļos, ar vienu roku sev rauša no acīm asaras, ar otru glāstīja vecā plecu, cenzdamies mierināt.

Tikai uz rīta pusi beidza raudāt sirmais karavīrs, un jaunais leitis kā mazu bērnti to noguldīja uz zirgsegas zem priedes, apsegdams ar savu kažociņu. Un, citiem karavīriem pagurstot cīņā ar snaudienu, Donāts palika līdz ausmai nomodā pie vadoņa, kas, bēdu salauzts, bija iekritis nāves miegā un sapņoja nelabu sapni, jo lūpām šad un tad lauzās pāri smags vaids un trīsas nodrebināja augumu.

Todien slavutieši nejāja uz panu medībām, bet palika savā sila nometnē. Retumis kāds bilda vārdu, un visiem bija nelaimīgas sejas un kaunīgas acis.

Gaidis, salīcis, sirms un nevarīgs, nosēdēja visu dienu uz saknes kūkuma, atspiedis galvu rokās un stīvi vērdamies sniegā. Karakalpi to neiedrošinājās uzrunāt un, ja gadījās iet vadonim garām, gāja uz pirkstgaliem.

Atkal atnāca vakars, un nometnei pāri nolaidās zvaigžņota ziemas nakts. Un, citiem biedriem krācot dzijā miegā, Donāts vēl bija nomodā. Tad viņam likās, ka kāds to sauc vārdā, bet saucēja balss bija tik klusa kā pūces lidojiens. Leitim šķita, ka viņu dzirde viļ. Un tikai pēc brītiņa viņš klusu ieminējās:

—    Vai tu mani sauci, Gaidas tēv?

Vecais pamāja ar galvu. Un, Donātam nolaižoties tam blakus, sakustējās sirmgalvja lūpas, tikko sadzirdami čukstēdamas:

—    Dēls, mūsu kungs man viņnakt rādījās sapnī…

Uz elkoņiem piecēlies, Donāts vērās vecajam sejā, kas

bija bāla kā mironim.

—    Rādījās sapnī un teica: Gaidi, glāb… kā man un vectēvam solījies… kad palikšu vesels, mani saraustīs gabalos — locekli pēc locekļa …

Kā glābt? — vecais iestenējās. — Dēls, vai tu nezini kādu padomu?

Leitis noplātīja rokas. Un abi karakalpi skatījās viens otrā izdzisušām acīm. Tad Donāts priecīgi iesaucās:

—   Gaidas tēv, es zinu! lešu pie ķēniņa un teikšu, lai atlaiž kunigaiti un viņa vietā liek mani zirgiem saraustīt! Kas man? Ne mātes, ne māsu. Viens kā koks ežmalā.

Vecais pavērās jauneklī žēlu skatu.

—   Donāt, es biju tevi turējis par gudrāku. Ja tavs padoms kam derētu, es pirmais ietu pie ķēniņa. Bet mēs varam iet visi reizē, un arī tas neko nelīdzēs. Ja arī ķēniņš gribētu mūsu kungu žēlot, pani viņam neatļaus.

Un atkal nokārās lejup vadoņa sirmā galva un Donāts nodūra savu zeltaino.

—   Gaidas tēv, — Donāts pēc brītiņa nedroši ierunājās. Un, vecajam pacejot savu izmisušo seju, leitis teica pusbalsī: — Gaidas tēv, varbūt Sandomiras kundzene…

Vecais skumji pagrozīja galvu.

—    Ko tad tā var mums līdzēt?

Donāts sāka stomīties,

—    Nu, viņa tak ragana …

Vecais brītiņu padomāja. Tad viņam mazliet atplauka seja.

—   Varbūt tev taisnība. Kur zobens un vīra dūša nepalīdz, var līdzēt raganu zintes. Pamēģināsim, dēlsl

Vēl pirms rīta ausmas Slavutas karakalpi sēdās zirgos un sāka tos dzīt uz dienvidiem.

XIII

Pēc Gundara pēkšņās aizceļošanas Marija nerādījās ārpus pils. No saraudātām kundzenes acīm cik varēdamas vairījās kalpones. Par mazāko nieku viņa lika tās staļļa puišiem pērt līdz asinīm.

Kad vecais vojevoda atgriezās pilī nokaunējies un nelaimīgs, meitai priekš tēva atradās tikai skarbs vārds un īgns skats. Apjucis no savas lutekles skatiem un negribēdams to uztraukt vēl vairāk, vecais Mnišeks iekoda sev mēlē, paturēdams neizteiktu nodomāto stāstu par Gundara jājienu uz ķēniņa pili un moku nāvi, kas kņazu tagad sagaida.

— Drīzāk aizmirsīs, — viņš noteica pie sevis, atmezdams ar roku un sēdēdams savā vecajā vietā pie ēdamzāles kamīna — ar sumbra ragu rokā un vīna muciņu starp ceļiem. Un nopūzdamies domās piebilda: — Nebija pirmais un nebūs pēdējais.

♦ * *

Dienas steidzās pretim pavasarim. Sniegs bija jau nokusis, un tikai gravās un dziļās lejās varēja manīt pa netīrai kupenai, ko nebija vēl pamanījis savu svelmi atgūstošais saules vaigs.

Ledus slogu nometušas, jautri šalca upes, mundri čaloja strauti, un hlopi, iznākuši no savām māla būdām, staipīja galvas, vērodami debesu zilgmi, gājuputnu klaigas, cīruļu vīteņošanu gaisā un citas zīmes, kas vēsta arāju |audim, ka nupat ir klātu pavasaris

Tīksmīga lunkanuma pilni šķita meiteņu augumi, kurus jaunekļi pavadīja kvēlainiem skatiem Un daudzas jaunas dzīvības tika ieņemtas agrīnā dienvidu pavasara naktīs, sievām ļaujoties vīru glāstiem, un dažai meitenei vēl pirms ķiršziedu laika izira vainadziņš

* * *

Arī Sandomiras kundzenei sāka aizmirsties ziemas bēdas, jūtot asinīs reibinoši jautru šalkoņu Acis atkal dzirkstīja un smēja, pilnas zeltainu uguntiņu. Un melnacaina- jam staļļa puisim Vaclavam sirds pielija ar saldu mulsumu, kad kundzene tam pavēlēja seglot viņas zirgu un pašam līdzi jāt.

Izkļuvuši no līkumotām tēva pilsētas ielām, Marija laida zirgu auļos, un rumaks, jautri nozviedzies, stiepās pāri norām un atkusušiem laukiem. Vējš, maigi žūžodams pretī jātniecei, svieda tai sejā rumaka krēpes, pašas atrisušos matus un dzeltenos vītolziedu putekļus.

Sur tur jau redzēja pa arājam, kas gausi gāja pakaļ vēršu vilktam arklam, klausīdamies cīruļu dziesmās, un lemeši kāri plēsa trekno zemi, kura vēlīgi atvēra savu melnspīdigo klēpi, tvīkdama sēklas gaidās.

Neapjaustu gaidu pilna bija kaislās kundzenes sirds, no kuras pavasara vējš bija izvējojis aizvainotā lepnuma smeldzi un izirušās mīlas atceri.

Cauri šalcošai vītolu gravai zirgs uznesa savu jātnieci ozolu silā, kura varenajiem kokiem tikko sāka sprāgt pumpuri. Ozolu stumbros bija ierīkojuši sev ligzdas simti melno strazdu un tagad mulsināja prātu ar savu kaislo svilpošanu. Un, klausoties melno pārnācēju dziesmās, Marijai viņas sirds likās kā mazs putns, kura dziesma skrien pretī saulei un debesu izplatījumam.

Drāzdamies gar milzīga, kumpaina ozola stumbru, meitenes rumaks piepeši apstājās, sasliedamies stāvus, un jātniece tikko noturējās zirga mugurā, kurš velti centās doties uz priekšu. Dzelžaina roka to bija apturējusi pilnā stiepienā, un jātniece dusmās pietvīkušu seju noliecās uz rumaka galvas pusi, lai redzētu, kas iedrošinājies ķerties vojevodas meitas zirgam iemauktos. Bet cirtienam paceltā pātaga nolaidās gar sāniem, un arī Vaclavs neizvilka plaukstās satverto zobenu,

Marijas rumaku bija sagrābis aiz iemauktiem liels, sirmbārdains vecis grumbu un rētu švīkām izvagotu seju, kurā gailēja viena pati acs, pilna drudžaina mirdzuma. Vecā miesu klāja skrandas, bet aiz jostas zibsnīja pistoju spali un pie sāniem karājās sudraba makstī līks turku asmens. Un, valdīdams zirgu, kas izmisis krāca un velti centās izrauties, vecais vērās jātniecē ar savu vienīgo aci, kurā dega ārprāta guns.

—   Vojevodas meita, manam kungam, ko tu reiz sildīji pie savas sirds, draud nāve, un tavas zintes var viņu no tās izpestīti

Marijas dzeltenās acis iepletās šausmās, kā redzot vēl nebijušas lietas, un asinssarkanās lūpas — asinssarkanas kā līgavai pēc kāzu nakts — pavērdamās nodrebēja. Bet tikai uz mirkli, un meitenei pēc tam atkal bija lepna seja un spītīgs acu skats.

Kā atsaukdamies tam, no kaimiņkoku stumbriem atdalījās bruņotu vīru augumi un apstāja Sandomiras kundzēni, vērdamies viņā lūdzošām un reizē draudpilnām acīm.

—   Ak, tas esi tu, niknais vienaci, — meitene teica, nicīgi sakniebdama lūpas. — Varbūt tavs kungs liek mani sveicināt? Varēja gan agrāk, jo divi pilni mēneši jau aiztecējuši kopš tā laika, kad viņš kā zaglis naktī pazuda no mana tēva pils.

—   Vojevodas meita, — mežonīgais vecis teica, nelaizdams vajā iemauktus un smagi elsodams. — Vēl ir laiks, bet dienas steidzas, un varbūt jau jaunnedēļ ķēniņa bendes cels Varšavā ešafotu, uz kura nocirtīs rokas, kas tevi glāstījušas, nocirtīs kājas, kas tevi sildīja ziemas mēnesnīcas naktīs, un mokās beigs sisties sirds, kas reiz sitā^ pie tavējās.

Gaidis, vēl arvienu turēdams iemauktus, nokrita ceļos un viņa rokas milzu spēks, kam palīdzēja izmisums, norāva ce|os arī kundzenes rumaku.

Nāves bālu seju Marija nokāpa no zirga, kas, veča atlaists vaļā, pietrūkās kājās, viss drebēdams.

Gaidis apkampa meitenes ceļus, spiezdams savu sirmo galvu pie viņas kājām.

—   Glāb manu kungu, — vecais karakalps dvesa, — ja tu no tiesas esi viņu mīlējusi!

Meitenes blāzmainās acis atkal iepletās šausmās stīvas un platas, kā vērdamās lielā tālumā. Un lūpas čukstēja:

— Gaidi mani tepat ritu, tūliņ pēc saules lēktai Sirmgalvis noskūpstīja meitenes zābaciņu, sirdīgi nošņācās un pazuda gravā līdz ar saviem kareivjiem.

XIV

Ar katru dienu, kuras gājums nesa Kasparu tuvāk dzimtenei, kļuva priecīgāka tam seja un gaidās sila sirds.

Jājot cauri tumšajiem Nāravas siliem — tur naktīs varēja dzirdēt sumbru baurošanu, kurai atdunot viegli drebēja sasalusi zeme un no koku zariem bira lejup sniegs, — zēnam vēl šķita, ka viņa Zemgale atrodas otrā pasaules galā. Tad sāka jau gadīties ciemi, ar kuru iemītniekiem varēja sarunāties leišu mēlē, un beidzot šaipus Ņemanas tā jautri vidžināja visās naktsmājās un krogos, pie kuriem piestāja jaunais jātnieks, lai atpūtinātu savu rumaku. Un, tiekot garām Ķeidaniem, svilinoši saltais ziemelis, kas nāca no Pasvalas puses, Kasparam likās kā maigas, neredzamas rokas glāsts, jo šis vējš bija laidies pāri Lielupes līdzenumam un viņa sētām, dzirdējis, kā Zemgales meži šalc un kā žūžo kailie ošu zari ap nosnigušajiem Silenieku māju jumtiem.

Jau piecpadsmito reizi nakts bija nomainījusi dienu, kad Kaspars aizsniedza leišu zemes malu. Jātniekam drebošu roku pievelkot pavadu un zirgam stājoties rikšot, acīm atvērās Zemgales līdzenums, noklāts sniega palagiem, kas pletās līdz melnajam apvāršņa mežu lokam.

Nakts bija silta un gaiša. No klajuma puses nāca balsīgs klusums, un zeme likās guļam nāves miegu, apsegta ar baltu līķautu.

Valgām acīm zēns vērās dzimtenē, virs kuras zvīļoja zvaigznēm nokaisītais debesjums.

Tad līdzenumam sāka skriet pāri bālas ēnas — un, pacēlis galvu, Kaspars ieraudzīja ziemeļu pusē šaujamies augšup gar debesu malu sarkandzeltenas gaismas kāļus. Augstu gaisā staru kūļi sāka dzīt zeltainu liesmu vārpas, kas drebēdamas liecās lejup un šūpojās pa labi un pa kreisi, kaut gan gaisā nevarēja samanīt vēja žūžu. Vārpām noliecoties līdz mežu lokam, staru kūļi sāka bālēt, vilkdamies atpakaļ aiz apvāršņa. Un pāri sniegainajam klajumam atkal skrēja bālu ēnu pulki.

Atkal sāka ataust debesu mala, šoreiz blāzmodama^ kā tāla ugunsgrēka atspīdums. Tas metās arvien sarkanāks, un beidzot visas debesis acu priekšā un virs galvas dega

sarkanās ugunīs, no kurām šaudījās milzīgas liesmu mēles. Likās, ka debesu velve sadeg sarkanā ugunsgrēkā. Bet nebija dzirdama uguns krākšana, nemanīja vēja pūsmas, kaut gan debesu liesmu mēles tiecās aprīt pašas augstākās zvaigznes un sarkanās ugunīs likās degam nesen vēl melnais mežu loks.

Tad liesmu mēles sāka savienoties un tīties kopā kā milzu karogi, kuriem liedz brīvi plandīties rūdītu karodznieku rokas. Mēnesim metotifes sarkanākam, liesmu karogi atkal atvērās, skriedami uz visām pusēm.

Un, zēnam veroties brīnpilnām acīm degošās debesīs, virs mežu loka uzšāvās jauni — vēl sarkanākas gaismas kūļi un, tiem atveroties, no viņiem izauļoja sarkani zirgi un sarkani jātnieki. Tie cirtās gariem liesmu zobeniem, un no zvaigžņotā kara lauka lija lejup ugunīgas dzirkstis un sarkana rasa, un sniegainais Zemgales klajums likās mirkstam asinīs.

Jaunekļa zirgs krākdams rāvās atpakaļ, kā juzdams asins smaku un izbiedētām acīm skatīdamies savā jātniekā. Bet jātnieks savaldīja trīcošo rumaku un, pacēlies seglos un ^izlicis virs acīm plaukstu, pukstošu sirdi vērās debesu karapulkos, kas cirtās, auļodami gar zvaigžņu bariem. Un, kaujai debesīs iedegoties lielākajā niknumā, liesmu zobenu šķindas nenonāca lejā, kara klaigas nebija sadzirdamas, un sarkano debesu rumaku zvaigāšanas vietā Kaspars dzirdēja tikai sava zirga bailīgo krākšanu un paša sirds skaļo pukstēšanu.

Uguns jātniekiem aizauļojot pret vakariem un rītiem, sāka bālēt asinssarkanā debesu mala, atgūdama agrāko zeltainumti un pēc tam palikdama bālzaļgana. Tad izgaisa pēdējais debesu uguns atmirdzums, asarainas atkal margoja zvaigznes, debesis bija saltas un rēnas, un mierīgs un balts kā pirms kāvu kaujas atkal kļuva Zemgales klajums, ko apvāršņa malā noslēdza tumšu mežu loks.

Kāvu pulki bija aizauļojuši no Kaspara skatiem, bet zēnam vēl liesmoja acis un dega sirds, pielijuši ar debesu uguni. Noņēmis cepuri un vērdamies dzimtenes līdzenumā, kas gulēja nāves miegu, apsedzies sniega palagiem, zēns spieda rokas pie krūtīm, glāstīdams tur noglabāto ziņu Zemgales arājiem, ka zemnieku ķēniņš, dzīvodams tautas atmiņā caur daudziem mūžiem, atgriezīsies līdz ar pirmo lapu šalku, lai sauktu ārā no kapa savas tautas brīvi un liktu Zemgales verdzībai sadegt kauju ugunīs.

Naktī iejājot brā|u sētas pagalmā, Kasparu sagaidīja vecais sētas suns. Smilkstēdams tas lēca pārnācējam krūtīs, skatīdamies padevīgām acīm, kuras asaroja no prieka un vecuma.

Kaspars pieklauvēja pie brā|u istabas loga. Neviens nenāca lūkot, kaut gan Mārcim ar Ingu bija jautrs miegs.

Pārnācējs klauvēja stiprāk. Neatsaucās neviena balss. Zēns sāka brāļus saukt vārdā. Brāļu vietā atsaucās suns, atsēzdamies sniegā un sākdams gaudot. Un suņa gaudošanā skanēja tādas bēdas, ka Kasparam pagura sirds.

Apgājis ap istabas galu, viņš dauzija durvis — pa- priekšu ar dūri, tad ar zobena rokturi. Bet suns gaudoja arvienu skaļāk, ļaudams vaļu savām izmisušajām žēlabām.

Beidzot kļuva sadzirdami šļūcoši soļi. Noklaudzēja aizšaujamais, un Kaspars ieraudzīja vaļenieka Miķeļa tēvu ar plecos uzmestu noplīsušu kažociņu. Vecītis pavērās kareivī izbiedētām acīm, tad pazina bēgli — un sirmgalvim nobira asaras.

—    Kur brāļi? — Kaspars dvesa, sagrābdams vecīša roku. Aliķeļa tēvs bēdīgs nokāra galvu.

—   Jelgavas pils pagrabos, — viņš atteica un tad vilcinādamies piebilda: — No tās pašas nakts, kad tu.,.

Kaspars atspiedās pret sienu.

—    Lopus un labības tiesu paņēma muiža, — vecītis stāstīja, drebinādamies no aukstuma. — Teicās ielikt jaunu saimnieku …

Zēns, nodūris galvu, žņaudzīja dūres. Tad saslējās un gāja uz slitas pusi, kur to gaidīja rumaks, nepacietīgi kašņādams sniegu.

—    Nāc, Plēsēj, — Kaspars teica sunim, — mēs nāksim atpakaļ, kad būšu tevi barojis ar Jelgavas lielkunga sirdil

Pārlaidis ilgu skatu pāri tēva sētai, kuras ēkas snauda zem nosnigušiem jumtiem, Kaspars izjāja pa vārtiem, un vecais suns tecēja tam līdzi.

* * *

— Daukšas tēv, — Kaspars teica, atsēzdamies uz sirmgalvja cisu malas, — es redzēju mūsu ķēniņu.

Daukša pietrūkās cisās pussēdus, platām acīm skati" damies jauneklī.

—    Vai viņam bija galvā ķēniņa kronis, plecos sarkans mētelis un gaišāks par sauli vaigs?

—    Nē, — Kaspars atteica.

Daukšam izdzisa sejā prieks.

—    Kaspar, — viņš beigās teica, — tas nav mūsu ķēniņš, kam pārnākot visi atkal būs brīvi Jaudis,

—    Daukšas tēv, senais Tērvetes kungs dzīvo tikai mūsu sirdīs. Tas ķēniņš, kuru es redzēju, ir gaidītā varas un vārda mantinieks. Viņš mani skūpstīja un teica: «Brāli Kaspar, jāj uz mūsu tēvu zemi un stāsti viņas lauku arājiem, ka līdz ar pirmo lapu šalku nāks Zemgales brīvības pavasaris!»

Daukšas tēvam atplauka seja, bet pār vaigiem ritēja asaras. Un, norausdams tās ar savu plato delnu, vecais bajārs runāja:

—    Dēls, man līksma un reizē skumīga sirds. Es priecājos, ka nāk pēdējais gals visiem, kas barojas no zemnieka sviedriem, un raudu, ka nevarēšu jums, jaunajiem, iet līdzi cīniņā.

Un, atklājis kājsegu, Daukša parādīja savas čūlājošās pēdas, kuras bija dedzinājuši Jelgavas bendes kalpi uz lielkunga Fridriķa pavēli.

* *

—    Aucēnieši, jums lāča spēks, bet aitas padoms, — teica Kaspars, jādams garām Auces darbiniekiem, kas dzinās ar smagi piekrautiem kviešu" vezumiem pa lielo Jelgavas ceļu.

Jaunie gribēja Kasparu piekaut, bet vecie tos atturēja. Un sirms vaļinieks teica:

—    Kāpēc tu mūs izsmej?

—    Ko dara darba bites ar traniem? — Kaspars prasīja.

—    Viņas tos nodzeļ un izmet no biškoka, — vaļinieks atbildēja.

—    Vācu kungi ir trani, zemgaļi darba bites, — Kaspars atteica. — Pavasarī tā darīs visas Zemgales bites. Gādājiet, lai no traniem būtu tīri arī Auces bišu koki!

—    Ko tu raudi? — jaunais jātnieks prasīja Dobeles tiesā kādam vīram, kas sēdēja ceļmalas sniegā un vaidēja.

—    Kā man neraudāt, — vīrs atteica, — amtmanis piesmēja manu meitu un dēlu, kas gribēja māsu glābt, pavēlēja dzelzs rīkstēm kult. Gāju uz Dobeli žēloties, bet pats dabūju kūlienu.

—    Pavasarī nāks atpakaļ senais zemnieku ķēniņš, — jātnieks sacīja, — un spriedīs tiesu pār amtmaņiem un pilskungiem. Ej mājās un pastāsti to citieml Lai atceras visu, kas kuram nodarīts, lai asina dunčus un sien galeniski kātos izkaptis, jo lapu plaukuma laiks būs šogad Zemgales zemnieku un kungu tiesāšanas laiks.

* * *

Iecavas alus darītavā ļaudis spiedās ap kubliem un mucām, pirkdami par kviešiem un linu saujām no alus meistara viņa dziru. Citi dziedāja, citi grasījās kauties, un diviem bija palicis nelabi. Viņi vaidēja un grēma, turēdamies pie alus darītavas durvju stenderēm.

—    Tā iet, ja neprot ar sātu dzert miežu asinis, — teica Raģu saimnieks, slaucīdams no lūpām alus putas.

—    Tā ies ap bērzsulu laiku kungiem, kas dzer zemnieku asinis, — teica Kaspars, pieturējis pie dzērājiem savu rumaku. — Tikai alus dzērāji guļ ceļmalā, ar galvām uz pleciem, bet kungi gulēs par sevi un galvas atsevišķi.

Alus meistars metās Kasparam virsū, tiekdamies to noraut no zirga. Bet Kaspars sita tam ar zobenu sejā, sacīdams:

—    Vai arī tu gribi būt starp kungiem, vecā alus muca?

*

Salgales muižā atteicās kulstīt lielkunga linus septiņi darbinieki, sacīdami, ka zemnieki esot brīvi ļaudis un klaušām pienācis gals. Amtmanis pavēlēja vainīgos ieslēgt muižas klētī, lai rītā sūtītu paša hercoga tiesai uz Jelgavu. Pie klēts durvīm nolika bozēm bruņotus sargus. Rītā klēts bija tukša, un līdz ar cietumniekiem bija pazuduši durvju

sargi un tāpat ar! cūku gurni, žāvēti jēri un siera riteņf,

ko amtmanis bija sakrājis galma ļaužu iztikai.

Muiža laida bēgļu saimniekiem ziņu atgādāt vainīgos un viņu nozagto lielkunga mantu, ja nevēloties paši ciest. Bet saimnieki dievodamies apgalvoja, ka neesot bēgļus redzējuši kopš viņu izvadīšanas darbinieku gaitās. Un kāda veca sieva, gribēdama izlūgties no muižkunga miežu sieku, atnesa amtmanim vēsti, ka dumpinieki aizgājuši projām no Salgales, teikdamies iet meklēt jaunekli, kas atnesis zemnieku ķēniņa sūtīto brīvības grāmatu.

* * *

Sesavas draudze bija palikusi bez garīgas apkopšanas, jo veco mācītāju pārlieku mocīja kaulu vaina. Amt- maņi deva ziņu hercogam, un tas atlaida vēsti, ka sesa- viešiem būs jauns dvēseļu gans.

Tas ieradās noteiktā svētdienā un, nemaz neiegriezies mācītāja muižā pie slimā amata brāļa, jāja tieši uz baznīcu, kurā bija sanākuši redzēt jauno sprediķa teicēju simti zemnieku kārtas ļaužu un atbraukuši arī vairāki kungi, ņemdami sievas un bērnus līdzi.

Amtmaņu un muižnieku sievām patika jaunā mācītāja gaišā seja, bet prastas kārtas baznīcēni brīnīdamies sačukstējās, ka lielskungs esot cēlis viņu draudzes galvas godā zaļu jaunekli.

Jaunais mācītājs, uzkāpis kancelē, pacēla svētīdams rokas un, visu acīm veroties uz viņa pusi, sāka savu uzrunu. Jau paša viņas sākumā kungu solos satumsa vīru sejas un dusmās piesarka sievu vaigi, bet zemnieku solos iepletās acis un mutes. Un baznīcā valdīja tāds klusums kā vēl nekad.

— Zemgales arāji, — jaunais mācītājs teica, — es nesu jums sveikas no likumīgā zemes kunga, un viņš liek sacīt, ka pats drīz ieradīsies jūsu vidū. Viņš solās spriest savu tiesu par negodīgiem amtmaņiem, bargiem kungiem no vācu kārtas un citiem zemnieku bendētajiem. Viņš pavēl visiem, tiklab jaunekļiem, kā briedušiem vīriem un sirmgalvjiem, kas vēl spēj cilāt cirvi vai vēzt izkapti, turēties cieši kopā un gaidīt arāju sviedru rijēju tiesāšanas dienu.

Kungu solos bija dzirdama kurnēšana — un dusmīgas balsis sauca mācītājam kāpt zemē no kanceles. Bet tad ierūcās tie baznīcēni, kas sēdēja zemnieku solos, un kungiem' uz brītiņu aprāvās viņu īgnais skaļums. Un jaunais mācītājs, izvilcis no azotes pergamenta tīteni, to attina vaļā un, pacēlis gaisā, rādīja draudzei, lai visi varētu saredzēt, ka pergaments aprakstīts sarkaniem rakstiem un ka tam pielikts klāt liels, sarkans zīmogs par zīmi, ka rakstu apstiprinājusi valdnieka roka.

—    Skatāties visi šurp, — sauca jaunais mācītājs, — skatāt mūsu zemes kunga laisto grāmatu visiem uzticamiem viņa apakšniekiem un ielāgojiet kurnētājus, lai tos vēlāk bargi ķertu mūsu valdnieka smagā rokai Atdarāt jūsu ausis un sirdis un vērīgi klausāties manis lasītos vārdos, lai zinātu, ka turpmāk ikviens arājs būs brīvs cilvēks un kungs par savām druvām un pļavām, pats savu māju kungs!

Kungu solos no jauna atskanot piktai ņurdēšanai, mācītājs sāka lasīt valdnieka vēlējumu, Viņa vārdos klausoties, atplauka priekā zemnieku sejas, bet kungiem sarka un bālēja vaigi un rokas sažņaudza zobenu rokturus.

Valdnieka rakstā nekas nebija minēts par piļu būves un uzturēšanas darbiem, kara naudu, ceļu klaušām uri šķūtīs braukšanu, un citām nastām, kuras līdz šim bija prasījis Jelgavas lielkungs no saviem zemniekiem. Tur nebija ne vārda par pazemīgu klausīšanu Dieva ieceltiem kungiem, par klaušām, mesliem un nodevām graudā un naudā, par sīklopu un linu došanu muižai no Ikvienas zemnieku mājas un par sieciņiem, kurus prasīja visi draudžu gani. Un nedzirdēja it nekā par kājas vai kakla ciršanas sodiem, kas draud no sava kunga aizbēgušam zemniekam.

Valdnieks savā rakstā minēja zemgajus, svētīdams sveica Zemgales lauku arājus un piekodināja vienmēr turēties cieši kopā un dzīvot pēc tēvu ierašām un sentēvu likumiem.

«Visi lai ir brīvi, un kungs pār zemgaļiem tikai mana gredzena valkātājs,.,»

Tad kungu solā atskanēja dusmu rēciens un kājās uzšāvās liela auguma amtmanis, kam seja bija kļuvusi sar- kanzila. Izstiepis zobenu pret kanceli, ar otru roku tas māja draudzei un kliedza:

—    Cienījamie kārtas brāļi un jūs, apstulbotie zemnieki! Sis vīrs ir bezgodis un nežēlīgs viltnieks, uz dumpi kūdītājs, nevis Dieva kalpsl Ka viņš nav mācītājs un nav hercoga sūtīts, to var redzēt visi, kas lasīt prot. Sis blēdis sakās lasām mūsu hercoga Fridriķa sūtītu vēlējumu, ftet lasīdams tur pergamentu otrādi, kas redzams arī lasīt nepratējam no tā, ka zīmogs patlaban skatāms raksta augšā, nevis apakšāl Viņš ir zviedru vai moskovītu spiegs, naidnieku sūtits izlūks, ko vajaga grābt cieti un dzelzis sūtīt uz Jelgavu!

Zemnieku soliem pāršalca brīnu šalka, bet kungu solos skanēja lāstu vārdi un zibēja no makstim rauti zobeni. Un visu acis vērās uz kanceles pusi.

Jaunais mācītājs bija mitējies lasīt un, salocījis savu pergamentu, iebāza to azotē. Tad viņš sagrāba abām rokām uz krūtīm savu talāru, pārplēsa to pušu un nometa lejā, kungu solos sēdētājiem uz galvām un uz gaisā zibošajiem zobeniem. Un tagad kancelē stāvēja jauns kareivis liesmainām acīm, un rokas, kas bija lasot otrādi turējušas pergamentu, tvēra aiz jostas un izvilka divas pistoles.

Jaunais mācītājs, kas tik pēkšņi bija pārvērties kareivī, pastiepa savas pistoles uz kungu solu pusi, kur bijā redzama viena otra nobālusi seja. Un daža lepna, mežģīnēm rotāta roka, pret viņu pagriežoties pistoles stobram, nolaida zobenu.

—    Jūs, zemnieku asinssūcēji un arāju sviedru rīmas,— sauca jaunais kareivis, kancelē stāvēdams, un viņa acis dega briesmīga naida uguns, — jūs, mūsu zemes un brīvības zag|i, kas esat nobarojušies trekni no Zemgales lauku labuma, jūsu kundzības laiks iet uz galu, un drīz mēs mēslosim ar nešķīstām kungu miesām savu tēvu tīrumusl

Un, pagriezies uz zemnieku solu pusi, kareivis teica:

—    Brāļi un tēvi, Zemgales lauku arājil So vēstījumu jums nesūta kašķainais Jelgavas Pidriķis, karu prieks jaunekļus bendēt un sirmgalvjus dedzināt, bet senais mūsu zemes ķēniņš, ko sumina vectēvu dziesmas un varoņteikas. Senais zemgaļu ķēniņš sūta jums savu svētību un liek ar manu muti sacīt, ka Zemgalē drīz ieradīsies jauneklis no viņa ģints, kas izmēzīs zemi no vācu mēsliem un uzliks galvā vārpu vaiņagu, jo viņš būs zemnieku ķēniņš, nevis kungu celts zemes kungs!

Beidzis runāt, jauneklis aizbāza pistoles aiz jostas, nolēca no kanceles un izgāja cauri baznīcēnu pulkam, kas klusēdams grieza tam ceļu. Un uguns, kas kvēloja jaunekļa skatos, bija tik baisa, ka apmulsums valdīja kungu solos līdz tam mirklim, kad noklaudzēja baznīcas durvis, aizsegdamas palicēju acīm jaunā kareivja augumu.

Tikai tad atžirga amtrnaņi un dzimtkungi no savas baiļu mulsas un lādēdamies metās uz izejas pusi, lai gūstītu nekaunīgo kūdītāju. Bet svešais jauneklis bija pazudis bez miņas, un, uz kuru pusi tas gājis, pat baznīcas ubagi nezināja pasacīt.

Vēlu vakarā ieradās Sesavas mācītāja muižiņā pārbijies vīrs un sāka aizgūdamies stāstīt, ka esot jaunais draudzes gans Leberehts Vunderlihs. Jājot cauri mežam, tam uzbrukuši laupītāji un atņēmuši zirgu un talāru. No sava nobīļa viņš atžilbis tikai pēc laba laika un steidzies savam amata brālim visu izstāstīt.

Un Leberehts Vunderlihs nebeidza gausties pēc sava zirga un nevarēja nobrīnīties vien, priekš kam gan bandītiem no zemnieku kārtas bijuši vajadzīgi viņa amatsvārki.

* * *

Virs Mežotnes ozolu sila gurdi kvēloja mēness sirpis. Agrīnā pavasara nakts bija pilna dūmaku, kas cēlās no valgās zemes un glaudās ap koku stumbriem, kuru zariem vēl nebija sprāguši pumpuri.

Sila vidū ap lielu akmeni bija sapulcējušies gan vīri, gan jaunekļi, un viņu bija tik daudz, ka attālāko sejas slēpa meža ēnas un miglas dūmakas.

Uz akmens sēdēja jauneklis ar zobenu uz ceļiem, un virs atsegtās galvas vizēja mēnesnīca. Jauneklim blakus uz akmens gulēja vecs sētas suns.

—    Kas stāstāms dobelietim? — jauneklis vaicāja, pagriezdams seju pa kreisi.

No dūmakām iznira plecīgs augums un bārdains vaigs. Un dobja, zema balss nodūcināja:

—    Simts vīriem ir šķēpi, otram simtam spriguļi, kuru vāles apkaltas ar dzelzi, un sešdesmit jaunekļi mācās vectēvu mākslu bultas šaut.

Vadonis pameta ar galvu, un dobelietis pazuda citu Zemgales novadu sūtņu vidū.

—    Kas jauns Bārbelē?

Pie akmens pienāca slaiks vīrs, kam sejā dega spitīgas acis.

—    Saimnieki ir gatavi celties kājās, bet vaļinieki taujā, kas tikšot viņiem, kad būs nomests kungu jūgs.

—    Viņi varēs art tagadējo muižu laukus kā brīvi savas zemes arāji, — vadonis atteica,

—    Tad mums nāks klāt simts divdesmit vīri, kas prot rīkoties ar galeniski iesietām izkaptīm, — bārbelietis teica, un mirkli vēlāk to bija aprijuši miglas plūdi.

—    Ko var vēstīt Auces vīri?

Pie akmens nostājās veseli četri; diviem bija sirmas galvas, kuras mēnesnīca sudraboja vēl baltākas.

—    Desmit mūsējiem izdevies nopirkt leišos bises un muciņu pulvera, — teica vecākais auceniešu sūtnis. — Četrdesmit bandinieku solās iet cīņā, zirgos sēdēdami, jo katram no izkapts taisīts cērtamais.

Vadonim iemirdzējās acis. Atlaidis auceniešus, viņš piecēlās, un jaunekļa stāvu apvija sudrabotie mēnesnīcas meti. Un, sūtņiem saspiežoties ciešāki ap akmeni, Kaspars sacīja:

—    Tēvi un brāļi! Tas, kurš liks galvā vārpu vaiņagu, man teica: ar pirmo lapu šalku nāks Zemgalei brīvības pavasaris. — Bet viss ir gatavs, laiks negaida, un kungu izlūki manīti ap vietām, kurās daži novadi glabā vienkopus savus ieročus. Arī leišu bajāri Radzivili, kas turas ar Jelgavas lielkungu pa draugam, sāk pulcināt savus karakalpus, gan teikdamies karot ar zviedriem pa Vidzemi, bet var jau būt, ka leišu zobeni domāti zemgaļu kakliem.

Sūtņi sakustējās, vēl ciešāki sastādami ap akmeni, uz kura stāvēja vadonis, viss nolijis ar mēnesnīcas sudrabu.

—    Un tāpēc, tēvi un brāļi, laiks būtu vilkt tuteņus ārā no makstīm un likt mūsu spriguļvālēm klaudzēt pa kungu pakaušiem. Lai, nākot lapu šaikai un atjājot zemnieku ķēniņam, jau ir pilnos ziedos mūsu brīvības pavasarisl

—    Sākt, sākt! — nošalca atbalss ozolu silā.

Vadonis pacēla galvu pret nakts spīdekļa sirpi.

—    Sāksim otrā pilna mēness naktī, — viņš teica, vērodams debesu sirpi, kas bija kļuvis sārtāks, kā taisīdamies asiņot.

—    Kas būs pirmie? — Sūtņu bars sakustējās.

Vadonis saslējās.

—    Pirmie būs kalnamuižnieki un Vircavas un Sesavas vīri, kurus es vedīšu uz Jelgavu. Dobelieši ar kaimiņu novadu zēniem lai gaida mežā, kas Dobelei vakaros, un lai metas virsū mūriem, kad ieraudzīs uz Jelgavas pusi uguns blāzmu. Bauskas pilij uzbruks mežotnieši, Saules ļaudis un Bārbeles vaļinieki ar savām izkaptīm.

—    Un manējie? — ierūcās druknais iecavnieks, purinādams savu vareno galvu, kuras krēpes bija pielijušas ar vecuma sarmu un mēnesnīcas baltumu.

—    Iecavnieki, Garozas vīri un purvu ļaudis no Misas un Kalnciema puses lai salasās pirmā pilnmēness naktī Lielupes labajā krastā pretim Jelgavai. Tie, kas dzīvo upmalās, lai nāk laivās un ce| citus pāri, kad atšalks taure par zīmi, ka mani ļaudis ieņēmuši lielkunga pili, un steidz savējiem atvērt Jelgavas vārtus.

—    Un ja neatver? — iecavnieks paskarbi noprasīja.

—   Mēs atvērsim, — Kaspars atteica. — No Kalnamui- žas, Vircavas un Sesavas pēc sešām dienām vedīs uz Jelgavu auzas un miežus, jo lielkungs jau saņēmis par mūsu labību no Rīgas kungiem rokas naudu. Brauks savi divi simti vezumu, katrā pa vairākiem maisiem. Braucēji būs visi mūsējie, gados vecāki vīri, no kuriem kungu sugai vēi nemetas baiss. Katrā vezumā būs vienā maisā apslēpts zēns ar tuteni aiz zābaka stulma un asu iesmu, kas ātri uzspraužami kātā. Kad labības vezumi sabrauks pils pagalmā, tēvi izlaidīs dēlus, raus zirgus ārā no ilksīm un ilksīs uzspraustiem iesmiem ieņems pili un pilsētu, un tad varēs celties pāri tavējie, kas gaidīs otrā upes krastā.

Iecavnieki mitējās rūkt.

—    Kad kritīs Jelgava, darba lielā puse būs padarīta,— Kaspars teica, vērodams mēness sirpi un glāstīdams vecā suņa galvu, kas dusēja tam pie kājām. — Jelgava ir kungu varas galvenais balsts Zemgalē. Tās citas pilis bijušas —

nebijušas.

Sūtņi pazuda miglotā silā, un Kaspars palika viens. Un, noliecoties pie dzīvnieka, kas skatījās jauneklī padevīgām acīm, vadonis atkal kļuva par maigu zēnu un teica

Plēsējam:

—   Tad zeme būs brīva, brāļi nāks ārā no lielkunga pils pagrabiem un mēs visi iesim mājās.

Suns uzlēca kājās un priecīgs ierējās, vēdinādams asti.

* *

Arvienu tuvāk nāca braukšanas diena, un Birznieku vājiniecei bailēs un ļaunā paredzēšanā pagura sirds. Ari viņas Kristapam vajadzēja slēpties auzu vezumā līdz lielkunga pilij un gaidīt brīdi, kad pienāks laiks zēniem lēkt ārā no maisa un tutenim skriet laukā no maksts.

— Dēls, neej viņiem līdzi, — Made lūdzās, glaudīdama savu vienīgo. — Kas tev tur mantojams? Lai karo ar kungiem saimnieki, kam mājas un zemei

—    Nē, māt, — dēls atteica. — Solījos un iešu. Kad zemē vairs nebūs kungu, visi būs savu lauku arāji.

Vēl vairāk sagura mātes sirds. Un, dēlam iekāpjot ratos un apsēžoties blakus Birzniekam, Made ieķērās zirgam apaušos.

—    Puisīt, nebrauci Paklausi man tikai šo vienu relzītil Saimniekam lielkungs nobendēja tēvu, tavējo paņēma mēra māte. Arī bez tevis pietiks karotāju. Kur es palikšu, ja tev notiek kas |auns?

—   Māt, laid vaļā apaušus! — Dēls pietvīka, izņemdams saimniekam no rokām grožus.

—    Puisīt, mīļais …

Dēls saknieba lūpas un uzšāva zirgam ar grožu galu. Zirgs metās uz priekšu, tikko neparaudams Madi dubļos. Rati sāka dārdēt un tad pazuda aiz ozolu birzes. Kristapa mātei tirpa rokas un sirds. Acis iepletās platas jo platas, un gar tām griezās sarkani gaismas loki. Viens no tiem šķita līdzīgs bendes ratam, un uz mirkli virs tā pazibēja saplosīts jaunekļa augums izlauzītiem kauliem, noplūdis asinīm …

Kristapa mātei tā drebēja kājas, ka viņa noslīga zemē. Gribēja lēkt augšā, skriet pakaļ, lūgt vēlreiz, lai nebrauc, raut ārā …

Kājas neklausīja, likās pavisam bez maņas. Un, kad tā atgriezās, bija jau novakars.

Smagi nopūzdamās, Kristapmāte nostaigāja mājas soli. Bet asaras nebeidza plūst pār vaigiem. Un sāpēs un ļaunā paredzēšanā tā sažņaudzās sirds, ka gandrīz stāja pukstēt.

Tuvojoties naktij, arvienu lielāks kļuva Kristapmātes izmisums. — Galvā kā dzenis priedē kala bez stājas viena pati doma: glābt Kristapu.

Kad citi mājas ļaudis devās pie miera, Kristapmāte apmeta sagšu ap pleciem un iztecēja no Birznieku sētas, sākumā pati nezinādama, kurp.

Tad viņa sāka iet arvien steidzīgāki un beidzot metās skriet pāri pļavām un laukiem. Skrienot pa saltām ūdens- paltīm un mikliem, vēl nenožuvušiem tīrumiem, atrisušās pastalu auklas švirkstēja rakstā līdzi asins āmurīšiem, kas kala deniņos:

glāb Kristapu … Glāb Kristapu …

Made atjēdzās Kalnamuižā pie amtmaņa mājas loga tikai pēc tam, kad bija pieklauvējusi pie slēģa.

Iekšā ierūcās nomiegojusies balss un kāds šķila uguni — nāca ar sveci rokā uz durvju pusi.

—    Dulnā bāba, ko tu te meklē? — iebrēcās jaunais Kalnamuižas amtmanis Klokoviuss, ieraudzījis dubļiem un ūdenslāsēm nošķiesto sievu baiļpilnām acīm, — Likšu uzskaitīt trīsdesmit, tad pratīsi kungu godāt.

Madei drebēja lūpas, tverdamas vārdus, kas juka uz visām pusēm kā tramīgi putni.

—    Cienīgs žēlīgs amtmaņa kungs, — viņa beidzot izdabūja pār lūpām. — Es… mans Kristaps,,, puiši auzu maisos — žēlojiet manu Kristapu!

Klokoviuss piepeši apstāja rāties un nobālis ierāva aiz rokas sagrābto sievu mājas priekšnamā.

—    Runā! Kas par puišiem auzu maisos?!

Madei atkal aizrāvās elpa. Un āmuriņi deniņos kala vēl ašāk: glāb Kristapul Glāb Kristapu!

—    Puiši ar tuteņiem … grib nokaut lielkungu un karakalpus … žēlojiet manu Kristapu … viņam zilstrīpains pakulu maiss ar skuju rakstiem pastarpām… žēlojiet manu Kristapu — zilstrīpains pakulu maiss ar skujiņu rakstiem — žēlojiet!

Klokoviuss nošņaucies uzrāva kājās jātnieku zābakus, uzmauca plecos zobena portupeju un metās uz durvju pusi… Made nokrita pie durvīm cejos.

—    Žēlojiet manu Kristapu — zilstrīpains pakulu maiss . ..

Pēc maza brītiņa pa Jelgavas ceļu trakā steigā aizdrāzās jātnieks, dzīdams zirgu gan piešiem, gan ar zobenu.

* * *

Kad garā labības vezumu rinda aizsniedza Ru|ļu kalnus, bija jau vakars un nogrimušās saules vietā virs Jelgavas torņiem līda augšup pilna mēness ripa, tumšsarkana kā asinis.

Vagari brauca katrs pa priekšu savas muižas vezumiem. Un neviens no tiem nemanīja, ka netālu aiz viņu mugurām virs auzu maisiem pazib un nozūd jaunas, piesarkušas sejas, izšaujas mundras rokas, noglāstīdamas tēvu plecus. Un vecajiem braucējiem ir piepeši kļuvušas valgas acis un uznākusi klepošanas lēkme.

Kaspars gulēja vezumā, kas brauca tūliņ aiz vagara. Laižoties lejā no Ruļļu kalna, vadonis izšāva galvu no maisa, lai ieelpotu svaigu gaisu. Tad aptaustīja, vai braucot nav izkritis starp maisiem apslēptais zobens, un zibeņ- ātri pazuda atkal maisā, dzirdēdams aiz muguras noskrieta zirga šņācošo dvašu un pakavu klabēšanu.

Uzmetis Kalnamuižas vezumu rindai biklu skatu, Klokoviuss aizauļoja tai garām, kā vētras rauts. Putas gubām gāzās no zirga sāniem. Tad pakavu dunoņa kļuva arvienu klusāka, un beidzot no tāluma atšalca savādāka viegla dūņa.

Tā dun koka tilts zem auļojoša zirga pakaviem.

Lielkungs Fridriķis, kam sala ir ziemu, ir vasaru, sēdēja pie kamīna uguns, kasījās un skatīja cauri no Tīzen- hauzena tikko saņemto vēstuli, kurā bija stāstīts par kņaza Gundara lielajiem noziegumiem un ka viņu gaida mokpilns nāves sods.

Un hercoga seja savilkās ļaunā smaidā. Bet tas drīz izgaisa, jo istabā iebrāzās, pagrūdis pie malas kambarsulaini, Kalnamuižas jaunais amtmanis Klokoviuss, viss pārklāts dubļiem un sviedriem, un, baiļpilnām acīm vērdamies hercogā, aizgūtnēm dvesa:

—    Gaišība! Zemnieku plukatas ved auzu maisos puišus ar tuteņiem! Grib nogalināt jūsu gaišību un ieņemt Jelgavas pili! Liekat uzvilkt tiltus un aizslēgt vārtus, lai netiek iekšā!

Atžirdzis no pirmā baisa, hercogs brītiņu klusēja, iegrimis pārdomās un pievēris acis. Tad viņas atdarījās, ļauni iegailēdamās, un ap lūpām nogūlās ņirdzīga smīna rievas.

—    Nē, Klokovius, — hercogs Fridriķis teica, — kad peles pašas iet slazdā, slazdu netaisa bez laika ciet.

Hercogs sasita plaukstas un lika sulainim atsaukt miesassargu virsniekus. Tiem nostājoties pie durvīm, nāca pavēle:

—    Pils pagalmā brauks iekšā zemnieku vezumi ar maisos paslēptiem sazvērniekiem. Nelaist uzreiz visus, tikai pa desmit vezumu! Pārējiem jāgaida rinda aiz vārtiem. Norīkot desmit karakalpus, kas ņem cieti vedējus, un divdesmit vīrus, kas pārbauda maisu saturu! Nevajaga raisīt vaļā — pietiek ar pārs šķēpa dūrieniem, lai redzētu, kas tek ārā — auzas vai asinis.

Virsnieki pagriezās un aizgāja. Un hercogs, palicis viens, priecīgi berzēja rokas, un pirmo reizi pēc ilga laika tam bija noskaidrojusies seja un tajā gandrīz jautrs smaids.

Iecavieši un Garozas vīri visu dienu dinga drēgnā alk- snienā aiz Lielupes, gaidīdami vakara krēslu un norunāto taures signālu. Tuvās nakts vēsums un slapjie vieglas miglas kamoli, kas kūpēja virs upes, sāka spiesties arī alksnienā, likdami drebināties augumiem.

Kalnciema vīri, brašie Lielupes laivinieki, kas pazina visus viņas atvarus, bija atdzinuši divdesmit astoņas laivas, bet Misas purvinieki atīrušies savos vienkočos. Sie zvejas ļaudis prata izdabūt žebērkļa galā pašu glumāko zuti un arī tagad bija paņēmuši līdzi savus drausmīgos ieročus.

—    Kurš kungs uzdursies mūsu žebērkļa galā, tas vairs vaļā nepaspruks, — ņirgājās purvinieki, nedzirdami slīdēdami savos vienkočos pa rāmo upes virsu, un miglas slāņos tie pazuda citu laivās sakāpušo kara talcinieku acīm turpat naža sviediena tālumā.

Migla sāka biezēt arvien baltāka. Viņas dūmakas tagad kūpēja arī gaisā un likās aizsniedzam pašu mēnesi, kura asinssarkanā seja bija palikusi dzelteni nespodra un bāla kā mironim.

—   Zili brīnumi, — rūca iecaviešu vadonis Kurvenieks, — tak skaidri varēja dzirdēt daudzu ratu rībēšanu. Kur tas laiks! Iekrituši kā ūdenī! Sen jau vajadzēja tauri pūst.

—    Būs piemānījuši, — teica Raģis, sēdēdams blakus Kurveniekam kalnciemiešu laivā un cilādams plaukstā smagu spriguļvāli. — Būs sadomājuši vieni paši iztīrīt pili un Jelgavu, un tad jau arī mēs būsim ciemiņi, ko kal- namuižnieki varēs mīļu prātu aicināt pie tukša galda.

Kurvenieks izgrūda lamu vārdu. Tad sirdīgi nospļāvās un teica:

—    Nu, nedomāju vis. Ka tikai nav izgājis slikti! Ja kalnamuižnieki arī būtu tādi blēži, vadonis to neatļaus. Jau sen vajadzēja tauri pūst, vajadzēja degt Jelgavai, lai dobelnieki redz pēc uguns blāzmas, kas tiem jādara.

Viss bija klusu. Migla kūpēja un cēlās arvienu biezāka, balta un drēgni lipīga, ķerdamās drēbēs, bārdās un matos. Un baigs nemiers iezagās visiem dvēselēs.

—    Tagad jau nebūs vairs tālu pusnakts, — ieminējās kalnciemiešu laivinieks, un, kā atbildēdams tam, sāka Jelgavā zvanīt torņa pulkstenis, vēstīdams pašu nakts- vidu. Miglā nebija samanāms no pilsētas it nekas, un zvanu skaņas likās nākam no atvara dziļumiem.

Signāla nebija.

Laivas sāka šūpot sīki viļņi, un tiem līdzi šūpojās arī miglas kamoli, kas bija palikuši par pienbaltiem dūmaku kalniem.

Izgaisa visu lietu kontūras. Laivās sēdētāji nevarēja lāgā saredzēt airu galus, miglas lāņi vienoja ūdeni un gaisu, un cauri dūmakai bāla un tikko saskatāma skumji baloja mēness ripa.

—    Piebrauksim tuvāk, — teica kalnciemnieku barvedis, — varbūt varēs nomanīt, kas īsti šiem iraid lēcies.

Laivas un vienkoči devās pāri upei, cenzdamies ne- šļakstināt ūdeni. Un, gandrīz nekustoties airiem, gurdā Lielupes straume paspēja aiznest pusnakts laiviniekus labu gabaliņu lejpus pilsētas.

Te vilnīšu skalošanās bija manāmāka; izretim nāca pastipri grūdieni, un likās, it kā gar laivu sāniem berzētu savas muguras milzu līdakas.

Savādie grūdieni atkārtojās biežāki, spēcīgāki sašūpo- dami laivas. Un tad kāds vienkocnieks iestenējās:

—   Vai Dieviņ! Lielupe pilna miroņu.

Sauszemes vīri, kuriem vienmuļīgā vilnīšu šūpošanās bija uzsūtījusi snaudu, satrūkās, spiezdamies ciešāki viens otram klāt. Un dzestrais, miklais miglas gaiss likās kļuvis uzreiz aukstāks, jo dažam labam sāka klabēt zobi, daudziem skrēja pār muguru saltas trīsas un citam drebēja visi locekļi.

Laivinieki un purvu ļaudis lūkoja irties nost no krasta, tiekdamies vairāk uz upes vidu, bet likās, ka miroņi tiem seko.

Sāka celties vieglais ausmas vējš, kliedēdams miglu un atsegdams nakts laivinieku acīm dzelinaini tumšos upes ūdeņus.

Miroņi bija visur. Viņi peldēja lejup, viegli šūpodamies, gurdi un lēni, bālām sejām un stīvām acīm, vērdamies mēnesī, kas bija kļuvis bālpelēks kā miruša milža seja.

Lielupe šķita kļuvusi par veļu upi. Gurdā straume nebeidza nest, šūpodama lejup, slābanus augumus pelēkām sejām un nespodriem acu baltumiem.

Ausmas vējš kliedēja miglu arvien vairāk, beidzot aiz- dzīdams viņu vai pavisam, bet Lielupe vēl nebija paspējusi aiznest savus miroņus.

Paliekot plānākiem un caurspīdīgākiem upes miglas lāņiem, kas šķita pilni rēgu, sāka atgriezties reālo lietu

kontūras. Un viens otrs skats, vērodams garām aizpeldošo veļumātes ciemiņu, manīja tam krūtis vai kaklā dziļas brūces, kas varēja būt zobenu cirstas vai durtas ar šķēpu asumiem.

Dažiem bija tikai viena rēta un nāves moku sašķobīts vaigs, reti kādam trīs brūces un mierīga seja, bet lielākai daļai bija asiņojušas krūtis un sāni. Brūces bija briesmīgas un platas, un no dažām vēl likās sūcamies asinis, jo ūdens, tecēdams blakus mironim, guva vieglu sarkanumu, kas nevarēja nākt 110 rīta blāzmas, jo nebija vēl sākusi pat gaisma svīst.

Tad nāca lejup ar gurdo straumi jauns mironis, kam krūtis likās viena vienīga milzu brūce un asiņainas cirtienu šņīpas šķērsoja seju. Kreisā roka, gandrīz nocirsta, slābani šūpojās līdzās ķermenim, labā vairāk slīga ūdenī nekā citu, jau aizpeldējušo rokas, un Kurvenieks, kura laivai peldēja cieši garām sakapātais mironis, paskatījies ciešāk ūdenī, pamanija, ka labā plauksta tur cieši sakrampētos pirkstos salūzuša zobena rokturi.

lecavnieku barvedis pavērās vēl ciešāk — vilnītis, nākdams no kaimiņu laivas puses, pacēla mazliet augšup klusā peldētāja sakropļoto galvu, un druknajam mežinie: kam piepeši sāka drebēt lūpas,

—   Kas tev, kaimiņ, vainas? — Raģis ievaicājās, redzēdams, ka tam nobālusi seja.

Kurvenieka lūpas vēl arvien drebēja. Un beidzot viņš izdabūja tām pāri:

—   Vadonis .,. Viss pagalam …

Un niknais mežinieks, nometis laivas dibenā lāču šķēpu, ko bija visu laiku turējis uz ceļiem, iespieda seju rokās, un elsu trīsas sāka raustīt viņa augumu.

* *

Bauskas aplencējus bija pamanījuši viņas karakalpi jau vakara stundā, redzēdami mēnesnīcā zalgojam un zibam visu triju upju — Mūsas, Mēmeles un Lielupes — krastos neskaitāmus asmeņus. Kad asmeņu guntiņas sāka virzīties pāri ūdeņiem uz mūru pusi, karakalpi metās pie lielgabaliem. No lielgabalu lūkām izšāvās liesmu kūļi, no grāvieniem nodrebēja mūri un nošalca krasti, un lodes, krizdamas upju vidū, meta gaisā augstas ūdensšaltis,

gāzdamas no kājām dumpiniekus, kas brida pa braslu, turēdami virs galvām ieročus. Lodēm sākot krist pašā krastā, asmeņu guntiņas kā izbiedētas metās uz visām pusēm; citas gāzās lejup, iekšā ūdens lāņos, citas dzirkstīdamas skrēja pa krūmiem augšup uz krastmalas mežu pusi. Tikai daži desmit vīru, gandrīz visi no Bārbeles puses, aizbrida ar savām galeniski iesietām izkaptīm līdz mūriem, kur tiem sāka birt uz galvām muskešu lodes. Tad saplaka Bārbeles vaļiniekiem drosme un arī viņi metās atpakaļ, pamezdami pie mūriem un Mēmeles ūdeņos ievainotus un mirējus. Un dumpinieku atkāpšanās bija tik aša, ka, atveroties pils vārtiem, nokrītot tiltam un auļojot tam pāri jātnieku pulciņam, karakalpiem nācās krietni nodzīt zirgus, līdz tie sastapās ar dažiem pārdrošniekiem, kas nelūkoja sasniegt savas salmiem jumtās mājas pa mežu un krūmu biezokņiem, bet devās turpu pa ceļu, kas kungu iebraukts un darbinieku iestaigāts. Dzirdēdami aiz muguras pakavu dunu, zemnieki griezās atpakaļ, atvēzdami cīņai savas galeniski sietās izkaptis. Zobeniem un izkaptīm iešņācoties gaisā, krita pieci zemgaļi un divi karakalpi un vēl divi izkrita dzīvi no segliem, jo viņu zirgu galvas bija nopļāvušas dumpinieku izkaptis. Tad pārējie karakalpi pievilka pavadas un lādēdamies noskatījās, kā iz- kaptnieki, asmeņiem zibsnījot, nozuda pa labi un pa kreisi no ceļa, mezdamies ozolu sila dziļumos.

* * *

Kalnciemnieki un Misas purvu ļaudis bēdīgi īrās mājup, steigdamies tikt projām no hercoga pilsētas tuvuma, pirms viņus nav skāruši uzlecošās saules stari un pamanījuši Jelgavas torņu sargi. — Aizgāja atpakaļ savos silos arī Iecavas mežinieki.

Dobelieši, kurus vadīja Līvbērzes leimanis Lazda, jauns un bezbēdīgs vīrs, nevarēdams sagaidīt atsarkstam pret Jelgavas pusi ugunsblāzmu, mēģināja sturmēt sava pilskunga pili bez uzvaras signāla no austrumiem. Sargus pie pilsētas vārtiem izdevās nostiept bez lieka trokšņa zemē ar cirvjiem un tuteņiem, bet cīnoties sprāga kāda muskete, smagi ievainodama zemnieku vadoni. Šāviena troksnis sacēla kājās pilī gulošos karakalpus. Zemnieku puiši, palikuši bez vadoņa, aizdedzināja tuvākās būdas un sāka atkāpties uz meža pusi. Ugunsgrēka liesmu atspīdums rā- dlja vajātājiem bēgļu ceļu, un lielāko tiesu no tiem nogāza no Dobeles izauļojušo hercoga jātnieku lodes un zobeni. Mirstošo Lazdu pakāra pie vecās liepas Dobeles pils pagalmā.

Toties auceniekiem izdevās ieņemt Auci un iegūt ieročus un pulvera krājumus. Kad apkārt pilij sāka jādelēt leišu bajāru pulciņi, atsteigušies kungiem palīgā, zemnieki naktī atstāja Auces pili, aiziedami uz lielajiem Griezes mežiem, kur tiem pievienojās daži dobeliešu bēgļi un zemnieku jaunekļi no Bandavas. Kad pienāca ziņas par kalna- muižnieku jaunekļu un Vircavas un Sesavas dumpinieku bojāiešanu Jelgavā, Griezes mežabrāļiem saplaka dūša un tie izklīda kur kurais, cenzdamies aizkļūt pēc iespējas tālāk no sava novada.

Tai naktī, kurā vajadzēja degt Jelgavai, mājās palikušie Kalnamuižas vīri nodedzināja muižu un rītā apsita no Mežamuižas atsteigušos soda ekspedīciju, septiņpadsmit jātniekus, ko Kleists uz ātru roku bija saziņojis. Vienīgi Kleistam izdevās izcirsties bruņotam zemnieku baram cauri un ievainotam nokļūt Dobelē. Tad uz Kal- namuižu bija aizdrāzies Dobeles pilskungs ar savējiem, licis nodedzināt par katru kritušo jātnieku pa vienai zemnieku mājai un pērt līdz nāvei to jaunekļu un tēvu piederīgos, kuri bija gājuši dedzināt Jelgavu. Vienpadsmit bērni, trīsdesmit sievas un četrdesmit deviņi sirmgalvji nobeidzās zem dzelzs spieķu sitieniem, un Kalnamuižas novadā no tā laika viss bija klusu.

Arī Skaistkalnē nebija gājis labāk. Kāds leišu ubags, dabūjis zināt par gaidāmo sacelšanos, bija devis kungiem ziņu. Kad sazvērnieki, bruņojušies izkaptīm un cirvjiem, naktī mēģināja tuvoties muižai, viņus saņēma zalve. Pieci palika uz vietas, pārējie metās bēgt, bet uzskrēja virsū krūmos paslēptiem Pabiržu pana Caplinska jātniekiem. Izbēgt neizdevās nevienam. Gūstekņiem nocirta kājas un rokas un asiņainos, vēl trīcošos ķermeņus sagāza Mēmelē.

Pēc Kalnamuižas, Sesavas un Vircavas jaunekļu un tēvu bojāiešanas, pēc dobelnieku neveiksmes un bārbeliešu un Mežotnes vīru likstām zemgaļiem saplaka sacelšanās spars. Vainīgākie paslēpās mežos, citi atkal sāka staigāt klaušinieka gaitas.

Toties sāka kūpēt un dunēt Sēju zeme. Viņas spītīgie mežinieki, kas mita aiz lielajiem Valles un Taurkalnes siliem, gan bija paraduši dzīvot par sevi, bet arī tiem bija apnicis amtmaņu un dzimtkungu jūgs. Un tāpēc, kad ar mazu novēlošanos arī sēļu ausis sasniedza vēsts, ka vācu varai nākot pastarais gals un ka zemniekiem turpmāk būšot pašiem savs ķēniņš, bārdainie Sēļu zemes vīri palika domīgi un sāka asināt dunčus un lāču šķēpu asmeņus. Tos nācās laist darbā visai drīz, jo cauri Sēļu zemei sāka plūst uz Vidzemi, vēl nenogaidījuši pavasara šķīdoņa galu. leišu karavīri un poļu tatāri, kā mēdza toreiz saukāt Ukrainas kazakus. Ir leiši, ir kazaki, tikuši pāri Lietavas robežai, sāka laupīt un postīt, cik jaudas, un sēji ķērās pie tuteņiem un cirvjiem, nenogaidījuši pavasara lapu šalku. Kam nebija ne tuteņa, ne lāča šķēpa, tam labs bija sera bomis vai ilkss. Zemnieku zēni lasījās kopā, bruņojušies duramiem un sitamiem, un uzglūnēja mazākiem sirotāju pulciņiem, tos lūkodami pārsteigt miegā. Dažkārt tas laimējās, citreiz uzbrucēji krita no uzmodušos kareivju lodēm un zobeniem.

Augot sacelšanās ugunīm, auga spītīgo mežinieku drosme, un drīz vien uz Sēlijas ceļiem nejutās droši pat veseli eskadroni. Gandrīz visa Sēļu zeme toreiz bija viens vienīgs mūžamežs, un jau aprīlī uz viņas mežainajiem ceļiem sāka ļimt leišu un kazaku karavīri, krizdami no bijušo biedru musketēm, kuras tagad lādēja un šāva zemnieku puiši.

Sēļu bandas sāka apdraudēt ne vien leišu vezumniekus, bet nebija vairs droši visi sakari starp Vidzemi, kurp steidzās leiši, lai glābtu no zviedriem turienes garnizonus, un Lietavu, no kuras nāca viņas karotājiem nopakaļus garu garās vezumu rindas ar proviantu un medus šņabja un degvīna mucām.

Badoties leiši vēl prata, bet bez dzeramā iztikt nevarēja. Un Radzivils lika saviem paniem no visas tiesas pie sirds — tikt galā ar zemnieku bandām, ja nevēloties palikt pavisam sausā.

Aizrādījums līdzēja, un pani jāja uz visām Sēļu zemes pusēm, meklēdami rokā bandītus. Daudzi vairs neatjāja atpakaļ, bet dega ari zemnieku ciemati, kuru iemītniekus cirta gabalos leišu karakalpi. Apdzīvotākie novadi palika pavisam tukši, jo zemnieki pameta savas būdas likteņa un sirotāju ziņā un ar sievām, bērniem un lopiem glābās lielo Dvietes, Dignājas un Saukas mežu biezokņos, paņem* dami līdzi arī sēklas labību un savus sitamos un duramos kararīkus.

Uz dažām dienām bija leišiem izbrīvots cauri Sēju zemei plats karaceļš, gar kura malām vēl kūpēja apdegušas krāšņatas un kauca vilku bari, plēsdamies ap nobendēto zemnieku līķiem. Bet tad leišu likstas kļuva vēl lielākas: sēļu mežinieki sāka uzbrukt nevis pulciņiem, bet veselos lielos baros, kuriem jau varēja dot rotas nosaukumu. Tās vadīja rūdīti vīri, kas daudz nebijās no nāves mieta galā un prata sarīkot leišiem slazdus ir dienas laikā, ir agrīnā pavasara blāzmainajā pusnaktī.

Pati bīstamākā bija Eglones lukstu pļāvēju banda ar galeniski kātos iesietām izkaptīm, kuru vēzēji vienādi veikli prata, slēpdamies aiz koka stumbra, nopļaut jātniekam galvu vai pārpļaut viņa zirgam vēderu un beidzot pat sāka stāties leišiem ceļā uz ceļa vai klaja lauka, sagriezuši muguras kopā un atvēzuši pāri galvām savas milzu izkaptis. Un, redzot tādu izkaptīm spurotu pulciņu, leiši un kazaki sāka lādēdamies pieturēt zirgus un nevis zobeniem, bet lodēm atbrīvot ceļu, ko bija aizkrustojuši šie nāves pļāvēji.

* *

Eglones izkaptniekus vadīja Sila Juris, dzimis dignā- jietis, par kura bezbailību un kara dēkām vēl ilgi dziedāja zemnieku godībās veci koklētāji. Puslatvietis, pus- tatārs, jo viņa māte Lukstenieku Madaļa viņos lielajos karos, kad maskaviešu tatāri šad tad no Daugavas viņas puses iedrāzās arī Sēlijā, bija gadījusies pa grābienam jaunam Kazaņas murzam un tikai trešā naktī padūgusi aizbēgt no viņa zirgādu telts. — Vecais Lukstenieks mīlēja savu meitu arī pēc šīs nelaimes, bet nevarēja ciest mazo bastardu, kad tas nāca pasaulē. Tas jau izskatoties pēc purva velna, nevis cilvēka, viņš bija teicis, vērodams jaundzimušā šķībās acis un tumšo sejiņu. — Madaļa palika neprecēta un audzināja dēlu, no kura vairījās viņas piederīgie. Zēns auga kā briedis, spītīgs, straujš un lepns un negrieza nevienam ceļu. Ticis jaunekļa gados, viņš piekāva vectēvu, kas bija to sācis pa vecam paradumam sunīt par velna bērnu, paņēma māti pie vienas rokas, mātes govi saitē pie otras un atstāja Luksteniekus. Dēls, māte un govs apmetās uz dzīvi zem veca bērza zariem sila izde- gurna malā, un zēns uzcēla tur sev būdu, ko kaimiņi sāka saukāt par Svilumu sētu.

Kad sākās sirotāju laiki, Juris pirmais sameklēja lāču šķēpu un pazuda mežā. Arvienu biežāk sāka parādīties leišu bandas, arvienu biežāk jauni puiši atstāja tēva mājas, pazuzdami mežā un nakts melnumā. Un Sila Jura vārds drīz bija visu sēju mutē.

Ar sirotājiem Sila Juris mēdza rīkoties pēc tēvu paraduma, bet negrieza ceļu arī kungiem un sāka arvien vairāk likties uz muižu dedzināšanu. Veco Bebrenes kungu, kas bija liels klaušinieku dīrātājs, kādā aprīļa rītā atrada ar abiem dēliem pakārtu pie muižas vārtiem, un neviens nezināja īsti pasacīt, kas bijuši laupītāji un kā tie izgājuši no kungu mājas, kuras jumtam rūkdamas cēlās pāri liesmu mēles. Lašu kungs puskails bija izsprucis no mežabrāļu nagiem, glābdams dzīvību un pamezdams sievu un bērnus uzbrucēju ziņā. Tie apsita mazos kā zaķēnus, apdauzīdami galviņas ap vārtu stabu. Biržu muižas pārvaldnieku Vredi viņa vagaris atrada uzsēdinātu uz mieta aiz vecajām rijām, un, lai moceklis nevarētu kliegt, laupītāji bija aizbāzuši tam muti ar viņa paša biksēm.

Par vainīgo visur minēja Sila Juri, bet mežabrāļu vadonis palika nenotverams. Un zemnieki, cik vēl to bija palicis silu damakšās un mežu biezumos slēptās būdās, vairs negribēja par kungiem un klaušām nekā zināt. Kas bija dabūjis pērienu vai nosēdējis kādu nakti muižas rijas siekstā, tas, ticis vaļā, pakampa pirmo metamo un loba mežā, piestādams tai vai cita bandai, kas slēpās lielajos Taurkalnes, Saukas, Elkšņu, Dignājas vai Dvietes silos, un no turienes nāca dedzināt muižas, kaut kungus un tramdīt sirotājus.

XVI

Kņazs Gundars gulēja pazemes pagrabā, sakalts roku un kāju važās, un nezināja dienu skaita. Viņš bija aizmirsis debesu zilgmi un nezināja arī, kad noriet saule un atsarkst rīts. Dienvidus stundas un pusnakts stundas bija vienādi tumšas viņa apakšzemes cietumā, un tikai tajos brīžos, kad nāca mēmais sargs, nesdams ūdeni un maizi, pagraba sienas apspīdēja dūmainās lāpas gaisma, ļaudama gūsteknim apskatīt ķēdes, kas grauza viņa locekļus.

Sākumā nāca sargam līdzi arī ārstnieks, vecs dominikāņu mūks ar grumbainu seju un maigām, novītušām rokām. Viņš pārsēja Gundara brūci, lika virsū vainai spēka zāles, kuras bija salasījis Karpatu kalnu pļavās, un lēja tām pāri dziedinošu balzamu, kas smaržoja pēc tālām aizjūras zemēm, kur koki nepazīst ziemas sala un šūpo savos zaros mundrus pērtiķus.

Kad ievainojums aizdzija cieti, vecais ārsts vairs nekāpa lejā. Toties sāka nākt nobarojies pāters. Tas runāja par debesu priekiem, kas sagaida atgriezušos grēciniekus, un par elles briesmām, kurās mūžam degs grēkus neizsū- dzējušu cilvēku dvēseles. Un nebeidza tincināt un taujāt, kas bijuši kņaza padomdevēji, ar kādu augstmaņu ziņu tas gribējis nokaut ķēniņu un vai starp sazvērniekiem neesot arī kanclers, vecais Zamosces kungs.

Kņazs klusēja, un pāters, dziļi nopūties, tusnīdams kāpa augšā pa stāvajām pagraba trepēm, mēmij sarga pavadīts, un līdz ar tiem kāpa augšup lāpas gaisma. Viņa nozuda no sienām, pakavējās uz zemās velves un tad, lēkādama pa kāpnēm, izgaisa aiz čīkstošajām dzelzs durvīm. Bet pagraba tumsā vēl ilgi bija manāma reibinošā lāpas sveķu smarža, likdama atcerēties skanīgus priežu silus, kuriem pāri sasaucas vēji un staigā padebeši. Un, nāsīm kāri tverot izgaistošo sila elpu, cietumnieks atminējās viņas tālās dienas, kad bija auļojis žigla rumaka mugurā pa Padovas apkārtnes klaju, nesdams uz cimdotās rokas medību vanagu.

Atmiņu rumaks nesa gūstekni tālāk, un kņaza acīm slīdēja garām augstmaņu un karakalpu sejas. Tumsā uz- plaiksnījās Gaiža vaigs, grumbu un rētu švīkām izvagots, un vecā kalpa vienīgā, citkārt bargā acs vērās kungam sejā ar žēlu, asarainu skatu. — Aiz Gaiža vaiga iznira no pagraba tumsas cits, jauns un smaidošs, ap kuru liecās zeltainas matu šķipsnas. Donata seja bija jautra kā arvienu, un Gundaram už mirkli likās, ka jaunais leitis, aizmirsis savu parasto biklumu kunga priekšā, drošinādams māja ar galvu, kā gribēdams teikt: nebaidies, gan mēs tevi glābsim, kunigait!

Tad tumsā sāka vērties sarkanas kamīna uguns apspīdēta telpa un parādījās melnā samtā tērptais Zigismunda Važas stāvs mežģīnēm apjoztu kaklu un spītīgi lepnu seju. Ķēniņa rokās bija vecs pergaments, ko tas pieliecies iemeta kamīna liesmainajā mutē. — Gundaram atkal iesitās galvp dusmu trakuma šalts, un viņš rāvās uz priekšu, žņaudzīdams dūres, bet kamīna telpa izgaisa tumsā līdz ar lepno ķēniņa seju, un gūsteknis juta asas sāpes roku un kāju locītavās, kuras žņaudza savilktu dzelzs ķēžu pinekļi.

Važas žvadzēja un šķinda, izviļinādamas no tumsas jaunu ainu, un viņu skanēšana pārvērtās liela ļaužu bara šalkšanā. Bara vidū bija redzams no baltiem dēfiem celts ešafots, ap kuru stāvēja sudraba bruņās tērpti āvinieki. Uz ešafota bija uzcelts milzīgs ozola bluķis un viņā iekalti četri dzelzs riņķi, divi kājām un divi rokām. Pie bluķa stāvēja liela auguma vīrs sarkanā kreklā, kailām, spalvainām rokām un zvērisku seju. Viņa rokas turēja bendes cirvi ar zilgani mirdzošu, nežēlīgu asmeni. Vīra acis iedegās ļaunā priekā, redzot ļaužu baru pašķiramies, lai dotu ceļu soda gājienam. Tā priekšgalā soļoja resns pāters, skaitīdams mirēju lūgšanu, un aiz viņa nāca puskails cilvēks, kam ap rokām un kājām žvadzēja ķēžu pinekļi. Ļaužu bars ieaurojās, sakaltais gurdi pacēla galvu, un Gundars nodrebēja, dūrēm spiezdams cieti acu plakstiņus — tik līdzīga viņa paša vaibstiem bija notiesātā seja

* * *

Asi iekaucās atslēga, griezīgi iečīkstēdamās, atvērās durvis, un pa trepēm sāka kāpt lejā, nesdams degošu lāpu, mēmais cietumsargs. Aiz viņa nāca melns stāvs zemu nodurtu galvu, kura seju aizsedza dziļi nolaista cepure. Un Gundaram nodrebēja sirds, ieraugot svešā rokās krustā sistā tēlu, ko skūpsta ticīgo lūpas lūgšanas stundās un arī notiesāto lūpas, taisoties iet pēdčjo gājumu.

Sargs iesprauda lāpu mūra spraugā un aizgāja. Lapa dūmaini dega, neskaidri apgaismodama cietuma telpu un likdama drebošām, melnām ēnām lēkāt gar pagraba sienām. Vēl melnāki bija kaktos sagūlušie, glūnīgi baisie tumsas slāņi.

Melns, mēms un drausmīgs bija svešais ienācējs, kura stāvam trūka agrākā pātera kupluma. Līdz pašai zemei apklāja tā augumu melns mūku mētelis, un melnā kapuce, krizdama gandrīz līdz mutei, tikko ļāva saskatīt sejas apakšdaļu.

Zods bija miroņbāls, un virs zoda tieši zem kapuces dega sarkanas vampīra lūpas, tik sarkanas, ka likās apli» pūšas asinīm. '

Svešais panāca uz cietumnieka pusi, nostādamies ar muguru pret lāpas gaismu. No viņa baisā stāva aizlēca līdz gūsteknim glūnoša ēna, un kņazam šķita, ka viņa kājas sagrābj melna plēsoņa nagi, liedami dzīslās stindzinošu saltumu, kas kāpa arvienu augstāk, tiekdamies aizsniegt sirdi un sastindzināt viņas pukstēšanu.

—    Kņaz Bogislav, — mūks teica, un viņa balss skanēja neskaidri un reizē dobji, — esmu nācis, lai palīdzētu tev sataisīties ceļā uz mūžības mājokļiem.

Gundars nokrita ceļos, un mūks uzlika tam uz galvas savu roku — tā bija mīksta un karsta, un no viņas nāca salds rožu esences aromāts.

—    Atvieglo savu sirdi, kņaz Bogislav, — mūl<s runāja, — jo rīt tev jāstājas debesu soģa krēsla priekšā. — Nožēlo sava lepnuma guni, noliec spītības bruņas, atjoz dusmu zobenu un aizej apskaidrots pie senčiem, tu, savas cilts pēdējais!

Gundara sirdī izgaisa bailes, Palika tikai gruzdošu sāpju smeldze.

—    Godājamais tēvs, — viņš teica noliektu galvu, ceļos stāvēdams, — es aizeju no šīs pasaules ar izdegušu sirdi, un manai dvēselei ir apsviluši spārni kā jaunam putnam, kas, nepazīdams liesmu kvēli, pārāk tuvu pielidojis ugunij.

—    Kas izdedzinājis tavu sirdi, kņaz Bogislav?

—    Sāpes, kuras nesuši savējās mani senči, sāpes par tālu zemi, kas bijusi manas cilts dzimtene. Dzimtenes sāpes ir kņazu Gundaru cilts vecākais mantojums. Tās veldzināja senā teika, ka Nameja gredzena valkātājs atkaros Zemgali, darīs atkal brīvus viņas arājus un liks galvā zelta vārpu vaiņagu. Es atradu šo gredzenu, viņš vēl tagad deg man pirkstā, bet beigšu savu mūžu uz ešafota, nevis ķēniņa krēslā vai kaujas laukā, un verdzībā joprojām smaks manis neredzētā manu senču zeme.

—    Kas apdedzināja spārnus tavai dvēselei? — mūks taujāja tālāk, un viņa roka uzgūlās Gundara galvai ar divkārtēju smagumu.

—    Godājamais tēv, tā bija mīlas uguns. Es mīlēju meiteni, kurai bija daija seja, asinssarkanas lūpas un blāzmots acu skats. Ar viņu savijoties mīlas skavās, man piemirsās cilts sāpju smeldze un senču vēlējums, un es tapu smagi sodīts: šī meitene jau bija daudzus mīlējusi.

—    Vai tu viņu vēl mīli, mans dēls? — mūks vaicāja,

—   Es nezinu, — Bogislavs teica ar aizžņaugtu kaklu. — Kādu laiku tā bija pavisam naan izgājusi no prāta, bet tagad es atkal redzu viņu sapņos un vēl kairāku nekā viņās ziemas mēnesnīcas naktīs, kad tā dusēja manās rokās. Bet kāpēc tu to prasi, godājamais tēvs, kas esi nācis mazgāt manu dvēseli tīru no grēku dūņām un zemes sārņiem, lai tā atgūtu savu spārnu agrāko baltumu un aizlidotu kā gaišs balodis pie Kristus troņa pakāpēm?

Un Gundars, kam asaras smacēja balsi, vēl dziļāk noliecās pie mūka kājām. Bet, izdzirdis sudrabainu smieklu zvaniņus, kas ieskanējās virs galvas, pacēla augšup savu slapjo valgu un ieraudzīja, ka mūkam noslīd no galvas melnā kapuce, atsegdama bālu meitenes seju ar blāzmotām acīm, kas dzirkstīja un smējās, pilnas dzeltenu uguntiņu. Smēja arī lūpas, asinssarkanas kā līgavai pēc kāzu nakts, un jaunekļa galvu apskāva maigas rokas, tiekdamās viņu augšup celt. Mūka mētelis nokrita zemē, un no tā iznira vijīgs meitenes stāvs, tērpts violetā sarptā, kas bija apšūts mežģīnēm un izrotāts ar sudrabu. Nakts melnos matos bija ievītas bālu pērļu virknes, ausīs dega sarkani rubīni. Un tik skaista bija Sandomiras kundzene šajā pazemes stundā, ka Bogislavs palika ceļos nometies un, žvadzinādams savas ķēdes, lūkoja apskaut bijušās līgavas augumu, spiezdams savu degošo seju pie krūšu apaļumiem un svaidīgās un kaislās meitenes sirds.

Marijas pirksti glāstīja jaunekļa matus un plecus, bet lūpas smiedamās runāja:

—    Nu redzi, es tomēr esmu stiprāka nekā tu, manu zeltmataino zēn. Tu gribēji no manis aizbēgt, bet nespēji, jo es gāju neredzama visur līdzi, ieslēgta tavā sirdī. Mīlas saites ir stiprākas par dzelzs ķēdēm, jo nav acīm saskatāmas un viņām nevar izbēgt neviens savas paša sirds cietumnieks.

Atbrīvojusies no Bogislava rokām, meitene izvilka atslēdziņu un atbrīvoja no važām jaunekļa rokas un kājas. Un atdzimušā kaisles mulsumā no jauna savijās viņu locekļi, un mūka svārki bija viņu mīlas gulta.

Tad meitene izslīdēja no Bogislava rokām un piecēlās. Aplika tam plecos mūka mēteli, nolaida kapuci pāri acīm, noskūpstīja vēlreiz jaunekļa lūpas un teica:

—    Tagad ej! Pie vārtiem drīz mainīsies sargi, un jaunie nav redzējuši mani ienākam. Ej vispirms pa labi, tad griezies pa kreisi, un tūliņ būs durvis, kas ved cietokšņa pagalmā. Aiz cietuma vārtiem, ieliņā pa kreisi, gaida ar žigliem zirgiem tavs niknais vienacis un jaunais leitis, kam zeltaini mati un uz lūpām bērna smaids.

Bogislavs uzmodās kā no sapņa,

—    Un tu? — viņš dvesa.

—    Es palikšu šeit, — Marija atteica, lepni atmezdama galvu. — Neviens man neiedrošināsies nodarīt ko |aunu, jo visi zin, ka Sandomiras vojevodas meita mīlējusi kņazu Gundaru. Zin un smej, bet tagad beigs smieties, ja redzēs, ko es daru tevis dēļ.

—    Es neiešu, — Gundars teica, sakniebdams lūpas un vilkdams nost mūka mēteli. — Ja tu paliec šeit, tevi tiesās kā ķēniņa slepkavas līdzzinātāju. Es palieku tepat, un paliec tu pie manis, lai šī ir pēdējā mūsu mīlas un manas dzīves nakts.

Marija satvēra jaunekļa rokas, vērdamās viņa acīs savām dzeltenajām skatu ugunīm, kas spītīgi liesmoja baisas un drausmīgi platas, un Bogislavam atkal kā sendienās samulsa prāts un izgaisa pretoties griba. Bet meitene, nenovērsdama no viņa redzokļiem savu stīvi ieplesto acu, kuras dega dzeltenās ugunīs, atkārtoja:

—    Ej! Arī ķēniņa tiesa neiedrošināsies tiesāt .vojevodas Mnišeka meitu, kuram tik liela draugu un radu ģints. Ej, jo man nedraud nekas ļauns. Mana tauta netiesā sievietes, kas uzupurējas mīlas dēļ.

Marijas lūpas apdedzināja Bogislava muti ar savu svelmaino uguni, Un, pēdējo reizi izslīdēdama no jaunekļa rokām un padevusi viņam lāpu, tā teica, bīdīdama viņu uz durvju pusi:

Ej, atdosi mēmajam lāpu, lai pats nenāk pakaļ, un neaizmirsti, ko man reiz solījies! — Jezuīti vairs tev netic, magnāti par tevi smej, bet es ticu taviem sapņiem, tavas senču valsts atkarošanai. Ja ne ar poļu, tad ar zviedru zobeniem.

# * *

Kņazs Gundars atjēdzās tikai aiz cietokšņa vārtiem, kad no mūra atdalījās salīcis, drukns stāvs un pieplaka viņam pie rokas, to spiezdams pie ūsām, kas bija slapjas no prieka asarām.

—   Ak tu tas esi, Gaidi, — kņazs teica, sagrīļodamies no reiboņa, ko tam bija uzsūtījis ziedu smaršas pilnais pavasara mēnesnīcas gaiss, un apskāva vecā kareivja kaklu.

Gaidis iešņukstējās. Tad uztvēra kņazu rokās un pazuda ar viņu aiz ielas stūra, kur Donāts gaidīja viņus ar trijiem rumakiem. Karakalpi uzcēla kņazu seglos, Gaidis pieturēja kņaza augumu, leitis neatlaida roku no kunga zirga iemauktiem. Un, lēni virzīdamies uz priekšu, viņi nokļuva līdz klusai, vecu liepu apēnotai ielai, kurā zem koku zariem bija dzirdama ieroču šķinda un nepacietīgu pakavu klabēšana.

Jūtot iesitamies nāsīs liepziedu medaino aromātu, kņazs atžirga no mēnesnīcas reibuma un saslējās seglos.

—    Gaidi, — viņš dvesa, — tagad jau liepas zied, bet mēs solījāmies Kasparam, ka ar pirmo lapu šalku

—    Būs labi, kungs, — Gaidis atteica, un viņa balsī skanēja tēvišķīgs maigums, — Zemgalē nāk vēlu pavasaris.

Jātnieki, kas bija slēpušies liepu ēnā, izjāja mēnesnīcā ar klusu sveiku šalku. Tad mazais pulciņš laida zirgus rikšos, tad lēkšos un, izjājis no līkumainajām Varšavas ielām, drāzās trakā steigā uz rietumiem,

XVII

Au]odami naktīs, bet dienās pūtinādami saskrietos zirgus, slavutieši bez lielām briesmām aizsniedza Dancigu, kur nebija tiem aizsteigusies priekšā vēsts par godalgu, ko izsolījis Gundara notvērējam ķēniņš Zigismunds, un bēg]i varēja vieglāk uzelpot, teikdamies esam Kristapa Radzivila ]audis.

Lai velti nezaudētu laiku, Gaidis tās pašas dienas vakarā salīga par 200 Lībekas dālderiem brēmeniešu kuģi, kam vajadzēja pārvest jātnieku mazo pulciņu uz Kalmaru. Bet, tikko no kuģa klāja vairs nevarēja saredzēt poļu Po- merānijas krastus un arī Helas pussalas kāpas bija nozudušas aiz apvāršņa, karakalpi kailiem zobeniem apstāja kapteini un Gaidis tam pavēlēja griezt kuģi pret ziemeļiem, Kapteinis gan lūdzās, gan lādējās, bet vienacis nebija pielūdzams, un astotās dienas rītā kuģis izmeta enkuru Rēveles ostā, gar kuras krastiem vēl gulēja ledus vižņi,

* * *

Zēdermanlandes hercogs, jau nosirmojis, bet jauneklīgi straujš kareivis, uzņēma Gundaru kā mīļu ciemiņu, atkārtodams Ribinga solījumus, un deva roku un godavārdu, ka kņazs būs Zemgales kungs, ja hercogam izdosies iemantot Rīgu un visu Vidzemi. Solīja bises un pulveri, aukstus^ ieročus un ari liegabalus zemgaļu apbruņošanai pret ket- leriešiem un viņu draugiem Radziviliem, kuru Kristaps, ticis Viļņas vojevodas godā, bija īstais Lietavas valdnieks. Pats zēdermanlandietis gribēja pirmā kārtā plēsties ar sarkanbārdi Fārensbahu un tiem brāļadēla Zigismunda vīriem, kas nāktu Vidzemes poļu garnizoniem talkā no Aiviekstes un Pededzes puses. No Daugavas malas nekas neesot gaidāms, jo tur jau aizsprostojot leišiem un poļiem ceļu uz Vidzemi zemgaļu dumpinieki. Kad Gundars sāka hercogu izvaicāt, kad īsti tas domā sakt sūtīt uz Zemgali savus kararīkus, vecajam karstgalvim pietrūka padoma. Daugavgrīvā vēl turējās poļi, un tātad iebraukšana Lielupē no jūras puses nebija iespējama. To atzina arī zēdermanlandietis. Beidzot vienojās, ka zviedru kuģi ar apsolītām kara mantām turēsies Lielupes jūrmalas tuvumā. Kņazam ar savējiem jājāj labi drīz uz Zemgali, jāsavāc zemnieku bari, kurus jau būs sakopojis Kaspars, un jālaužas ar tiem uz jūras pusi, lai tiktu pie pulvera un šaujamiem, ko zviedri tūliņ steigsies vest malā.

Tad atgriezās Rēveles pilī no kara gaitām Vidzemes iekšienē hercoga mīļākais dēls Kārlis, saukts Gillenhjelms, dēkains un mūžam jautrs sarkanmatains trakulis. Viņš nupat ar 1000 dragūniem bija izbrāzis cauri visai Malienai, no Neihauzenas līdz Cesvainei, dedzinādams poļu pilis un kapādams pārsteigtos poļu garnizonus, kas nebija gaidījuši ienaidnieka uzbrukumu jau pavasara atkusnī. Laupījuma Gillenhjelms gandrīz nekāda nepārveda sev līdzi un, sākoties plūdiem, pats tikko bija paspējis aizkulties pie tēva uz Rēveli. Bet poļu un viņu kazaku bija sakapāts gana, un, sēžot ar tēvu un tā viesi trijatā pie kamīna uguns un klausoties, kā sprēgā priežu šķilas, trakgalvī- gais zviedru princis, zobus atņirdzis, nevarēja vien beigt lielīties ar savu dragūnu nebēdīgiem uzbrukumiem poļu pilīm pašā nakts melnumā un cīņām ar mežonīgajiem poļu tatāriem jeb aizkrāciešiem, kas atnākuši poļiem palīgā un, paši būdami kristīti, kaut arī no maskaviešu priesteriem, strādājot ar nabaga zemniekiem tādus briesmu darbus, ka mēle atsakoties par tiem stāstīt.

Kamīnā jautri liesmoja uguns, un sarkanais liesmu atspīdums šaudīgi lēkāja pa drūmajām zāles sienām un sēdētāju pleciem un sejām, te atstādams viņus pustumsā, te krāsodams asiņainā purpurā.

Gillenhjelms stāstīja par nelaimīgo Cesvaines pilskungu, ko aizkrācieši sasituši līdz nāvei un tad izlietojuši kā gultu, uz kuras piesmieta viņa sieva un abas meitas, un par suņu karu, kas, izcēlies starp diviem malienas muižniekiem dcļ medību suņa, kurš nejauši ieskrējis stirnu cilpā, maksājis dzīvību trīsdesmit karakalpiem un ar savas nāves sekām izvajājis pa mežiem un purviem plašu novadu zemniekus.

Hercogs klausījās dēla stāstā, drūmi klusēdams, un tikai šad un tad iemeta pa vārdam. Kņazs sēdēja, atlaidies lielajā ozola krēslā, pievēris acis, un cauri skajajai jautrā prinča balsij un kamīna liesmu sprakstēšanai dzirdēja līksmas tauru skaņas un karapulku auļošanu. Un viņu priekšgalā atkal brāza balts ruinaks, nesdams seglos jātnieku, kam ķēniņa purpurs sedza plecus, bet galva bija rotāta ar zelta vārpu vaiņagu.

* * *

Kņaza Gundara pulciņam jau pošoties ceļā, pienāca zviedru spiegu nesta briesmu vēsts par zemga|u mēģinājumu sacelties vēl pirms lapu šalkas un par Jelgavas tīkotāju bojāiešanu.

Zēdermanlandietim izjuka nodomātie pavasara karošanas plāni. Viņš lādējās, cik jaudas, un arī Gillenhjelmarn apmācās citkārt jautrais vaigs.

Gundars izmisa pavisam, bet Gaidim vēl zemāk nošļuka sirmās ūsas, un, atceroties gaišo zēnu, kas bija jājis ar sacelšanās ziņu uz Zemgali, vecais kareivis sirdīgi novilka ar plaukstu pār seju, noslaucīdams acī iezagušos asaru.

Zviedru draudzība sāka bālēt; hercogam vairs nesmaidīja seja, ieraugot Gundaru, un stīvāks bija palicis arī sarkangalvis Gillenhjelms.

Tad pienāca no Daugavas puses jauna ziņa — šoreiz par leišu likstām Sēlijā, un hercogam atkal atausa ticība, ka Zemgales troņa pretendents var zviedriem labi noderēt. Būdams ar Gillenhjelmu divatā, sirmbārdis teica:

—    Dēls, ko dara labs medību suns, kad lācis jau iznācis ārā no ziemas migas?

—    Labs medību suns klūp lācim gurnos, kad tas taisās iet virsū medniekam, — princis atteica.

— Pareizi, dēls, — zēdermanlandietis piezīmēja, — leišu lācis, izrāpies no ziemas migas, taisās mums pretim stāt. Lai kņazs ar viņa Zemgales zemniekiem protas izpildīt medību suņa lomu.

Arī Gundaram atplauka sirds, dzirdot, kā plēšas ar leišiem un vācu kungiem Sēļu zemes mežinieki, kas skaitījās Zemgales hercoga ļaudis, bet nebija klausījuši senajam Zemgales ķēniņam. Tagad bija dārgs ikviens kara talcinieks.

*

Sākoties Vidzemē bērzsulu laikam, tai jāja cauri, tiekdamies uz dienvidiem, mazs karotāju pulciņš, kas meta apkārt līkumu poļu pilīm, bet naktsmājas uzmeklēja vientuļos mežinieku ciemos vai sila pļavās. Un, nokļūstot aiz Karkus pils un iegriežoties zemnieku būdās, jātnieku vadoņiem — viens bija zeltmatains kareivis tumšām acīm un bālu seju, otrs — sirms vienacis — lūpas savilkās smaidā, dzirdot lauku ļaužu mēli, kas arī viņu ausīm bija saprotama.

—    Gaidi, vecais draugs, — teica zeltmatainais, kam bija tumšas acis, — arī te zemgaļu mēle skan!

—    Jā, kungs, — Gaidis atbildēja, — tagad viņa skanēs līdz pašai Daugavai.

* * *

Gaišas mēnesnīcas apspīdētās Eglones lukstu pļavās zem milzu ozola zariem dega gaišs ugunskurs. Ap uguni un ozolu gulēja vīri un sievas, bērni un jaunekļi. Vīriešiem bija kātos galeniski iesietas izkaptis, cirvji un tuteņi, dažiem arī bises. Mežmalā stāvēja sargi, acīgi vērodami nakts tumsu un lukstu meža dziļumus.

Atstatus no gulētājiem ganījās treknajā zālē sapīti zirgi, kurus uzraudzīja divi puisēni. Vienam bija desmit gadu, otrs jau nesa pār pleciem vieglu šķēpu, un tam varēja būt savi piecpadsmit.

—    Jurka, — mazākais ievaicājās, — vai tiesa, ka pie mums drīz atjāšot pats Pērkoņa dēls?

—    Laikam gan tiesa, — Jurka atteica, — vai nu Pērkoņa dēls, vai cits kāds spēkavīrs, bet ar lielu karapulku.

Kā gāzīšot pa reizei visās debesu pusēs, zeme būšot uzreiz tīra no leišiem un kazakiem.

—    Tad jau Pērkoņdēls vien būs, — mazais priecīgi iesaucās, — kam tad vēl lielāks spēks kā Pērkoņdēlam? Vēl vakar dzirdēja ducinām un zibšņus metam aiz Daugavas. Laikam vajāja kādu sirotāju pulku. Tad jau gan mēs varēsim drīz iet mājās, vai nu maz esam izsalusi, jau divus pilnmēnešus klīzdami pa mežu? Arī tēvs par mājās iešanu vien runā: esot laiks agrīnos miežus sēt.

—    Ko tu, Mārci, sēsi, ja nav ko sēt? — Jurka nicīgi noteica. — Un nav arī zirgu, ko arklā jūgt. Vecie gan stāsta, ka jaunajam zemes kungam apsolījis aizdot vasarāju sēklu kāds tur prūšu vai krievu ķēniņš. Sabijies no zemes kunga burvju gredzena. Kā pagriezis gredzena galvu uz šo valsts pusi, nodrebējuši visi pilu pamati.

—    Vai tas tiesa, viņam esot tāds paša Pērkoņa dots spēka gredzens?

—    Vai no Pērkoņa vai Laimas dots, bet esot gan. Vecais Ašņavēru Indriķis, tas pats, kam kazaki svilinājuši kāju pēdas, stāstījis manam tēvam, ka šis pats esot redzējis to gredzenu. Esot gaišs kā saule, pat acs nespējot panest viņa mirdzēšanu. Par tādu gredzenu varot nopirkt visu leišu zemi.

—    Labi gan, ka varēsim drīz iet mājās, — mazais atkal ieminējās. — Arī māšele Ilze dikti grib mājās tikt.

—    Vai tad jūsu mājas veselas? — Jurka neticīgi jautāja.

—    Esot gan. Tēvs vēl viņnedēļ bija aizgājis apskatīties. Klāt gan nedrīkstējis iet, jo no mājām līdz mežam ko diegt labs gabals. Un, ja uzreiz sajāj sirotāji, ko tad? Ēkas bijušas visas veselas, tikai rijai vējš sagāzis jumtu. Tēvs vēries uz māju pusi vai puscēlicna, nevarējis beigt skatīties. Atnācis atpakaļ, par mājām vien runāja.

—    Tev gan labi, kas tev nekait. Zemes kungs ar savu gredzenu aizdzīs leišus un vācus, varēsat iet mājās dziedādami. Kas ta man? JMe vairs māju, ne tēva, — Jurka bēdīgi noteica, nokāris galvu un skaņi šņaukdams degunu.

Mārcis gribēja viņu mierināt, bet tad uztrūkās augšā: mežā bija dzirdama savāda šalkoņa. Uzlēca kājās ari Jurka, ciešāki sagrābdams šķēpa kātu.

—    Viens no diviem, — viņš teica, cenzdamies izlikties pavisam mierīgs, — vai nu tas ir jaunais zemes kungs ar saviem karavīriem, vai leišu sirotāji.

Gulētāju vidū sasaucās uztrauktas balsis. Vīri lēca kājās, grābdami stiegrainajās plaukstās izkapšu kātus un šķēpu rokturus. Bija dzirdamas bažīgas sievu valodas, un ieraudājās un tikpat pēkšņi apklusa kāds zīdainītis — māte bija paguvusi aizbāzt brēkuļa sejiņai priekšā sagšas stūri.

Šalkoņa mežā nāca arvien tuvāk. Tad jautri ieskanējās alkšņa taure, izlūkiem dodot zīmi, un pļavai pāri skrēja apspiestas gaviles:

—    Tas ir viņšl Jaunais zemes kungsl Pērkona dēls, kas noveiks kungus un sirotājus!

Meža bēgļu pūlis priekā starojošām acīm vērās uz to pusi, no kuras bija atlidojis taures sauciens, varonīgs un skaļš kā briežu tēviņa brēciens rīta agrumā.

Tad taure ieskanējās jau pašā pļavmalā, ko sedza kupli lazdu un ziedošu ievu krūmi, un, tiem pašķiroties, no sila dziļuma izjāja jātnieku pulciņš ar karogu priekšgalā.

Jātnieki devās uz ozola pusi, kur liesmoja ugunskurs. Karodzniekam jāja blakus melnās drānās tērpts jauneklis nāves bālu seju, kura acis dega nedabīgā mirdzumā.

Ļaužu bars godbijīgi atvilkās sānis, ieslēgdams ozolu, jātniekus un ugunskuru ciešā puslokā. Vīri centās nešķin- dināt izkaptis, sievas kušināja bērnus, un pusaudžiem bija pavērušās no brīnumiem mutes. Un gandrīz visus pārsniedza saviem varenajiem zariem milzīgais lukstu ozols, pie kura saknēm bija sakurts ugunskurs.

Jātnieki nokāpa no zirgiem. Seglos palika tikai karodznieks ar savu dzērveņsārto karogu, uz kura drēbes jautri pleta spārnus ar zeltu šūts vanags.

Palika zirgā arī jātnieks, kas bija melnās drānās tērpts. Un tikai tagad lukstu ļaudis ieraudzīja, ka jātniekam aiz muguras pland sarkans mētelis, kādu nes pasaku ķēniņi. Jātnieks mazliet pacēlās seglos, izstiepa roku par zīmi, ka grib runāt, un acīgākie zēni un jaunekļi nodrebēja prieka trīsās, un vēsts par viņu redzēto izpletās ļaužu barā kā uguns sausā priedainē:

—    Gredzens! Pērkonā dotais gredzens!

Jātnieks, pievilcis pavadu, bija apstājies pie ugunskura. Viņš sāka runāt, un balss, kas uzrunāja lukstu ļaudis, kuriem vairs nebija māju un pajumti deva egļu zaru būdas, bija salda un aijājoša. Tā pauda vārdus, daudzu nojaustus, dzimušus daudzās sirdīs, bet neviens vēl nebija tos mācējis izdabūt pār lūpām.

Jātnieks sauca bēgļus par brāļiem, kam esot vienas sāpes un viena dzimtene, viena mēle un tie paši ienaidnieki. Viņš mudināja visus turēties kopā, vienalga, kurā kurš būtu mitis novadā, jo tagad vairs nebūšot ne kungu, ne darbinieku. Zemes aug|i piederēšot tiem, kuri iet arklam pakaļ un cilā spriguli, un katrs būšot savu lauku, savas mantas un savas brīvības kungs.

— Es nāku pie jums no svešas pasaules malas, — teica jātnieks purpura mētelī. — Mani atveda šurpu alka redzēt zemi, kurā reiz valdījuši mani sentēvi, redzēt tautu, kuras mēlē runāja arī manu senču cilts. Un, jādams šurpu, es solījos: katrs Zemgales arājs būs mans draugs un katrs zemnieks kā brālis, ja es sapratīšu viņa valodu. Viņš sūdzēs man savas bēdas, es palīdzēšu tam ar zobenu, un mums abiem būs līksma sirds! Es nācu un atradu, ka tagadējā Zemgale ir daudz plašāka nekā tā, kurā reiz valdīja mani senči, ar vārpu vaiņagu kronētie, un lielāka arī par to Zemgali, ko tur par savu Jelgavas Fridriķis. Manai sirdij kļuva tuvi it visi, kas iet vācu kungu klaušās no Burtnieku ezera līdz leišiem un no Rīgas līdz Dinaburgai. Visus es gribu darīt brīvus un saulē celt. Diezgan jūs esat svīduši kungu gaitās, diezgan amtmaņi un dzimtkungi sēdējuši uz jūsu pleciem un klaušās svīdušām mugurām! Diezgan bēguļots pa mežiem, vairoties no svešām kara širām, diezgan vergots un naidnieku gaitās iets! Ceļaties, grābjat izkaptis, ņemat tuteņus un lāču šķēpus, un zeme būs atkal brīva līdz ar jums! Esat stipri kaujā, esat nežēlīgi pret tiem, kas jūs apspiež! Lai jūsu naida svelme ir nāvīgāka par mēra svelmi, lai iznīcina naidniekus kā ugunsliesmas, kas, sirotāju roku laistas, aprija jūsu mājas un mantību! Netaupāt neviena, kas nav mūsu asins un mūsu cilts, un turaties vienmēr kopā, tad nekādi karapulki jūs nenomāks! Vai kungi no cita kaula, ka zemnieku rokas nespētu pacelt tos pašus ieročus? Ko viņi spēj ar maņu un viltu, mēs veiksim ar spēku, jo arāji nes plecos visas pasaules smagumu un zemnieku roka paēdina kungus un baro ķēniņus. Ceļaties, esiet bez baiļu un nākait man līdzi! Neviens vairs nebūs dzimtkungs pār zemes arājiem, un katram būs sava daļa manā valstībā! To saku es jums, Nameja gredzena valkātājs, un, kurš neies man pakaļ, to žņaugs ļauni drudži un mēra spoks nomaitās meža dziļumos!

Ļaudis nodrebēja, vērodami gredzenu, kas gailēja jaunekļa pirkstā, un tuvāk stāvošie laida caur pūli iet svētsvinīgai šalkai, ka gredzens patiesībā esot savijušos zalkšu pāris un tātad atnācējs būšot pats čūsku ķēniņš.

Vārdi, kurus bija runājis svešais jauneklis, lika Saviļņoties mežinieku krūtīs gaviļpilnām gaidām, stindzināja locekļus, smacēja kaklus un lika viņiem cieši sažņaugties sarepējušām zemnieku dūrēm ap izkapšu kātiem un tuteņu spalām.

Kad jauneklis bija beidzis runāt, pār pļavu nolaidās baigs klusums, kāds seko zibeņa atmirdzumam. Un tad kā Pērkona grāviens nodunēja pāri Eglones lukstu pļavām, atbalsodamies mežu dziļumos:

—    Mēs iesim tev līdzi!

Jaunekļa bālajos vaigos atausa viegls sārtums. Un sārtoties bija sākuši arī padebeši.

Atkal smagi sakustējās lukstu ļaužu bars.

—    Pērkoņa sūtītais glābējs, atpestī mūs no vagariem, amtmaņiem un kungiem! Tev ir Laimas gredzens, tev ķēniņa mētelis. Liec vārpu vaiņagu galvā un topi par zemnieku ķēniņu!

Jātnieks kā apmulsis pavērās apkārt. Kur ņemt lapu mēneša vidū zeltainu vārpu vaiņagu? Samulsa arī jaunekļa pavadoņi. Neviens nezināja padoma.

No pū]a vidus iznāca meitene ar rožu krūma zaru rokā un sniedza to jātniekam. Viegli smaršoja pusplaukušie, sārtie ziedi, slēpdami sevī sāpju smeldzi.

Jātnieks pieliecies noskūpstīja meiteni, paņēma rožu zaru, salieca Jo vaiņagā un uzspieda sev galvā. Pļavas un meži atsaucās gaviļu saucieniem.

Ar rožu vaiņagu kronētā lūpas savilkās smaidā, bet seja palika bāla, kā bijusi. Un uz pieres zem smaršojo- šiem ziediem parādījās asinslāse, spiezdamās no rētas, ko bija sitis rožu zara dzelonis.

Gaidis pavērās kungam sejā un smagi nopūtās. Asinis nebija laba zīme. Kam prieka stundā parādās asinis, tas mirs drīz un nelabā nāvē. Bet vecā karakalpa lūpas nekā neteica.

* * *

Sēļu zemes mežos sabēgušos lauku ļaudis pārņēma jauns pretošanās spars, dzirdot vēsti, ka Eglones lukstu pļavās parādījies svešinieks, kas dēvējoties par zemnieku ķēniņu un saucot visus karā pret kungiem un sirotājiem.

Svešinieka pusē tūliņ nostājās Dvietes darvdeģi un Gārsenes bitenieki, kas mācēja ar dzeini uzdzīties pašā augstākajā priedē un savā starpā runāja leišu mēlē, kaut gan nīda savus valodas brāļus viņpus robežas. Dvietiešiem un gārseniekiem sekoja Dignājas milzīgo silu līdumnieki, kas vēl prata no sentēviem mantoto stopa šaušanas mākslu. Arī viņi devās pie svešinieka, to dēvēdami gan par Pēr- koņdēlu, gan zemes kungu, un Eglones lukstos, kurus noslēdza no visām pusēm biezi liepu un egļu meži, ar katru dienu auga karotāju pulks. Vīriem nāca līdzi sievas, brāļiem — māsas, un atraitnes atveda savus pusaudžus. Dažas nesa sagšās ietīstītus zīdainīšus, un citas gaita bija lēna un gurda, jo tā slēpa zem sirds saldu grūtumu.

Eglones luksti pārvērtās par karotāju nometni. Liepu biezokņos dienām un naktīm dvašoja kalēju ēzes. Tur kala no cirvjiem zobenus un no sirpjiem kaujas nažus. Leišu ieroču meistari, kurus bija saņēmuši gūstā Dignājas stop- nieki, aizelsušies steidza liet lodes un laboja cīņā bojātās bises. Aizkrāciešu gūstekņi mala pulveri. Pašu bēgju zēni meklēja lukstu mežu dzijumos jaunos ošus, un sirmi vectēvi, sēdēdami pie uguns, drāza no tiem šķēpu kātus. Citi vija kaņepāju auklas dēļu spriguļiem, kuru ozolvālēm bija dragāt sirotāju galvas un hercoga jātnieku pakaušus.

XVIII

Pa visiem Austrumzemgales cejiem līgoja uz Jelgava.- pusi un vēl tāiāk uz rietumiem karietes un mantu vezumi, un karietēs sēdētāju sejas bija bālas un baiļpilnas. Saintā tērptas dāmas turēja rokās mutautiņus, tos laiku pa laikam likdamas pie saraudātām acīm. Vīri un dēli, jādami blakus karietēm, nikni žņaudzīja zobenu spalus un seglos paceldamies, ik pēc brītiņa pameta pār plecu uz trauktu skatu uz rīta pusi, kā vērodami, vai tiem nedzenas pakaļ.

Dienas stundās nekā nevarēja saredzēt. Klusuma pilni bija lauki un sili, un zemnieku būdās, kas stāvēja ceļma lās, tikai retumis bija manāms kāds bikls stāvs, vai pazibēja aiz rijas stūra ziņkārīga acs, kas glūnēja kā pētīdama.

Un tomēr gaisā bija manāms kaut kas baigs un drau došs, kā savelkoties pērkoņa negaisam. Jātnieki cirta zirgiem piešus sānos biežāki, nekā likās vajadzīgs, un kādu laiku lēkšoja pa grumbaino ceļu ir putās saskrietie jātnieku meļņi, ir karietēs un ratos jūgtie bēri un dūkanie.

Toties vakaros tūliņ pēc saulrieta visa austrumu mala sāka sārtoties Jaunu vēstošā kvēlā, kaut gan saule bija iebridusi mežos uz Jelgavas, nevis Sēlpils pusi un rietumos, nevis rītos blāzmoja ugunīgais vakarkrēslas atspīdums. Bet blāzma, kas līdz ar krēslas nolaišanos tagad ausa rītu pusē, bija tikpat sarkana, un viņas atmirdzuma asiņainās mēles baisīgi lija lejup uz visiem rāmiem un tekošiem ūdeņiem. Asinssārta tagad likās citkārt baltā va- karmigla, kas kāpa no pļavām, pletās pāri dangu purviem un priežotiem tīreļiem. Sarkanās blāzmas apstaroti togad bija naktīs visi mežu gali, visas zemnieku sētas un ozolu sili. Asinssarkans likās naktīs gaiss, un pa asinīm bradāja cilvēku domas un dvēseles. Un viena vēsts gāja no mutes mutē:

Zemnieki nāk!

Viņu padzirdis, dzimtkungs lika staļļa puisim steigties seglot zirgus un pats trīcošām rokām steidza lādēt pistoles. Amtmanis atstāja lielkunga muižu .un klētis Dieva, ziņā un meta sievu un bērnus ratos kopā ar cūku gurniem, steigā kautām zosīm un mīkstiem dūnu spilveniem, kuros mīlēja sildīties kungu muguras. Vagari un leidas vīri, kam nebija jāiet klaušās un kuriem vēl glabājās apcirkņos aizpērnie kvieši un milzīgi vaska riteņi, nobrūnējuši no vecuma un piesūkušies ar medus elpu un briedušu rudzu smaržu, steidzīgi raka zemē labību un sakrāto sudrabu, un mantas glabātavas, kas laikus bija izraktas paegļu vai liepu biezokņos, uzņēma audekla ritumus un daudz citas čaklu roku darinātas mantas.

Sēļu mežinieku bandas kā pavasara ūdeņi gāzās uz rietumiem, raudamas sev ceļā līdzi jaunus cīņas talcinieku plūdus. Zemes spēka pilni bija viņu druknie augumi, druvu elpas un saules tveices piesūkušās sirdis, un izturībā nekas tiem nevarēja blakus stāt. Daudzi bija redzējuši, kā bendē un kroplo viņu tuviniekus leišu un kazaku zobeni, un tikai retajam vēl bija dzīvas tēva mājas. Cietas bija kļuvušas sēļu mežinieku sirdis, naida pielijušas viņu dvēseles. Tie bija redzējuši mirstam savus mīļos, vējš bija tiem sviedis sejā sirotāju nodedzināto būdu pelnus, un bai* Ies no kristīgo elles vēl nebija paguvušas pārņemt šo sila bērnu pirmatnēji svaigās smadzenes. Tie ticēja, ka viņā saulē satiksies ar aizgājušiem radiem un ka veļu saimē katru sagaida liels draugu pulks.

Nāves baiļu šis meža ļaužu vilnis nepazina, un tiem vairs nebija ko zaudēt. Viņi gāja uz rietumiem. Dignājas strēlnieki, Sunākstes milzeņi, kas ar siena bomi gāja dzīt lāčus ārā no auzu lauka, Saukas zvejnieki un Elkšņu dai- ņotāji, kuru dziesmās un gavilēs neapnika pārnovadnie- kietn ldausīties. Asarieši, kas prata savaldīt pašus trakākos zirgus, un Zalves silu vīri, kas ordeņa laikos bija labākie bruņinieku ceļveži leišu kunigaišu novados.

Visa Sēļu zeme bija sacēlusies kājās, palikušas tukšas bēgļu paslēptuves purva salās un egļu mežu dziļumos celtās skuju būdas, kuru iemītnieki, maizes krājumiem izsīkstot, bija mitinājušies no zirga gaļas un vārnām, kas karu laikā kļuva tik treknas, ka nespēja izvairīties no pusaudžu lingu laistiem akmeņiem.

Mežinieki paši negaidīja žēlastības un nežēloja neviena, kas nenēsāja zemnieku drēbes un runāja citu valodu. Un nebija pasaulē tādu moku, kuras nebūtu izmācījušies no sirotājiem un lēmuši saviem bendētajiem šie zemnieki, kas agrāk pazina tikai darba sūrumu un dziesmu veldzi, mēdza sūdzēt savas bēdas vēja mātei un sarunāties ar cīruli sējas rīta agrumā. Kas nepadūga laikus izrauties no zemnieku rokām, tas guva nāvi mieta galā, mocīdamies neizsakāmās sāpēs, kamēr ķermeņa smagums vēl nebija uzdzinis mieta asumu līdz mocekļa sirdij. Citi lēma gūstekņiem ūdensnāvi, ar lūkiem piesiedami tiem akmeni kaklā un ielaizdami purva akacī vai upes atvarā. Kungu kārtas jaunavas un sievas saņēma atmaksu par pirmās nakts tiesībām, kuras bija izmantojuši viņu tēvi un vīri, un dažs kusls zīdainītis, kam šūpļa dziesmas bija dziedātas vācu mēlē, nobeidzas galeniski sietas izkapts galā vai dabūja galu ugunī. Liesmām bija lemtas visas muižas, kurām brāzās garām sadumpojušos mežinieku plūdi.

Nebija dambja, kas spētu šīs bangas apturēt. Poļiem bija Vidzemē mazi spēki, kurus spaidīja zviedri, un Jelgavas hercogs velti sūtīja uz leišiem vienu izmisušu vēsti pēc otras, lai steidzas talkā Radzivili. Bet magnātu ģints pulki, jau laikus savākti karagājienam uz Vidzemi, mīņājās pa sava kunga Biržiem, un nebija zināms, kas īsti viņu vadoņiem padoma.

Zemgales līdzenums gulēja neapsargāts zemnieku ordas priekšā, kura plūda uz rietumiem kā meža ugunsgrēks. Aiz viņas palika krāšņatas un pelni, un vilku bari skrēja pa postītāju pēdām, pievākdami līķus, vēl siltus un sāpju trīsās drebošiem locekļiem.

Zemnieki nāk!

Sim saucienam atskanot, steidzās glābties visi, kas bija stāvējuši augstāk par klaušu ļaudīm un redzējuši savā priekšā lokāmies sviedrainās zemnieku muguras. Un līdz ar dzimtkungiem, amtmaņiem un vagariem drebēja pats Zemgales hercogs, kam viņa pilsmūri jau likās Jodzamies zem viesuļvētras brāzieniem, kas nāca arvienu tuvāk, šalkdama no austrumu puses un noslaucīdama kā ar slotu muižas un pusmuižas, kungu varu un hercoga tiesu, un visu, kas iedrošinājās šai viesuļvētrai ceļā stāt.

* * *

Kad zemnieku ordas bija sasniegušas Bārbeli, mežs izbeidzās, noslēgdamies aiz viņiem kā tumšs mūris. Karotāju priekšā pletās auglīgais Zemgales klajums, pār kuru zilgani blāvoja augstais debesjums. Augšzemes mežinieki, pirmo reizi redzēdami tik plašu lauku bezgalību, kas skrēja līdz pašam apvārsnim, brīnīdamies apstājās: kas te bija pjavu un lauku, kāda auglīga zeme un puķu un medus smaršas pietvīcis gaiss! Zaļi labības un zāles stiebru viļņi, vēja locīti, skrēja līgodamies līdz pašai apvāršņa malai, kur gulēja rāmi padebeši.

Mežiniekus sākumā pārņēma bailes no šī klajuma savādā klusuma. Sur tur mirdzēja baznīcas tornis, mājas cēlās pie mājām, bet cilvēku nekur neredzēja. Citus kungi bija aizdzinuši ar muižas mantu vezumiem uz Jelgavu vai Bausku, un vēl citi glūnēdami slēpās aiz māju puduriem un krūmu ceriem, gaidīdami, ko darīs savādais karapulks.

Kņazs, jādams savas armijas priekšgalā, pievilka pavadu, un zirgs apstājās pusskrējienā. Pietvīcis un saviļņots Gundars piecēlās kāpšļos un, licis roku virs acīm, kuras žilbināja vakara saules stari, sāka vērot apvāršņa malu, kur gulēja viņa tēvu valsts. Ašiem elpas vilcieniem viņš baudīja medaino gaisu, ko tam meta sejā rāmais vakara vējš, kā nesdams tālu sveicienu. Ilgi lūkojās, līdz acis kļuva valgas. Vakara ēnas jau bija kļuvušas tumšas un gurdas. Tuvojās saules riets, bet kņazs vēl arvienu stāvēja, pacēlies seglos, un vēroja savas cilts dzimteni.

Karotāji, izlaidušies kuplajā zālē, mierīgi gaidīja. Balsīgais nemiers, ko viņiem sākumā iedvesa plašais lauku klajums, tagad bija pazudis bez miņas. Augšzemes mežinieki jokojās un sprieda, ka tik bagātas zemes muižās bū« šot diezgan ko laupīt un dedzināt.

Saule jau sāka slīdēt aiz mežu galiem, kad kņazs beidza vērot Zemgales klajumu. Pārvilka ar roku pār seju — acīs bija sakāpis viegls sūrums — un teica, pagriezies pret vadoņiem:

— Ceļat nometni un izliekat sargus! Nakti mēs pavadīsim šeit un rīt paņemsim šo zemi, kas ir manu tēvu mantojums.

* * *

Pār Bārbeles laukiem nolaidās nakts. Un naktī Gundars redzēja savādu sapni. Tam likās, ka telts un zemnieku karapulki ir izgaisuši un ka viņš viens pats jāj pa klusu, mēnesnīcas apspīdētu meža pļavu. Viegli kūpēja miglas dūmakas, augstu cēlās melnās egles. Viss bija gaišs un reizē pilns ēnu, baiga klusuma pilns. Miglas blāķi vēlās arvienu tuvāk, no dūmaku kupenām sāka izveidoties stāvi un augumi. Un tad tie vairs nebija tikko saredzami augumi un saceltas rokas, bet vīri — karotāji, cits ar spāņu zobenu pie sāniem un ģērbts melnā samtā, cits tērpies lāčādā un milzīgu āvu pār plecu. Mundri jaunekļi, gleznas meitenes brabantiešu mežģīnēs, sagšotas sievas un meitas, kam galvās vizēja dzintara vainadziņi. Viņu bija bezgala un viņu sejās zīmes, kas liecināja, ka no miglas iznākušie ir tuvu radu ģints.

Ēnas apstāja Gundara zirgu no visām pusēm. Lūpas nedzirdami kustējās, bālās sejas savilkās smaidā, rokas stiepās pretim kā glāstam, kā sveicienam. Dažas skāra kņaza kājas, citas ķērās zirgam krēpēs un iemauktos. Savādi salts bija ēnu roku pieskāriens, un no viņām nāca trūdu dvaša, sajaukusies ar miklas zemes smaržu, un reizē mīļa un tuva, kā maigu vārdu lidojiens.

Kņazs apjucis pavērās apkārt. Sirdī nebija baiļu, tikai savādas vieglas sēras, kā redzot sapņos sen mirušos mīļos.

Nedzirdami kustējās ap viņu veļu pulks. Tad viegla šalkoņa pārskrēja ēnu baram pāri — un likās, viņas pašķir pa labi un pa kreisi vējš. Kā no apakšzemes iznira kņaza priekšā varens kareivis ar liesmainu seju. Vārpu vaiņags bija tam galvā un ap pleciem virsaiša mētelis. Un, redzot kareivja seju, kņazam sāka sist sirds, bet gredzens viņa pirkstā dedzināja kā ugunskvēls. Nekad mūžā viņš nebija redzējis šo seju, un tomēr viņam tā likās sen zināma un pazīstama, un asiņu balss sāka dunēt deniņos un teica: tas ir lielais sencis, un tu esi viņa cilts pēdējais.

Kā apmāts, plaši ieplestām acīm — kņazs vērās lielā senča sejā, gaidīdams mājienu, atbildi uz vaicājienu, kas nespēja raisīties no lūpām, bet drebēja sirds dzijumos. Bet senča vaigs bija sāpīgs un sēru pilns, un piepeši, kā vēja rauts, tas izgaisa miglā līdz ar citām ēnām un ēnu mēteļiem.

* *

Kņazs uzmodies ilgi vērās tumsā, kā cenzdamies tajā saskatīt lielā senča vaigu, dabūt atbildi. Bet nesagaidīja. Nometnē viss bija klusu. Retumis nozviedzās kāds zirgs, žvadzinādams pinekļus. Telts priekšā neredzams soļoja sargkareivis, vienmuļīgi sizdams kājas rasotā zālē. «Laikam Donāts,» kņazs nodomāja, grimdams miegā. Un atkal redzēja savādu sapni.

Viņš atradās saules apspīdētā kaujas laukā, kas pletās līdz pašam apvārsnim, pilns sakapātu miroņu. Milzīgas, zilganmelnas mušas, klusi sīkdamas, slinki griezās ap kritušiem. Stīvi nespodrām acīm, sazilnējušām, izķēmotām sejām mirušie vērās saulainās debesīs. Kņazs pavērās tuvāko gulētāju sejās un ieraudzīja savu veco kalpu vaibstus. Tur gulēja jautrais Donāts ar lielgabala lodes sašķaidītām krūtīm, vēl nāvē smaidīdams. Turpat blakus, plaši izpletis rokas, vērās dzimtenes debesīs viņa jaunais draugs Danga, Sunākstes brīvnieks, kas bija atnācis kņaza nometnē ar divdesmit jaunekļiem. Vecais Rasa, Saukas dzirnavnieks, ar zobena pāršķeltu galvu, Slavutas labākais šāvējs Skarga un desmiti un simti citu.

Kņazs nodrebēja un atvēra acis. Teltī jau lija iekšā nespodra gaisma. Nebija vairs tālu saules lēkts.

Kņazs uztraucās no miega, viss drebēdams. Un, tikko bija atjēdzies, ka atrodas savā telti un ap viņu guļ karotāju pulki, aizkars atskrēja vaļā un teltī ieklupa Gaidis. Aiz viņa sarkans liesmoja saules lēkts. Kalpa seja bija drūma un cieta, un pār viņa plecu lija teltī asinssārts atspīdums.

— Kungs, — Gaidis klusi teica, — ceļaties! Mums nāk virsū Radzivilu karaspēks.

Ar vienu rāvienu kņazs bija ārā no savas zāļu gultas un steidzīgi sāka jozt zobenu. Sirdī bija savāds vieglums, Izgaisis rēgu baiss. Un ap lūpām rotājās viegls smaids, kad, iznācis no telts, viņš sēdās Donāta pievestā kaujzirga mugurā.

Visu nometni bija sacēlusi kājās trauksmes vēsts. Vadoņi sauca kopā savus smagnējos karotājus, kas visu mūžu bija paraduši uzskatīt par saviem ieročiem arklu un cirvi un tikai nesen ņēmuši rokās lāču šķēpus. Jaunekļiem un vecākiem zēniem, kam katra izplūkšanās prieks, acis vien zibsnīja. Vīri, kam līdzi gāja sievas un bērni, drūmām un reizē spītīgām sejām grāba rokās spriguļus un stājās rindās. Bisenieki, nikni klusēdami, mēja zemē mus- kešu balstus. Pārbaudījuši pulvera ragus un pārliecinājušies, ka aiz jostas aizbāztais cirvis ir pa grābienam, viņi vēl ciešāk savilka kopā kuplos uzačus.

Gaidis steidza izrindot kunga karavīrus. Vidū nostādīja šķēpniekus. Eglones līču pļāvējus, kas bija atnākuši ar oša kātos galiski sietām izkaptīm un ar vienu vēzienu varēja pāršķelt vēderu ir zirgam, ir jātniekam, novietoja priekšā centram, kur bija gaidāms smagās leišu kavalēri- jas uzbrukums. Musketēm bruņotie un Dignājas mežinieki, kas vēl nebija aizmirsuši sentēvu mākslu bultas šaut, ieņēma abus šķēpnieku flangus. Jātnieku kopskaits nesasniedza divus simtus; tie nevarēja uzņemties cīņu paši uz savu roku, un kņazs tiem lika palikt Donāta vadībā aiz nometnes, lai veiksmes brīdī laistu viņus pakaļ bēgošam ienaidniekam.

Baltā kaujzirgā, purpura mēteli plecos — kņazs jāja gar karotāju rindām, un smaids neizdzisa viņa sejā. Redzēdami vadoni, drūmie Sēļu zemes mežinieki ticēja, ka tiks galā ar ienaidniekiem, cik liels arī nebūtu uzbrucēju pulks.

Jauneklim, kas bija atnācis viņu mežos no svešas malas un saucis tos cīņā pret kungiem, sirotājiem un visiem, kas paraduši mieloties no zemnieku sviedriem, — šim jauneklim tak bija gredzens, kas prata atvairīt visas nelaimes, sērgas un likstas. Un pašu meža vīru bija tāds pulks, ka no nometnes ugunīm atsarka visi padebeši un bulta, laista no karotāju kreisā spārna, īdēdama nokrita zālē, nesasniegusi nāves pļāvējus, kā dēvēja egloniešus poļu pani un leišu sirotāji. Nē, sēļu zemnieki bija pārliecināti, ka arī šoreiz ienaidnieka uzbrukums izjuks pret viņu rindām kā spaļi vējā un arī leišu lielkunga karavīri nespēs viņu izkaptīm un lāču šķēpiem pretī stāt.

Saule kāpa arvien augstāk pie debesīm. Vējš kliedēja miglu un dzina uz debess malu mākoņus, bet ienaidnieks nerādījās. Cīnītāju rindās vietām jau sāka skanēt jaunāko smiekli un zēnu čala, un arī vīru drūmās sejās atplauka nicīgs prieks. Varbūt leišu lielībnieki būs aizjozuši atpakaļ, manīdami, ka viņus grib godam saņemt, varbūt lielkungs Radzivils būs atzinis par prātīgāku jāt atpakaļ uz savu Biržu piii?

Jā, kungiem un kungu varai tagad ir pienācis pastarais gals. Un Jelgavas pili zemnieki izkvēpinās no visiem vāciešiem. Apgriezīs visai kungu sugai kaklus, nodedzinās visas muižas līdz pašai jūrai, un katrs arājs būs savās mājās kungs un valdnieks.

Uz Bauskas ceļa parādījās putekļu mākonis, kas pamazām auga lielāks. Tad jau varēja saredzēt mākoņa vidū kaut ko mirdzam un zibam, un no putekļu blāķiem sāka iznirt šķēpi, zirgi un melni jātnieku augumi, aiz kuru mugurām plīvoja milzu spārni.-

— Pana Radzivila huzāri, — drūmi norūca Gaidis, stāvēdams kungam blakus, un pirmo reizi pēc rēgu nakts Gundaram sāka mosties sirdī savāds nemiers. Atskatījies pār plecu, kņazs redzēja, ka ēnu pilnas ir arī viņa karotāju sejas, ka divkārt bargāks kļuvis tumšais egloniešu vadoņa Sila Jura vaigs un ka smaids nodzisis no brašākā izkaptnieka Skudras lūpām, kaut gan šis jautrais milzenis vēl aizvakar kņaza acu priekšā bija nopļāvis sirotājam galvu līdz ar plecu un ar otru vēzienu pāršķēlis cita kazaka zirgam krūtis pilnā skrējienā.

Tagad jau varēja labi saredzēt huzāru milzīgos kaujas zirgus, jātnieku zibošās bruņas, garos, vēl cīņai nenolaistos šķēpus un ērgļu spārnus, kas šalca gaisā aiz jātnieku mugurām. Abās pusēs huzāriem rikšoja vieglā kavalērija, dragūni sarkanos vamžos un Zemaites šļahtiču milicija, tērpusies zilos kuntušos un pāvu spalvām rotātās cepurēs.

Aiz jātniekiem vijās tas pats putekļu mākonis, kas nesen bija sedzis huzārus, dragūnus un viņu rumakus. Savāda dunoņa nāca no šī putekļu mākoņa, it kā simtiem viru tur dauzītu cieto lielceļu smagiem koka veseriem. Bet sitieni krita rakstā, pēc mierīgās un reizē šūpojošās kāj- nieku soļu ritma takts.

— Laikam nāk skotu bezbikši, — atkal ieminējās vecais Gaidis, sirmās ūsas kodīdams. — Biržu panam viņu esot bez skaita — vēl rudenī atvedis veselas sešas rotas no Vāczemes.

Kņazs klusēja. Cieta klusu ari zemnieku armijas rindas. Baiss nemiers visiem bija iezadzies dvēselēs. Un sievu un bērnu barā, kas slēpās aiz platajām vīru un tēvu mugurām, vairs nebija ne elsu, ne raudu. Aizturējuši elpu, visi vērās ienaidnieku rindās, kuras nāca arvien tuvāk.

Huzāru pulka priekšgalā jāja sirmbārdis kareivis, viss sudrabā mirdzēdams, pulkveža zizli vienā, kaujas cirvi otrā rokā. Tūkstots soļu no dumpinieku armijas viņš pacēlās seglos un, pagriezies pret saviem jātniekiem, pamāja ar zizli, dodams zīmi uzbrukumam.

Dragūnu un šļahtiču eskadroni tūliņ atšķīrās no melnās huzāru masas kā kurtu bars no medniekiem un laidās pāri ceļmalas pļavām, tiekdamies ielenkt zemniekus no flanga un nogriezt atkāpšanās ceļu. Huzāri nolaida cīņai savus garos kaujas šķēpus un pārgāja no soļiem rikšos, no rikšiem lēkšos, no lēkšiem auļos, un viņu masa brāzās virsū kņaza karotāju sienai ar tādu ātrumu, kas likās neticams priekš smagi bruņotiem jātniekiem un viņu lielajiem kaujas rumakiem.

Spārni aiz jātnieku mugurām drebēja un šalca vējā, un vēja šalkoņai līdzi brāzās uzbrucēju cīņas saucieni.

Tuvāk, arvienu tuvāk. Zib jātnieku padusēs sažņaugtie šķēpi, strausu spalvu pušķi dreb virs bruņucepurēm, un zeme vaid zem zirgu pakaviem.

Sķēpnieki spītīgām un drūmām sejām, iespļāvuši plaukstās, izstiepa pretim jātnieku masām savus lāču šķēpus. Spriguļnieki atvēza savas ozolvāles, un eglonieši cēla cirtienam galeniski sietās izkaptis. Un, tikko viņu izkapšu mežs bija saslējies nāves pļāvumam, pirmās rindas sejās jau iesitās huzāru smago zirgu karstā dvaša un acu priekšā uzzibsnīja šķēpu asumi.

Tad iešņācās gaisā drausmīgie izkapšu asmeņi, nodunēja smagās spriguļu ozolvāles, krizdamas uz kaujas ru- maku galvām, un ar jātnieku pīķiem krustojās zemnieku šķēpu mežs. Dzelzīs kalto huzāru vilnis, atsizdamies kā pret sienu, uzšalča gaisā zirgus ar pāršķeltām krūtīm un spārnotus jātniekus, kam mūžam vairs nebija lemts kāpt seglos un zobenu rokā ņemt. Eglones lukstu pļāvēju milzīgās izkaptis pļāva pušu huzāru šķēpu kātus un karotāju augumus, un nocirstās zirgu un jātnieku galvas bira rasotā zālē kā dābola galviņas, kad pļāvējs atvēzējās jaunam cirtienam; un līdz ar galvām krita zemē rokas, kas vēl turēja cieši sažņaugtus šķēpu kātu galus un kaujas cirvjus.

Pirmā smago jātnieku rinda gulēja nopļauta zale kā melns, mirdzošs siena vāls, slacīts ar asiņainu rasu, bet sirmbārdis pulkvedis, izkapšu neskarts un spriguļvāļu ne- dragāts, pamāja sajukušām savējo rindām, tās no jauna dzīdams uzbrukumā.

Otrai atakai vairs nebija pirmās spara, un arī nāves pļāvēji un spriguļnieki, sekmju iedrošināti, jau stāvēja, gatavi jaunam vēzienam.

Iluzāri atkal jāja uzbrukumā, un zemi atkal klāja sakapāti zirgi un krācoši mirēji pāršķeltiem vēderiem, sašķaidītām galvām, caurdurtām kājām un nopļautām rokām, un vējš nesa pa kaujas lauku salauztu ērgļu spārnu spalvas un strausa spalvas, kas bija nopļautas no lepnu jātnieku cepurēm.

Vecais pulkvedis raudāja, redzēdams, kā mirst no sadumpojušos zemnieku izkaptīm un spriguļiem viņa labākie karavīri, un gribēja rast nāvi kopā ar savējiem. Viņa virsnieki to, ievainotu un noasiņojušu, ar varu aizveda no kaujas lauka pie artilērijas, nododami itāļu ārsta gādībā.

Kā neticēdami vērās Sēļu zemes mežinieki līķu vālos, ko bija sapļāvušas nāves pļāvēju izkaptis. Tad zemnieku rindas satricināja gaviļu sauciens, kas šalca pāri kaujas laukam, atbalsodamies silos un veldamies līdz Mēmeles līčiem un Iecavas muklājiem. Mežonīgs uzvaras rēciens, kurā nebija vārdu, bet pirmatnējs cīņas un asiņu prieks.

Viņu dzirdot, slējās izbiedēti stāvus vēl atlikušo huzāru rumaki un dragūnu un Zeinaites šļahtiču zirgi, kurus jātnieki vēl nebija aizjājuši līdz dumpīgo zemnieku rindām. Un ložu un bultu zalve, ko tiem raidīja pretī kņaza bisenieki un Dignājas caunu mednieki, labi prazdami stopu šaušanas mākslu, nogāza zemē dažu labu zirgu un lepnu jātnieku un atsvieda uzbrucējus vēl tālāk atpakaļ.

Zēni un pusaudži tuteņiem rokās metās nobeigt mirējus. Tiem sekoja sievas un meitenes. Kā vilku mātes viņas klupa virsū ievainotiem, nagiem plēsa viņu sejas un dūrēm dauzīja nāves mokās trīcošus augumus. Plēsa no līķiem zeltšūtās jostas un sudraba portupejas no dragūnu mundieriem un sita salauzto šķēpu kātiem zemē nogāz* tos huzārus, rāva aiz matiem un ūsām lepnos Lietavas muižniekus, kas bija lielījušies art līdumu zemi ar arklos jūgtiem Sē|u zemes zemniekiem. Un neatstājās no sava atriebības darba, kamēr daži uzbrucēju jātnieki satracināti ķērās no jauna pie zobeniem, mēģinādami steigties kritušiem un ievainotiem palīgā. Jauna ložu un bultu zalve tiem lika sviest atpakaļ zirgus pusskrējienā, bet arī sievas, vīru saucienu un pašu baiļu apturētas, pameta kaujas lauku un caur karotāju rindām aizlīda nometnē izspūrušiem matiem un naidpilnām acīm, niknas un asinskāras kā sila zebiekstes.

Kņazs, noslaucījis asinslāses no sejas, dzina uz priekšu savu rumaku, un viņa kaujzirgam gavilēdama brāzās pakaļ zemnieku orda, apreibusi no asins smakas un gūtās uzvaras. Kaujas reiboņis bija sakarsējis cīņas alkai smagnējos zemnieku augumus un Sēļu mežinieku ciltis. Mīdami kājām mirējus, viņi bruka virsū ienaidniekam, vicinādami izkaptis, šķēpus un spriguļus, un viņu rēcieni skanēja kā sumbru bara baurošana.

Sakauto huzāru atliekas izjuka kā sausas rudens lapas, ko sagriež gaisā pēkšņi atbrāzies vējš. Dragūni atvilkās sānis, Zemaites milicija aizauļoja atpakaļ, un viņas zil- baltie jātnieki tikai pēc krietna stiepiena apturēja savus straujos zirdziņus. Un tad uzbrūkošās zemnieku armijas acīm atvērās bezbikšaino skotu algotņu rindas, ko līdz šim bija aizsedzis putekļu mākonis. Kailiem ceļgaliem, raibos bruncīšos, krūšu bruņās un bruņucepurēs, kas spīguļoja rīta saulē, stāvēja slavenie Eberdīnas un Dounsdalas klani, gatavi kaujai ar bisi vienā, kūpošu degli otrā rokā un zobenu aiz jostas pa grābienam. Viņu zaļganajās acīs nebija baiļu, tikai lepna nicināšana pret zemnieku baru, kas bija iedrošinājies doties cīņā pret šiem kalniešiem, Edinburgas ķēniņu asinsradiniekiem. — Vējš, nākdams no leišmales puses, jautri plivināja izrakstītos skotu brunčus, sarkanās matu krēpes un spalvu pušķus uz virsaišu cepurēm.

Pielaiduši uzbrucējus uz simts soļiem, skoti nolieca tiem pretī savas bises, un smaga zalve nošalca pāri kauj- laukam, pļaudama savu nāves pļāvumu un izdzēsdama daudzu mežinieku dzīvības. Lodes dragāja krūtis un šķaidīja bruņu nesegtos locekļus. Bet uzbrucēju vilnis bija tik aukains, tik stihiska viņu rēkšana, ka pakaļējās rindas pat nebija lāgā dzirdējušas zalves dārdu aiz kaujas klai

gām un neatlaidīgi dzina pirmās rindas uz priekšu pretī uzvarai, kas tiem jau likās rokā līdz ar nīsto kungu galvām un mantu vezumiem, kurus veda sev līdzi Radzivilu karavīri.

Dzīvajie kāpa pār kritušiem, mina kājām ievainotos un mirējus, un sajuka zemnieku karotāju rindas. Izkāpt- nieki tagad skrēja blakus stopniekiem, un sprigujnieku rindās bija redzams viens otrs bisenieks. Lāču šķēpiem bruņotu vīru starpā šaudījās tuteņiem bruņoti pusaudži, un zēni, jautri klaigādami, auļoja līdzi Donāta jātniekiem, turēdamies pie seglu kāpšļiem.

Nebija kaujas iekārtas, nebija vairs karaspēka; tikai juceklīga bruņotu, asinsšalkas apreibušu zemnieku masa, kas gāzās uz priekšu, izslīdējusi no vadoņu rokām, neklausīdama Gaiža saucieniem un kņaza komandai.

Pirmai skotu zalvei sekoja otra, atkal gāzdama zemē bārdainus vīrus un jaunekļus ar debeszilām acīm un brūnām sejām, ko bija ārdējuši pavasara vēji. Satracinātais bars uz mirkli apstājās, kā apmulsa, bet tad gaudodams un rēkdams metās virsū skotu infantērijai, kas to saņēma kaujas cirvjiem un garajiem kalniešu zobeniem. Mazie skotu vairogi dārdēja, uzķerdami smago spriguļvāļu triecienus, un no izkapšu vēzieniem sāka svilpot pāri kaujlau- kam šņācošs vējš. Zobeni skaldīja zemnieku krūtis un galvas, lāču šķēpi un žebērkļi plosīja skotu sejas un vēderus.

Kaujas ņudzoņā sajuka kopā kalnu virsaiši un Dignājas silu mednieki, Eberdīnas kalniešu vairogi un pelēkie sunākstiešu augumi, zemnieku tuteņi un Edinburgas ieroč- meistaru kaldināti asmeņi.

Cīņu atkal izšķīra egloniešu izkaptis, un zāle mirka skotu asinīs, kur pagriezās šie nāves pļāvēji. Jau sāka ļodzīties un kāpties atpakaļ kalniešu infantērijas lepnās rindas, kad viņu pulkvedis Makdonnēls tiem uzkliedza pa- šķirties pa labi un pa kreisi, lai varētu sākt runāt Biržu kņaza slavenā artilērija, kas pa kaujas laiku bija sarindojusies aiz skotu kājniekiem un tagad stāvēja, gatava šaušanai, pagriezusi savus vara stobrus, falkonetes un «lauka čūskas», un bronzas stīpām kaltus miezerus pret cīņas lauku, mierīga un draudoša kā negaisa padebeši, kurus vēl nav sākuši kapāt balti zibeņi.

Sākumā skoti lāgā nesaprata vadoņa komandu. Bet tad virsaišiem kļuva skaidrs, kas pulkvedim padomā, un kalniešu infantērijas rindas atplūda no lielceļa sānis, lai tur sakārtotos, dragātas, bet neuzvarētas. Kareivji slaucīja sviedrus un asinis no sejām, dziļi atvilkdami elpu un šņākdami kā meža kuiļi pēc milas kaujas ozolu silā.

Šķietamās uzvaras apreibinātais zemnieku bars rēkdams metās tālāk pa plato ceļu, ko tam bija atbrīvojuši skotu infantēristi, un ieraudzīja lielgabalus, no kuru mutēm raudzījās nāve. Un tūliņ arī noskanēja artilērijas priekšnieka pana Rozenberga komanda, ierēcās divdesmit niknas vara rīkles un Sēļu zemes mežiniekiem iesitās sejās nāves dvaša un aizsaules vējš. Viss kaujas lauks ietinās melnos dūmu un putekļu mākoņos. Pirmajam lielgabalu rēcienam sekoja otrs un trešs, un putekļu un dūmu blāķiem cauri šāvās sarkanas liesmu šaltis. Un tumsa, melnāka par nakti, sedza simtiem acu, kas vēl nesen bija jautri skatījušās dzimtenes debesīs.

Ķēdēm kopā sakaltās blakusstāvošo lielgabalu lodes bija pļāvušas tik šausmīgu pļauju, ka ap tām vēlāk atrada satinušās cilvēku iekšas, sieviešu matu pīnes un smadzenēm aplipušus, asiņainus locekļus. Pirmā zalve nopļāva zemē brašos izkaptniekus un sadragāja viņu briesmīgos, asinīm pilošos ieročus, kas bija veikuši leišu huzārus un skotu infantēristus, kazakus un tatārus. Viņiem līdzi ļima nāvē Dignājas mednieki un jautrie Neretas spriguļnieki, kas ar saviem spriguļiem bija dragājuši daudzus lepnus pakaušus. Otrā lielgabalu zalve sagāza līķu kaudzēs Gārsenes biteniekus, Elkšņu un Sunākstes vīrus un Saukas šķēpniekus un sašķaidīja Donāta jātniekus ar viņu ieročiem un zirgiem, sēdama nāvi līdz pašām tālākām zemnieku armijas rindām, kur slēpās bērni un sievietes. Tre- šai zalvei vairs nebija ko dragāt, jo zālē jau gulēja tūkstoši mirēju, nāves mokās pirkstiem plēsdami auglīgo Zemgales mālu, un dzīvajos vēl palikušie panikā bēga atpakaļ šausmu pielijušām acīm un bailēs drebošiem locekļiem, kas vēl nesen bija cīņas trakuma un kaujas aukas pilni. Un viņu skrējiens agrāk neaprima, pirms bēdzēji nejuta iesitamies sejā sila egļu zarus un lazdu ziedu putekļus.

Tik spēji bija izšķīrusies kauja, ka leišu šļahtiči un dragūni nepadūga palaist auļos zirgus, jo bēgļus jau bija paslēpis uzvarētāju acīm tumšais egļu sils. Un mežā zemnieks vēl arvien bija bīstams pretinieks. To leišu pani zināja no piedzīvojumiem, bet piekusušie skoti, kuru kalnotā dzimtenē nebija tādu silu kā Zemgalē, labprāt meta mežam apkārt līkumu, turēdamies klajā, kur nejauca viņu rindas sūnām apauguši egļu stumbri.

Dzīvajos palikušos bija paglābis dzimtenes mežs. Toties uz cīņas lauka vēl mocījās ar nuvi simti ievainotu. Pret viņiem vērsa dūšīgākie uzvarētāji savu atriebības naidu un gļēvie nežēlības gļēvumu. Un nebija tādu moku, kādas neizcieta dragātie zemnieku brīves karotāji, pirms nāve slēdza viņu lūpas un acīs izdzisa dzimtenes saule un debesu zilgmes atmirdzums. Huzāri savu salauzto pīķu galiem plēsa ievainoto vēderus, dragūni zobeniem vandīja mirēju iekšas, un skoti nažiem grieza viņus gabalos — locekli pēc locekļa. Līdz nakts tumsai kaujas vietā plūda asinis, un Bārbeles pļavas vēl ilgi bija sarkanas kā ziedošs magoņu lauks.

* * *

Caur melnajiem egļu zariem krita lejup mēnesnīca, baltodama nogurušas sejas, nelaimes satriektus augumus un locekļus, pie kuriem vēl lipa klāt cīņas putekļi un sāļa asins smaka. Tikai nepilni četri simti bija palikuši no zemnieku armijas, ko viņu ķēniņš bija vedis cīņā pret vakariem. Un liela sievu un bērnu saime, kas elsoja sāpēs par tēviem, dēliem un brāļiem, kuri bija ļimuši nāvē no pana Rozenberga lielgabalu lodēm un skotu zobeniem. Un trūka arī Sila Jura ar desmit palikušo izkaptnieku. Tie bija glābušies līdz ar citiem, bet tad, sekodami vadonim, pazuduši meža dziļumos.

Lielās nelaimes brīdī vecais Gaidis bija aizlauzies līdz nopļauto nāves pļāvēju rindām un atradis viņu vidū savu kungu asinīm noplūdušu un bez samaņas. Vienacis to uzcēlis rumakā un, noslaucījis asaru ar asiņaino kaujas cimdu, grieza pavadu uz meža pusi.

Egļu pavēnī kņazs atkal atvēra acis. Tās nebija apmiglojusi nāve, tikai nāves vēja šalts, ko svieda Gundara vaditiem mežiniekiem sejās leišu lielgabali. Izdzisušu skatu Bogislavs pavērās vecajā karakalpā un tad atkal pazaudēja samaņu. Un atguva to vēlā nakts stundā, kad nakts jau bija nolaidusies pāri Bārbeles mežiem un bēgļu nometnē sāka liesmot viens otrs ugunskurs.

Gaidis uzņēmās- atlikušo vadību. Cirvjiem un šķēpiem bruņotos norīkoja pie koku ciršanas. Simtgadējās, sūnu bārdām apaugušās egles brīkšķēdamas gāzās zemē, celdamas zaru valni ap zemnieku nometni. Sievas un meitenes nesa no biezokņiem ārā nokaltušus kokus un vētras

trauktus zarus. Ar tiem aizbāza nolaisto egļu starpas, vēršot asos galus uz meža pusi, resnos — pret nometni. Bērni un pusaudži nažiem asināja egļu zarus, kam vajadzēja durties ienaidnieku zirgiem krūtīs un nāsīs, bet viņu jājējiem sejās, ja tie lūkotu brāzties pāri aizcirtumam.

Kņazs nekustēdamies gulēja egļu zaru teltī ar segliem pagalvī. Tad nodrebēja un lēni atvēra acis. Viss bija tumšs un kluss. Aiz kauju būdas nedzirdēja karotāju valodas. Piekusušie bēgļi gulēja nāves miegu. Tikai sargi, klusi sasaukdamies, staigāja gar aizcirtuma malu, vērodami nakts melnumu. Caur būdas virsu zagās iekšā mēnesnīca, zīmēdama uz sūnām un ieročiem spocīgas ara- beskas.

Gundaru sāka kratīt nevaldāmas elsas, un viņš paslēpa seju rokās. Pirksti kļuva silti un mikli. Nebija domu, tikai mēms izmisums. Un dvēselē dedzinošas sāpes.

Pie būdas ieejas kaut kas pakustējās, balts un vijīgs. Kņazs uzlēca sēdus, tvēra pēc ieroča. Bet roka tūliņ atvilkās atpakaļ no zobena spala, jo skuju būdā bija ienākusi sieviete baltā villainē un mirdzošu zīļu vainadziņu. Sejiņa bija bāla un maiga, likās redzēta, pazīstama.

—   Kas tu esi un no kurienes nāc? — Bogislavs klusi jautāja.

Meitene viegli iesmējās un apkampa viņa ceļus. Un tagad, ieskatījies ciešāk, Gundars pazina meiteni, kas Eglones lukstu pļavās viņā cerību naktī tam bija pasniegusi meža rozes zaru ķēniņa vaiņagam.

—    Es atnācu pie tevis, — meitene teica, un balss tai skanēja sērīgi un maigi kā meža baloža dūdojiens, — jo tu esi viens. Agrāk nedrīkstēju nākt, jo tu biji ķēniņš un daudzu karapulku kungs. Tagad tu esi bēglis bez māju un dzimtenes kā visi un arī es, — viņa runāja, apvīdama rokas ap Gundara kaklu. — Un šonakt man likās, tagad ir pienācis laiks, kad varu sacīt, ka tevi mīlu, varu teikt, ka ieslēdzu tevi sirdī no viņas nakts, kad tev bija plecos ķēniņa mētelis un tavs skūpsts man apdedzināja lūpas. Visas šīs dienas viņš dega man sirdī, un miera man nebija arī nakts klusībā.

Meitene sniedzās pēc Gundara lūpām. Kņazs viņu apskāva tik cieši, ka sajuta sāpes kreisajā rokā. Paskatījās uz to, tad uz labo, kurā mirdzēja Nameja gredzens ar savijušos zalkšu pāri, vanaga attēlu un zelta vārpu vaiņagu. Lēni novilka gredzenu, uzmauca to meitenei pirkstā. Un atkal ieslēdza viņu rokās.

* *

Rīta agrumā pie aizcirtuma ievaimanājās kara taures. Viņām maigi piebalsoja leišu stabules un skotu dūdas, sasaukdamās kā vālodzes meža dziļumos. Nometnes iemītnieki trūkās kājās, tvēra ieročus. Bet bija par vēlu, un pāri nolaisto egļu stumbriem jau lauzās nometnē ienaidnieka kareivji, cirzdami zemē vīrus un jaunekļus, kas ar izmisuma drosmi lūkoja tiem ceļā stāt, un sievas un bērnus, kas meklēja patvērumu un tā neatrada nekur. Tikai dažām žiglākām meitenēm izdevās nepamanītām izlīst caur egļu apakšu — virs kokiem cīnītāji žņaudza viens otru, saķērušies trakā niknumā, — un paglābties sila biezoknī no svešo karavīru varmācīgām skavām.

Garie skotu zobeni pļāva zemē izmisumā pārņemtos mežiniekus. Viņiem blakus lauzās uz priekšu satracinātie Zemaites pani, un no asmeņiem, kas nemitīgi svilpa gaisā, lija asins lāses, kā rasa no pļāvēja izkapts vasaras rītā. Nebija vairs brašo nāves pļāvēju, kas spētu aizkrustot uzbrucējiem ceļu. Krituši vakardienas kaujlaukā bija žiglie Dignājas silu mednieki, kas prata stopa šaušanas mākslu, viņu vadonis Vasaraudzis, Gārsenes bajārs Indāns un neretietis Auza ar viņa spriguļniekiem, un Saukas šķēpu vīri, kurus vadīja Rasa, vecais dzirnavnieks. Nebija vairs jaunā leiša Donāta, kam lielgabala lode bija sašķaidījusi krūtis uz Bārbeles ceļa. Arvienu retākas kļuva nometnieku rindas, arvienu ciešākā nāves lokā tos žņaudza uzbrucēju pulks.

Gundars cirtās savu atlikušo Slavutas karakalpu priekšgalā, un no viņu zobenu vēzieniem zibsnīja ap tiem ugunīgs nāves loks. Gaidis, jau divās vietās ievainots, ar Paņko sedza kunga muguru un sānus, kapādami tuvāk nākošo krūtis un galvas mierīgi un reizē nikni, kā jau piedzīvojuši karavīri, kas zin, ka glābiņa nav un pienācis miršanas laiks. Jauno panu Tiškeviču, kuru tā straujais ungāru zirgs vienā stiepienā bija pārnesis pāri aizcirtu- mam, Pauļuks nogāza zemē ar pistoles šāvienu. Panam Rozenbergam, kura lielgabali bija palikuši mežmalā un kurš pats bija atjājis citiem karotājiem līdzi, lai redzētu, kas būs lemts zemnieku ķēniņam — nāve cīņā vai gūsts un moku rats, Gaidis nocirta labo roku un ar otru vēzienu tam pārcirta sudraba bruņucepuri līdz ar galvaskausu. Paņko saķērās nāves cīņā ar milzīgu leiti, un abi karotāji cirtās, kamēr salūza zobeni. Leitis, plecīgāks un stiprāks, sažņaudza jauno kazaku savos lāča skāvienos, bet tūliņ arļ iestenēdamies atlaida to vaļā, jo Paņko nazis tam bija iedrāzies krūtīs — un no nāsīm un mutes plūda melnu asiņu šalts. Leiša brālis, redzēdams viņu ļimstam, iekaucās kā vilks un ar musketes laidi notrieca Paņko zemē, pats tūliņ pakrizdams ar Gaiža zobena pārcirstu rīkli un nāves mokās plēsdams sastingušiem pirkstiem sila sūnas.

Kņazs cirtās klusēdams, cīņas trakumā degošu seju, un apņēmies dzīvs nedoties ienaidnieku rokās. Ap Gundaru un tā palikušiem kareivjiem bija sakrājies līķu un mirēju valnis, kas kļuva arvienu augstāks un tad palika par asiņainu augumu kalnu. Kņazs ar Gaidi un Pauļuku, atgaiņādamies no uzbrucēju asmeņu meža, kāpa pa līķiem arvienu augstāk, mīdami kājām kritušo sejas un muguras. Satracinātie leiši un skoti kaukdami traucās pakaj nāves trijotnei, mezdamies uz priekšu aklā niknumā, asiņu pieplūdušām acīm, un krita viens pēc otra no triju palikušo zobeniem, kuru cilātājiem nebija vairs cerības ne dzīvot, nedz uzvarēt.

Pirmais mira Gaidis, niknais vienacis, kura sirmo galvu bija ķēris kāda huzāra smagā šķēpa kāts. Vecais kareivis lēni sāka slīdēt gar līķu kaudzi zemē, vēlreiz mēģināja slieties kājās, bet gribai vairs neklausīja stingstošie, senām un tikko gūtām rētām klātie locekļi, un zobens izkrita no rokas, kas bija to cilājusi tūkstots kautiņos. Pau- -ļuks izmisis cirtās, līdz viņu reizē ķēra četri asmeņi.

Uz līķu kalna tagad stāvēja tikai Gundars asiņainu zobenu, asinīm noskrējušās drēbēs un sarkanām lāsēm no- šļakstējušu seju. Arēji mierīgs, saltas nicināšanas pilns, ar bezcerīga izmisuma plosītu dvēseli un reizē pilns kaujas spara, kas bija kūsājis nāves kaujas stundās visu Gundaru asinīs. Un zobens, ko viņa roka nemitīgi laida pa labi un pa kreisi puslokā, gāza zemē jaunus un atkal jaunus ienaidniekus, un vēl augstāks kļuva līķu kalns, uz kura cīnīja nāves cīņu senās Zemgales ķēniņu ģints pēdējais, kas vārpu vaiņaga vietā bija kronēts ar ērkšķu rožu vaiņagu.

Gundaram likās, ka viss ap viņu sāk tīties sarkanā miglā. Roka gura, ausīs sāka šalkt un dunēt tāli zvani. Zvanīšana kļuva arvienu stiprāka, pārspēdama kaujas troksni un zobenu šķindoņu, mirēju krākšanu un dzīvajo cīņas rēcienus. Sāka ļodzīties ceļi, acu priekšā līgojās viss. Tad viņš sajuta asas sāpes krūtīs un kājās, izlaida zobenu no rokām, gāzās lejā — un pār viņu saklupa gavilējošais karotāju bars.

Tiesa, kurai bija lemt sodu tīkotājam pēc poļu un zviedru ķēniņa dzīvības un Zemgales valdnieka goda, bija īsa, toties ilgs gūstekņa atveseļošanās laiks. Debesu izplatījumā vēl klaigāja pēdējie aizejošo dzērvju kāši, kad Bauskas pilī sapulcējušies tiesneši Viļņas vojevodas Kristapa Radzivila vadībā, piedaloties Zemgales un Kurzemes hercogiem un daudziem poļu un vācu kungiem, sāka turēt tiesu par valsts nodevēju un dumpīgu zemnieku barvedi kņazu Gundaru, kas, aizmirsdams savu augsto kārtu, — tā bija teikts apsūdzības rakstā, — esot «biedrojies ar ārējiem un iekšējiem valsts ienaidniekiem un, atsacīdamies no Visušķīstās jumpravas un viņas dēla Kristus, atdevis dvēseli velnam un savu zobenu neģēlīgiem noziegumiem, cenzdamies satricināt pašu debesu valdnieka liktos pasaules pamatus un tīkodams darīt klaušu ļaudis brīvus, bet cēlākās kārtas pagalam no zemes virsas izdeldēt».

* * *

Bauskas pils konventu zālē liesmodamas dega darvas lāpas, un zāles vidū bija likts tiesas galds.

Sargu vests, ienāca apsūdzētais, un, tam ejot, šķinda ap rokām un kājām dzelzs pinekļi. Un viņa ķēžu žvadzēšana bija hercoga Fridriķa ausīm kā debesu mūzika.

Tiesas sekretārs stārasts Hodkevičs nolasīja apsūdzības rakstu, un priekšsēdētājs Radzivils vaicāja, vai Slavutas kņazs atzīstoties visos nupat uzskaitītos noziegumos.

Ķēdēs sakaltais atteica, ka nevarot dot vienkopu atbildi, un lūdza uzstādīt jautājumus.

Tad priekšsēdētājs jautāja, vai apsūdzētais atzīstoties, ka gribējis nokaut viņa majestāti Zigismundu III, poļu un zviedru ķēniņu, kas reizē esot Lietavas dižkunigaitis.

Cietumnieks atbildēja ar jā.

— Ar to jau tu esi moku nāvi pelnījis, — teica Radzivils. — Bez tam tavu daudzo kauna darbu skaitā ir biedrošanās ar dumpīgiem zemniekiem un nodevīga sazināšanās ar Zēdermanlandes hercogu. Uz tavas galvas guļ dumpinieku nobendētu Zemgales šļahtiču asinis.

Apsūdzētais sacīja, ka sekojis savai asinsbalsij un senču novēlējumam, pēc kura visi zemgaļi esot brīvi savas zemes arāji. Tie saukuši viņu par savu ķēniņu, un viņš tur neredz grēka, nedz vainas, jo pče Dieva taisnības esot likumīgais Zemgales valdnieks. Nevarēdams dabūt šīs tiesības atzīšanu pie poļu ķēniņa, viņš gājis to meklēt Zēder- manlandes hercoga nometnē. Kā Zemgales arāju atzīts šīs zemes kungs viņš nevarot būt Polijas vai kādas cita* valsts nodevējs un tāpat arī nevarot atbildēt šai tiesai par to muižnieku apkaušanu, kas bendējuši viņa ļaudis un sa ņēmuši pēc nopelna.

Kungs Medems, kam zemnieki bija nosituši abus dēlus, ar zobenu metās virsū apsūdzētam, bet sargi to nepieļāva, un Radzivils māja Medemam klusēt. Un lielkungs Fridriķis, sasizdams rokas, teica:

—    Tik neģēlīga valoda nav dzirdēta kopš Spartaku* tiesāšanas laikiem! Cienījamie kungi, šis bruņinieku slep- kavotājs un anabaptists simtkārt nāvi pelnījis.

Un Kurzemes hercogs Viļums, pieskrējis pie sakaltā, sita un spļāva tam vaigā.

—    Viss tas ir tiesa, — teica priekšsēdētājs, — bet tagad ir tiesāšanas diena, nevis sodīšanas laiks. Sist sakaltu ir muižnieka necienīga lieta, un es lūdzu viņa gaišību atgriezties savā vietā pie tiesas galda.

Un Viļņas vojevoda no jauna sāka iztaujāt apsūdzēto, kas, žvadzinādams savas ķēdes, slaucīja no vaiga asins- traipus un viņa gaišības Viļuma spļaudekļus.

Bez crimeti laesae Majestatis un citiem jau noskaidrotiem noziegumiem Slavutas kņazs Bogislavs Gundars ir apsūdzēts tīkošanā pēc Zemgales hercoga zemes, mantas un dzīvības. To pierāda pie kritušā musinātāja atrasti dokumenti, kurus apsūdzētais parakstījis, dēvēdamies par Nameju Otro, visu zemgaļu kungu un Tērvetes ķēniņu.

—    Patlaban es vēlētos pirmā kārtā atņemt dzīvību Kurzemes hercogam, — teica cietumnieks. — Mans nodoms sākumā bija atgūt vienīgi Nameja valsti, bet, jājot šurpu, es dzirdēju skanam manu senču mēli no Rūjienas līdz Daugavai un dabūju zināt, ka tā skan arī ap Rozītes un Dinaburgas pilīm, ap Kuldīgu un Aizputi. Un tad es devu solījumu, zvērēdams pie Jēzus vārda, ka nenolikšu zobenu, pirms visas šīs zemes nebūs brīvas no vācu kungu jūga un klausīšanas poļu ķēniņam. Dievs bija citādi lēmis un nejāva man iejāt kā uzvarētājam pa Jelgavas vārtiem, kuriem abās pusēs būtu karājušies divi manas tautas asiņu rijēji — pa kreisi Viļums, pa labi Fridriķis,

Hercogi nobāla no dusmām, bet vācu kungi un poļu un leišu pani žņaudza zobenus.

Radzivils jautāja tālāk:

—    Kur tu liki burvju gredzenu?

—    Man tā vairs nav, — Gundars atteica. — Varbūt viņu reiz uzmauks pirkstā manas asinis un mana darba mantinieks, ja tam būs lemts piedzimt no meitenes, kura pēc Bārbeles kaujas dusēja manās rokās. Kā redzams, viņa nav kritusi jūsu gūstā, un šī ziņa man dos veldzi, ejot pēdējo gājumu.

—    Slavutas kņaz, tevi apsūdz ne vien burvju mākslu piekopšanā, bet tu esi arīdzan novīlis šīs zemes hercogam viņa zemnieku sirdis un nozadzis mūsu kungam Jēzum viņu dvēseles, teikdamies esam Pērkona dēls. Tas ir nāves grēks, elku kalpības sludināšana, kas vēršas pret kristīgo baznīcu un Krustā Sisto, un par to tevi gaida uguns- sārts.

Apsūdzētais atbildēja, ka vainīgi pie šī grēka esot vācu kungi un viņu hercogi, kas, kalpinādami zemnieku miesu, negādājuši par savu dzimtļaužu dvēselēm, tās atstādami pagānu māņu varā. Nekā nezinādami par Pestītāju un tomēr gaidīdami pestīšanu no verdzības, zemnieki, saņemot viņu, Gundaru, to tiešām dēvējuši par Pērkoņdēlu, savu glābēju no kungiem un sirotājiem.

—    Ar šiem vārdiem tu esi atzinies visbriesmīgākā nāves grēkā, — tiesas priekšsēdētājs sacīja. — Rīgas pilsētā jūnija mēnesī sadedzināti divi nevācu anabaptisti, kas sludinājuši prastas kārtas ļaudīm, ka tu, Bogislav Gun- dar, esot Mesija, cilvēku glābējs, kas atnācis tiesāt kungus un darba ļaudis un nodibināt tūkstots gadu valsti, kurā nebūšot ne augstu, ne zemu, tikai brāļi un māsas, mantas kopība un mīlestība visu starpā. Stāvēdami sārta liesmās, tie lūkojuši vēl kliegt, ka viņa majestāte ķēniņš esot Antikrists, kas taisoties nokaut nevācu ļaužu pestītāju.

Te Radzivils pārmeta krustu un turpināja:

—    Ja šīs negantības ir sludinātas ar tavu muti, Slavutas kņaz, tad likumu grāmatās nevarēs sameklēt sodu, kas spētu izpirkt tavu noziegumu, un man būs jātic, ka tu neesi no sievas dzimis, bet sātans cilvēka izskatā, kas nācis kā Antikrists zemes virsū, lai maldinātu tumšo zemnieku dvēseles.

Arī citi tiesas kungi meta krustus, sekodami Radzivila priekšzīmei, un dažam labam, Antikrista vārdu pieminot, sāka klabēt zobi. Bet apsūdzētais salika uz krūtīm savas sakaltās rokas un teica:

— Ja mani ^žņaugtu ķēdes, es ar! pārmestu krustu, dzirdēdams tavus vārdus, kņaz Radzivil. Tik tiešām, ka tu esi kalvinists, bet es Romas baznīcas dēls, ne sapnī, ne nomodā, ne sirdī, ne dvēselē, ne prātā man nav nācis tik neģēlīgi apvainot debesu ķēniņu, kura tiesa būs man taisnīgāka nekā jūsējā. Viņš mira par visu cilvēku pestīšanu no elles mokām, un es, viņa necienīgs vasalis, esmu gatavs ciest jūsu spriestās mokas un atdot dzīvību par saviem brāļiem, cerēdams, ka ar Dieva ziņu manas cilts verdzības jūgs taps vieglināts.

* *

Tiesa piesprieda kņazam Gundaram moku nāvi kā vainīgam tīkošanā pēc ķēniņa dzīvības, neskaitāmās slepkavībās, anabaptismā, elku kalpības sekmēšanā un citos nāves grēkos. Kā krāpniekam, kas gribējis uzmesties par zemnieku ķēniņu, tam lēma uzmaukt galvā kvēlošu dzelzs stīpu, darinātu valdnieka kroņa izskatā. Kā vainīgam dum- pjā rīkošanā sprieda kaulu salaušanu ar ratu; par majestātes apvainošanu tam nolēma nocirst rokas un kājas un līķi uz sārta sadedzināt, kā mēdz darīt ar Dieva zaimotāju miesām, bet pēdējo sodu izpildīt tikai pēc tam, kad viņas būs puvušas soda vietā vienu mēnesi, skaitot no sodīšanas dienas.

Sprieduma protokola beigās bija sacīts, ka uz viņa gaišības hercoga Fridriķa vēlēšanos, un «lai vairotu notiesātā dvēseles mokas un dedzinātu viņa sirdi ar neredzamu uguni», tiesa lēmusi Gundara sodīšanu izdarīt viņa senču kalnā pie Kalnamuižas, uz kura tas cerējis sev uzcelt arāju ķēniņa pili un no tās valdīt pār Zemgali,

XX

Miglotā oktobra rītā Tērvetes pilskalnam tuvojās soda gājiens, un Kalnamuižas baznīcas zvans, kas bija skanējis visu nakti, saukdams kopā novada zemniekus, lai viņi redzētu musinātāju un dumpinieku vadoņa galu, tagad zvanīja pēdējo gājumu. Saaicinātie dzimtļaudis bija pulcināti ap kalnu, kura galā baltoja ešafots. Tam blakus dega ugunssārts, un ap ešafotu un sārtu stāvēja Zemgales hercoga musketieri. Un aiz musketieru rindas bija ierīkots no dēļiem celts paaugstinājums, uz kura novietojās abi hercogi un citi kungi.

Kailu galvu, uz muguras sasietām rokām — Gundars uzkāpa kalnā, kurā bija reiz stāvējusi viņa senču pils, un laida apkārt izdzisušu skatu. Melnas arumu strīpas, jaukdamās ar mežu strīpām, kas mirdzēja rudens bērzu dzeltenumā un ošu purpurā, stiepās uz visām debesu pusēm, un Tērvetes lejā kūpēdami vēlās miglas blāķi. Tumša un drūma bija zeme, un pelēks kā miroņa seja likās zemais debesjums.

Kad Gundaru uzveda uz ešafota un piesēja pie moku staba, Kalnamuižas zemnieki nokrita ceļos, un tos nespēja dabūt kājās draudi, lamu vārdi un spieķu sitieni. Viņi palika ceļos nometušies un raudāja.

Jelgavas hercogs īgni saviebās, kā juzdams niezu, un pamāja ar lakatiņu bendem, lai tas pasteigtos ar soda pildīšanas sākumu. Bendes kalps lūškām izņēma no uguns baltu, nokaitētu dzelzs stīpu un pasniedza to meistaram, kas bija uzmaucis rokās bruņucimdus. Bende pacēla zaimu kroni virs nobālušās kņaza sejas, un tūliņ norībēja bungu dārds.

Kņaza sejai, savilktai necilvēcīgās mokās, ritēja pāri asaras un asinis. Ap kaklu sāka plesties degošu matu un cepinātas miesas smaka, kuru samanot hercoga vaigs savilkās smaidā, bet ļaužu raudas kļuva stiprākas. Bundziniekiem no visa spēka sitot bungas, tās pārplīsa, un kļuva sadzirdams kliedziens, kas ilgi vēl pēc tam skanēja Kalnamuižas zemnieku dvēselēs:

— Cērtiet galvu, cērtiet galvu, Jēzus moku dēļi

Tad upuris bezspēcīgi sašļuka staba saitēs un asiņainā galva ar kvēlošo dzelzs kroni nokārās uz krūtīm. Bendes kalpi steidzās atraisīt notiesāto, lai stieptu viņu uz rata, un asie rata zobi lauzīja kaulus un plosīja locekļus. Un ļaudis raudāja. Bet moceklis jau bija beidzis elpot un nejuta vairs moku, kas bija tam lemtas pēc kronēšanas ar uguns vaiņagu.

Saplosītais ķermenis trīs dienas un divas naktis palika uz ešafota. Vārnas izknāba acis un kāri plosīja nabaga upura kailās miesas, kurām vairs nesala rudens lietū un veļu nakts aukstumā.

Trešā naktī pēc soda dienas zemnieku ķēniņa līķis bija nozudis no ešafota. Abus karakalpus, kuriem bija likts soda vietu apsargāt, atrada ar pārcirstiem kakliem, un muižas laudis bija naktī dzirdējuši izkapšu šķindoņu. Citi minēja nāves māti, un citi teica, ka vainīgie esot notiesātā Izkaptnieki, kas atnākuši no citas saules atriebt savu ķēniņu, Nobijies amtmanls ziņoja Jelgavas hercogam, ka velns naktī aizrāvis notiesātā miesas uz elli, kur jau agrāk nokļuvusi viņa dvēsele.

VĒSTURNIEKA PĒCVĀRDS

A, Grīna romāns «Nameja gredzens» aptver hronoloģiski neilgu (1600.—1601. g.J, visai nemierīgu laiku Latvijas senatnē, kas gan ir tikai epizode gadu desmitos ieilgušajā 16./17. gadsimtu mijas karu, spēju politisko pārmaiņu, reliģisko un kārtu konfliktu vēsturē. Vēl ne tik sen Baltijai pāri bija brāzies Livonijas karš, Rīgu satricinājuši Kalendāra nemieri, un atkal Latvijas zemes pārstaigāja vaidu, bada un sērgu gadi. Ieročus krustoja Polijas karaļa Sigismunda III Vāsas un Sēdermanlandes hercoga Kārļa karapulki.

Romāna darbība noris pašā Polijas-Zviedrijas kara (1600.—1629. g.) sākumā. Tā gaita un ap to saistītie notikumi atspoguļoti vēstures literatūrā, taču vēsturnieku uzmanību vairāk saistījis laiks, kad par Zviedrijas karali (1611. g.) kļuva Gustavs II Ādolfs, kuram izdevās izbeigt konfliktu ar Poliju jeb, pareizāk sakot, apvienoto Polijas un Lietuvas valsti Zečpospolitu par labu Zviedrijai. Karadarbības priekšvēsture un pirmie gadi, kas visai smagi skāra arī romānā aplūkoto Kurzemes un Zemgales hercogisti, pavisam aizmirsti, protams, nav un interesentiem tuvāk iepazīstami ari latviešu vēsturnieku darbos.1

Pārlasot A. Grīna romānu, nav grūti secināt, ka autora nolūks tomēr nav bijis literāri izvērst zināmos vēstures faktus, bet izmantot attiecīgo laikmetu par fonu, lai atainotu tautas vēsturisko atmiņu un laikmetiem cauri nestās

' Landers K. Latvijas vēsture. 2. cl. — Pēterburga, 1908; Spekke A. Latvieši un Livonija 16. g. s. — R., 1935; Zutis /. Vidzeme kā poju un zviedru cīgas objekts. — R., 1949; u. c.

brīvības alkas, kas 20. gadsimta sākumā jau guva reāla piepildījuma apveidus. Sāda pieeja, lai arī autors dažviet sižetā ievijis dokumentētas epizodes, zināmā mērā atņem darbu vēsturniekam, kurš nereti ar prieku ķeras pie neprecizitāšu meklēšanas beletristikā, un, kaut gan romāna intriga — Zemgales valdnieka Nameja pēcteču cīņa par savu tiesību atjaunošanu — ir romantiskas fantāzijas caur- vīta, romāna darbība visumā iekļaujas vēsturiskās ticamības robežās.

Romānā bieži pieminētais Namejs un viņa testaments liek kaut nedaudz pievērsties zemgaļu 13. gadsimta cīņām pret vācu feodāļu agresiju.

Namejs jeb Nameisis (Nameise, Nameyxe) līdzās Vies- tartam jeb Viesturam ir otrs pazīstamākais zemgaļu valdnieks 13. gadsimtā. Viestarta vārds saistīts ar zemgaļu brīvības cīņu sākumu. Ir zināms, ka viņš valdījis Tērvetē un acīmredzot pretendējis uz varu visā Zemgalē. 1228. gadā Viestarts piedalījās zemgaļu un kuršu uzbrukumā Daugavgrīvas cietoksnim, bet 1229, vai 1230. gadā ieņēma Aizkraukles pili, un vairāk ziņu par viņu nav,

13. gadsimta 50. gadu sākumā vācu agresoriem izdevās Zemgali pakļaut, bet 1254. gadā tā tika sadalīta starp Livonijas ordeni un Rīgas arhibīskapu. Pēc Skodas un Durbes kaujām, kā arī vācu uzbrukuma atvairīšanas Tērvetei (1259.—1260. g.) zemgaļi no vācu virskundzības atbrīvojās. Kādā no cīņu epizodēm pieminēts zemgaļu varonis (Held) Sabis, kura vārdam savējo vidū bijusi liela nozīme, tomēr nav pamata domāt, ka viņš būtu ieņēmis Viestartam līdzīgu stāvokli. 1265. gadā tika celta Jelgavas pils, lai tā būtu vācu atbalsta punkts. Izšķiroši uzbrukumi Zemgalei notika 1271. gadā, kad krita Tērvete, Mežotne un Rakte. Nākošajā gadā zemgaļi bija spiesti slēgt mieru, soloties no arkla maksāt pa pūram rudzu un miežu, kā arī 4 dienas gadā iet klaušās.

1279. gada 5. martā notika ievērojama kauja pie Aizkraukles, kurā lietuvieši guva spožu uzvaru pār Livonijas ordeņa spēkiem. Krita 71 ordeņa brālis, ieskaitot pašu mestru Ernstu. Kaujas iznākumā zināma loma bija tam, ka no ordeņa nošķīrās tā karaspēkā mobilizētie zemgaļi.

Aiznesot mājās ziņu par vācu sakāvi, zemgaļi sāka gatavot sacelšanos. Drīz tika atbrīvota Tērvete. Tās ieņemšana plaši aprakstita Vecākajā Livonijas Atskaņu hronikā (8615.—8755. rinda), kur kā zemgaļu vadonis (ir houbet man) pirmo reizi pieminēts Nameisis. Avotos Na< meisis saukts ari par karali (rex, konic). Viņa personā, jādomā, atkal sastopamies ar visas vai gandrīz visas Zemgales valdnieku. Tā kā valdnieka vara senās Latvijas zemēs 13. gadsimtā jau ir mantojama, var pieļaut, ka starp Nameisi un Viestartu pastāvēja kādas radniecības saites, kas tomēr var būt vienīgi teorētisks, dokumentāli nepierādīts pieņēmums.

Drīz Nameisis — Tērvetes vecākais jeb karalis (Haupt, Konic zu Terwelein) tiek pieminēts kaujā pie Babotes (Babolen), tad, atbildot uz vācu uzbrukumu Dobelei, izcīna kaujas ar vācu spēkiem Rīgas apkārtnē. Pēdējā gadījumā, gaidot Nameiša uzbrukumu, rīdziniekiem palīgā dodas latgaļu zemessargi no Cēsīm zem sarkana karoga ar baltu svītru pa vidu [AH, 9219—9233. rinda], (Sī epizode izsaukusi dažādus spriedumus jautājumā par latviešu nacionālās simbolikas vēsturi un izsaukusi tik dzīvu interesi, ka ēnā palikusi tālākā notikumu gaita, kurā pierādījās, ka latgaļi ar zemgaļiem vismaz šajā reizē necīnījās.) Pēc samērā neskaidrā Atskaņu hronikas teksta var spriest, ka, novērtējis spēku samēru, Nameisis no kaujas izvairījās, bet tad, izmantojot to, ka vajātāju pulks sašķēlās grupās, vienā no sekmīgajiem uzbrukumiem vācu kavalērijai sagūstīja pašu ordeņa maršalu Gerhardu un nosūtīja Lietuvas valdniekam Traidenim. Sinī un vairākos citos gadījumos vērojama zemgaļu un lietuviešu sadarbība, lai gan grūti noteikt, kādi bija šīs savstarpējās vienošanās nosacījumi.

1281. gada augustā ordeņa mestrs Konrāds savāca spēcīgu karaspēku, piedaloties Tērbatas, Sāmsalas un Rīgas bīskapa, ordeņa, krustnešu, Rīgas namnieku spēkiem, un uzbruka Tērvetei. Atskaņu hronikas autors karavīru kopskaitu vācu pusē lēš ap 14 000 vīru. Nespējot Tērveti noturēt, zemgaļi lūdza mieru, un tiem no jauna bija jāmaksā nodevas un jākristās.

Nākošajā gadā Tērvetē uzcēla vācu Svētkalna pili. Pēc nesekmīga mēģinājuma kopā ar žemaišiem to ieņemt tēr- vetieši nodedzināja savu pili un atkāpās uz Rakti. Nameisis šai laikā jau vairs neatradās Zemgalē, bet bija stājies Traideņa dienestā. Atskaņu hronikā pieminēts, ka kopā ar lietuviešiem viņš piedalījās uzbrukumā Kristburgas pilij Prūsijā; acīmredzot cīņās Prūsijā Nameisis arī kritis.

Zemgaļi gan vēl guva spožu uzvaru pār ordeņa spēkiem 1287. gada 26. martā pie Garozas, taču tas arī viss: pēc nežēlīgām cīņām un postījumiem 1289. gadā zemgaļi atstāja Dobeli, Rakti, bet 1290. gadā zaudēja savu pēdējo patvērumu — Sidrabi. Ir ziņas, ka uz Lietuvu izceļojis 100000 zemgaļu, kas gan tomēr ir vismaz desmitkāršots skaitlis, jo 13. gadsimtā Zemgalē dzīvoja līdz 30 000 iedzīvotāju, Lietuvai, ap kuru konsolidējās nepakļautās baltu zemes, ar laiku izdevās daļu Zemgales atbrīvot, un tagadējā Latvijas—Lietuvas robeža līdz ar to šķērso kādreizējos zemgaļu novadus. Nav nekā neparasta, ka Lietuvas karalis Ģedimins titulēja sevi arī par Zemgales valdnieku (princeps et dux Semigallie). Pārējā daļa līdz 16. gadsimta vidum atradās Livonijas ordeņa pakļautībā.

1558. gadā sākās Livonijas karš — cīņa par t. s. Livonijas mantojumu, kurā iesaistījās Krievija, Lietuva, Polija, Zviedrija un Dānija. 1561. gada 28. novembrī Livonijas ordeņa mestrs, Rīgas arhibīskaps un Livonijas bruņniecības pārstāvji Viļņā zvērēja uzticību Polijas karalim un Lietuvas lielkņazam Sigismundam II Augustam un Livonijas lielākā daļa nonāca Lietuvas pakļautībā. Sai pašā dienā starp ordeņa mestru Gothardu Ketleru un Sigismundu II Augustu tika noslēgts līgums (Pacta sub- jectionis inter Regetn Sigismundum Augustum et Ma- glstrum Gotthardum Kettler), kas reizē bija Kurzemes un Zemgales hercogistes (ducatus Curlandiae et Semigalliae) izveidošanas akts, Ketlers kļuva par pirmo hercogistes valdnieku. Jaunizveidotā valsts atradās vasaļatkarībā no Lietuvas, bet pēc tās apvienošanās ar Poliju 1569. gadā hercogiste kļuva par Polijas-Lietuvas jeb Zečpospolitas vasaļvalsti.

Teritoriāli Kurzemes un Zemgales hercogiste aizņēma bijušās Livonijas zemes Daugavas kreisajā pusē. Tajā neietilpa bijusī Kurzemes bīskapija, kura savulaik tika pārdota Dānijai un kuru pārvaldīja Dānijas karaļa brālis Magnuss. 1585. gadā Polijas karalis ieguva šo t. s. Piltenes apgabalu no Dānijas par 30 tūkstošiem dālderu, un tā bija Zečpospolitai tieši pakļauta teritorija. Ārpus hercogistes atradās arī Grobiņas novads, kuru Ketlers 1560. gadā bija ieķīlājis Prūsijas hercogam. Ketlera rezidence sākotnēji bija ordeņa pils Rīgā (viņš tika iecelts arī par Vidzemes administratoru un lietuviešu un poļu karaspēka virspavēlnieku Livonijā, līdz 1566. gadā viņu šai amatā nomainīja Jans Hodkevičs), tad hercogs pārcēlās uz Kuldīgu, bet no 1573. gada hercogistes galvaspilsēta bija Jelgava.

Saskaņā ar 1561. gada 28. novembra līgumu tika no« teikti vairāki nozīmīgi hercogistes izveidošanas principi:

1)    bijušais ordeņa mestrs kļūst par Polijas karaļa vasali ar Prūsijas hercogam līdzīgām tiesībām un mantojamu varu vīriešu līnijā;

2)    hercogistes iedzīvotājiem tiek piešķirta ticības brīvība saskaņā ar Augsburgas konfesiju, t. i., saglabāta to piederība pie luterāņu baznīcas;

3)    paliek spēkā bijušās Livonijas iedzīvotāju tiesības un privilēģijas;

4)    pārvaldē amati piešķirami tikai vāciešiem.

Augstākā jurisdikcijas vara pār hercogisti piederēja

Polijas karalim, kurš nebija ieinteresēts stiprā hercoga varā. Vājš valdnieks pilnībā atbilda arī muižniecības vēlmēm, kura tiecās pēc neierobežotām tiesībām savos īpašumos; atsevišķi muižnieki pat vispār nevēlējās atzīt Ket- lera iecelšanu par hercogu. Savstarpējā saskaņā poļu-lie- tuviešu varas iestādes un Kurzemes-Zemgales muižniecība būtībā radīja valsti, kurā hercoga vārdam bija svars tikai viņam piederošajās muižās. 1570. gadā Gothards Ketlers bija spiests parakstīt t. s. «Gotharda privilēģiju» — dokumentu, kas pasludināja muižnieku lēņus par to pilnīgu īpašumu — alodu — ar neierobežotām tiesībām pārdot, ieķīlāt, novēlēt kādam ar testamentu utt. Saglabājot iepriekšējās tiesības, Gotharda privilēģija piešķīra muižniekiem arī jaunas priekšrocības, proti, augstāko un zemāko tiesas varu pār savas muižas ļaudīm, tiesības piemērot nāvessodu, kā arī tie tika atbrīvoti no nodokļiem un muitas. Svarīgākos hercogistes jautājumus izlēma landtāgā, kas faktiski bija muižnieku pārstāvības orgāns, bez tam hercoga rīkojumus tie varēja pārsūdzēt karalim.

Tā kā konfesionāli Kurzemes un Zemgales hercogiste bija luterāniska, var pieļaut, ņemot vērā Aleksandra Grīna aprakstītās epizodes, ka zināmas Zečpospolitas aprindas labprātāk būtu vēlējušās redzēt hercoga sēdeklī katoli, tomēr saistoši bija hercogistes izveidošanas līguma nosacījumi. 1561. gadā katoļiem hercogistē piederēja 4 baznīcas, 9 kapelas un 3 skolas, taču Gothards Ketlers drīz arī tās nodeva luterāņiem, un katoļiem līdz hercoga mūža beigām nācās apmeklēt luterāņu dievnamus. 1586. gadā Gotharda Ketlera meita Anna salaulājās ar Lietuvas lielmaršalu Albertu Radvilu, pieņemot katoļu ticību un gādājot arī par jezuītu ataicināšanu uz Kurzemi. Brīvība noturēt savus dievkalpojumus katoļiem ar likumu gan tika piešķirta tikai 1617. gadā.

1587. gadā Gothards Ketlers mira. Laulībā ar Meklen- burgas princesi Annu viņam bija piedzimuši 7 bērni, no kuriem trīs dēli mira mazgadīgi. Bez jau pieminētās meitas Annas viņam bija arī otra — Elizabete, kura 1594. gadā apprecējās ar Cēšinas (Vācijā) firstu Ādamu Ven- celu. Hercogistes troni saskaņā ar testamentu mantoja Gotharda Ketlera dēli Fridrihs' (dz. 1569. 25. XI) un Vilhelms (dz. 1574. 20. VII).

1589. gada 18. aprīlī Fridrihs Varšavā saņēma investīcijas aktu, ar kuru abi brāļi tika atzīti par jaunajiem hercogistes valdniekiem. Praktiski tika saglabāti tie paši noteikumi, ieskaitot reliģijas brīvību, ar kādiem par hercogu kļuva Gothards Ketlers, tomēr seimā tika pieņemts arī lēmums, ka, izmirstot Ketleru dzimtas vīriešu līnijai, hercoga lēņa tiesības vairs netiks atjaunotas un hercogiste tādējādi tieši iekļausies Zečpospolitā. Sākotnēji bija paredzēts, ka brāļi valdīs kopīgi, taču tad tika noslēgta vienošanās par īpašuma sadalīšanu un, visbeidzot, par divu galmu izveidi, kaut arī viens hercogs varēja aizvietot otru brāļa prombūtnes laikā. Rezultātā Fridriha daļā nonāca Zemgale ar rezidenci Jelgavā, bet Vilhelma daļā — Kurzeme ar rezidenci Kuldīgā. Drīz pēc šīs vienošanās sākās Polijas-Zviedrijas karš, kas visai smagi skāra Latvijas teritoriju un kurā iesaistījās arī Kurzemes un Zemgales hercogi.

Polijas-Zviedrijas karš sākās 1600. gadā, un tam bija visai komplicēta priekšvēsture, kura tikai netieši skāra Baltiju, tomēr tieši Latvijas un Igaunijas teritorija izrādījās par galveno kara arēnu.

1586.    gadā mira Polijas karalis Stefans Batorijs. Par troņa pretendentiem izvirzījās vairākas kandidatūras: Mābsburgu dinastijas pārstāvis Austrijas erchercogs Mak- similiāns, Krievijas cars Fjodors Ivanovičs un Zviedrijas princis Sigismunds III Vāsa. Poļu magnāti aizstāvēja Maksimiliāna kandidatūru, savukārt šļahta (arī lietuvieši) pēc tai nepieņemamu noteikumu izvirzīšanas no Krievijas puses pieslējās Sigismundam, cerot, ka ar tā iecelšanu par karali beigsies Zviedrijas un Polijas konflikti Baltijā, nostiprināsies valsts stāvoklis attiecībās ar Krieviju.

1587.    gadā šļahtas partija Sigismundu 111 Vāsu pasludināja par Polijas karali, taču dažas dienas vēlāk opozīcija par karali pasludināja Maksimiliānu. Šļahtas partijas vadonis Jans Zamoiskis rīkojās enerģiski, viņš ieņēma Krakovu un atvairīja Maksimiliāna karaspēka da|u uzbrukumu, bet vēlāk sagūstīja pašu ercliercogu, un Hābsburgi no pretenzijām uz Polijas troni atteicās, par Zečpospolitas valdnieku kļuva Sigismunds III Vāsa. Sīs un arī vēlākās peripetijas ap Polijas (tāpat — Zviedrijas) troni savā romānā nedaudz ieskicējis Aleksandrs Grīns.

Sigismundu III Vāsu tomēr vairāk interesēja Zviedrijas lietas; vienbrīd viņš pat noturēja slepenas sarunas ar Hābsburgiem par atsacīšanos to labā no Polijas troņa, lai gūtu to atbalstu savu nodomu īstenošanai Zviedrijā. Pēc tēva nāves Sigismunds III Vāsa mantoja arī Zviedrijas troni, un 1594. gadā notika viņa kronēšanas ceremonija Upsalā. Katoļu baznīca ar jauno valdnieku, kurš mātes līnijā bija cēlies no Polijā kādreiz valdošā Jegelloņu nama, saistīja zināmas cerības par katolicisma atjaunošanu Zviedrijā. Sigismunds III Vāsa arī pieprasīja ieviest Zviedrijā dievkalpošanas brīvību katoļiem, taču Valsts padome vēl pirms tā kronēšanas pieprasīja zvērēt, ka viņš ievēros 1593. gada Upsalas sinodes lēmumus par reformācijas nostiprināšanu un katoļu baznīcas iekārtas atcelšanu Zviedrijā, kā arī nepieņems valsts dienestā nevienu neluterāni. Sigismunds III Vāsa bija spiests piekāpties, kaut gan zvērestu vēlāk lauza. Pēc kronēšanas viņš atgriezās Polijā, atstājot par pavaldoni savu tēvabrāli Sē- dermanlandes hercogu Kārli.

Hercogs Kārlis kļuva par opozīcijas vadītāju Sigismunda III Vāsas realizētajai prokatoliskajai politikai, kurai bija sekotāji arī Zviedrijas sabiedrībā. 1599. gadā tika panākta Sigismunda III Vāsas atstādināšana no Zviedrijas troņa, ieceļot par valdnieku Kārli, atstājot Sigismunda dēlam tiesības uz troni ar noteikumu, ka tā piecgadīgais dēls Vladislavs ieradīsies Zviedrijā un tiks audzināts pro- testantiskā garā. Tā kā šie nosacījumi netika izpildīti, tad 1604. gadā Sēdermanlandes hercogu kronēja par Zviedrijas karali Kārli IX.

Kā dinastiskās, tā arī konfesionālās un teritoriālās domstarpības starp Zviedriju un Zečpospolitu pārauga militārā konfliktā, ko zināmā mērā ievadīja Sigismunda III Vāsas 1600. gada 12. marta deklarācija par Igaunijas (t. i., Ziemeļigaunijas) pievienošanu Polijai. Sēdermanlandes hercogs Kārlis- 1600. gada rudenī ar 14 000 vīru lielu karaspēku Igaunijā uzsāka karadarbību pret skaitliski nelielo poļu armiju, kuru vadīja Georgs Fārensbahs.

Kārļa pusē nostājās arī Vidzemes muižniecība, kas nebija apmierināta ar to, ka poļu un lietuviešu rokās nonāca gan Vidzemes muižas, gan dažādi amati; neizpalika arī nepatika pret jezuītu darbību. Zināmas cerības loloja arī zemnieki, kas alka atvieglot savu stāvokli. Paredzot dažādas pārmaiņas, taču nesaistot sevi ar konkrētiem solījumiem, Kārlim izdevās noturēt savā pusē kā muižniekus, tā zemniekus, kaut arī šo pušu vēlmes bija savstarpēji nesavienojamas. Taisnības labad jāpiebilst, ka muižniecībā pastāvēja ari ne mazsvarīga poļu piekritēju partija.

Vietējo iedzīvotāju, arī zemnieku atbalstītam, 1600. un 1601. gada kampaņas laikā Kārlim izdevās ieņemt Pēr- navu, Cēsis, Tērbatu, Valmieru u. c. pilis un, apejot Rīgu, kuru ieņemt nesekmējās, aplenkt Koknesi. Kristaps Rad- vils Perkūns, otrs poļu karavadonis Vidzemē, atzīmēja, ka iedzīvotāji, īpaši latvieši, nostājušies zviedru pusē un līp pie Kārļa kā mušas pie medus. Zemnieki iesaistījās arī zviedru karaspēka militārajās operācijās, kas no poļu viedokļa bija pilnīgi nesaprotams. Zamoiskis šai sakarā rakstīja, ka Kārlis «tos pašus zemniekus, no kuriem viņš prasa lauka darbus, no kuriem viņš ņem nodokļus, ar kuriem viņš stiprina savu mantu kambari, viņš izmanto ari kara darbiem; cik tas ir vāji un nevarīgi, to var skaidri saprast katrs, kam saprašana kara lietās». Pretēji tam poļu karaspēks balstījās uz muižniecību un algotņiem.

Poļu karaspēks, atskaitot Rīgu, faktiski zaudēja savas pozīcijas Vidzemē, tomēr noturēja stratēģiski svarīgo Kokneses pili, kaut arī pati pilsētiņa jau bija zviedru ieņemta. Atsevišķas zviedru vienības, šķērsojot Kurzemes hercogisti, iebruka Lietuvas zemēs.

Zaudējumu satraukts, 1601. gada janvārī Varšavā sanāca seims, kas nolēma piešķirt lielus līdzekļus kara vešanai un nodeva karaspēka vadību Jana Zamoiska rokās, ar ko kara laime no zviedriem novērsās. Poļu karaspēka uzvaras saistāmas tāpat ar Lietuvas lielhetmaņa Kristapa Radvila Perkūna un Lietuvas hetmaņa Jana Karola Hod- kēviča vārdu. Kaut ar mainīgām sekmēm, Zečpospolitā pamazām atguva zaudēto. 1601. gada decembrī, ieņemot Valmieru, gūstā tika saņemts Kārļa dēls ģenerālis Kārlis Gillenhjelms.

1605. gada 27. septembrī pats Kārlis, nu jau oficiālais Zviedrijas karalis, mēģināja sakaut poļu karaspēku pie Salaspils, taču šī viena no kara dramatiskākajām epizodēm beidzās ar Kārļa IX sakāvi: kaujas laukā palikuši ap 9 tūkstoši viņa armijas vīru, zaudēti 60 karogi, pats karalis bēga uz Zviedriju, Vēl tikai jāpiebilst, ka 1602. gada maijā kaujā par Vilandi krita Aleksandra Grīna romānā pieminētais poļu karavadonis Fārensbahs.

Lai gan kara darbība it kā apgāja Kurzemes un Zemgales hercogisti, tieši hercogiste kara postu izjuta visnežēlīgākajā veidā un, lai cik tas dīvaini liktos, — vispirms no Zečpospolitas armijas puses.

Kurzemes hercogiem vajadzēja atbalstīt Zečpospolitu ar zināmu skaitu karavīru. Tā zināms, ka Salaspils kaujā piedalījās 300 kavalēristu no hercogistes. Sī tomēr ir tikai nenozīmīga epizode salīdzinājumā ar postu, ko hercogistei nodarīja sabiedrotie, dodoties cauri Zemgalei uz Vidzemi. Laikabiedri atzīmējuši, ka polu karaspēks neganti postījis Biržu novadu (Lietuvā), «bet vēl Jaunāk Kurzemes hercogistē, tā ka viņi ne tikai Jaudīm visu mantu ar varu atņēma, viņu mājas un sētas aizdedzināja, bet arī ar daudz nepiedzīvotām spīdzināšanām tos līdz nāvei nomocīja .. Labība, ko nevarēja apēst vai aizvest līdzi, tika zirgiem nomīdīta vai pat aizdedzināta, lai zemē vairs nekas pāri nepaliktu,,, No Daugavpils līdz Bauskai… nebija atrodams vairs ne suns, nerunājot par cilvēkiem, Izņemot līķus, kuru pilni bija visi ceļi.»[9]

Poļu karaspēka varmācību apraksti nebūt neatpaliek no tiem, ko, piemēram, sniedz Baltazars Rusovs par Ivana Bargā karagājieniem Livonijas kara laikā. Saprotams, ka situāciju noteica ne visai augstā karaspēka morālā stāja, taču ne mazsvarīgi bija tas, ka Kurzemes hercogistes un Vidzemes iedzīvotāji bija luterāņi, bet vidzemnieki bez tam arī atkritēji no Sigismunda III Vāsas. Kara sākumā, lai neatgrūstu no sevis potenciālos atbalstītājus, hercogs Kāri is bija aizliedzis nodoties postīšanai, taču ar laiku laupītkāre pārņēma ari zviedru karavīrus. Zemnieki šais apstākļos neizturējās pasīvi, bet mēģināja sevi aizstāvēt: «Kad Kurzemes zemnieki redzēja, ka poļi ne vien nolaupa viņu mantu, bet arī bez žēlastības nogalina, tie gandrīz 4000 [salīdzināt ar A. Grīna sniegto zemnieku nemiernieku vienību aprakstu! — M. A.] sapulcējās kopā un dziji kādā hercogistes mežā, apmēram pusjūdzi no lielceļa, ierīkoja aizcirtumu, un aizejošajam vai atnākošajam kara- spčkam nodarīja lielus zaudējumus ar to, ka tie daudzus nonāvēja un aplaupīja. Bieži 10 vai 20 zemnieku uzdrīkstējās uzbrukt 100 poļiem.»1

Iepazīstoties ar 17. gadsimta sākuma avotiem, grūti atvairīt domu, ka demoralizācija kara apstākļos bija vispārēja. Ir zināms, ka izveidojās gan muižnieku, gan zem nieku sirotāju grupas. Dažkārt kopīgi darbojās muižnieki ar zemniekiem: piemēram, Kurzemes hercogistes Kalnciema muižas muižkungs ar zemniekiem laupīja Salas un Piņķu pagasta zemnieku sētās, zināmi arī citi līdzīgi ga dījumi.

Situāciju saasināja bads un sērgas, kas izcēlās kara sākumā. 1601. gadā izsala labība, bet rudzu sējumus, ka* paguva nogatavoties, nopostīja karaspēks. Ir atzīmēts, ka Vidzemē 1601./1602. gadā no bada un karadarbības gāji- bojā 600000 iedzīvotāju, kas gan ir neapšaubāms pārspīlējums; ir pieticīgāki aprēķini par 1602./1603. gada ziema* upuriem Vidzemē un Zieineļigaunijā — 30 tūkstošu. Sa glabājušās ziņas par Zemgali, kur bada dēļ bijuši sasto pami kanibālisma gadījumi: sieva un bērni apēduši bada nomirušā tēva līķi, kādā krogā blandoņas un ubagi nonāvējuši un apēduši ap 20 cilvēku, vietām pārdoti pīrāgi ai cilvēka gaļu, zemnieks iesālījis uzturam 9 cilvēkus utt Tamlīdzīgi gadījumi pārsvarā gan saistāmi ar bada izrai sītu izmisumu vai ārprātu, paši zemnieki mēģināja kam bālismu apkarot, nonāvējot vainīgos. Daudz bēgļu šai laikā ieplūda Rīgā, kur pilsēta centās tos apgādāt ar uzturu.

Tālākie notikumi Kurzemes un Zemgales hercogistē kas hronoloģiski iziet tālu ārpus A. Grīna romāna ietva riem, īsumā ir šādi.

Kurzemē, kuru karadarbība ietekmēja daudz mazāk nekā Zemgali, hercogs Vilhelms sekmēja amatniecības tirdzniecības attīstību, kam par labu nāca Kurzemes ostas. Tā kā kara dēļ tika traucēta preču pievešana Rīgai no Lietuvas caur Zemgali, tad daļa to tika novirzīta uz Kurzemes un Prūsijas ostām, kaut arī šo ostu konkurētspēja ar Rīgu nav pārspīlējama. Zviedri vairākus gadus ari bloķēja Daugavas grīvu. 1609. gadā Vilhelms salaulājās ar Prūsijas hercoga meitu Sofiju. Ar šīm laulībām Vilhelms kā sievas pūru ieguva Grobiņas novadu, kurš gan, liekas, bija diezgan noplicināts. Par zināmu samaksu Kurzemei pievienoja ari Pilteni. Nonākot konfliktā ar Kurzemes muižniecību un rodoties šai sakarā nesaskaņām arī ar Polijas karali, Vilhelms ievadīja sarunas ar Zviedrijas jauno karali Gustavu II Ādolfu, kamēr Fridrihs centās izlīdzināt brāļa, muižnieku un karaļa domstarpības.

1615. gadā Vilhelms lika nonāvēt Jelgavā muižnieku opozīcijas vadītājus brāļus Noldes, kādēļ nākošajā gadā te ieradās karaļa komisija, lai šo lietu izskatītu. Vilhelms šo komisiju neatzina, sāka nocietināt savas pilis un piespieda faktiski to doties atpakaļ uz Poliju. Pats hercogs centās iegūt Gustava II Ādolfa atbalstu, kamēr Vilhelma karaspēka vadonis Voldemārs Fārensbahs nodeva zviedru rokās Daugavgrīvu un palīdzēja zviedru flotei ieņemt Pēr- navu (tas gan netraucēja Fārensbaham vēlāk pāriet atpakaļ poļu nometnē).

Pa šo laiku Polijas karalis izveidoja otru komisiju, kas 1617. gadā ieradās Jelgavā. Pastāvēja draudi, ka hercogiste tiks likvidēta un pievienota Zečpospolitai. Galu galā 1617. gadā komisija pasludināja Vilhelmu par valsts nodevēju, atceltu no savām tiesībām, un par vienīgo hercogu kļuva Frīdrihs. Autonomo Piltenes apgabalu atdalīja no Kurzemes un pakļāva tieši Zečpospolitai. Tika pieņemta jauna hercogistes satversme, kas nostiprināja muižniecības stāvokli, vienlaikus pastiprinot Polijas karaļa ietekmi. Tika paredzēta katoļu baznīcas atjaunošana hercogistē.

Vilhelms kādu laiku uzturējās Roņu salā, kas piederēja Kurzemes hercogistei, bet vēlāk nonāca Zviedrijas varā, tad devās uz Pomerāniju, kur 1640. gadā mira.

Hercogs Frīdrihs, neņemot vērā Jelgavas īslaicīgu zaudēšanu, to iekarojot Gustava II Ādolfa armijai, un zviedru karaļa aicinājumus, palika uzticīgs Polijai, taču veicināja Altmarkas pamiera (1629. g.) noslēgšanu, kas izbeidza 30 gadu ilgo karu Baltijā. Tā kā laulībā ar Pomerānijas hercoga meitu Elizabeti Madlēnu viņam bērnu nebija, Frīdrihs panāca, ka Vilhelma vienīgajam dēlam Jēkabam atjaunoja mantošanas tiesības.

1642. gadā, kad Frīdrihs mira, par jauno hercogu kļuva Jēkabs — pazīstamākais no Kurzemes un Zemgales hercogiem, Gambijas un Tobago valdnieks.

Muntis Auns, vēstures zinātņu kandidāts

KOMENTĀRI

22.   Ipp. Fridriķis — Kurzemes un Zemgales hercogs (irt Liefland zu Curland und Semgallen Herzog; in Livonia Curlandiae et Sēmi- galliae Dux) Fridrihs (1569—1642). Valdīja kopā ar brāli Vilhelmu (1574—1640). 1596. gadā Kalnamuižā starp brāļiem tika noslēgta vienošanās par īpašuma sadali. Fridriha pārvaldījumā nonāca Zemgale, bet Vilhelma — Kurzeme, viņi tomēr uzstājās par visas hercogistes valdniekiem un varēja viens otru aizvietot 1617, gadā Vilhelms tika atstādināts un Fridrihs kļuva par vienīgo Kurzemes un Zemgales hercogu.

Spāniešu zābaks — bieži lietots moku rīks, kas parasti sastāvēja no divām izliektām dzelzs plāksnēm, kuras iekšpusē klātas Tsām dzelzs tapām. Plāksnes aplika ap kāju lejpus ceļgala un ar skrūvēm savilka arvien ciešāk. Moku kāpināšanai bende sita pa plāksnēm, savilka un atlaida skrūves. Romānā par spāniešu zābaku saukts arī to paveids — skotu zābaks, kas tika pagatavots no koka dēlīšiem un sastiprināts virvēm.

Sātana zimes jeb stigma diaboli.

Pigmentētas zimes (dzimumzīmes), kuras pārbaudīja, durot ar adatu. Atšķirībā no parastām dzimumzīmēm velna zīmes esot nejūtīgas un neasiņojot. 1559. gadā Grobiņā tika notiesātas divas raga nas, no kurām vienai uz muguras bijis aizdomīgs plankums zirņa lielumā, kas atzīts par velna zīmogu.

23.   Ipp. Beliala kalpone.

Belials — dēmona vārds. Vārdkopās lietots, apzīmējot ļaunumu un samaitātību.

Dažāda rakstura raganu prāvas Latvijā bija izplatītas 16.—17. gs.. bet pašas pēdējās (protams, vairs ne ar spīdzināšanu un sadedzināšanu) atzīmētas vēl 19. gs. sākumā. Par to, ka šādas prāva* notika ari Tērvetē jeb Kalnamuižā, iegūti lietiski pierādījumi Tērvetes Sapņu senkapos. Te arheoloģisko pētījumu laikā atsegts kādas 30 gadu vecas sievietes apbedījums, kas datējams ar 16. gs. Galvaskausā konstatēti piltuvveida defekti 2—5 mm diametrā, kas līdz ar skeleta stāvokli apbedījumā vedina domāt, ka sievietei tikti t. s. dzelzs velna ragi, lai izspiestu atzīšanos buršanā. Tā kā kaula bojājumi nav aprētojušles, tad Jāsecina, ka spīdzināšanas laikā sieviete mirusi.

24.  Ipp. Luksii — zemas, mitras pļavas; ari pļavas, kas palos applūst. .. veco lielkungu Gotardu.

Pirmais Kurzemes un Zemgales hercogs Gothards Ketlers (1517—1587). Cēlies no Vestfāles muižnieku dzimtas. 1537. gadā iestājies Livonijas ordenī, kļuvis par Daugavpils (1554), tad Vi- lnndes (1558) komturu, bet 1559. gadā ievēlēts par ordeņa mestru. Pēc Kurzemes un Zemgales hercogistes izveidošanas Ketlers tika iecelts ari par Pārdaugavas hercogistes (Livonijas kara laikā Lietuvai pievienotā Latgale un Vidzeme) administratoru, reizē ar to pildot lietuviešu un poļu karaspēka virspavēlnieka funkcijas Livonijā. 1566. gadā viņu šai amatā nomainīja Jans Jeronims Hodkēvičs.

Āderes ciršana.

Senāk populārs dažādu slimību dziedināšanas paņēmiens, nolaižot «nelabās» asinis vai arī tādā veidā samazinot asinsspiedienu un uzkrāšanos atsevišķos orgānos. Uzskatīja, ka asins nolaišana veicina asiņu atjaunošanos. T. s. āderes ciršanu veica, vēnu atverot ar nelielu griezumu.

25.   Ipp. Zemliku laikš.

Veļu laiks, ko parasti atzīmēja starp Miķeļiem (29. septembri]! un Mārtiņiem (10. novembri), taču dažādos novados laika ziņa vērojamas diezgan lielas atšķirības. Tāpat variējas izdarības, mielojot veļus un izlūdzoties to palīdzību nākošajam gadam. Par Kurzemi no 18. gs. saglabājušās šādas ziņas: «Veļu laiks, zem- lika jeb Dievadienas tika svinētas četras nedēļas, no 29. septembra līdz 28 novembrim. Sai laikā nedarīja nekāda darba, sevišķi nekūla labības, domādami, ka veļu laikā kulta labība nedīgst. Viņi sataisīja visādus ēdienus un nolika tos zemē atsevišķā rūpīgi izslaucītā istabā. Vakarā tur iegāja mājastēvs ar degošu skalu rokā un sauca skalā balsī savus mirušos vecākus, radu? un draugus, lai tie nāktu ēst un dzert. Ja skala turētājs dabūjis kādu garu redzēt, tad domājuši, ka tam drīzumā jāmirst. Kad nu vērojuši, ka uzlūgtās dvēseles jau bijušas paēdušas, tad saimnieks pārcirtis skalu ar cirvi uz sliekšņa un licis, lai gari iet atpakaļ…» (Latviešu tautas ticējumi. 4. sēj. — R., 1941. — J\!s 32509.)

.. kairs no dēliem centās kaut ko dot tēvam līdzi, aizvadot viņu cilā saulē.

Paraža mirušajam dot līdzi kapā dažādas piedevas — ieročus, rotas u. c., ko kristīgā baznīca apkaroja, būtībā saglabājusies līdz pat mūsu dienām. Pēc arheoloģes A. Zariņas novērojuma 15. gs. kapa piedevas satur 30—50% apbedījumu. Pretēji baznīcas prasībai apbedīt mirušos iesvētītā zemē, t. i., oficiālās kapsētās, zemnieki bieži centās šo noteikumu neievērot, kas arī guvis atspoguļojumu romānā par Silenieku saimnieka apbērēšanu. Neoficiālo kapsētu pastāvēšanas iemesli varēja būt dažādi: pretošanās oficiālajai baznīcai, neizdevīgi ce]a un laika apstākļi, maksa mācītājam par apbedīšanu u. c.

29, Ipp. Namejs — zemgaļu valdnieks 13. gs. 70./80. gadu mijā. Dēvēts par Tērvetes vecāko vai karali, taču viņa vara, šķiet, aptvēra visu vai gandrīz visu Zemgali (tuvāk sk. pēcvārdā).

30. Ipp. Stefans Baioriļs — Transilvānijas valdnieks (1571 — 1576), Polijas karalis (1576—1586). Piedalījās Livonijas karā, panākot Rīgas pakļaušanos 1581. gadā Zečpospolitai. Kontrreformācijas piekritējs.

.. Zamoiska, lielā kroņa hetmaņa.

Jans Zamoiskis (1542—1605), ievērojams Zečpospolitas valstsvīrs, kanclers, lielhetmanis. 1580.—1581. gadā piedalījās Stefana Batorija karagājienos pret Krieviju, gadsimta beigās nodibināja Zečpospolitas virskundzību pār Moldāviju un Valahiju. Zamoiskis bija šjahtas partijas vadonis, kuras interesēs panāca Sigismunda III Vāsas kronēšanu par Polijas karali pēc Stefana Batorija nāves, taču vēlāk sakarā ar Sigismunda prohābsburgu politiku abu starpā radās konflikti. Zamoiskis pazīstams kā humānists, savos rakstos pieminējis arī Vidzemes zemniekus; bijis Pndujas universitātes rektors. 1601. gadā Zamoiski iecēla par armijas pavēlnieku Livonijā, kur viņš vadīja Valmieras ieņemšanu, Raunas un Vilandes aplenkšanu.

.. maskaviešu veicējs pie Veližas, Veļikije Lūkiem, Suražas un Nēveles un tatāru uzvarētājs.. gulēja savā Slavutas pili. Domāts Stefana Batorija 1580. gada karagājiens pret Krieviju. Suraža bija Lietuvas pierobežas cietoksnis (tag. Ztemc|baltkrie- vijā), no kurienes Jana Zamoiska un Georga Fārensbaha vadībā tika nosūtīts karaspēks pret Veļižu. Zamoiskis piedalījās arī Veļikije Luku un Ņeveļas (tag. Pleskavas apgabalā) ieņemšanā. Tālāk minētās kaujas ar tatāriem jāsaista ar 2ečpospolitas un Krimas hanistes konfliktiem. Slavuta savukārt meklējama kā pilsēta Rietumukrainā Goriņas labajā krastā.

Debesbraukšanas diena — Marijas Debesbraukšanas diena ir 15. augustā.

Goriņa — upe Rietumukrainā un Baltkrievijā, Pripetes pieteka.

32. Ipp. Ķremenca — Kremeņeca, pilsēta uz rietumiem no Slavutas.

35. ipp. Kad ar Zamoiski gājām vajāt austriešu Maksimlliānu — ' pagāns bija iecerējis tikt Važas vietā par Polijas ķēniņu. Maksimiliāns — Austrijas erchercogs, Svētās Romas Impērijas imperatora Rūdolfa II brālis. Kā Hābsburgu dinastijas pārstāvis pēc Stefana Batorija nāves pretendēja uz Polijas troni. Magnātu partija 1587. gadā pasludināja viņu par Polijas karali, kaut tai pašā laikā šjahla bija atbalstījusi Sigismunda 111 Vāsas kandidatūru. Tālākais pretendentu liktenis bija atkarīgs no tā, kuras partijas rokās atradīsies koronācijas vieta — Krakova. Jans Zamoiskis pasteidzās galvaspilsētu ieņemt, atvairīja Maksimiliāna uzbrukumu un pēc neilgas vajāšanas viņu sagūstīja.

37. Ipp. Anatolija — Mazāzijas grieķiskais nosaukums. Te domāti Polijas kari ar Turciju.

39. Ipp. Lielkunga Nameja abi dēli.

Par Nameja dzimtu, tāpat viņa nāves apstākļiem ziņu nav.

.. Ķērnavas lielkungs tam devis lēņos Varenas un Ķeidanavas novadus.

Ķērnava bija Lietuvas dižkunigaiša Traideņa rezidence (ap 35 km uz ziemeļrietumiem no Viļņas). Tā kā Traidenis mira jau 1282.

gadā, tad pēc konteksta par Ķērnavas lielkungu varētu būt domāts ari viņa sekotājs — brālis vai dēls, kuru vārdi nav zināmi. Varena ir pilsēta Lietuvas dienvidos, Ķeidanava — jādomā, Ķē- daiņi Vidusltetuvā.

Radzivili (poliskā forma) — Radviti bija lietuviešu Izcelsmes ietekmīgu magnātu dzimta, ar kuru saradojās arī Ketleri Dzimta cēlusies 15. gs. Ķērnavā. 17. gs. viena no Radvilu dzimtas pārstāvēm — Barbara — kļuva par Polijas kara|a Sigismunda II Augusta sievu, bet viņa ārpolitikas veidošanā nozīmīga vieta bija Mikolaja Radvila Melnā darbibai, kurš sekmēja Livonijas pievienošanu Lietuvai—Polijai un Kurzemes un Zemgales hercogistes izveidošanu. Viens no viņa dēliem Nikolajs Kristofors pazīstams kā tipogrāfiju dibinātājs Viļņā un Ņesvižā, bet otrs dēls Juris bija Pārdaugavas hercogistes vietvatdis, vēlāk — Krakovas bīskaps. Kristapa Radvila Perkūna dēls Kristaps — Lietuvas lieihetmanis cīnījās pret Gustava Ādolfa armiju pie Rīgas un Jelgavas. Rad- vili ieņēma dažādus nozīmīgus amatus Polijas—Lietuvas valstī, bija lieli zemes, arī pilsētu īpašnieki. Konfesionālā ziņā Radviti pārstāvēja gan dedzīgus kalvinistus, gan kato]us.

Sapega, kņazi Oginski — ietekmīgas Zečpospolitas magnātu dzimtas.

.. valdīja senajā Ekbatānā kā Tamerlāna iecelts pavaldonis. Pilsēta Rietumirānā (tag. Hamadāna), kas līdz ar pārējo Irānu iekļāvās Timura jeb Tamerlana (1336—1405) valsts sastāvā.

40.   Ipp. .. lielkungs Vitauts pirms Tannenbergas kaujas.

Vitauts (1350—1430) bija ievērojamākais Lietuvas valdnieks. 1392. gadā kļuva par Lietuvas dižkunigaiti. Vītauta laikā Lietuva sasniedza lielāko varenību, aptverot bez pašas Lietuvas arī Baltkrieviju un lielu daļu Ukrainas, aizsniedzot Melno jūru. 1410. gadā viņš kopā ar Polijas karali Jagaili vadīja Polijas—Lietuvas armiju Tannenbergas (ari: Grīnvaldes, Zalfcires) kaujā pret Vācu ordeni. Sī viena no ievērojamākajām kaujām viduslaiku Eiropas vēsturē beidzās ar Vācu ordeņa sakāvi, kas iezīmēja ordeņa politiskās varas norieta sākumu.

41.   Ipp. Nameja gredzens.

Jēdziens «Nameja gredzens» Izplatījās līdz ar A. Grīna romāna iznākšanu un tika saistīts ar vito gredzenu greznākajām formām. Vītie gredzeni arheoloģiskajos pieminekļos 13. gs. izplatīti kā Latvijā, tā ārpus tās. Ar Nameju tiem, protams, nav nekāda sakara, atskaitot varbūtību, ka Tērvetes valdnieks varēja tādu nēsāt. Arī A. Grīna sniegtais teiksmainā gredzena apraksts atšķiras' no tā tipa, ko mūsdienās sauc par Nameja gredzenu. Tas ieguvis ari zināmu idejisku slodzi, jo vītā gredzena popularitāte saistās ar noteiktu nacionālās pašapziņas izjūtu.

43. Ipp. .. Zamoiska karapulki turpināja Vatahijas valdnieka Mihaila vajāšanu.

1600. gadā Jans Zamoiskis vadīja karagājienu uz Valahiju un Moldāviju — Turcijas vasaļvalstīm, uz kurām pretendēja ari Zeč- pospolita. Vatahijas valdnieks šai laikā bija Mihails Drošsirdīgais, kurš savukārt centās atbrīvoties no Turcijas virskundzības un pakļaut sev ari Moldāviju un Transilvāniju. Zamoiska karagājiens bija sekmīgs. Uz laiku Moldāvijā un Valahijā nodibinājās Zeč- pospolitas vlrsvara, bet par vietvalžiem iecēla brāļus Jeremiju (Moldāvijā) un Simeonu Mogitas.

Hotina — pilsēta Rietumukrainā, Cernovcu apgabalā.

Serela — Sireta, upe Rumānijas austrumu dajā, Donavas pieteka.

Murza — feodālās aristokrātijas tituls Kazaņas, Krimas un dažās citās hanistēs.

44.   Ipp. Sandomiras vojevoda Mnišeks.

Sandomiras (Polijas dienvidaustrumu daļā) vojevoda Juris Mnišeks ir reāla persona. A. Grīna romāna atsevišķām līnijām ir attāla līdzība ar Viltusdinitrija parādīšanos Krievijā 17. gs. sākumā, tam pretendējot uz cara troni. Tāpat,kā romānā Mnišeks atbalstīja kņazu Gundaru, tā reālais Sandomiras vojevoda kļuva par Viltusdmitrija piekritēju, turklāt Viltusdmitrijs lūdza Mnišeka meitas Marinas (Marijas) roku, ar kuru 1606. gadā Maskavā salaulājās. Pēc Viltusdmitrija nonāvēšanas parādījās cits troņa pretendents — Viltusdmitrijs II, kurš 1608. gadā centās ieņemt Maskavu un kuru Marina Mnišeka «atzina» par savu nu jau mirušo vīru Viltusdmitriju I.

Talāru čambuli — tatāru karaspēka nodaļas.

45.   Ipp. Vivat Samoiscius victorl Vivat summus dux exercltum regnt, pater pairlaet (latīņu vai.) — Lat dzīvo Zamolskis uzvarētājsl Lai dzīvo karalistes karaspēka virspavēlnieks, tēvijas tēvsl

47.   Ipp. .. Polijas troni uzkāpušais stivi vēsais zviedru Zigismunds. Sigismunds III Vāsa (1566—1632), Polijas karalis un Lietuvas lielkņazs (no 1587), Zviedrijas karalis (1592—1599). Viņa tēvs bija Zviedrijas karalis Jānis III, bet māte — Polijas karaļa Si-

ismunda ll Augusta māsa Katrīna, Jagelloņu dinastijās pārstāve, igismunda Jll izcelsme līdz ar to ļāva viņam pretendēt kā uz Zviedrijas, tā Polijas troni. Opozīcijā Sigismundam III Vāsam nostājās viņa tēvabrālis, nākamais Zviedrijas karalis Kārlis IX.

48.   Ipp. Pleskavas aplenkšana.

1581. gadā Stefans Batorijs ielenca Pleskavu, bet pēc daudzkārtējiem nesekmīgiem mēģinājumiem pilsētu ieņemt bija spiests uzsākt ar Krieviju miera sarunas, kas noslēdzās ar Zapoļskijamas miera līguma parakstīšanu.

49.   Ipp. Bellona — romiešu kara dieve.

Fārensbahs — Georgs Fārensbahs, viens no Zečpospolitas karaspēka vadoņiem. Krita 1602. gadā Vilandē.

.. viņa majestātes tēvocis Kārlis jau pošoties iet uz Rigu ar saviem dalekārliešu šķēpniekiem.

Zviedrijas karalis Kārlis IX (1550—1611). Gustava I Vāsas jaunākais dēls, kopš 1560. gada Sēdermanlandes hercogs, 1592. gadā iecelts par valsts reģentu, 1604. gadā kronēts par Zviedrijas karali.

Dālarna (Dalekarlija) — novads Zviedrijā.

50.   Ipp. . it kā dēļ Igaunijas, bet patiesībā Zviedrijas troņa dēļ. Igaunijas zemes, un tieši Ziemejigaunija bija Zečpospolitas un Zviedrijas strīda objekts kopš Stefana Batorija laikiem un viens no Polijas—Zviedrijas kara izraisīšanās iemesliem.

Opalinskls — maršals, Zamoiska piekritējs. Kopā ar Gņeznas arhibīskapu pasludināja Sigismundu III Vāsu par Polijas karali. 1588. gadā Zamoiska grupējumā notika šķelšanās, kurā Opalinskis pretēji Zamoiskim iestājās Polijas austrumu politikā ne par karu, bet gan politisku spiedienu uz Krieviju, lai panāktu tās piekāpšanos Polijas prasībām. Opalinskim izdevās pārliecināt Sigismundu III Vāsu par savu uzskatu pareizību.

Zborovskis — Zborovski pārstāvēja po|u magnātu partiju, kas aizstāvēja prohābsburgu politiku. Kad Sigismunds III Vāsa uzsāka sarunas ar Hābsburgiem par iespējamu Polijas troņa nodošanu viņu rokās, Zborovsku ietekme galmā pieauga,

Jagailoņu scepteris.

Pēdējais Jagelloņu dinastijas vīriešu līnijas pārstāvis Polijas karalis Sigismunds II Augusts mira 1572. gadā. Vēlāk par Polijas karalieni un Stefana Batorija sievu kļuva viņa māsa Anna.

52. Ipp. .. tēvs bija kalvinists.

Protestantisms bija diezgan izplatīts Polijas un Lietuvas aprindās, lielāka nozīme bija tieši kalvinisma novirzienam. Tomēr virsroku guva kātolicisms, kalvinisms savas pozīcijas zaudēja, taču pilnībā neizzuda.

74, Ipp. Gillenhjelms — Kārlis Gillenhjelms, Kārļa IX dēls, viens no zviedru armijas karavadoņiem.

76. Ipp. Kristaps Radzivils.

Kristaps Radvils Perkūns (1547—1604), Sigismunda II Augusta sievas Barbaras brāļadēls, Lietuvas lielhetmanis. Ievērojams karavadonis Stefana Batorija un Sigismunda III Vāsas laikā. 1601. gadā tika nosūtīts uz Vidzemi, kur guva uzvaras pār zviedriem kaujās par Koknesi un Cēsīm. Reformācijas aizstāvis, nostājās opozīcijā Jezuītu ordenim.

78.   Ipp. Podolija, Gaiīcija, Polesje, Pod/ahija.

Vēsturiski novadi Rietumukrainā (Podolija, Gaiīcija), Dienvldbalt- krievijā ap Pripetes upi (iesniedzās arī Ukrainā un Polijā) un Polijas austrumdaļā.

Meža zirgi — Eiropas savvaļas zirgi tarpāni. Tiem bija neliels augums — 116—136 cm skaustā. Tarpāni vēl 19. gs. 70. gados bija sastopami Ukrainā.

Mazpolija — Polijas dienviddaļa, kas aptvēra Krakovas, Sando- miras, Lublinas zemes. Vēlāk tai pievienoja Polijai piederošo Ukrainas daļu.

79.   Ipp. Arnoretl — mazi mīlas dievi, attēloti spārnotu bērnu veidā.

81. Ipp. Padova — Padujas pilsēta Itālijā. 1222. gadā te dibināta viena no vecākajām universitātēm Eiropā.

84. Ipp. Vladislavs Jagaills (ap 1351—1434) — pirmais Jagelloņu dinastijas pārstāvis Polijas tronī, Lietuvas dižkunigaiša Aļģirda dēls. 1377.—1392. gadā — Lietuvas dižkunigaitis, no 1386. gada, pēc laulībām ar Polijas troņmantnieci Jadvigu, pieņemot kristīto Vladislava II vārdu, — Polijas karalis. 1385. gadā viņš noslēdza Krēvas ūniju starp Lietuvu un Poliju, lai veicinātu apvienošanos cīņai pret Vācu ordeni. Saskaņā ar žo līgumu Jagailis kļuva par

Polijas karali, pieņemot katoļticību un apņemoties kristīt katoļticībā Lietuvas zemes.

Zigismunds Augusts — Sigismunds II Augusts (1520—1572) — Polijas karalis no 1530. gada. Viņa attieksme pret dažādām konfesijām nav vērtējama viennozīmīgi, kaut gan Sigismunda II nostājā noteicoši tomēr, liekas, bija ārējie apstākļi. 1564. gadā

/ viņš atļāva Polijā darboties jezuītiem, taču dzīves pēdējos gados pastāvēja reālas iespējas, ka Sigismunds II Augusts pievienosies protestantu ūnijai, kas tolaik pastāvēja Polijā. Luterisma atzīšana bijušajās Livonijas zemēs bija neapšaubāmi viens 110 momentiem, ar ko Sigismunds II Augusts varēja piesaistīt vācu muižniecību savā pusē cīņā par Livonijas mantojumu Livonijas kara laikā.

95. Ipp. Sukubs — viens no Velna parādīšanās veidiem.

Janilāri — turku regulārās karaspēka daļas, pārsvarā veidotas 110 pakļautajām kristīgo tautām.

99. Ipp. Zupānl — vīriešu virssvārku veids, raksturīgs poļiem un ukraiņiem.

109. Ipp. Mincers — Tomass Mincers (ap 1490—1525), vācu reformācijas revolucionārā virziena ideologs, viens no Vācijas zemnieku kara vadītājiem. Par reformācijas mērķi uzskatīja bezšķiru sabiedrības radīšanu.

115. Ipp. Hortica — sala Dņeprā, kur atradās Zaporožjes kazaku apmetne.

117. Ipp. Primus Inter pares (latīņu vai.) — pirmais starp līdzīgiem.

140. Ipp. Dainava — neliels novads Lietuvas pierobežā ar Poliju un Baltkrieviju, arī Dzūkija. Tās iedzīvotāji dzūki runā savā izloksnē, kas pieder pie lietuviešu valodas augštaišu dialekta, taču izcelsmes ziņā saistāmi ar izzudušu baltu tautu jātvingiem.

Mazava — Mazovija, Polijas vidienes un ziemeļaustrumu zeme.

156. Ipp. Saules ļaudis — acīmredzot domāti Vecsaules iedzīvotāji, kur pēc šodien visumā jau noraidītas hipotēzes 1236. gadā notikusi Saules kauja.

157.Ipp. Katrā vezumā būs vienā maisā apslēpts zēns.

Jelgavas pilsētas ieņemšanas gatavošanā atspoguļoti reāli notikumi 14. gs. 40. gados Vilandē, ko apraksta savā Livonijas hronikā Baltazars Rusovs:

«.. [zemnieki] Vilandes pili gribēja nonāvēt komturu un visus vācus.. Laba daļa zemnieku, spējīga, pēc viņu domām, pārvarēt vācus pilī, bija norunājuši vienā dienā reizē ierasties pilī ar lieliem maisiem ragavās, bet katrā maisā vajadzēja atrasties ne labībai, bet stipram, apbruņotam puisim. Kad vajadzīgais skaits zemnieku būtu ieradies pilī, viņi atraisītu maisus, izlaistu apbruņotos puišus un kopīgiem spēkiem apkautu visus vācus.. Bet par šo viltību vāciem paziņoja kāda veca sieva, jo šīs sievas dēls arī bija starp sazvērniekiem. Viņa.. lūgusi viņas dēlu saudzēt un aprādījusi, kādas pazīmes būs tam maisam, kurā atradīsies viņas dēls. Viņas lūgumu vāci apsolīja pildīt atnestās ziņas dēļ. Kad zemnieki ar maisiem ragavās ieradās pie pils, pilī viņus ielaida tikai tādā skaitā, kuru vāciem būtu iespējams pārvarēt. Apbruņojušies vācieši nodūra visus zemniekus, kuri atradās maisos.»

17-1. Ipp. Kalmara — ostas pilsēta Zviedrijas dienvidaustrumos.

175.Ipp. Daugavgrivā vēl turējās poli, un tātad iebraukšana Lielupē

no jūras puses nebija iespējama.

Agrāk Lielupe ietecēja Daugavā, tās senākā grīva ir tag. Bujļupe. Ieteka jūrā izveidojās 1755. gadā. Zviedru flote uzturējās Rīgas līcī, apdraudot pilsētas jūras tirdzniecību, bet 1604. gadā tā uzsāka Rīgas ostas blokādi.

Neihauzcna — Vastselīna Igaunijas dienvidaustrumu daļā.

176.Ipp. Gillenhjelms stāstīja par nelaimīgo Cesvaines pilskungu., un par suņu karu.

Te A. Grīns izmanto 17. gs. sākuma dokumentu ziņas. Par «suņu karu» zināms:

«Matiass Karkovskis [poļu muižnieks] medīja Cesvainē. Medību laikā viens no viņa suņiem iekūlās valgos, kurus kāds zemnieks bija izlicis priekš zaķiem, un pakārās. Kad zemnieks atnāca un atrada suni pakārušos, viņš zināja, ka, ja Karkovskis to uzzinās, viņš (t. i., zemnieks) karāsies tāpat. Tāpēc viņš paņēma suni un aiznesa to divas jūdzes tālāk uz cienīga lielkunga Heinriha fon Ungerna zemes. Kad Karkovskis to uzzināja, viņš iebruka Un- gerna muižā, aplaupīja viņa zemniekus un aizdzina 700 lopus. Ungerns gribēja par to atriebties, bet Karkovskis uzpirka vīrus, kam vajadzēja Ungernu nonāvēt, paņēma tatārus, iebruka Ungerna muižā, nopostīja un apkāva visus, kas gadījās priekšā, uzbruka tuvākajiem kaimiņiem Taubēm un Ofenbergiem un vai- . rākām citām muižām, izlaupot tās un daudzus apkaujot.» (Ber- gengrūn A. Eine liviāndisclīe Relation ūber die Ereignisse in Livland aus der Zeit von 1599—1602. — In: Milteilungen aus der livlāndlschen Geschichte. 17. Bd. — R., 1897. — S. 111, 112.)

183. Ipp. Leidas viri — zemnieki, kam nebija jāiet klaušās, bet kas izpirka tās naudā vai graudā.

193. Ipp. cLauka ētiskas» — lielgabalu paveids — serpentinellas. Nosaukums cēlies slaido, garo stobru dēj.

191. Ipp. Ķēdēm kopā sakaltās blakusstāvošo lielgabalu lodes.

Te domātas t. s. ķēžu lodes, kas sastāvēja no divām ar ķēdi savienotām puslodēm, kuras pēc izšaušanas atdalījās, cik to jāva ķēde. Ķēžu lodes šāva ne no diviem lielgabaliem vienlaikus, bet gan no viena.

200. Ipp. Crimen laesae Majestatis (latīņu vai.) — noziegums pret valdnieku.

Rozites pils — Rēzekne.

SATURS

Aleksandrs Grīns un viņa romāns

«Nameja gredzens» …. 6

Nameja gredzens……………………………………… 19

Vēsturnieka pēcvārds ….. 205

Komentāri …….. 216

Aleksandrs Grīns NAMEJA GREDZENS

Redaktore Z. Dūka

Sērijas noformējumu veidojis V. Grants Mākslinieks A. Jēgers Mākslinieciskā redaktore /. Jēgere Tehniskā redaktore l. Vasiļjeua Korektore B. Vārpa HE NV 3214

Nodota salikšanai 03.07.89. Parakstīta Iespiešanai 17.10.89. Formāts 84X108/32. Tipogr. papiro M's 2. Literatūras garnitūra. Augstspiedums. 7.75 flz. iespiedi.; 13,02 uzsk. iespiedi.; 13.34 uzsk. kr. nov.; 14,38 izdevn. I. Metiens 120 000 eks. Pašūt. Ns 095. cehs M 2. Maksā i r. 70 k. (117 000 eks. 13.34 uzsk. kr. nov.), 7 tipa iesējuma ar apvāku — 2 r. (3000 eks. 13,49 krāsu nov ). Izdevniecība «Zinātne>, 226530 PDP Rīgā, Turgeņeva Ielā 19. Iespiesta tipogrāfijā «Cīņa», 226011 Rīgā, Blaumaņa Ielā 38/40. Vāks, apvāks un ielikums iespiesti Rīgas Paraugtipogrāfijā, 226004 Rīga, Vienības galvē 11.

s Turpat. — 772. Ipp.

[7] minēto māju lauki hercoga Jēkaba laikā pievienoti muižas tīrumiem.

3 — 695

[8] * *

Content

Grīns Aleksandrs NAMEJA GREDZENS

ALEKSANDRS GRĪNS UN VIŅA ROMĀNS «NAMEJA GREDZENS»

NAMEJA GREDZENS

VĒSTURNIEKA PĒCVĀRDS

KOMENTĀRI

SATURS